
Tako se mi igramo vremenom, 
a duhovi mudraca sjede nad nama u 
oblacih i smiju nam se. 


Shakespeare: Henrik IV. 

AZ aekoliko koračaja od ugla Frankopanske ulice 
te “* prema zapadu ima u Ilici mala, siva, uzka kuća, 

1 valjda još iz prošlog vieka. U prizemlju je dućan 
s jednim prozorom i tiesnim vratima, nad kojima visi 
crno oličena tabla s nadpisom u bielim pismenima : 


Janko Krivošić. 


— Trgovina mješovite robe. — 


Eto već dvadesetak godina, što ta mala tvrdka po- 
stoji, a ovo već nešta znači u modernom Zagrebu, gdje 
domaće tvrdke padaju jedna za drugom kao crvljive 
šljive sa stabla! Što i Janko Krivošić nije pao, imao je 
da zahvali svojoj marljivosti i svojoj glavi, koja — kako 
sam običavaše kazivati — nosi tako radoznao nos, te 
ga mora zabosti u svaki zamotak šećera ili brašna, prije 
nego li ga kuharica iz dućana iznese. On je po vas dan 
bio u dućanu, sam posluživao, a gdje ne bi poslužio, 

tamo je naglednuo, i tako bijahu mušterije uviek zado- 
voljne, te mu ostadoše vjerne. 

On je i danas glavom — uz jednog pomoćnika i 
jednog naučnika — u tome nizkom i mračnom dućanu, 
no nešto je nestrpljiv i kao razsijan. Gleda često na 
sat, podsmjehuje se i tare ruke. Najposlije, kad ne bješe 
već nijedne mušterije, izadje na ulicu i stane pred du- 
ćanom gore dolje hodati. 

Bilo je blizu podne, pa je svieta sila grnulo ulicom 
naglim korakom : najviše ljudi od posla, što se žure, da 
nešto malo ručaju, pa opet na dnevnu muku! Mnogi 
pozdravljahu Krivošića, mnoge on pozdravljaše: svaki 
je imao prijaznu rieč ili dobar pogled za tog dobričinu, 
a on je svakomu jednakim uzvraćao. Napbkon se zaustavi 
pred dućanskim vratima i nasloni se o njih, velik i sam 
gotovo kolik' vrata. Njegovo pookruglo lice — s malim 
živahnim smedjim očima, prosiedom, nekad tamno pla- 
vom, bradom (koju je kratko rezao), — gledaše zado- 
voljno i veselo u sviet, u taj liepi topli jesenski dan. 
Dobro ga pogledavši, moglo se opaziti, kako mu se pro- 
bieljeli brk smijuca i oči žmigaju. Da je bio diplomat 
kaki, koji svietom drma, njegovi bi se neprijatelji po- 
plašili toga zadovoljnog posmjeha, strepeći da im je 
spleo kaku lukavu zamku ili spremio udarac, No ,gospon 
Janko“ — kako ga mušterije najradije zvahu, sjećajući 
se valjda liepih vremena, kad je Janko bio stasit i pri- 
stao mlad trgovac, koji je samom svojom pojavom 
mamio sviet u dućan — Janko ne bijaše diplomat, a 
ipak je nešto imao u svojoj glavi, što mu se činilo neiz- 
mjerno važno i veliko i od čega je kanda očekivao za- 
mašnih posljedica, 

Najzad pukne top, a Krivošić vikne svojim mom- 
cima, da idu jedan po jedan ručati, zatvori novce u la- 

dici, popipa se nešta po prsnom džepu i na ostražnja 
vrata izadje, da će gore u prvi sprat, gdje mu je stan. 


"Tamo ga je već čekala njegova žena Suzika, ljuta 
kao obično. Već je podne, a nijedno od njezino četvero 
djece nije kod kuće! Stol je prostrt i jelo će se opet 
pokvariti. I zbog toga ona se znala ljutiti i te kako! U 
ostalom, da je tko Janka Krivošića zapitao, sjeća li se, 
koliko je dana u tom više nego dvadesetgodišnjem nji- 
hovom braku prošlo, a da se njegova žena nije na- 
ljutila, — on bi bio u neprilici, što da odgovori, jer 
valjda ne bi znao navesti dana, kad nije bila ljuta. 

Ona, sirota, ne bijaše tomu kriva. Takova joj bila 
narav, a kad joj Bog ne dade druge, što je mogla? Da 
nad svojom naravi vlada, tome je nije mogao naučiti 
odgoj, jer ga ne imadjaše, a niti su ju tomu mogli na- 
učiti kakvi bolji utjecaji spoljašnjeg svieta, koji na dušu 
djeluju, — jer ih nije primala. Često osudjujemo ljude, 
koji tome nisu ništa krivi, što su baš taki, kakovi jesu, 
I ona bijaše upravo takova, kako ju je dobri Bog stvorio. 
a kao da joj dade osobit dar za to, da znade svagdje 
naći povoda svojoj srčbi. Nju je jedila svaka malen- 
kost, mimo koje bi drugi čovjek prošao sasvim miran. 
Nagla, naprasita, riedko je promišljala, što govori i još 
rjedje prosudila rieči na nju upravljene, pa odatle sto 
jada i neprilika u bračnom životu jadnog Janka. Kako- 
god je on inače bio strpljiv: čovjek, često ga je to 
strpljenje ipak ostavilo pred ovakom ženom, pa bi i on, 
razpaljiv kao obično ljudi na oko mirni, uzplamtio i 
vratio milo za drago, a onda gotov rat u kući. Ako za 
ikoji brak, za ovaj je vriedila rieč: da je brak doživotni 
boj. Rat i primirje, primirje i rat — to je uviek išlo, 
pa se ovo dvoje ljudi na to tiekom vremena i priučilo, 

te su držali, da drugčije i ne može biti. Nisu valjda 
sebi mogli ni zamisliti, koliko bi im ljepši bio život bez 
tih vječnih svadja, kad bi bili iz njih naučili, da sva 
umjetnost zadovoljstva u životu dvoje ljudi sastoji u 
spoznanju medjusobnih slaboća i u nastojanju na te sla- 


boće misliti i medjusobno ih praštati. Ali u svojoj borbi ' 


za kruh ne dospievaju ljudi, da zarone u svoje duše i 
da odgonetnu tajne življenja. 

Pogotovo nije na to dospievala gospodja Suzika, 
kojoj je mozag bio zaokupljen dnevnim brigama o go- 
spodarstvu i o djeci. Ona je uviek računala, kako da 
u kući što manje potroši, a da svoju djecu, dvije kćeri 


i dva sina, što bolje odgoji i što ljepše odjene, da im 


bude gospodski izgled i da gospodom postanu. A go- 
spodsko bilo je u nje sve, što ne radi ništa ili radi 
samo duhom ili perom — po raznim kancelarijama. To 
njezino omalovažavinje staleža, kojemu je sama pripa- 
dala, imalo je svoj korien u njezinu porietlu: ona bi- 
jaše činovnička kći, 

Ako njezin otac i bijaše samo mali činovnik, koji 
nije svega svog vieka dalje došao iz registraturske pra- 
šine, to je ipak bio — gospodin, a njegova je kći i danas 
na to ponosna, što nije kći kakog takog purgara, nego 
gospodina, koji ,od cara“ bere plaću. 

To je dalo i smjer njezinim osnovama, što ih je 
imala o svojoj djeci: kćeri poudati za gospodu — či- 
novnike, a sinove školati za — činovnike. I da bi se 
na njezinoj djeci odmah poznalo, e su od gospodske 
majke, ona je brižno pazila na njihovu spoljašnjost i 
bila su joj vazda, od malih nogu, liepo odjevena. To 
ne bijaše težko nasmagati, jer je posao Krivošićev sjajno 
napredovao, pa ako i malen, dobru svotu novaca unosio. 
Da je pak činovnički sjaj — ili sjajna bieda — gospodji 


9 


Suziki zavrtila mozgom, to nije čudo u gradu činov- 
ničkom, u državi, u kojoj traje era činovničke vlasti i 
vlasti militarizma, a znamenitost gradjanskog staleža i 
neodvisnih ljudi spala na ništicu u javnom životu. Na 
ulicama, u kazalištu, na zabava na svečanostima, svuda 
je vidjela, da se daje odlika činovnicima i da su ovi 
posvuda zaokupili prve redove i u svojem množtvu gra- 
djane potisnuli sve do najzadnjih. 

»Iko do tebe što drži?“ znala bi reći svojem mužu, 
kad bi se s njim pravdala, jer je branio svoj stalež. 
»Osim kad te trebaju kod izbora, da, onda pitaju svi 
za te!... Ali drugčije? Gledaj Mirkovića, ima on danas 
svojih sto hiljada imutka, pa kad dodje do čega, svaki 
prislušnik stane pred njega, zato, jer je Mirković — 
limar, a onaj je gospodin, d&, gospodin činovnik!“ 

On pak niti je imao dovoljno sviesti o tom, da 
njezini nazori nisu pravi, niti je imao autoriteta, da joj 
druge misli ulije. Bio je navikao puštati joj sve po volji, 
pa ako se moglo o jednomu od njih dvoje reći, da misli 
glavom drugoga, to se zaista nije moglo takovo što reći 
o gospodji Suziki. 

Njezina misao bila je i to, učiniti od svoje djece 
nešta ,bolje“, nego što su im otac i mati, pa Krivošić 
tome pravcu odgoja nije ni prigovarao, samo da ne 
dodje u sukob sa svojom ženom. 

Nipošto ne bijaše on kukavica ili pasivna narav. 
On je u svojem poslu dapače razvijao razmjerno veliku 
djelatnost i ne izgledaše kao čovjek, kojem nedostaje srča- 
nosti. No njegova Suzika je od svoga početka prihvatila 
čvrsto u ruke žezlo kućanstva i on se tome pokorio, da se 
ni ušto ne mieša, što bi spadalo pod ženinu zapovied. 
On vladaše dolje, u dućanu, ona gore. 

I vladaše 'ona dobro, kako se činilo. Nije se doduše 

moglo reći, da je škrta, ali bijaše radina i oprezna go- 
spodarica, koje nije služinčad varala. Radina bila je i 
točna, pa se ljutila, što joj to i djeca nisu, 

Pošto se uvjerila, da je u kuhinji sve u redu, če- 
kaše u jedionici, dok se obitelj sakupi. Stajala je kod 
prozora i u toj bezposlici zalievala svoje cvieće. Unatoč 
svojih četrdeset godina — koje su joj se jedva poznale — 
sačuvala je tu ljubav za cvieće iz svoje mladosti. To je 
pokazivalo, da u nje ima čuvstva, premda bijaše opora 
i nepristupna istom milovanju svoje djece. Njezini osje- 
ćaji bijahu duboko zapretani u nutrinji. Više nego lju- 
dima pokazivaše ih ona svojem cvieću. 

Ta strana njezina značaja odražavala se i u ovom 
stanu, u toj jedionici sa posve jednostavnim namještajem, 
dugačkim stolom, pletenim stolcima, starim kredencom 
bez ukrasa, gotovo golim zidovima, koje uresivaše samo 
jedna stara gravura, prikazujući Bog zna kakov boj. 
Ništa ne bijaše u sobi, što bi odavalo toplinu ženskog 
bića, koje ovom ili onom sitnicom znade podati domu 
onaj prijatni zadah, što ga čini pravim domom. Ona 
nije trpjela ništa, što joj se činilo suvišnim, pa nije u 
svojoj nervoznosti mislila na take malenkosti. 

Podnevno jesensko sunce, što je velikim valom pro- 
diralo kroz dva prozora, ukrašena jednostavnim bielim 
zavjesama od imitiranih čipaka, činjaše tu veliku sobu 
još praznijom. 

Gospodja Suzika stajaše pred jednim od tih prozora u 
tome punom valu svjetla. Njezin stas, srednje veličine, ne 
krupan nego pojedar, s jakim bokovima, što bijahu malo 
ne preširoki za taj stas, odrazivaše se oštro u okviru pro- 
zora. Sunce joj udaraše u oči, i ona ih zakrije uzdignutom 
desnom rukom, dok je lievom držala vrč s vodom. Taj kret 
izticaše kroz napeti rukav oblu nadlakticu i snažnu grud. 

Kad je začula na stubama korak svojeg muža, ona 
se okrene od prozora i stavi vrč s vodom na stol. On 
stupi u sobu smiešeći se sa šaljivim pozdravom: ,Sluga 
pokoran!“ ne dajući se preplašiti njezinim ljutim izrazom 
na dosta još liepom licu, na kojem se u prvi čas naj- 
prije opažahu oduge tanke ustnice, uviek gotovo stisnute, 
na krajevima malo spuštene u ironičan osmieh, pa oči 
smedje, još svietle i neprestano igrajući. Ostala glava 
bijaše obična i neznačajna: nizko široko čelo, nos ne 
ružan, ali bez prave forme, jake lične kosti, koje činjahu, 
da je izgledala u licu mršavija, nego što bijaše u tielu. 

— Gdje si bio jutros, da te nisam našla dolje? za- 
pita ona, čim je k njoj pristupio. 

U nje bijaše sumnjičava narav, u svačem je rado 
slutila nešto zlo ili bar nedopušteno, pa kao nikome, 
nije ni svojem mužu vjerovala. Bješe ga potražila u 
dućanu, i kad ga nije našla, odmah stade pomišljati, 
kud li je on mogao da ide, a ne kazavši njoj ništa? 
Naglim onim pitanjem htjela ga je iznenaditi i smesti, 
ali Janko Krivošić sa slavnim titrajem u malim sivim 
očima, koje nisu bile bez lukava zasjaja, odgovori stavši 
pred nju golem i plećat, razširenih nogu, s rukama u dže- 
povima svojih sivih, ponešto brašnom zaprašenih hlača : 

— Pogodi!... 

Ona mu pogleda u oči nepovjerljivim pogledom i 
izgledaše kao da nije sklona pogadjanju i šali. 

— Ta na zajutarku valjda... hoćeš ti; znam ja 
tebe... 

— Nisi pogodila... No, kaži mi, šta je danas? 

— Nije me trebalo sjetiti, moj rodjendan... Znam, 
da sam eto opet starija. 

Ujedljivi njezin govor ne smete Janka; on je tome 

obiknuo. Veselio se, kako će Suzika drugčije govoriti, dok 
čuje, kakvo joj je iznenadjenje spremio. 

— Nije samo to, nego i dvadeseti tvoj rodjendan 
iza našeg vjenčanja! ... Pogadjaj opet, šta sam ti za 
taj slavni dan spremio ? 

Ona se sad prvi put nasmija. I, radoznala, pola u 
šali, pola u zbilji odgovori: 

— Ti si mi baš onaj, koji darove sprema!... 
Čudo, da si se i sjetio! ... No šta? Valjda mašinu za 
pranje ili za leženje jaja? 

Krivošić se uozbilji, razkopča kaput, maši se u džep, 
izvadi iz njega odugu modru knjižicu i pruži ju ženi. 

— Odkuda tebi moja knjižica? zapita ona začu- 
djeno ... Kad si ju uzeo iz ormara? 

— Gledaj samo dobro, je li to tvoja! reče on slavo- 
dobitno, gladeći svoju prosiedu, kratko ostriženu bradu 
i promatrajući ju oštro, veselo uzrujan, kako je otvorila 
štedioničku knjižicu, listala redom i najposlije zastala na 
posljednjoj strani, bez rieči, sad gledajući njega, sad opet 
knjigu. Onda, držeći ovu u rukama, koje spusti niz krila, 
od uzrujanosti porumenjelih, inače bliedih obraza, izusti: 

— Čuješ... tome se od tebe ne bih nadala! 

On se nasmija glasno: 

— Govorim ti ja uviek, da sam bolji, nego što ti 
veliš... No, kako ti se svidja dar, stara? 

Ona bijaše vidno veoma uzbudjena. Dok je on 
svojim velikim koracima mjerio sobu i tr'o ruke, sretan, 
što mu je iznenadjenje uspjelo i dirajući ju riečima kao: 
»Liepa je to mašina za jaja ili za pranje, a?“ te sličnim, 
ona se pomakla natrag prozoru i sjela na stolac uz isti, 
pa gledaše u knjižici pojedine stavke uložaka i njihov 
datum, kad su uložene. Više od deset godina bilo je 
proteklo od prvog uložka, a posljednji — 100 for. — 

nosio je današnji datum. Na koncu bijaše stanje ulo- 
žaka, zajedno sa kamatama, izpisano velikim slovima i 
još svježim ernilom: deset hiljada forinti!... 
Svakojake se misli vrzle gospodji Suziki kod proma- 
tranja te liepe okrugle svote. Misli i osnove — posve 
drugčije od onih, što ih je imao njezin muž! Kako često 
željela je i žudjela ona za povećom svotom novaca, da 
može kazati: ,Bogata sam —!“ 

Bila je u njih doduše već liepa svota novaca — oko 
jedanaest hiljada — što su ju u dvadeset godina štednje, 
mukotrpna rada i sretnih malih spekulacija sakupili. Ali 
ona je htjela više, njoj je trebalo više, barem još jednom 
toliko, da stane živjeti onako, kako se njoj htjelo! 

Pa evo ih od jedanput! Deset okruglih tisuća go- 
tova novca! I dok je očima milovala tu liepo izpisanu 
svoticu, njezina se sumnjičava duša zapita: kako je 
Janko mogao bez njezina znanja sakupiti tolike novce, 
dok je ipak svakog mjeseca redovito ulagao u štedionu 
novac, koji bijaše kao prištednja izkazan u knjigama ? 

Njegov je dakle posao unosio više, nego što je ona 
znala! Njegovim je rukama prošlo više novaca, nego 
je ona i slutila! Bog zna, koliko je potrošio, a da ona 
ne zna, u kartama, na kugljani, ili možda na ženskinje? 
Ta pomisao pokvari donekle prvu radost ovoj duši, 
koja je uviek sumnjala i u svakom djelu ljudskom uobće, 
a napose u svakom djelu svojeg muža, slutila na zlo. 

Ona ipak zašuti ovu svoju sumnju i zapita Janka 
mirno, kako je taj novac uštedio? 

— Liepo, Bože moj, reče on ponosito, — kao čovjek 
sviestan, da je nešto veliko izveo. 

Kad je Dragan — najstarije im diete — pošao u 
gimnaziju, opazio je on, da troškovi za djecu rastu i 
da će sve više rasti. Ako se htjelo za dvije kćeri nešto 

miraza spravili, trebalo se ogledati za novom privredom 
i više zaštedjeti, nego što su dosad zaštedjivali. On je 
dakle pokušao malo spekulirati sa žitom, te ga je jeftino 
kupovao i dobro prodavao velikim poduzetnicima. Osim 
toga je sigurnim platcima uz dobre kamate posudjivao 
tako stečeni novac na kratke rokove, te u objema tim 
vrstama poslova imao neobičnu sreću, koju je pomagala 
njegova trieznost i opreznost. 

Nije u njega bilo Bog zna kakva dara za poslove, 
— njegovo lice odavaše više dobričinu, nego domišljata 
spekulanta, — ali radinost mu, opreznost i uztrajnost 
mnogo je nadomjestila. Pa napokon zadnjih desetak 
godina Zagreb je orijaški pokročio napried, a veća gu- 
stoća žiteljstva opažala se i u njegovu dućanu, koji je 
vidjao sve više mušterija. — Bio je nekako na osami, 
bez blize konkurencije. — Jedno s drugim doprinielo je, 
te on mogaše u ovo dvadeset godina zaslužiti liep mali 
imutak u svojoj ,kramariji“, kako ju je Suzika često po- 
drugljivo zvala, dok su drugi drugovi davno pozatvarali 
dućane svoje, ne mogući nasmagati sve veće režije i ne 
znajući ostati čedni u svojim potrebama. 

On je s početka namienio tu svoju prištednju za 
miraz Ivanki i Mili, svojim kćerima, odlučivši o njoj 
nikom ništa ne govoriti, dok ne dodje do udaje koje od 
njih dviju. S tim je htio i njih iznenaditi i majku im. 
Ali što je svota više rastla, to je on teže čuvao svoju 
tajnu. Činilo mu se sebično, da se on sam lome na- 
predku veseli, a da te radosti ne podieli i sa svojom 
ženom. A njegova radost nad tim hiljadicama, kojih je 
sve to više bivalo, bila je velika, tako velika, da ga je 
nagonila, te je sve više štedio od želje, da bi čim prije 
zaokružio svotu. Tomu za volju odrekao se pušenja, pio 
pol litra vina manje subotom na kugljani i prestao 

posve ići u kavanu. Bile su to malenkosti, ali uz druge 
malenkosti iznesoše tiekom godina liepu svotu! 

— Lani o božiću — završi on svoj izvještaj — 
već malo da se nisam odao! ,.. Ti znaš, da ti ja ne 
mogu ništa zatajati ... 

— O tom baš nisam uvjerena... 

— No, ti uviek istu kozu dereš, odvrati Janko 
s malim priekorom. — Dakle, lani već nisam imao str- 
pljenja . .. Ivanki ima već osamnaest, no još ne misli 
na udaju. Vidio sam dakle, da ne mogu čekati, dok 
se sudjeni javi, a Bog zna, kad će se i javiti! Odlučim 
zato, da ću se još strpiti do 3. listopada, tvoga rodjen- 
dana, pa te onda iznenaditi okruglom svotom . .. Rekoh 
»dakle“, ne porekoh i novaca eto! 

Suzika se sad smiešila. Još uviek držaše knjižicu 
raztvorenu na krilu i gledaše zamišljenim pogledom u 
liepi broj. Ona je pazljivo slušala Jankov govor, koji 
nije sasvim gladko tekao, jer Krivošić ne govoraše lako, 
često zapinjući, miešajući u kajkavsko narječje štokavske 
nastavke,.koji odavahu njegovo ličko podrietlo. Ali nje- 
gove rieči bijahu tako prostodušne, tako iskrena radost 
nad tim uspjehom provijavaše iz njih, da im je Suzika 
morala povjerovati. 

Ona se spomene uzrujanosti i raztresenosti Jan- 
kove, što ju je jučer i jutros na njemu opazila i o 
kojoj je svašta slutila. Bijaše svladana i morade sebi 
priznati, da taj Janko ipak nije sasvim rdjav čovjek. 
Te pohvale mu doduše ne reče glasno, ali dopusti, da 
ju on zagrli, — slast, koje Krivošić ne uživaše svaki dan. 

Taj dogadjaj uobće unese u ovaj krug inače ne- 
običnu toplinu i mir. Premda djece još uviek ne bijaše 
kući, nije se Suzika ljutila, ona bješe zaboravila, da ih 
još nema, zaboravila i na objed. Ona mišljaše na bu- 

dučnost, a sadašnjost ne postojaše za nju u taj čas. 
Nježne misli i snovi njezini okružavahu i djecu i muža 
i sav dom. Vidjela je ružičastu budućnost i smiešila 
joj se. A na sve to zadovoljstvo sipalo je sunce pune 
tople svoje zrake, koje su i živahnom kanarincu u kr- 
letci tako godile, da je iz svega grla zaćurlikao tako jako, 
te se ono napelo kao da će pući. 

Napokon začu se i dolazak djece. Užasan topot na 
drvenim stubama najavljivaše ih. Htjedoše najedanput 
u sobu sve četvero, te na vratima nastade guranje i 
vika. Najposlije se proturaše u sobu. Starija kći Ivanka 
nosaše u ruci svežanj, koji majci preda, izpričavši se 
ujedno, da su zato zakasnili, što su, tražili dar majci. 

Ona ih ipak malo ukori, da ne znaju reda i nikad 
mu se ne će priučiti, no kad joj djeca redom poljubiše 
ruku i jednostavnim riečima česlitaše rodj endan i kad je 
pregledala njihov dar, kupljen zajedničkom prištednjom : 
kutiju za rukavice od crvena pelucha s jednim parom 
kožnih rukavica — onda se ona udobrovolji i pohvali 
ih, ali doda: ,Samo se učite redu ...“, koju opomenu 
prihvati i otac i razvije ju u priličnu propovied, što je 
medjutim djeca i ne slušahu hodajući dz jedne sobe u 
drugu, kako su odlagali svoje ogrtače i šešire. JaA 

Kad su za stol sjedali i počeli jesti juhu, dadne 
Janko svojoj ženi znak, da muči o onoj stvari, metnuvši 
kažiprst na usta. Djeca ne treba da sve znadu. Mogla bi 
izbrbljati i još se pooholiti. Uobće ne običavaše Janko 
o važnim stvarima pred djecom govorili. Taki razgovori 
vodili su se, kad bi djeca od stola poustajala, poslije ručka, 
a osobito poslije večere, iza koje običavaše Krivošić novine 
čitati i uz odmjerenu bocu vina pretresati dnevni red. 

Fizionomije djece odražavahukombinovanu obitelj sku 
sličnost. Svi osim Ljudmile, koju su Milom zvali, imahu 

majčine smedje oči, njezino čelo i kosu tamnosmedje 
boje, koja u 13-godišnjeg Gjurice još nije imala sasvim 
izrazite masti, nego se od plavog preljevala u smedje, 
Krepak, ravan, na kraju malo uzdignut nos sa tankim 
nozdrvama spominjaše na otca, a isto tako i malena 
krupna usta i veoma liepo zaobljen podbradak, koji u 
djevojaka sveden u vrlo nježnu crtu, bijaše u dječaka 
nešto krepči, ako i ne velik. 

Ivanka imala je otčevu visinu, samo ne bijaše nje- 
Sova sastava, nego tanka i nježna, pa joj je stas u toj 
mršavosti još ne sasvim razvite djevojke izgledao upravo 
otmjen. Njezina petnaestgodišnja sestra nije joj nimalo 
sličila, bila je uobće izuzetak u toj obitelji. Sa svojim 
velikim modrim očima i plavom bujnom kosom, što je 
u onoj sunčanoj razsvjeti sasvim jasnosvietlo sjala, pa 
ružičasto bielim obrazima finih crta, izgledala je kao 
da kod tog stola ne sjedi medju braćom i roditeljima. 
Dok su drugi mnogo bučili i smijali se, bila je ona 
najtiša i najozbiljnija, ako se i nije moglo reći, da nema 
mladenačkog života. Ona je dapače sudjelovala kod svih 
šala svoje braće, ali više kao pomagačica nego potica- 
teljka tih šala. 

Da izmedju roditelja i djece ne postojaše osobito 
topao odnos, — to se vidjelo odmah na prvi mah, pa 
bijaše i prirodno. Ni Suzika nije od svojih roditelja pri- 


mala izraza nježnosti, niti im ih je davala. Kao što su 


njezini roditelji nju, tako jeiona ljubila svoju djecu svom 
dušom, bila bi spremna za njih sve žrtvovati, ali pokazi- 
vala im te ljubavi nije, bijaše s njima hladna i stroga. 

I tim je doduše postigla, da su je se djeca bojala, 


| ali njihova povjerenja nije stekla, jer ih nije znala njež- 


nošću k sebi privući. Ona diti je grlila niti cjelivala 


| Svoju djecu, kao što rade druge majke. Odkad su pood- 


V. T. B.: U malome svietu. 2 

rastla, znala je mati u njima takve porive nježnosti 
zatomiti, pa se poslije djeca nisu više usudjivala oviti 


se majci oko vrata. 

Ni u otca ne bijaše velike nježnosti. I on je drhtao 
za svoju djecu, posvetio im sav svoj život i rad, ali on 
bijaše čovjek jednostavan, seljački sin, koji je u opan- 
cima kao dvanaestgodišnji dječak došao iz Like u 
Zagreb, i tu našao svoju sreću. Posao zaokupljao je 
svu njegovu pozornost, pa je često, izmoren od njega, 
znao biti i otresit i surov u svojoj obitelji, premda 
bijaše dobra srca. No to sree nije moglo ništa ople- 
meniti, niti odgojiti u njemu finijih osjećaja, jer ničemu 
nije bilo pristupno, do li trgovačkom poslu. 

Isto tako su i Krivošićku sasvim zaokupljale kućne 
brige. : Dok su djeca bila manja, zadavahu joj trista 
jada, jer bijahu živahna i nemirna, a ona ih nije htjela 
povjeriti služinčadi, nego ih je sve sama odgojila. Ta briga“ 
s djecom i kućni poslovi uzrujavahu ju mnogo, jer ne bi- 
jaše ona hladne krvi, ali tim više osjetljivih živaca. Tako 
postade nesnosnom, nestrpljivom spram djece i muža i 
u toj nervoznosti utopi se i njezina nježnost k djeci. 

"Ta nervoznost i naglost Suzikina bila je povodom 
čestim kućnim svadjama izmedju nje i njena muža, koji 
je takodjer često izgubio svoju strpljivost pred ženinim 
hirima. Te su se svadje mnogo puta odigrale pred 
djecom, pale bi rieči, kojin djeca od roditelja ne bi 
smjela čuti, kojima su oni sami sebi ugled pred djecom 
podkapali. 

Posljedica svega toga pak bila je, da su se djeca 
roditelja bojala, nemajući ipak pravog počitanja pred 
njima, da su ih doduše svojim djetinjim srcima ljubila, 
ali je ta ljubav imala nešta slično s odanošću psa prema 


gospodaru, u kojega ruci on vidi bič, kad ga i nema. | 


| 
| 

" Ali današnji ručak tekao nekako u svečanom tonu 
Krivošić bijaše dobro raspoložen, popio je vekriliko 
čašica u zdravlje domaćice i djecu ponukao, da ce : 
s majkom kucnu. Ona bijaše takodjer fist Pije . 
djenjem radostno uzbudjena, pa radi toga bolje le 
nego obično, s djecom obzirnija i pošjazaija, sac 
i A djeca su bila brbljava kao nikad. Pripoviedah 
svoje male doživljaje iz škole, dirahu se i nom 
Isti Dragan, koji je odozgo gledao tu dječurliju kak . 
vom svoju braću smatraše, spustio se do njih i od a 
varao na njihova pitanja i dosjetke, koje se najradije 
kretahu oko njegova pretjerano fićfirićskog ni ie 
vanja. “Osobito Ivanka i Gjurica rado s mete 
njegovu previsoku ogrlicu sa svietlocrvenom redaanasij 
oo njegove preširoke hlače i kaput. Inače se znao ljutiti 
na njihove primjetbe i uzvraćati ih nelaskavim : it A: 
tima, a danas činilo se da mu gode. Bilo je to hd 
zato, što je mislio, da im zaista imponira njegova ade 
kravata, ili zato, što je i on skupa sa Kike čaši : 
više iztrusio u zdravlje majčino. “S 
Uz zveket noževa, vilica i žlica, uz žamor razg 
vora i neprestano ćurlikanje kanarinca, tekao je uš ik 
veselo i bio bi se dobro svršio, da se nije Gjurica di 
jednog kolača zavadio s Ivankom. On joj bješe iz z d 
nosa uzeo zadnji kolač s tanjura, a radi toga otad d 
razprava, koja se vodila u ovom tonu: : ši 
aim (porumenjevši od ljutine Gjurici:) Ti si neotesanac 
wrica: To si ti sama. 
Ivanka (prigušenim glasom): Šuti derane! 
Gjurica: suti ti, coprnica: 
Sugika: Gjurica! 
Krivošić: Šta je to!? 


D 
Vagan (za sebe u tanjur): Prostačka deriščad ! 

Krivošić: Opet počinjete! Nije vas sram: na majčin 
rodjendan ! 

Ivanka: Ja nisam kriva, da mladji nemaju straha 
pred starijima ! 

Gjurica: Oh! Oh! Ti ćeš mi valjda zapoviedati!... 

Mila: Ti bi mogao malo manje govoriti. Gjurica!... 
Ivanka je ipak starija!... 

Gjurica: Obje ste jednake... I danas ste pre- 
varile mamu... Mama, tebi su kazale, da su zato 
zakasnile, jer su tražile darove za tebe, ali nije istina. Ja 
sam ih vidio, kad su skrenule s onim paketom u ruci 
preko Jelačićeva trga na Zrinjskijev trg... a tamo se 
šetaju oficiri... 

Ivanka (sa suzama u očima): O, to je ipak previše 
drzovitosti ... Mi smo išle do ugla ulice Marije Valerije, 
da vidimo novu tamo izloženu fotografiju Mire Verićeve, 
je li, Mila? ' 

Mila: Jest... I odmah smo se vratile ,.. 

Gjurica: Joj, kako laže!... Baš ste bile na Zri- 
njevcu, baš! 

Ivanka: Tata, reci mu ti, da šuti taj deran... 

Gjurica: Ti škrebetaljka . .. 

Krwošić (skoči sa stola, da će prema Gjurici, ali ovaj 
brzo izmakne, pa na vrata): Da čovjek nikad nema mira od 
toga derana... 

Sugika: Muči, molim te, tko je tomu kriv nego ti 
i tvoja Ivanka? ... Ti uviek nju braniš i Milu, a 
dječke okrivljuješ... 

Krivošić: Ja? 

Suzika: Da, ti, pak još meni predbacuješ, da ja 
uzimam u zaštitu Dragana i Gjuricu... 

Krwošić: Tako? ... Dakle, da bude svima pravo, 
djeco, idite svi van, ručak je i onako svršen, 

Djeca izadju, a Krivošić zapali iznimno smotku. 

Djeci ne bijaše po volji takav sumarni postupak, 
ali roditelji imađu sad mira. Janko je i želio, da se 
nadje na samu sa Suzikom, da o novcu govori. To je 
valjda i ona željela, bar sudeći po blagosti, kojom je 
završila ovu svadju, koja bi inače valjda bila našla oštriji 
završetak. 

Dok je služkinja — vremešno i zamusano nekakovo 
čeljade — gospodja Suzika nije u svojoj kući trpjela 
mladih i ljepših — pospremila stol, bacio se Krivošić 
na kožnati divan, što je uz peć stajao, pa reče: 

— Mogu reći, da sam danas upravo zadovoljan... 
Naša su djeca obskrbljena... Osim ove kućice, koja 
dašto nije palača, imamo svojih dvadesetak hiljada go- 
tovine, pa se možemo nadati, da će naše cure s vre- 
menom dobiti čestite muževe, zar ne? 

— Misliš li, da će ih u ove ruševine knezovi doći 
tražiti... 

— Knezovi, Knezovi! Tko pita za knezove? ... Doći 
će pošteni i čestiti gradjani, kao ja iti... 

—- Pa će se naša djeca onda s njima sav svoj 
život mučiti i kuburiti kao ja s tobom? .. , Liepe li 
mi budućnosti! 

— A što ti dakle misliš? 

— Ja?... Ja mislim dalje nego ti. ... Svaki 
čovjek mora valjda nastojati, da uviek na bolje i na više 
ide... I ti si više postigao "nego tvoj otac, pa treba 
da i tvoja djeca opet za korak dalje podju... 

— U ime božije! odvrati Janko . . . Pa neka dodju 
knezovi po njih! Vriedne su ih, a? 

— Kud ti misliš!... No ja jedno znam: mojih 
kćeri ne dam za trgovca, da budu sav svoj viek robkinje 
i da se razbijaju poslom od zore do mraka, kao ja... 


Ja ću samo privoljeti, da se udadu za činovnika, da 
budu gospodje. *+- 

Ona mu stade razvijati i opravdavati tu svoju 
misao, uzbudjeno, svojim naglim, izprekidanim načinom 
govora, zagrijana svojom osnovom, koju već tako dugo 
u sebi goji. a koja se evo za velik korak približila ostva- 
renju. Šta je danas trgovac! Živi od jutra do večera, 
nikad siguran, da mu sutra ne će osvanuti dan s pečatom 
na vratima! Ako i radi i muči se, opet sve zavisi o 
sreći! ... Svaki dan može oboljeti, a bez njegova nad- 
zora odmah će posao trgnuti natrag, svaki dan može 
umrieti, pa ostaviti ženu udovicu, a djecu siročad bez 
mirovine i obskrbe. A činovnik, ako ima i manje, opet 
je, dok se dobro vlada, uviek siguran za se i za svoju 
obitelj. Pa onda i položaj u družtvu! 

— Moj otac nije imao tvojih hiljada, pa ipak bi- 
jaše veći gospodin, završi ona, po hiljadi put ga sje- 
ćajući na svoju gospodsku lozu. 

On nije mario pobijati ju. Znao je, da u toj stvari 
nije pristupna nikakim razboritim razlozima, a kad bi 
joj uzeo protivno dokazivati, lako bi se dogodilo, da po- 
vriedi njezinu najosjetljiviju stranu, — bila je kao sve 
žene strašno tankoćutna, — kako se to već prije dosta 
puta zbilo. 

On dakle za volju dragom miru zašuti i dok se ona 
u drugoj sobi spremila, da prospava mrvu po običaju, 
zaveze se on u daleke misli. U zadovoljstvu nad ste- 
čenim uspjehom, prolazio je mislima sve one duge go- 
dine rada i naprezanja, od kojega je sad imao vidljiv 
uspjeh u šaci. Čudio se, kako je to vrieme brzo pro- 
hujalo, a činilo mu se, da je jučer bilo, kad je ono došao 
u Zagreb u opancima i crvenoj ličkoj kapici. Vidio je 
sebe još i danas, i upravo u taj čas oživi ta uspomena u 

svoj svježini — gdje čisti dućan i tura burad po dvo- 
rištu svog gospodara, nekog zemljaka. Onda se po malo 
od sluge popeo do časti naučnika, pa pomoćnika, koji 
— izhranivši se do pristala gradjanskog momka — u 
kratko vrieme očara sve djevice i žene u susjedstvu, 
koje postadoše vjernim mušterijama njegova gospodara. 
I lik gospodarev lebdio mu je jasno pred očima: dobra, 
boležljiva starca, koji se radovao, što se namjerio na po- 
štena momka, na koga se mogao osloniti, koga je naj- 
poslije toliko zavolio, te mu prepustio trgovinu uz vrlo 
lake uvjete. I Janko — vidio se kao ,liepi gospon Janko“, 
koji postade sad i dobra partija. Otimalo se za njega, 
postavljalo se mreže i on upadne u jednu, zaboravivši 
na pravo jedne uboge djevojke, koja ga je ljubila i po- 
vjerovala njegovim riečima. Zvala se Ana, bila je kći 
nekog krojača u Ilici i veoma umna, živući samo za 
knjige, dok se jednog dana ne zaljubi u prvog muž- 
karca, koji joj reče, da su njezine kestenjaste kose krasne, 
a pogled iz očiju — plavih* kao lako prženo zrno od 
kave — zamaman. Ljubila ga je svom zanešenošću mlade 
sanjarske duše, koja od samih sanja nije vidjela zbilje, 
no on niti je te ljubavi pojmio, ni cienio, te se jednog 
liepog dana zaruči sa svojom današnjom Suzikom, a da 
sam nije znao, kako je do toga došlo. O Ani ne ču 
više nikad ništa: ona izčezne iz Zagreba. On ju posve 
zaboravi, pa ga sad iznenadi, što se danas tako živahno 
nje sjetio. Spomene se dapače njezinih rieči, koje mu 
rekla. posljednji put, kad se vidješe — kao u nekoj 
slutnji —: ,Ako možeš bez mene sretan biti, budi. Ja 
samo želim, da mi bude dano, te bih u nesreći kraj 
tebe bila!“ 


* Narod zove svietlo prženu kavu — »plavom« == fran- 
cuskom »blond«. 

Je li bio sretan? To ni sim nije znao, niti se pitao. 
Živio je, jeo i pio, radio, — to bijaše život, a gdje je 
njemu dokolica, da za drugo pita! U ovaj pak čas — a 
o času se uviek i radi — bijaše zadovoljan: imao je 
dvije štedioničke knjižice, koje mali imutak prikazuju, i 
punu kuću djece, koja su zdrava i vesela, te će njegovo 
ime i muku nasliediti, kao što su od njega i krv i 
meso primila! 

Pa ipak u ovom. času zadovoljstva, u lagodnom 
miru preživanja iza obilna objeda, micala se jedna struna 
njegove duše, koja nije pristajala njegovu razpoloženju. 
Bilo je to, kao cilik gusala s kakim imekim motivom u 
zboru, sastavljenu od glazbala, koja sva na veseli ples 
sviraju. Na toj struni kao da je drhtalo sve, što je tuge 
i kajanja prošlo njegovom dušom, ako i nesvjestno i 
neustaljeno, i taj drhtaj postajaše sve jači i jači, dok 
se ne izvi u uzdah: 

— Bože moj! Šta bi bilo, da ja izgubim sve ovo, što 
imam: i imutak i djecu i zdravlje, pa da me težka ne- 
sreća poklopi? 

Njemu bude vruće kod toga, srece mu zakuca jače, 
ali samo na čas. Bio jeto predosjećaj promjene, što se 
u njegovu životu spremala, ili posljedica probudjenih 
davnih uspomena, koje ga nisu na dugo mogle zabaviti. 
On je shvatao život — kako se davao — po tekućem 
času, bez velike brige o budućnosti ili prošlosti, i za- 
malo izpadne'mu cigara iz ruke, jer ga je u naslonjaču 
svladao san. 


II. 


Iza velikog stakla prvog prozora Velike kavane do 
Gajeve ulice sjedjahu tri gospodina i zabavljahu se tog 
mutnog listopadskog popodneva tim, što motrahu pro- 

laznike, popraćujući ih glosama priličnim njihovoj dobi. 
Osobito jedan izmedju njih, sveučilištni djak Juro Bla- 
nušić, vodio je tu veliku rieč upozoravajući svoje dru- 
gove — ulanskog nadporučnika von Rodera i bankovnog 
činovnika Klinara — na pojedina lica i pripoviedajući 
im o nekima čitave historije. On bijaše zagrebačko diete, 
pa je imao dosta toga da kazuje onim drugim dvama, 
što još nisu bili upućeni u tajne zagrebačke chronique 
scandaleuse. Rudolf Klinar je tek od mjesec dana u Za- 
grebu, pa mu je još sve novo, a pokazuje veliko zani- 
manje za sve, osobito za žene. On upravo upija rieči 
svojeg prijatelja Blanušića. 

Dok su se von Roder i Klinar_ nehajno izvalili na 
crvene jastuke malih klupa uz prozor, Blanušić sjedi 
upravo nasuprot prozoru i podbočivši mršavu, bliedu, 
no ljepušastu glavu objema rukama, pripovieda, Govori 
njemački, kao i drugovi mu: 

— To je gospodjica Z., kći savjetnika R., smrtno je 
zaljubljena u lieutenanta X., ali nema prebijene pare. 
Vrlo ohola, civilista ne gleda nikako, jer joj je mati kći 
generala — čini mi se P-a. — Ah, gledajte ovu! Jeste li 
opazili onaj bljesak oka? ... Tebe je išlo to, Roder!..,. 
Koji stas! Koja busta!... Blaženi T., koji to uživa! 

— Njezin muž? — upita Klinar. 

— Ah! Quelle idće!... Njezin ljubavnik... 

— Šta joj je muž? 

— Tajnik u odjelu mojeg otca... U ostalom, ne 
zaslužuje bolje sudbe: on udvara svakoj konobarici .. 

— Misliš li, da bi čovjek mogao uspjeti? — za- 
Pita von Roder, sa strašno dosadnim, gladko obrijanim 
rumenim licem. 

— A ha! — nasmija se Blanušić. — Možeš pokušati. 

Oni zašute na čas sva tri. U prolaženju svieta na- 

stupi mala stanka: samo nekoliko mužkaraca prodje i 
radničkih žena. U kavani bijaše tamno; nekoliko svje- 
tiljaka je već gorjelo, premda bijahu tek tri sata. Ali 
nebo se zastrlo tamnosivim oblacima, kroz koje samo 
mjestimice, kao kroz prodorine, sjaji bliedi odraz sun- 
čanih zraka, što se za čas opet sakriju za oblake. Dok 
ta velika, siva, kao prodrta krpa nad Jelačićevim trgom 
još gdjegdje svietlu točku pokazuje, tamo otraga, nad 
Sljemenom, zgusnuli se oblaci i priete kišom. Na trgu 
i ulici je popodnevna publika: nekoliko služnika, koji 
zievaju, nekoliko fijakera, kojima je dosadno, mnogo go- 
spodja i pjestinja s djecom, pensioniraca, što obavljaju 
svoju redovnu šetnju, dugačak niz djaka iz nekog za- 
voda, a nad žamorom svih tih glasova ciliče zvonce 


tramwaya, škripe teretna kola i drndaju lagani fijakeri. 


Svi zvuci i kretnje nekako su nežive, trome, pod olov- 
nim pritiskom guste atmosfere, Tamna bolnička zgrada, 


Stankovićeva neukusna i Pongratzova skladna palača , 


strše dosadno u zrak, a velika slova grdnih cimera gle- 
daju glupo u sviet. Od Svete Marije pak zvoni zvono, 
zovući na večernicu ili možda na čiji pogreb .. 

U kavani lupaju kugle o strane billarda, štropoću žlice 
i sablje, lete konobari, galame židovski trgovci, a dama 
od buffeta sjedi kao bojadisani kip od terracotte medju 
cviećem i piramidama šećera na srebrnim tanjurićima. 

Tri prijatelja zure dalje preda se, sa bezkrajnom do- 
sadom na obrazima, bez misli i osjećaja, a pred njima 
se svaki hip odigrava koji prizor velike drame ili zago- 
netke života. Najednom se jedna misao nadje u glavi 
Rudolfa Klinara i on ju priobći svome drugu: 

— Ako je polovica toga istina, Blanušiću, što su 
tebi drugi, a ti nama pripoviedao — taj vaš Zagreb 
mala je Sodoma... 


, 

— Sjajno svjedočanstvo za njegove stanovnike, — 
reče Roder. — Shvatili su, da se samo jedanput živi... 

— Čut ćeš ti još i drugih stvari, moj dragi .: . To 
ti je izvanredno pikantno, te zagrebačke tajne . .. A gle, 
gle, Krivošićeve! Jednostavne: djevojke, ali chic! 

Ivanka i Mila bjehu taj» mah prošle mimo prozora, 
u koji su pogledale sasvim slobodno i drzko. Von Roder, 
premda ih ne poznavaše, nakloni im:se, a Ivanka, koja 
je naklon opazila, odkrene naglo glavu porumenjevši i 
nasmijavši se prema Mili. 

— Tko su te dvije? — zapita naglo Klinar. — Već 
sam ih nekoliko puta opazio... 

— Gradjanske kćeri, no kako vidiš veoma chic... 
U ostalom kažu da otac ima novaca .. 

— Čini se, da su koketne i valjda ... 

— No, to se ne smije uzeti s tako strogom kon- 
sekvencijom, — odvrati Blanušić. — Koketne jesu, slo- 
bodna pogleda i ponašanja kao sve Zagrebčanke, ali to 
je u njih, mislim, sasvim nevino... Pa mladja je još 
pravo diete... 

— Ali starija! — odenati Klinar uzbudjen. — Krasan 


stas... previja se kao zmija... pa čaroban pogled... 
— O, dakle očaran? — progundra častnik kroz nos. 
— Šta, očaran! — odgovori s prisiljenim prezirom 
Klinar. — Ali, dao bih što, da se upoznam s tom dje- 


vojkom ... Njezina su liepa usta kao stvorena za cjelov. 
— No, upoznati ih baš-nije težko, znaš, Roder, kod 
Drinićevih, i one idu tamo od nekog vremena... Ali 
za cjelov ne jamčim ... a 
Klinar se okrene živahno k Blanušiću : 
— Tko su te Drinićeve? Kako bi se moglo do njih? 
— Vrlo lako, — pouči ga Blanušić. — To su dvije 
sestre, jedna udovica, druga stara gospodjica, obje iz- 

medju 40 do 45, a živahne prošlosti valjda. Otvorile su 
šivaću školu, ima tome pet šest godina. — Ja ih po- 
znam dobro, jer rade i za moju majku i sestru. 

— I posjećuješ ih? 

— Sad od mjesec dana ne, jer moja više tamo 
ne ide... No prije bijasmo često tamo Roder i ja. 

— Bismo li mogli sad onamo? 

— Ekscelentna ideja! — reče Roder. — Ja moje 
male već nisam davno posjetio ... Opora je, ne će da 
privoli na sastanak... Ali mogli bismo na novo po- 
kušati... Što misliš, Blanušiću ? 

Ovaj odmah pristane, te odlučiše da s mjesta podju 
u Draškovićevu ulicu, gdje se nalazila šivaća škola go- 
spodje Drinić. Blanušić reče, da je vrieme vrlo zgodno, 
sumrak će se u brzo uhvatiti, a Krivošićeve su za stalno 
tamo otišle. 

Oni platiše, obukoše svoje ogrtače i uputiše se, 
onom mišlju lako uzbudjeni, iz kavane preko Jelačićeva 
trga pravcem u Draškovićevu ulicu. 

Od nekog vremena bijahu ta tri mlada gospodina 
na zagrebačkim pločnicima mnogo vidjevani trolist. Uviek 
bezprikorne vanjštine, podavaše njihovoj pojavi sliko- 
vita ulanka častnika Rodera velik renomće u očima 
ljudi, koje ovakova družtvena species zanima. Osobito 
je na tog svojeg druga bio ponosit Blanušić. Sin ugledna 
ovisoka činovnika, bijaše on pravi tip tašta i blesasta 
gecka. Bez smisla i zanimanja i za što, do li žena, svojeg 
krojača i razgovora o sportu, osjećao se osobito po- 
čašćen prijateljstvom tog častnika (sina nekog bezna- 
cionalnog podmaršala), koji je o sebi govorio, da se je 
rodio u Salzburgu, odrastao u Magjarskoj, da mu je 
otac Poljak, mati Njemica, a on sam ne zna, što bi drugo 
mogao biti nego Austrijanac, dok se u drugim opet pri- 

godama rado izdavao za ugarskog plemića, kad je tre- 
balo da iztakne svoja poznanstva medju ugarskom aristo- 
kracijom, — kamo je i hrvatsku brojio. Družtvu njih 
dvaju priklopio se mladi jedan čovjek, koji se iznenada 
u Zagrebu pojavio i brzo se izlaknuo svojom dopadnom 
vanjštinom. Bio je liepa vitka rasta, velikih modrih 
očiju, pravilna krepka nosa i osobito plavih brkova i 
kose. Na spoljašnju neku preporuku bješe dobio činov- 
ničko mjesto kod austro-ugarske banke, koje bijaše spo- 
jeno sa vrlo liepom plaćom, što ipak nije mogla dosta- 
jati, da pokrije troškove, skopčane s njegovim načinom 
života. On pripoviedaše, da ima bogatu mater udovicu 
u Gracu, pa mu se i vjerovalo. Pred riečju ,bogat“ Za- 
grebčani brzo poklope glave. Mogaše pripoviedati, što 
je htio, vjerovalo mu se, a on pripoviedaše mnogo toga. 

Bijase široke, povjerljive naravi, koja za sebe za- 
državaše možda samo najnuždnije. Svojim dvama dru- 
govima najviše imponiraše svojim poznavanjem genea- 
logija svih vladajućih dvorova i znatnijih arisrokratskih 
porodica. S mnogima od potonjih bio je u poznanstvu, 
dapače i nekom srodstvu, ako se moglo vjerovati svakoj 
njegovih rieči, što su poput bujice navirale na njegova 


brbljava usta. 

Išli su žurno, gonjeni ljubopitnošću i uzbudjenošću. 
U njihovoj vječnoj dosadi obećavao im Blanušić pre- 
dražestan flirt s mladim guščicama. On ih upozori, da 
su to tamo sve djeca boljih obitelji, pa da se ne smiju 
prekoračiti granice dopuštenoga. To Klinara malo ne- 
ugodno iznenadi. On je više očekivao. No Blanušić mu 
razloži, da se gospodje Drinićeve boje za glas svoje 
škole. Dok se djeca ne preplaše, ne će ih izdati, ali 
ako bi se predaleko pošlo, mogla bi se roditeljima po- 
tužiti. One su opetovano naglasile, da protiv toga ne- 


ke hin 

maju ništa, ako ih njihovi prijatelji u stanu posje- 
ćuju. Ako se pri tom upoznadu s učenicama, s njima 
se pristojno malo pozabave — na tom nema ništa zla. 
Što se pak izvan škole dogadja — to njih nije briga. 

S velikom ljupopitnošću sliedio je Klinar svoje prija- 
telje u jednu veliku, vrlo zgodno položenu kuću, na kojoj 
se nad vratima čitao cimer s imenom gospodja Drinić. 

Hodnik bijaše mračan. Na prvim vratima do ulaza 
zazvoni Blanušić. Za čas pojavi se u razsvjeti petrolejke, 
što je u predsoblju gorjela, stasita gospodja u veoma 
ukusnoj kućnoj haljini od tamno-crvena baršuna. 

— Došli smo, da vas opet jednom vidimo i do- 
vedosmo sobom prijatelja, — reče Blanušič rukujući se 
sa gospodjom. — Gospodin Rudolf Klinar, banquier, — 
gospodjica Lea Drinić. 

Iza ljubezna poklona i smieška povede gospodjica 
Lea gospodu ravno u mali salon, u kojem je na pi- 
saćem stoliću gorjela svjetiljka. U salonu ne bijaše ni- 
koga. No iz njeg vodjahu vrata, na pol otvorena, u 
drugu jednu sobu, iz koje se čulo šuškanje, pridušeni 
smieh i zveket škara. Jedva su sjeli, dodje iz one sobe 
druga dama, mršavija, starija, no isto tako kao i Lea 
ukusno odjevena u tamno-sivu vunenu opravu za ulicu, 
s mužkom ogrlicom i oručnicama. Bila je isto tako lju- 
bezna kao i Lea, pokaže isto tako veliku radost nad 


novim poznanstvom. Lea ju je predstavila kao gospodju | 


Tromić-Drinić, svoju sestru. 

Obje zanimahu se veoma za novoga znanca, koji je 
iz ponašanja svojih drugova opazio, da se s damama 
mora vrlo ljubezno obćiti i što više im laskati. On to 
i učini vrlo vješto, pripoviedaše im onda svrhu svojeg 
dolazka u Zagreb, kamo ga je poslao majčin brat, ka- 
nonik, da se usavrši u bankovnom poslu, pa da onda 

samostalan posao osnuje. Da ne bi izgledalo, kao da u 
čemu zaostaje za Roderom, spomene, da je jednom pred 
dvije godine prigodom vojnih vježba, kod kojih je kao 
dragunski poručnik u pričuvi morao sudjelovali, kroz 
Zagreb prošao, te tom zgodom upoznao — diese wirklich 
nette Stadt, i kako mu se svidjelo, najbolji je dokaz to, 


što je opet tu. 


— Ugodan dobitak za zagrebačko družtvo, a Teče 
na to gospodjica Lea s koketnim pogledom iz svojih živih 
očiju u licu ne mlađu, ali brižno umjetnički dofjesanir 

Pošto su izmienjene još nekolike šuplje iraze, reče 
von Roder, koji je na divanu sasvim blizu gospodje 
sestre sjedio: . ' 

— Prijatelj je vrlo ljubopitan, da vidi Zoru, pa bih 
mu ju rado pokazao, — je li tu? X ' 

Udovica potvrdi, pa onda opet na Blanušićevu pri- 
mjedbu: ,sudeći po otvorenim vratima susjedne sobe, 
nema nikoga nepozvanoga?“ — značajno podigne u vis 
crne obrve i krene glavom. 

Svi dakle ustadoše i uputiše se u drugu sobu. 
Dame podjoše napried i odmah predstaviše gospodu: 
Herr von Roder, von Blanušić, banquier von Klinar. 

Šest pari mladih, ljubopitnih očiju dočekalo je do- 
šljake, čim su se pojavili na pragu sobe. Klinar odmah 
potraži Ivanku, i brzo ju prepozna. Sjedila je pod 
velikom svjetiljkom, što sa stropa višaše 1 njezino 
lice punim svjetlom obasjavaše. Njemu se učini pre- 
krasna, mnogo ljepša nego na ulici sad u tom intimnom 
okrugu, sa bluzom na škotsku izpruganom, što je izdi- 
zala bljedoću njezinih nježnih dugoljastih obraza, Malu 
glavicu, okrunjenu bujnom mrkom kosom, razčešljanom 
a la Mć6rode nad čelom i preko ušiju, bješe podignula 

od švela, kad je on unišao, i velik svietao pogled krupnog 

joj oka bješe pao ravno na njegove oči, Iz odugih, ali 
veoma liepo rezanih rujnih i poluotvorenih ustnica, iza 
kojih se sjali zdravi biser-zubi, kao da se je htio izvi- 
nuti jedan ,ah“, koji ona suzdrža i odmah opet svede 
oči na švelo, tako da je vidio samo još njezine dugačke 
u vis okrenute trepavice. 

On je časak stao zapanjen, videći samo nju u tom 
krugu oko velikog stola usred prostrane sobe. S drugim 
mislima i nakanama bješe došao, ali to što je taj čas 
zalelijalo njegovim grudima, bio je najčišći dojam, što 
ga je njegova duša možda ikad primila. Bio je to ta- 
janstveni cjelov dvaju instinkta, koji se sukobiše, iz 
kojeg nastaje život i radja se uviek novi sviet. 

No Klinar se brzo prene iz tog momenta sentimen- 
talnosti. Oni njegovi drugovi sjedoše oko velikog okruglog 
stola u razmaku od pol koraka iza djevojaka, te on raz- 
gleda slobodnim pogledom predmete i lica oko sebe. 
Soba bijaše prostrana, ukrašena s dvije tri uljene repro- 
dukcije popularnih Defreggerovih sujeta, a inače pusta. 
U jednom kutu stajaše ogroman ormar za haljine, u 
drugom .model od španske trstike, u trećem jedna ženska 
busta od kaučuka, bez glave. 

Osim gospodja Drinićevih sjedjaše još šest djevo- 
jaka oko stola, mladih, oko petnaest do dvadeset go- 
dina, Sve bijahu vrlo ukusno odjevene, produktima ukusa 
gospodjice Lee, koja je u tom slovila kao prva kroja- 
čica u Zagrebu. To bijaše možda i uzrok, da je mnoga 
mati svoju kćerku dala njoj u školu, ne brinući se, ka- 
kovim ju rukama povjerava, 

U ostalom nije se mnogo ni znalo o tim dvjema 
sestrama. Gdje su bile nazad pet godina, — to bijaše 
tajna, koja se razno odgonetavala, Za Leu se govorilo, 
da je svoju mladost sprovela u Beču kao modistica, a 


-_ 


magi 

kad joj je sestra obudovjela, složiše se, da zajedno za- 
počnu u Zagrebu krojačku radnju, spojenu sa školom 
za krojačenje i šivanje haljina te za pravljenje še- 
šira. Dobro upućeni govorahu, da je Leu na to nago- 
vorio neki pukovnik, koji ju iz Beča poznavaše i koji 
se u Zagreb u mir povukao. Kad bi majke učenica ili 
drugi posjetitelji našli pukovnika u Drinićevih, prikazi- 
vahu ga one kao svojeg ujaka. Isti ovi dobro upućeni 
govorahu, da pukovnik svoje nećakinje obino podpo- 
maže i da je njegov novac bio, kojim su došle do glasa, 
One su za se pravile reklamu svojim vlastitim toilet- 
tama. Moglo ih se vidjeti na večer u lici, u opereti, 
nedjeljom i svetkom u Katarininoj crkvi, uviek u a4 
biranijim kostimima — du dernier gout. A tim kos i 
mima nije se moglo poreći ni ukusa, ni otmjenosti, ni 
skupocjenosti, kao ni njihovim stasovima sasešenosu, 
kojoj je dašto umieće najviše pridoneslo. A svag 
Bile su i sad tako otmjeno odjevene, da nisu iz- 
gledale kao krojačice. Težka kućna haljina Leina od 
crvenog baršuna čudno se izticala med onim koncima, 
iglama, škarama, rpama krpica i lataka na stolu, sa 
mjerilom o njezinu vratu, sa sjajnim boutonima u 
njezinu uhu. Njezine oči sjahu malo ne kao i ovi od 
radosti, što se oko nje skupilo tako liepo mlado družtvo. 
Živahnost mladih ljudi pomladjivaše i nju samu, Pa i 
ako su mladi gosti najviše pozornosti poklanjali njezinim 
učenicama, bijahu dosta galantni, da i na nju misle, te 
je i ona po koju ugodnu njoj namjenjenu rieč čula. 
Mlade djevojke bijahu se ricšile prve zabune, u 
koju su upale dolazkom gostiju, pa čavrljahu S jasna 
sad već sasvim neprisiljeno i veselo. Bijaše to šaljiv, 
dosta pristojan ton, što je u ovom družtvu vladao, a 
ako se gospodi podkrala koja sklizava rieč, to .. 


V.T. B.: U malome svijetu, 

nisu posrnule preko nje, nego bi ju prečule zadubivši 
u takim časovima svoje obraze dublje u svoje švelo, 

Klinar sjedjaše uz Ivanku i činilo se, da mu se 
njezin smieh veoma svidja, jer ju je neumorno silio, da 
mu pokazuje svoje od smijanja vlažne i sjajne oči i 
svoje liepe blistave zube. Zato mu nije trebalo ve- 
lika napora. TA mladost, osobito mlade djevojke tako 
se rado smiju! One ne mjere dosjetke i doskočice svojih 
štovatelja mjerilom duhovitosti. Najgluplja laska, naj- 
jednostavnije prevrtanje rieči, glasa ili kretnje dosta im 
je, da se smiju, da se smiju onim punim smiehom srca, 
što ga samo bezbrižna mladost pozna. 

Takim smiehom smijala se Ivanka, koja stajaše 
na pragu života, lagana, netaknuta njegovom boli, još 
kao breskva na drvetu, kao mlada šljiva, na kojoj je 
još nedirnuto ono velo njezina djevičanstva, što ga narod 
zove mišina. Ona bješe opazila Klinara u kavani, bješe 


ga opazila već i prije nekoliko puta, pa je sad pogo-. 


dila, da je on došao radi nje ovamo. On joj reče, da 
ju je takodjer vidio već više puta i da mu je odmah 
pala u oči, a ona osjeti zadovoljstvo nad tim priznanjem. 

— Kad ste me vidjeli, odkad me poznate? — pitaše 
ga, ne gledajući k njemu, nego tobože sasvim zabav- 
ljena svojim švelom, nad koje bješe nagnula glavu, tako 
da je on, malo za njom sjedeći, mogao vidjeti njezin 
gibki bieli vrat, posut zlatnim pahuljicama, koje mu 
krv uznemirivahu, 

— Od mjesec dana, odkad sam ovdje, čini mi se, 
da mije moj prvi dan u Zagrebu donio tu sreću, koja 
je danas istom savršena, kad mogu s vama govoriti... 

Ona se smiešila, glave još uviek nagnute nad ha- 
ljinu, na kojoj je prišivala čipke, — po drugi put, pošto 
ih je morala već jednom odparati. Još nitko nije nikad 

s njom ovako govorio. Još nikad nije čula tako topla 
glasa, koji je polagano, pridušen, a ipak moćan prolazio 
kroz njezino malo ružicno uho do nutrinje njezina bića. 

— A ja vas nikad još ne vidjeh! — slaga ona iza 
male stanke, pa ga pogleda pri tom kratkim pogledom 
sa strane. 

— To boli: mimo vas neopažen proći... 

— Ah, to vi samo tako kažete... 

On ju uvjeravaše toplije, silnije, gotovo i sam 
uvjeren o svojim riečima, što ih improviziraše. Bilo 
mu je na jeziku, da joj očituje ljubav, ali neka nepo- 
njatna plahost suždrža ga od toga, kao i od namjere, 
da joj se dotakne ruke i da svojom cipelom dirne izpod 
stola njezinu. Taj obični već više puta prokušani kret 
učini mu se sada nedostojan, da, ogavan. On nastavi 
s njom govoriti ozbiljno, da onda opet okrene u šalu 
i da se divi sjaju, kojim je njezino mlado liepo lice 
pri smiehu odsievalo. Od očiju i usta klizao se njegov 
pogled preko nježnih joj grudi, preko cielog vitkog joj 
tiela, koje kod svake njezine živahne kretnje odavnše 
gibkost mladih forma. Ta mladost, ta struja mladog 
Života, što je iz svakog njezina pogleda, smieška, gleni 
gotovo vidno strujila, to ga osvajaše i očaravaše, kako 
mu se u nijedne djevojke ni žene još ne bijaše dogo- 
dilo. On osjećaše, da još nikad nije bio zaljubljen kao 
u eda čas, kad se našao uz ovu djevojku, na ovaj 
način, . kojeg nedopuštenost je ona možda slutila, ali 
mu nije razumjela dohvata, dok se njemu činio osobito 
zanimljiv i dražestan, 

: Oni su se mogli, u pol glasa, nesmetani, zabavljati 

Jer ostalo družtvo bijaše samo sobom zaokupljeno do. 

Sjetkama Roderovim i Blanušićevim. Svi su dašto u 

brzo opazili, da se Klinar zanima samo za Ivanku, pa 
* 

ih puštali s mirom. Uz to bijahu Drinićeve — zvali 
ih tako, premda je starija imala po mužu drugo ime 
_ odviše diskretne i odviše vješte takovim situaci- 
jama, a da ne bi znale odvratiti pozornost od para, 
kojemu su odlučile posvetiti svoju osobitu zaštitu. Ta 
čule su, da je Klinar banquier, nadjoše, da ima sasvim 
izgled kavalira, pa su se mogle nadati, da će ih od- 
štetiti za njihovu susretljivost. Jer nisu one sve to či- 
nile iz čiste ljubavi k bližnjemu, kako je to Klinar po- 
slije doznao, kad je trebalo na imendan gospodjice Lee 
dokazati, da se na nju mislilo. 

Samo jednom bude mladi par smeten u svom čavr- 
ljanju. Izmedju Rodera i ,njegove“ Zore — ljepušne 
male crnke — bješe nastala razpra o vrlo važnom pi- 
tanju: da li je netom preminula neka grofica Wicken- 
burg po majci od roda Trautmannsdorfa ili Auersperga. 
Roder je tvrdio posljednje, a Zora prvo, ne popuštajući 
nipošto u svojoj ženskoj tvrdoglavosti, dok se Roderu 
opet svidjelo, da joj protuslovi i tim živahnu pravdu 
izazove. Najposlije odlučiše stvar predložiti na riešenje 
kompetentnom sudu Rudolfa Klinara, toga živog gotskog 
almanaka, kako ga Roder nazivaše. 

Klinar, pozvan na riešenje spora, brzo to učini. 
Grofica Wickenburg bijaše rodjena Trautmannsdorf i to 
mladje linije, njezina mati rodjena grofica Hardegg, ova 
rodjena Wilezek, kći onog i onog glasovitog grofa Wil- 
czeka, brata ... itd. On nabroji nekoliko braće i bratu- 
čeda preminule i spomene, da ju je osobno poznavao. 

— I sve one druge grofice i grofove? — zapita 
udivljeno Ivanka. 

— Sve ne, ali mnoge, — odgovori on mirno. | 

U taj mah začuje se u hodniku zvonce jedan, dva, 
tri puta. Blanušić, koji je na prvi zvuk zvonca pitajući 

pogledao stariju gospodju Drinić, na treći se umiri, a 
ona reče: 

— To je ujak. 

Taj glas gospodjice vidno obveseli. Nekoje viknuše : 
Ah, onkel!“ a nekoje se pogledaše značajno. Klinar to 
veselje opazi i upita Ivanku, da li gospodjice veoma 
vole ,onkela“, 

— 0, da, — odgovori ona, — on donese svaki put 
nešta sa sobom. Onkel zna uviek, gdje su najnoviji i naj- 
bolji bonboni. 

— Dolazi li često ovamo? 

— Dva-tri put na tjedan, dok smo mi ovdje, a 
inače ne znam. On stanuje u istoj kući, u prvom katu. 

Medjutim bješe onkel, komu je Lea pošla u susret, 
unišao .sa gromkim: ,Gutn Abend, Kinder!“ Bio je 
krepak stari gospodin šestdesetih godina, nizak, plećat, 
rumen, široka nosa i carske brade. Svoje hrvatsko pleme 
odavaše otegnutim izgovorom njemačkih rieči i mie- 
šanjem hrvatskih. Govoraše, kao da i sad zapovieda 
svojom pukovnijom. 

Klinar mu bude predstavljen, ostalim bijaše stari 
znanac. Novaka odma zapita (jer su mu to zaboravili 
kazati, ili je kod prikazivanja prečuo): ,Soldat gewesen ?“, 
a na njegovu potvrdu doda odmah hrvatski: ,Vidi se 1 
Za tim ga pitaše, je li u rodu s tim i tim umirovljenim 
nadporučnikom Klinarom, ili sa poznatim gostioničarom 
na Bledu, što Rudolf zanieče, žaleći, što nema časti po- 
znavati tu ,gospodu“, — kako reče naglasivši tu rieč. 

— Nema tu šta žaliti, — reče pukovnik. — Ono su 
čestiti Slovenci, — jeste li i vi? 

— Ja sam Niemac, — odgovori Klinar, a ime i čisti 
slovenski tip njegova lica tjeraše ga u laž. 

Jedva bješe pukovnik uz Leu sio, izvadi odmah 

iz džepa omašan zamot i pruži ga prvoj do njega go- 
spodjici s riečima: ,Posve svježe punjeni!“ — Bon- 
boni zaokružiše brzo stolom, praćeni živahnim povla- 
djivanjem. Svaka gospodjica uzme po nekoliko, a naje 
više Mila; koja je dosad kao pepeljuga sjedila. u kutu, 
malo govoreći, malo i opažena, kadkad samo sa svog 
posla pogledavajući na nadporučnika, da se zacrveni i 
odmah ponikne okom, čim bi i on na nju svrnuo pogled. 
Njemu se svidjala mala ta s njezinim rumenim lišćima 
i prkosnim nosićem, ali on nije smio od Zore da se 
njom zanima, ne htijući da si kod ove pokvari izglede. 

Dolazak pukovnikov ne pomuti veselja mladih ljudi, 
nego još povisi ton zabave za koju kajdu. Njegovo jo- 
vialno biće, široki njegov gromki smieh i stare mili- 
tarske doskočice razveseljivahu dobrano djevojke i one 
sa žalošću pogledavahu na uru-njihalicu, na kojoj ka- 
zalo bijaše već prešlo peti sat. Kad se je već približa- 
valo na pola šest, reče Ivanka Klinaru turobno : 

— Sad ćemo morati ići... 

— Smijem li vas pratiti? — zapita on tiho. 

— O, ne, dok vas mama ne pozna, — odgovori 
Ivanka kao preplašena. 

_— Ali barem do Jelačićeva trga, — moljaše on dalje 
uporno. 

— No, do Jelačićeva trga ... slobodno, ali dalje 
ne. Tamo nas morate ostaviti. 

On joj se toplo zahvali, pa upita još na koje sve 
dane ona dolazi ovamo, a kad mu je odgovorila, da 
utorkom, četvrikom i subotom pohadja školu gospodja 
Drinićevih, reče on: 

— Ja ne mogu radi poslova da na sve te dane 
ovamo dolazim, ali smijem li vas bar čekati i pratiti 
nekoliko koraka? ... 

— Čemu to? — zapita ona kao začudjena. 

— Bio bih sretan, da mogu koju rieč s vama pro- 
govoriti, gospodjice . . . 

— Zaista? — šaptne ona ustajući i gledajući mu 
pitajućim pogledom u oči. 

On izdrži taj duboki, krasni pogled i: 

— Zaista! reče ozbiljno i mirno. 

Ona spremaše svoje stvari i pozvavši svoju sestru 
da ide, podje u drugu pokrajnu sobu, s desna, gdje su 
visjeli ogrtači gospodjica, pa videći, da on čeka još 
uviek na odgovor, smije li ju dočekivati i pratiti, ponizno 
stojeći pognute glave i s molećim pogledom, reče ona: 

— Jane znam... te prhne u drugu sobu, 

Vani na ulici razstadoše se učenice gospodja 
Drinićevih: pratnju jedne partije preuzeše von Roder i 
Blanušić, a Klinar poprati Krivošićeve do Jelačićeva 
trga. Kad su išli duž potoka u Jurišićevoj ulici, upo- 
trebi Klinar slabu razsvjetu i primaknuvši glavu bliže 
Ivankinom uhu, da ne čuje Mila, zapita tiho: 

- Smijem li vam pisati, kad vas vidim tako riedko, 
a nikad samu? 

— O, za Boga, ne! Šta bi mama rekla! 

— Ne kući, ali kad biste prekosutra na glavnoj 
pošti u odjelu za ležeće listove pitali, mogli biste pod 
adresom početnih slova vašeg imena naći list... 

— One, nemojte, ja se bojim... to nije slobodno... 

Kad su se obje sestre žurile kući, da brzim hodom 
nadoknade zakasnjelo vrieme, reče Ivanka Mili: 

— Ne spominji ništa o ovom kod kuće, — ni- 
kome!... 

Mila ju pogleda i uzbacivši svoju gornju ustnicu, 
odvrati uvriedjena: 

— Ti još uviek misliš, da sam diete... 

— Ne, ne mislim, — požuri se Ivanka udobrovo- 
ljiti sestru, — samo sam ti spomenula, jer bi se mama 
strašno srdila, a nije ništa na stvari. . 

One se turahu kroz tmušu svakdan istih šetalaca 
u Ilici, ne dospievajući da pogledaju u sjajne izloge, tu 
i tamo uzvraćajući pozdrave znanaca, prodirući si više 
puta laktima put kroz taj sviet, što tu svaki dan do- 
lazi da gleda i da bude gledan, kroz tu množinu, koja 
najvećim dielom danju ne dolazi do šetnje, pa u tom 
večernjem bazanju po pločniku u sjajnoj razsvjeti au- 
erskih svjetiljaka i razkošnih zamamnih dućanskih pro- 
zora gleda da zaboravi dnevnu muku, Mnogi si nado- 
knadjuju razkoš, koje nemaju, gledanjem ; mnogi uzdišu 
za nedostižnim ljepotama; mnogi upijaju ovdje strast 
za načinom života preko kese, a najveći dio dolazi da 
bije ili barem gleda onu bitku očiju na tom svakdanjem 
ročištu zagrebačkih ljubavnika. Ah, kad bi taj ilički 
pločnik mogao pripoviedati, koliko se tu tragedija za- 
počelo, koliko drama o ljubavi, ljubomoru, zavisti i 
svim ljudskim strastima se tu razvijalo i odigralo; ko- 
liko supruga i otaca je preko volje tu deralo podplate 
svojih cipela; koliko nada i osnova je tu nastalo i 
propalo, koliko srdaca pogaženo . . Ali on je strpljiv, 
taj ilički pločnik, strpljiv i diskretan i svatko može po 
njemu hodati, koliko baš hoće i svatko mu povjeriti 
tajne svojih koraka. 

Kad su Ivanka i Mila već prešle tu gungulu i mi- 
nule Kačićev spomenik, nastaviše opet razgovor, što ga 
je prolaz kroz licu presjekao. 

Šutljiva inače Mila imadjaše sad prepuno srce i 
ne mogaše se uzdržati, da ga malo ne otvori sestri. 

— Kako je liep taki ulan u svojoj modroj ulanki! — 
reće ona sanljivo. 

— Ah! tebi se dakle svidja njegov kaput! — 
odgovori malo ujedljivo Ivanka. 

— Pa nije li liep?... I ti si prije uviek govorila, 
da su oficiri ljepši nego svi drugi... 

— Može biti, — odvrati Ivanka, koja nije sa svojim 
mislima bila sasvim pri tom razgovoru, pa nabaci: 
— Ako ti se oficiri svidjaju, moraš si drugi ideal naći 
nego Rodera, jer je taj zaljubljen u Zoru... 

— To baš ne znam... On me je nekoliko puta 
pogledao i na razstanku mi tako čvrsto stisnuo ruku, 
da mi je bilo da viknem .. 

— A,a, — čudila se Ivanka. Njoj bijaše na je- 
ziku, da kaže maloj, kako takve šale još nisu za nju, 
jer je premlada. No bojaše se povriediti njezinu osjet- 
ljivost i time se izvrći opasnosti, da Mila sve oda majci. 
Ona ju dakle ostavi u njenoj obmami i pristajaše uz 
sve njezine primjetbe. 


I poslije ove večeri, kad su sestre već bile u svojoj 
sobi i spremale se da idu spavati, zabavljaše ih taj da- 
našnji doživljaj. Bijahu kod večere raztresene, nestrp- 
ljive i nimalo gladne, te jedva čekahu, da mogu od 
stola ustati i povući se u svoju sobicu. Tu šaputahu i 
smijahu se još dugo tiho, da ih ne bi čuli roditelji, koji 
su još sjedili u jedionici i čitali novine, ništa ne go- 
voreći. Ivanka obavljaše danas pazljivije svoju noćnu 
toilettu nego obično. Razčešljavala je dugo svoju bujnu 
kestenjastu kosu pred zrcalom, samo da se uzmogne 
dulje posmatrati. Razgledavala je pomno svoje zube, 
svaku malu pjegicu na svom bielom čistom obrazu i 
ljutila se mnogo na jednu sitnu bradavicu, što joj je 
izrastla nad ustima na desnom licu i što ju po njezinoj 
misli nagrdjivaše, dok su drugi nalazili, da joj to iz- 

vrstno pristaje. Gladila je svoje gole ruke i još ne 
sasvim oble nježne ramenice, pa kao da se zastidila 
svojih dražesti, brzo obukla korset. 

Bila je tašta i uvjerena o svojoj ljepoti, osobito 
sada, kad je ova zadobila u njezinim očima veliku 
vriednost tim, što je privukla tako pristala, otmjena 
mlada čovjeka. Ona mišljaše podjedno na njega i uspo- 
mena na ta sladka, u Drinićevih danas sprovedena dva 
sata uzbudjivaše ju i činjaše, da je sad porumenjivala, sad 
bliedila, sad se osjećala kao u vrućici, da se za čas trese od 
neprijatne, ali i ugodne studeni. Njezina mlada krv pro- 
jurila je brže žilama, djelovanje srca bilo je pospješeno. 

U cielosti nalazila se u nekom uzrujanom uzhitu. 
Čitavo njezino biće titraše. Njezine velike oči sjahu se 
kao u opojnosti. Ona i ne mišljaše o tom, da li Kli- 
nara ljubi. Ona se tek podavaše slastnom  čuvstvu, što 
ga je u njezinoj duši probudilo zadovoljstvo nad po- 
bjedom njezine mlade ljepote. Jer o tom bijaše sasvim 
uvjerena, da je pobiedila; cielo Klinarovo ponašanje o 
tom ju uvjeravaše: njegov dolazak, njegovo ponizno, 
a ipak simpatično vladanje, njegovi dragi pogledi i 
tople njegove rieči, što ih je kao omaman dah udisa- 
vala i njima se opajala. On ju je ljubio, to je stalno 
znala. On klečaše pred njom, nudeći joj svoju službu, 
poput junaka u romanima Louise Mihlbach i sličnih 
firma, što ih je nalazila u maloj biblioteci svoje majke, 
što su čudnom zabludom došle u tu hrvatsku kuću, da 
još na koncu ovog vieka budu gotovo jedinom duševnom 


hranom ciele jedne obitelji. Iz njih nisu djevojke upo- | 


znale strasti i opačina, koje poznavahu sa ulice, iz raz- 
govora sa drugaricama, iZ prisluškivanja kroz ključanicu, 
ali su hranile svoju i onako napetu žensku maštu r0- 
mantičkim situacijama i pretjeranim iluzijama o životu. 

dod Njezine misli jatile se oko prikaze tog junaka i 
oblietale ju privlačene njom kao noćne kegtitas svjetlom 
tako zamamna se činila njegova pojava tim slom 
očima. Dašto da ove nisu razglabale pojedinih sastavina 
te mužke ljepote, šta više, one je nisu ni gledale: to 
bijaše cielo njezino biće, koje ga u se uzimaše i osje- 
ćaše. Samo tako dade se objasniti pojava, da se hda 
radja i medju dvama stvorovima absolutno neliepim : 
onaj dio ljudske sastojine, što se dušom zove odlučuje 
tu najviše, oči najmanje. Ovih i nema vjere, ali iz- 
medju duša dogadja se dodir i saobraćaj, koji zaista 
načinom svojeg postanka i učinom spominje na učin 
dvaju elemenata, što dodirom elektrinu proizvode. Koliko 
puta se dogadja, da čovjek i žena misle, keu sn 0- 
jedine česti tiela — usta, oči, kosa, brk, ruka, ili 2 
uzrokom simpatije ili strasti, a te pojedinosti tek se 
poslije opažaju i zavole, kad je već dovršen proces spoja 
dviju duša! One su nuzgredne i samo pomagala Ku 
su, i neopažena, doprinesla razvoju onoga ni koji 
bi i bez njih nastao, pošto su već instinkti svoje učinili 
i Tako se i Ivanka najživlje opominjala onog diše 
žestnog čuvstva, koje ju prostrujavaše, dok je uza se 
osjećala blizinu Klinarovu i slušala, kako u nju prodir 
topli zvuk njegovih rieči. : “ 
To opominjanje izvodilo je u nje — inače brbljavke 
— posve drugi učin, nego u švtljive Mile. Dok je Ivanka 
Bneno: preda se zurila, tu i tamo se osmiehnuvši ili 
nabacivši koju rieč, Mila se razbrbljala i nije >... d 
dade dosta oduška svojem uzhitu. Sa ši pol i 
godina bijaše ona pravo diete, koj , m ona 
“majek Bjork oi coje je naišlo na liepu 
gračku: nadporučnika Rodera. 
5 bih . ovala stariju sestru više nego ikoga 
lji, možda još otca, kome bijaše mazimče. 

Sa respektom mladje gledaše ona na Ivanku, obožavaše 
njezinu ljepotu, prenoseći na nju svu onu nježnost, što 
ju drugčije mlade djevojke spram majke imadu. Radi 
toga osjećaše prama njoj podpuno povjerenje, te joj 
uviek izpoviedaše sve svoje male brige i radosti, pa 1 
sad nije pred njom tajila svojega uzhita. ' 
Vidjela je ona kod svojih drugarica, kako je to 
velika stvar imati za obožavatelja častnika. Kako su 
one bile ponosne, kad ih je koji pogledao, dapače ih i 
pratio na ulici! Kojim priezirom gledale su na one svoje 
druge, kojima ta sreća ne bješe u dio pala! Nju Krianos 
nije pratio taj liepi Roder, kojeg pristala, parfumirana 
ulanka joj se tako duboko usjekla u mladu pamet, ali 
joj je posvetio neku pozornost, pa 1 ono drugo bi moglo 
“s vremenom biti! I ona se gledaše već u lici ili na 
Zrinjevcu s ulankom, sabljom uza se, kako će Dora i 
Pavka i druge na nju zavidno gledati! A istom Zora, 
koja se dosad toliko oholila sa svojim ulanom. Sad nije 
samo njezin! I u toj djetinjoj radosti, u tom dana 
uzhitu, skoči svojoj sestri oko vrata i cjelivaše ju, 
ikćući gotovo preglasno : 
daza i. “es id krasan, Ivanka ... Ah, kako ga 
ljubim ....- : ' 

Ivanka se ne mogaše uzdržati od posmjeha, a onda 
prevladana svojim vlastitim osjećajima uzvraćaše živo 
sestrine cjelove, šapćući: a 

— Tiho, ti malo ludo diete . . . moglo bi se čuti... 


Ali u spavaonici roditelja, koja bijaše od njihove 
odieljena jedionicom, nije se ništa čulo od njihova uzhita 
i šaptanja. Krivošić i njegova žena spremahu se u krevet 
i mučahu. Već od dva dana ne govore oni medju 
sobom do li samo najpotrebnije. Dobri Janko pokuša 

kad i kad da zaprede razgovor, ali gospodja Suzika ne 
mari za njega. Ona je ozbiljno ljuta. A evo zašto. 

Od onoga dana, kad ju je njezin muž iznenadio onako 
liepim darom, kao da je nešto u nju ušlo (bies — govo- 
raše u sebi Krivošić). Viest, da je gospodarica tolikih 
novaca, zavrtjela joj glavom. Stala je Janku najprije iz 
daleka natucati, što bi se sve dalo učiniti stim novcem, 
prodati ovu kolibu, pa s ono dvadeset hiljada i još toliko 
posudjenih sagraditi palaču i živjeti od prihoda njezina 
— gospodski. Krivošić joj jedva to izbije iz glave. Ta 
stara kuća upisana je na ime djece i nikad, nikad ne će 
on prodati tog doma, gdje su se njegova djeca rodila 
i gdje je on sve stekao, što ima, pa i tu kuću samu. 
Kad je vidjela, da od toga ne će biti ništa, govoraše, da 
bi trebalo prodati trgovinu, pa naći mjesto u kakom 
novčanom zavodu ili mjesto ravnatelja kojeg osigurava- 
jućeg družtva i tako zauzeti častni položaj medju zagre- 
bačkom gospodom. Nesretna ta manija za ,gospodskim“ 
položajem ne davaše joj mira, a pogotovo sada, kad je 
imala mnogo novaca, upravo svotu, koju je kroz tolike 
godine željela i već mislila, da se je nikad ne će moći 
domoći. No Krivošić opet uspije, da joj težkim i stvarnim 
razlozima dokaže, kako je ta njezina osnova nemoguća, 
kako upravo zato, što ona želi da djecu gospodski odgoji, 
treba ostati na onom starom mjestu, koje nosi više nego 
ikoje direktorsko mjesto u Zagrebu, što ga on napokon 
nikako nije kadar dobiti, pošto nema takvih poznanstva 
i protekcija. 

Videći napokon, da ni s tim ne može uspjeti, izigra 
gospodja i treću kartu. Njoj je dosta toga kramarskoga 
Života, reče odrješito, i ona hoće na svaki način van iz 
ove kolibe. Dvadeset godina mučila se i robotala kao 
Tob, obćeći jedino s ovim purgaricama, kojih prije, dok 


46 


je u kući svojeg otca bila, ne bi ni pogledala, — sad 
je već vrieme, da tome bude kraj. Pa onda djeca rastu, 
još koji dan, te će započeti novu budućnost. A kakvu 
budućnost mogu započeti iz ove butike? Tko će doći 
ovamo po djevojke? Kramari, — ali ovima ih ona ne da 
ni pod živu glavu. Ona ne da, da se budućnost i sreća nje- 
zine djece izlaže pukom slučaju i nesigurnosti. Samo onaj, 
koji ima imutka, velikog imutka, ili činovnik s liepom 
plaćom smije joj se kao prosac pokazati na vratima. 

Da pak takovi ljudi — iz boljeg družtva uobće — 
saznadu, da njezine kćeri bitišu, treba im pružili priliku, 
da se s njima upoznađu, treba ih uvesti u bolje družtvo, 
To pak nije moguće, dok im je otac, poznati ,gospon 


Janko“ — kramar, kojemu govori .,ti“ svaki birtaš! 
— Da, kako je to moguće? — pitaše Janko po- 
j g u! 


drugljivo, malo uvriedjen u svojemu ponosu i vrlo lju- 
bopitan, što li će sad izbiti na površinu iz usijane glave 
njegove žene. 

— Onako, kako te ja već godine i godine svje- 
tujem, — odvrati ona već sva zažarena od živahna 
razgovora. — Kad već ne ćeš ili ne možeš da sebi stvoriš 
kakav veći položaj u družtvu, barem u svojoj struci 
budi nešto bolje. Otvori u središtu grada veliku trgovinu 
mirodija, uredi svoj dućan sjajno, velegradski, tako da 
se tvoji budući zetovi ne budu trebali stidjeti ući u nj, 
kad hoće, da sa svojim tastom govore... 

— Pa ja mogu ovaj stari poljepšati, ponoviti... 

— Iz toga se ne da ništa napraviti. Kramarija ostaje 
kramarija, pa ma ju ti svu obliepio zlatom... 

— Velik, sjajan dućan, da, to je i moj san uviek 
bio, ali to stoji novaca, velikih novaca ,.. 

— Ti ih imaš, drugi nemaju ni polovice toga, što 
ti imaš, pa koliku larmu prave. 

— Istina, ali opet ih je bolje u šaki držati, nego 
ulagati u neizvjestna poduzeća, — reče Krivošić žmiga- 
jući svojim malenim očima. 

Njegovu ženu ostavi strpljivost. Srdila se već da 
mora tako dugo braniti i opravdavati stvar, koja se 
njoj činila da je na dlanu. Tvrda Jankova glava ta već 
ju je dosta naljutila, a što je najgore, to on njoj sve 
iz prkosa radi i protivi se, dok je prije i sam često o 
tome mislio igovorio, kako bi liepo bilo sjediti u veli- 
kom, sjajnom dućanu, kao što je na primjer Dolovčak, 
pa svake večeri po tri četiri sto forinti u kasu spraviti! 
A sad eto nećka se ili samo da nju najedi, ili pak što 
zaista nema smjelosti da šta započne. 

— Ti jesi kramar i ostaješ kramar.., vidi se, da 
si seljak! — reče sasvim razdražena. 

No te rieči i njega zapeku. 

— Za tebe sam dobar bio, kad si pošla za me, 
valjda jer nisi mogla naći — gospodina! — odvrati on 
žestoko, a sva mu se jaka, puna glava do vlasiju zacr- 
veni i žile na čelu nabreknu. 

Ali on se brzo pokaje za te rieči, čim je opazio, 
kako su njoj suze udarile na oči. On bi ih bio opozvao, 
no ona, dirnuta u živac i razenjevljena, bijaše već zalu- 
pila vratima i izašla iz sobe. 

I tako bješe nastalo to najnovije ratno stanje izme- 
dju njih dvoje. U prvom času, kad bi Krivošić svoju 
nepravdu uvidio, bješe on svaki put spreman, da se 
pokaje i umoli svoju ženu, da mu oprosti — što je bio 
isto tako nagao kao i ona. No ona ne bijaše sklona, da 
odmah tako popusti, a što je dulje prkosila, to se on 
više ljutio na njezinu tvrdoglavost i na taj je način po- 
stajalo izmirenje sve teže, jer se on nije više mogao 
odlučiti, da sasvim popusti, a ona se nije zadovoljavala 

njegovim pokušajima, da se učini, kao da je stvar sa- 
svim zaboravljena i da opet nastupe mirni odnošaji. 

Gospodja Suzika u ovakovim prilikama običa- 
vaše nikako ne govoriti sa svojim Jankom, a na nje- 
gova pitanja odgovaraše — ako je upravo moralo biti 
— samo najnuždnije. a 

— Danas je unišlo dvadeset forinti i pet novčića, 
običavao bi on započeti na večer. 

Nikakova odgovora! Suzika sjedi kod stola, krpa 
čarapu i gleda u nju, kao da na ovom svietu ništa ne 
postoji za nju osim te čarape. Njezine jake i tamne obrve 
skupljene su kao mračni oblaci, uzke ustne stisnute, samo 
na krajevima uviek lebdi kao zloban osmieh. Djeca su 
otičla u svoje sobe, pa uče ili Bog zna šta rade, Janko 
je pročitao svoje novine, pa se dugočasi, kad žena ne će 
da se razgovara. Svjetiljka nad stolom nekako evrlji i 
plamen trepće, on gleda u nju, pa će opet: 

— Ta Agneza nije ni za što... Ni lampe ne zna 
očistiti... Trebalo bi ju otjerati... 

Ovaj put je iskra uhvatila plamena. 

— Pa mladju, ljepšu uzeti, je li? — nastavi Suzika 
kao tobože njegove misli, ošinuvši ga sa strane ljutitim 
pogledom. — O, možeš ti raditi, šta hočeš, mene ne ćeš 
smetati, znam ja, da ti lampu spominješ, samo da mene 
diuneš... 

Janko uvidi, kud je zabasao, pa umukne. 

Ovako to ide dva, tri dana, dok Suziki ne dosadi 
mučati i prkositi. Onda ona uhvali prvu priliku, koju 
Janko pruži, da zametne razgovor. On pažljivo vreba 
na taj čas, da učini kraj nesnosnoj napetosti. ' 

Večeras mišljaše, da ga je uvrebao. Dok je Suzika 
sjedjela kod. ogledala i češljala svoju kosu — samo 
gdjegdje na sljepočnicama srebrnim nitima protkanu — 

a on upravo se svukavši hodao po sobi, ne htijući još 
u krevet, najednom će ona, gledajući u zrcalo: 

— A što si se uzhodao ...? Šta ne ideš spavati? 

— Ha, sve nešto smišljam, — odvrati njezin muž, 
koji je po zvuku tog pitanja odmah pogodio, koliko je 
odbilo. 

— Radoznala sam, šta će to opet biti pametno ... 

Krivošić sjedne u stari kožom prevučeni naslonjač 
u jednom kutu sobe i započne : 

— Ja sam sve ove dane mnogo mislio o tvojoj 
želji glede promjene našeg dućana , . . Vidim, da u mno- 
gom imaš pravo, osobito što se sjajnije budućnosti naše 
djece tiče... Manje više, i ja bih želio, da još veće 
bogatstvo stečemo i našoj djeci što više ostavimo. Ali 
opet vidim da je mnoge ta želja, da naglo steku bogat- 
stvo, upropastila, to je najveća mana svih naših ljudi. 
Oni nisu zadovoljni s malim dobitkom, malim. napred- 
kom, kao što su židovi zadovoljni, nego hoće odmah — 
milijune! ... A onda, opet se bojim, da ne izgubimo 
ono, što imamo... 

— Na taj način čovjek ne bi smio nikad ništa po- 
duzeti, — reče ona, okrenuvši se sad prviput licem 
k svojem čovjeku, — ali bez smjelosti nema uspjeha... 
Nisi ti badava iz Like... Vi Ličani željni ste novaca, 
i to uviek više, ali kad ga imate, držite krajcar objema 
šakama, pa mislite, da će se izleći iz njega novi, kao iz 
jajeta pile... 

Ona je vidjela, da on već popušta, pa bijaše dobre 
volje i nasmije se skupa s njim svojoj dosjetci. 

— Najposlije — nastavi gospodja Suzika — može 
se pokušati, kako će stvar ići! Ne podje li dobro, uviek 
se možemo vratiti natrag ovamo ... O, kad bih ja bila 
mužko, ništa mi ne bi bilo nemoguće, sve bih se podu- 

V. T. B.: U malome svietu, 4 

hvala postići!... Ali vi mužkarci većinom ste takvi 
plašljivi zecevi... Ja bih na tvome mjestu bila već 
zagrebački načelnik i ne znam što sve, a ti sve. sjediš 
za svojom tezgon i ne mičeš se... 

On slušaše gotovo zadivljeno, kako je ona sve više 
u vatru: zalazila i svoje osnove i želje razvijala nekom 
grozničavom revnošću. Šta je to postalo iz njegove Su- 
zike? Dvadeset godina živjela je, trošeći se sva u brizi 
za djecu i za kućanstvo, nagla i nervozna doduše uviek 
u svojim činima i riečima, težeći uviek za nekakvim 
gospodstvom, ali nikad ne bijaše takva kao sada. U 
posljednjim mjesecima opazio jei on, koji baš nije imao 
vremena ni smisla da posmatra razpoloženje svoje žene, 
u nje neki još veći nemir, još veću uzbudjenost, koja 
je kod najmanjih povoda vodila do krizi. Njezina težnja 
za promjenom sadašnjega položaja imala je biljeg bole- 
sti. Uviek i svagda vraćala se na taj predmet, koji brani 
sad takovom upornošću i oduševljenjem. 

Sta to netom reče? Ako buđu imali sjajan posao 
i oumjenu kuću, tko zna, ne će li kaki veliki župan za- 
prosili koju od njihovih kćeri; tko zna, ne će li se 
Dragan, kad steku poznanstva u boljim krugovima, popeti 
s vremenom sam do časti velikog župana ili dapače 
podbana, — ta on je tako pametan i fin mladić! 

Krivošić bijaše široko razrogačio: oči, slušajući ju 
gdje tako govori. Ta odkuda joj ti veliki župani i pod- 
bani u glavi? Dragan i podban! Poznavaše doduše nje- 


zinu slabost za toga sina, kojega držaše najpametnijim, : 


najljepšim i najfinijim dječakom. Ali: jedan Krivošić i 
podban! Ta misao laskaše doduše njemu, otcu, veoma, 
on ipak ne mogaše da se suzdrži od smieha. 

— Tiideš malo predaleko, moja draga, — reče tre- 
sući se od smieha, i pri tom pokazujući sav red svojih 

čvrstih, ali pocrnjelih zubi. — Dragan i podban! Ta to 
je nemoguće! a 

— Ništa nije nemoguće! — odvrali ona živahno. 


— Pomisli, da ćemo mi, kad stečemo glas bogatih ljudi 
(a znaš, kako je to u Zagrebu: ako tko ima deset hi- 
ljada, odmah ga ciene na stotinu hiljada) — imat ćemo 
pristup svakamo! ... Mene će birati u kakvi dobro- 
tvorni odbor, gdje su prve gospodje, tebe u gradsko 
zastupstvo, pa ćemo doći u doticaj s prvim krugovima, 
a onda je lako steći protekciju za našu djecu... To 
će već biti moja briga, sad je glavno, da nadjemo 
zgodno mjesto u gornjoj Ilici za novi, veliki dućan... 
Čuje se, da će L&čwenherz u brzo biti gotov; kažu, da 
su ga ženskinje sasvim uništile. To bi bio krasan dućan, 
u sredini najživahnijeg prometa, sjajna nova kuća, velike 
prostorije! ... Šta misliš?... 

— Liepo mjesto, istina. No, vidjet ćemo, treba 
stvar još dobro promozgati ... 

— Eto vidiš, — reče ona zadovoljna, — to je pa- 
metna rieč, a ne odmah osuditi neku stvar bez promi- 
šljanja i udarati oko sebe kao ždriebe, kad ga prvi put 
hoće da podkuju... Promisli sve, što sam ti kazala, 
pa ćemo se sutra dalje razgovarati, Već je i onako kasno, 
ta vidi: na dvanaest ide! 

To ih iznenadi oboje. U živu razgovoru ne bijahu 
ni opazili, kako se ponoć približila. Spremiše se dakle 
brzo u svoje krevete i utrnuše svjetlo. Za mali čas ona 
već spavaše, sviestna, da je pobiedila. No on je još 
ležao otvorenih očiju i gledajući u mrak, koji malo 
osvjetlavaše tračak svjetla sa ulične plinske svjetiljke, 
promišljavaše. 

Da je samo na njegovu bilo, on bi najradije ostao 


u svom starom dućanu i držao svojih par novčića 

čvrsto u šaci. Ne što bi mu nedostajalo spekulativnog 
duha, ne, on bi već pomalo poduzimao i drugih kakih 
malih poslova i slagao hiljadicu na hiljađicu. Ali opet 
je u mnogom i ženi davao pravo: treba djeci što bolju 
budućnost spremiti, a to se opet ne da bez boljeg i 
uglednijeg položaja u družtvu! Za ovim je i on od vaj- 
kada težio. Sjećao se on dobro, koliki generali, baruni 
i plemići postadoše od seljačkih ličkih sinova, pa zašto 
se i on ne bi još malo više podigao? U tom ga je 
dosad stezao strah za njegov novac. Za to je štedio i 
radio, da se uzmogne postaviti na čvrste noge, pa onda 
dalje graditi. On bi bio još volio novaca steći, nekret- 
nina nakupovati, i kad bude imao sigurno zaledje, onda 
se na veće poslove dati. Ali, mišljaše sada, godine su 
tu, djeca su poodrastla, pa i treba, da se obskrbljuju. 
Kani li još šta pokušati, puno vremena nema da odgadja. 

Pa onda: na drugi način ne će imati mira od 
svoje žene, ako joj ne udovolji želji. Kako je samo za- 
grizla u tu jabuku i ne izpušta je! pomisli on, okrećući 
se u krevetu na drugu stranu. Izgledaše mu sasvim iz- 
mienjena. Jesu li joj oni novci smutili pamet, ili je to 
opet prodrla na površinu ona stara njezina bolest, koje 
u dvadeset godina nije mogla preboljeti: da ona, či- 
novnička kći, nije pošla za činovnika-gospodina, nego 
za jednostavna obrtnika ? 

On se nije mogao domisliti nemiru i razdraženosti 
svoje žene, što se u posljednje vrieme opažala. Bijaše 
osjetljiva na svaku rieč, na svaki pogled. Imadjaše 
bezbroj hirova i svaki čas druge želje, osim one jedne, 
koja ju je uviek morila. Mučila ga je sad više nego 
ikad prije. Nije mu uštila nikakve zabavice, ni dokolice, 
spočitavala mu, ako je subotom sat dulje ostao na 
kugljani ili popio četvrt vina više. Osobito ga pak pro- 

gonila svojom ljubomornošću. Često mu davaše razu- 
mjeti, da joj do njega nije stalo, da je već davno na 
to naučena, da ju on vara, pa da je to u nje ubilo 
svako čuvstvo za njega, no ipak je pratila svaki njegov 
pogled, kad bi služavka došla u sobu, zalazila često i 
iznenada dolje u dućan, pa jao njemu, ako ga je za- 
tekla u prijaznom razgovoru s kojom ženskom mušte- 
rijom. Nijedna joj ne bijaše dosta ružna i prosta, samo 
ako je mlada bila; uzalud se Krivošić branio, da je 
prav i nedužan; ona mu nije ništa vjerovala i — siro- 
maka — držala ga svemu sposobnim, pomišljala naj- 
gore stvari o njemu, ako i nije imala baš nikakova 
vidna povoda. 

Bijaše nemirna, razdražljiva i nezadovoljna — to 
je bilo sve. Žedjala je za promjenom, za selitbom iz te 
kuće, a da sama sebi nije znala dati računa: zašto 
sve to, Je li to bila napetost živaca, koji su dosad bili 
uviek vični drhtati u brizi za zdravlje djece, što su u 
mladoj dobi mnogo pobolievala? Je li to bio strah pred 
starošću, koja je kucala na vrata, a ona se bojala, da 
ne unidje, dok još nije izkušala cielog života? U nje 
bijaše tiha i duboka strast, koje nije mogao razpaliti 
mirni i tromi Krivošić, koji ljubljaše tih i redovit život 
bez burnih potresaja, kojih ona u njega i nije mogla 
izazvati, kako je pred njim stajala ovo dvadeset godina 
zatvorena i na oko ledena. Je li njezino biće sve ovo 
vrieme čeznulo za opojnošću strastnog uživanja, pa joj 
se život činio: nepodpun, nezadovoljan, te se prepala, 
da će takav i izteći, ne izpunivši tajnih, često roman- 
tičnih nada neshvatljive i nedohitne ženske duše? Ona 
stroga, ne pokazivaše djeci nježnosti, pa i ne primaše 
od njih dokaza velike, vruće djetinje ljubavi. Ona osje- 
ćaše, da joj se sve više otudjuju, čim starija postaju, 

pa je možda i to ostavilo neku prazninu u njezinoj duši, 
koja je tražila, da se ta praznina izpuni i težila za novim, 
za promjenom. 

I Janko Krivošić, koji je glede svoje žene uviek bio 
tako miran i stalan. dodje do spoznaje, da kod žena 
čovjek nikad nije siguran od iznenadjenja. Mnogo traži 
njihova duša, a prečesto nalazi premalo. 


II. 


Drugi dan iza kako je Rudolf Klinar sklopio po- 
znanstvo s Ivankom, žurio se on malo pred šesti sat 
poslije podne Gajevom ulicom k pošti. Bojao se: za- 
kasnit će, zatvorit će mu pred nosom vrata, Ali dodje 
još na vrieme. Činovnici kod ,listovne pošte“ upravo 
su spremali svoje spise i zatvarali ladice. Klinar podje 
do odjela za ležeće listove i zapita činovnika, koji se 
već pripravljaše da ode: 

— Je li, molim, danas podignut restante list sa 
slovima J. K.? 

— Jest, — odvrati činovnik, izpod oka pogledavši 
Klinara. 

— Hvala. 

Klinar pohiti opet na ulicu. Zadovoljstvo širilo mu 
grudi. Što je još pred jedan čas bilo neugodna dvojba, 
sad se pretvorilo u izvjestnost: Ivanka je došla po nje- 
govo pismo, ona se zanima za njega, dok je poslušala 
njegovu molbu! To bijaše za sad dosta. Ostalo će uči- 
niti pismo, u kojem joj je odkrio svoje srce riečima 
najljepšim, što ih je imao u svojem rječniku. I pobjedna 
sviest zavlada njegovom dušom, slavno zadovoljstvo, 
od kojega su mu se liepe modre oči sjajile i u kojem 

je više izpružio svoj visoki krepki stas, hodajući ulicom 
medju tišmom ljudstva. 

Čisto sebično bijaše to zadovoljstvo, čisto sebične 
misli motale se njegovim mozgom. On se u prvi čas i 
ne sjeti Ivanke, — samo njegova osoba stajaše mu 
pred očima, samo njegov ja, koji je već stekao prvu 
pobjedu nad tom djevojkom. On ne pomišljaše, koliko 
je nju ta njegova pobjeda stajala. On je nije vidio, 
kako je sav jučerašnji dan bila zbunjena, kolebajući u 
borbi izmedju ljubopitnosti i sviesti o nedopuštenom, iz- 
medju želje za jednim ljubavnim pisamcem i djevojačkog 
stida, koji joj je kratio, da se odazove njegovoj prošnji, 
izrečenoj tako toplim, tako poniznim glasom u večer 
pred tim danom. Nije vidio, kako se ta liepa glavica 
rumenila i bliedila, nije čuo, kakvi su se uzdasi izvijali 
iz tih mladih zbunjenih grudi, koje su osjetile prvi 
nemir, u kojima se osjećaj stao buditi, Njezina že- 
stoka narav, koja je dosad probijala samo u kućnim 
svadjama na površinu, prouzroči joj sad prve ozbiljne 
časove. ,Ne ću, ne ću!“ govoraše ona preda se, s pr- 
kosom u licu, gotovo jadnim glasom, da se malo za 
tim tiho upita: ,A zašto ne?#“.,. Ah, da se može samo 
kome sasvim povjeriti, pitati za savjet! Koga? Mila 
je diete, otac ne bi razumio takvih stvari, a majka, 
majka je tako stroga, tako nepristupna, tako hladna i 
nikad nježna s njom. Od nje bi dobila liepu porciju 
psovki, ako ne i po koju ćušku! Prijateljice njezine 
pak, te bi se smijale! 

Ne može dakle nikoga upitati za savjet, pa će sama 
odlučiti. No ona bješe već davno odlučila, samo je sad 
trebalo odluku izvesti. Čitavo poslije podne bješe spro- 
vela u strahu, kako će ući i izaći iz poštarske zgrade i 
uzeti taj list, koji na nju čeka, a da je nitko poznati 

ne vidi. Na služnika i ne pomisli. Kako bi se ona 
mogla sa služnikom razgovarati na ulici! Ta sav sviet 
bi odmah pogodio, šta to znači! Onda joj padne na 
um stara jedna majčina koprena, koju je jednom na 


tavanu vidjela u kutiji, kamo se spremahu iznošene. 


Stvari i haljine, što se upravo nisu nosile u to godišnje 
doba. TA biela koprena tako je gusta, da je nitko ne 
će moći prepoznati, ako na ulici zavije lice njom. 

Da ju je Klinar gledao, s kakvim je strahom išla 
pod nekakvom izlikom to popodne na tavan, tražila 
koprenu i brzo ju sakrila u džep, s kojim strahom je 
izčekivala, da se smrkne, — on bi se zastidio sad svoje 
sebične radosti i oćutio bi smilovanje nad njom. To bi 
smilovanje bilo još veće, da je čuo, kako joj je žestoko 
srce udaralo, kad je u svojoj gustoj kopreni unišla u 
poštu i sva rumena zatražila pismo -sa pismenima J. K., 
pa onda gotovo u biegu izletila opet na ulicu, sva za- 
dihana, napokon držeći u ruci taj list, koji ju je toliko 
izmučio ova dva dana. 

Ali Klinar svega toga nije vidio i ne mišljaše na 
to. Kad ga je prva radost prošla, zamislio se on u 
sasvim drugačije misli. Nalazio se u velikoj stisci, pa 
je morao još ovaj čas da govori s uredskim nadstoj- 
nikom banke, u kojoj je služio. Znao je, da su se po- 
slije šest sati drugi činovnici razišli, pa da će ga sama 
zateći u poslovnici. ' 

Njegov novac bješe izašao, pa mu je nuždno tre- 
balo drugoga. Od svoje majke dobivaše samo neuredno 
pomoći i s velikom mukom. Baština, što ju pred dva 
mjeseca nasliedi od svoje tetke — pet, šest stotina fo- 
rinti — bješe već davno potrošena. S tim nije mogao 
platiti ni svojih dugova u Beču, odkle je došao u Zagreb. 
Sad je opet imao oko sto forinti malih dugova kod 

svojih prijatelja, kojima je morao platiti, ne će li da 
izgubi svoj ugled pred njima. A onda, što je još važ- 
nije: već sutra ima ta nesretna Drinićeva rodjendan 
(koliko ih mora imati ona? pomislio je Klinar, kad mu 
je Blanušić kazao, da mu se čini, e je to već drugi 
ove godine). Uputili su ga, da sutra ne smije doći 
praznih ruku, ako misli i nadalje kod njih tražiti otvo- 
rena vrata i sastajati se s Ivankom. I još su mu rekli, 
da ne dolazi s čimgod, Drinićeve primaju samo liepe 
i skupe stvari, koje moraju stajati u nekom razmjerju 
s njihovima uslugama. Ubogi pak Klinar imadjaše u 
svemu pet forinti u džepu! Prijateljima je morao vra- 
titi, do Drinićevih mu je puno stalo, — novac je dakle 
morao biti još danas u njegovom džepu, ako ne će da 
se osramoti. A ovoga plašio se više nego ičega. Kako 
bi on mogao podnesti, da ga drže kukavnim činovni- 
čićem, dok je do sada bio kavalir, koji ima svagda 
dosta novaca, bogatu majku i izgleda na liepu još ba- 
štinu od ujaka! To bi ga unesrećilo, uništilo sve nje- 
gove nade i budućnost. Biti u istinu siromah, činilo mu 
se već nesnosno, ali kao taki vriediti u očima svieta, 
bijaše najužasnije, što je sebi mogao pomisliti. 

On nadje u poslovnici samo podvornika, koji je sa sto- 
lova brisao prašinu i kojega odpremi napolje, pa se uputi 
k pregradku, odieljenom staklenim stienama. Tu je pred 
svojim pisaćim stolom sjedio gospodin Steiner, njegov chef. 

Na njegov pozdrav podigne gospodin Steiner svoju 
bielu, omašnu glavu od spisa i okrenuvši se k njemu na 
svojem visokom, mekano obloženom naslonjaču, klikne 
Prijazno: ',A, Sie sind's, Herr von Klinar!“... 

Klinar mu odmah reče, da želi s njim govoriti, na 
što mu Steiner _ mučke pokaže rukom sofu, uzdignuvši 
Pri tom svoje naočale s nosa na čelo. 

— Ja sam vas došao zamoliti za uslugu, gospodine 
Steineru, — započe Klinar_ mirno i bez ikake neprilike. 
— Treba mi nuždno novaca, pa vas molim, da mi na 
četrnaest dana, pozajmite dvjesta forinti... 

Gospodin Steiner gledaše ga časak ozbiljno, malo 
ne strogo, pa onda progovori mirnim glasom: 

— Gospodine Klinaru, novi se dugovi ne prave, 
dok nisu stari plaćeni... 

To Klinara ne smete. Njegovo okruglo, bielo, zdravo 
lice ostane mirno, da se namah otegne u veseo smieh. 

— Tim nosna da omnia da najpikje 1 treba . 


Ali šta ćete, mac onpeo majka mi ih još tite poslala, 
a za četrnaest dana najdulje bit će novci tu... Znate, 
kakvi su stari ljudi, osobito stare žene, koje najradje 
na svojim banknotama sjede . 

— Vaša gospodja majka Bik ima dosta bank- 
nota? — pitaše mirno Steiner, gledajući svojim malim 
oštrim očima strogo, ravno u Klinara, 

— Petdeset hiljada, dielom u papirima, no najviše 
u privatnim obvezama, a dužnici — premda su sigurni 
— neuredno plaćaju. Odatle moje neprilike ... 

Steiner još htjede upitati, da li njegova majka raz- 
polaže već tom svotom, ali premuči to. Nije htio da 
smete Klinara. 

— Ja sam informiran o vašim prilikama, — reče on 
hladno. — Od vašeg bolestnog ujaka može se vaša 
majka nadati baštini od petdeset hiljada, no danas 
ona nema — ništa. 

Klinarovo bielo, tu i tamo rumenilom zarudjeno 
lice, pobliedi sad sasvim na te rieči, 

— Gospodine, vi ne ćele misliti... 

— Ja ne mislim ništa, mladi prijatelju, — upadne 

mu Steiner u rieč, — samo naglasujem, da je moja 
informacija sasvim sigurna, a na vaše umirenje mogu 
vam još kazati, da potječe od mojeg pouzdanog prija- 
telja u Gradcu, za kojeg diskreciju, kao i za moju, vam 
jamčim. 

Klinar slušaše mučeći, gledajući u vrške svojih la- 
kiranih cipela i igrajući se nervozno sa svojim štapom. 
Steiner je posljednje rieči izgovorio toplije, gotovo 
s nekim sažaljenjem. Njemu se smilio taj mladi čovjek, 
u kojem je upoznao mnoga zamjerna svojstva. Premda 
je dolazio u poslovnicu neuredno, svršavao je u par 
sati više nego drugi u čitav dan, a bolje nego ijedan 
od činovnika. No šta je Steinera najviše zanimalo, to 
bijahu Klinarove trgovačke sposobnosti. Duh staroga 
novčara uživao je, gledajući njegovo brzo shvatanje naj- 
zamršenijih situacija, njegov oštri pogled u novčarskim 
pitanjima i gotovo onu njegovu divinaciju, kojom je 
znao pogoditi probit u poduzećima i sredstvima, za koje 
drugi nisu ni imali oka. Steiner je vidio u tom mladom 
čovjeku kapital, što bi se krasno dao upotrebiti za njegov 
zavod, vidio je u njemu talenat, koji bi mogao zago- 
spodovali na zagrebačkom novčarskom trgu. A on sam, 
od glave do pete novčar, previše se zanimao za takve 
sposobnosti, a da bi mogao mirne duše gledati, kako 
one propadaju s jedne velike mane toga mladića: nje- 
gove bezkrajne lakoumnosti. On je sa zanimanjem pratio 
njegov život, pa je odlučio, da će ga jednom oltčinski 
posavjetovati, ne bi li ga spasao od propasti. 

Ovaj čas učini mu se za to zgodnim i dok je 
Klinar mučeći sjedio pred njim, sveudilj zabavljen svojom 
nervoznom igrom, govoraše mu starac u srce: 

— Vi znate, — reče mu, — da sam vam ja sklon, 
pa mi ne ćete zamjeriti, ako se s vama otčinski poraz- 

govorim, tim manje, što sam ja stari čovjek, koji vaše 
prilike bolje pozna, nego što vi slutite... Osim plaće 
nemate ništa do li ono, što vam vaša dobra, ali slaba 
majka izprosi od ujaka, pa onda šalje vama pod iz- 
likom, da podpomaže vaše sestre... Vi ste, mladi moj 
prijatelju, izvrstan novčar, ali loš ekonom. Vi trošite 
više, nego što imate i zaboravljate, da je temeljno načelo 
svake ekonomije: pruži se, koliko ti dopušta prostirač. 
Vi imate stotinu i petdeset forinti plaće, a potrošite 
mjesečno petdeset na fiakere, stotinu na šampanjac, 
isto toliko na kasiricu u Velikoj kavani, ne računajući 
sve druge vaše izdatke. Zašto ne biste soupirali kod 
lovačkog roga umjesto kod Cara, pili dobru monakovsku 
pivu mjesto skupog šampanjca, sjedili u družtvu vaših 
kolega, mjesto u društvu tih zagrebačkih dandija, koji 
isto tako troše više, nego što imadu?!... 

— Ja ne mogu inače, ... naviknuo sam dobro 
Živjeti, — izusti Klinar malo srdito. No njegova srčba ne 
smete starog Steinera. On se odlučio sve mu reći, pa 
svojim mekanim glasom nastavi: 

— Vi možete živjeti dobro, ali ne živite preko vaše 
kese! O, znam ja, što je to! Vas je zahvatila bolest ovoga 
Zagreba, kojeg su se stanovnici bezbrižno smijali i dosjetke 
pravili, kad su prigodom izložbe godine 91. bili napunili 
svojom robom tako sve zalagaonice, da već nigdje nije 
bilo mjesta za nove zaloge!... Zahvatila vas je bolest 
ovih ljudi, što hoće da budu bogati, a nisu bogati, što 
hoće da svietu zasliepe oči, — da obsjene prostotu, 
kako je dobro kazao jedan politički vodja. Veselje i sjaj, 
to je lozinka zagrebačkoga svieta, a u njegov omamni 
vrtlog i vi ste zapali. Ali čuvajte se, da vas ne proguta 
taj vrtlog... Vi ste mladi, imate velikih sposobnosti i 
možete postići sve što hoćete u Zagrebu, koji ima tako 

malo radinih ljudi s vašim darom, — samo ne smijete 
biti lakomisleni i ne smijete sebi uobražavati, da će vas 
obsjena podići. Mi, židovi, ne držimo ništa do obsjene 
i vjerujte, da nas nitko ne može prevariti, jer vidimo 
u svačiju kesu... To sam vam htio kazati, jer mi je 
stalo, da ne postradate. Ne zamjerite mi i ne zaboravite 
one: pruži se prema pokrivaču!... 

Klinar slušaše na pol uha Steinerove savjete, koji 
ga strašno dosadjivahu. U svakom drugom slučaju bio 
bi skočio i odbrusio mu: ,Šta vas briga za moje in- 
timne stvari!“, ali ovaj put morao se savladati. Stari 
ga je imao dvostruko u šakama: poznavaše njegove 
okolnosti i imadjaše novac, koji mu taj čas bijaše po- 
treban. Zato je bio na oko miran i uljudan, kad je 
iza male stanke ustao i starom progovorio: 

— Hvala vam za vaše dobro mišljene rieči... Ja 
ću o njima promišljati i nastojati, da stegnem svoje 
izdatke, ako dotle moj i onako bolestni ujak ne umre... 
Poslije vaših rieči, dašto, ne mogu se nadati, da ćete 
mi pomoći iz neprilike, u kojoj se nalazim ? 

— Naprotiv, — odgovori Steiner. — Ja ću vam 
ovaj put još pomoći, ali ako za mjesec dana ne dobijem 
svih mojih novaca natrag i ne opazim, da ste promienili 
svoj način života, onda molim, ne nadajte se više mojoj 
pomoći. Pa makar se o vašoj glavi radilo, ne obraćajte 
se u tom slučaju na mene, jer ako sam vam i spreman 
pomoći u neprilici, vašu razsipnost ne smijem podupirati. 

Sa dvije stotinjarke u džepu ostavi Klinar staroga 
Steinera, iz dubine odahnuvši, kad je bio na zraku. 

Za čas zaboravi on Steinera i njegove dosadne sa- 
vjete, Bio je zadovoljan i sretan, kao uviek, kad je imao 
novaca. Sad se poda sasvim svojem zadovoljstvu, što 
ga je malo prije nad svojom pobjedom osjetio, i zaljulja 

se u najljepše nade. On nije ni na što drugo mislio, do 
li na ugodan flirt, kad je ono upoznao Ivanku. Malo se 
s djevojkom poigrati, smutiti joj glavicu, koji ejelov 
osvojiti — to bijaše sve, što je očekivao. On je isto po- 
kušao već sa deset drugih, a da njegovi osjećaji pri 
tom nisu ozbiljno dolazili u račun, Ali ovaj put, ova 
dva dana djevojka ga ta mnogo više zaokuplja i on kao 
da stoji pod čarom njezina krupnog, tamnog oka s punim, 
“sjajnim pogledom. On ne osjeća samo zadovoljstvo, nešto 
kao sreća, velika sreća lelija se njegovim grudima i nje- 
gove misli borave uporno oko te vitke mlade pojave, 
dragujući ju i milujući ju gotovo, tako su nježne i tople. 

Jesam li se podkraj zaljubio? pitaše se jedan čas 
zamišljeno, idući Ilicom. To njegovo pitanje malo ga 
smuti i on stade razmišljati, što bi s njim moglo biti, 
da iz tog osjećaja nastane ozbiljno. čuvstvo, koje bi ga 
svega osvojilo onom snagom, što oduzimlje umu hladno 
i mirno mišljenje, te dovodi do naglih, neizmjerenih, 
silovitih. odluka? Što bi bilo, da on tu djevojku zavoli 
tako, te se je ne bi mogao više okaniti, te bi njegova 
sreća, da, možda i život o njoj zavisio? No, pomisli, 
tako daleko stvar još nije, a da dodje dotle — ona ima 
novaca, mogao bih ju uzeti za ženu! 

Kad su jednom njegove misli došle do te točke, 
probudi se njegova praktična narav i on odluči zanimati 
se malo više za imućstvene odnošaje gospodina Janka 
Krivošića. Taj bijaše doduše neznatan trgovac, ali to ne 
škodi, ako ima dosta novaca, pa onda je ta njegova kći 
— premila djevojka. 

Kako li je samo primila njegov list? mišljaše dalje. 
Je li joj se svidio, jeli povjerovala onim riečima, jesu 
li one našle kakova odziva u nje? To će sve znati tek 
u ponedjeljak, kad se opet sastane s njom kod Drini- 

ćevih, jer je sutra nedjelja, pa ona ne će tamo ići. Onda 
će po dojmu svojeg lista vidjeti, može li od nje moliti, 
da i ona njemu piše, što se za sad nije usudio da spo- 
mene u svom pismu. No tko zna, možda ju već i sutra 
vidi, može biti, da će i ona doći da čestita Lei!... 

Tu se sjeti, zašto je pošao u Ilicu. Okrene natrag 
i udje u dućan kod Lavrića, gdje bude pozdravljen kao 
već poznata mušterija. Tražio je dugo, dok ne nadje 
stvar, koja mu se činila zgodna, dragocjena, a ipak dis- 
kretna: on plati petdeset forinti za srebrnu malu kuti- 
jicu za prstenje, iznutra pozlaćenu, a spolja umjetnički 
obloženu francezkim emailom. Metnuvši unutra svoju 
posjetnicu, na koju bješe napisao: ,Od zahvalnog 
štovatelja. 21. X. ..9.“, preda svežnjić služniku, od- 
lučivši, da sutradan još lično prinese svoje čestitke Lei 
Drinićevoj. S najljepšim nadama u sutrašnji dan, podje 
on da potraži svoje družtvo. 


Gospodja Suzana Krivošićeva bješe odlučila, da i 


ona sa svojim kćerima podje njihovoj učiteljici u ši- 
vanju i krojenju čestitati rodjendan, jer je opazila, da i 
druge gospodje to običavaju činiti. Ona se u tu svrhu 
obuče svečano — a i bila je nedjelja —, uzme svoj 
novcati svileni ogrtač i veliki šešir, na kojemu je za 
njezino doba bilo malo previše crvenih orchidea, što 
ipak nije zlo pristajalo njezinom dobro sačuvanom licu, 
— jednom od onih lica, koja gotovo nikad ne staraju, 
a toliko zavisti pobudjuju u žena, koje ga nemaju. Kad 
je ovako liepo odjevena, u sredini izmedju svojih dviju 
kćeri, koje su takodjer obukle svoje nove tamno-modre 
kostime sa husarskim gajtanima na haljincu, prolazila 
Nicam svojim sitnim korakom, malo natrag uzbačene 
glave, opažala je ona kao i kćeri joj, da ih mnogi gle- 

daju i za njima se okreću. Za Ivanku i Milu bijaše to _ 


velika radost: oko podne proći Ilicom i pokazati svoje 
nove haljine! One i bijahu prokšene od veselja: gledahu 
oko sebe, u ljude i u liepi taj jesenski dan, koji ogri- 
javaše sunce toplo i veselo, kao u proljeće; pravljahu 
primjetbe i dosjetke o prolaznicima i smijahu se, tako 
da su nekoliko puta izazvale majčin ukor. Osobito im 
se svidjalo i na smieh ih tjeralo, kad bi došle na do- 
gled častnicima, koji bi onda odmah spuštali sablje, da 
zvekeću po pločniku, te im kao i drugi mladi ljudi drzko 
gledali u oči. 

— Jesi li vidjela, kako je ovaj izbuljio oči?! — 
dovikivale bi jedna drugoj i smijale se. 

Jedan bješe dapače stao, dok su mimo njega pro- 
lazile, što gospodju Krivošićevu tako razgnjevi, da se 
sva zacrvenila u obrazu, dok Ivanku naljera u taki 
smieh, da je morala svoj svileni rubčić prinesti ustima, 
da ga uguši. 

Kad su prošle opasni ugao na Jelačićevu trgu, bio 
je put preko ovoga mirniji i — dosadniji, kako, one 
mišljahu, tim više, što su prozori od kavana bili prazni. 
No zato je puniji bio trg nedjeljne publike, najviše 
obrtnika i seljaka, koji su u toj šarenoj smjesi sačinja- 
vali sliku, koja se riedko gdje drugdje može vidjeti. Ali 
taj zanimljivi komad života i ne opažahu Zagrebčanke, 
koje ga godine i godine vidjevaju, one samo osjećahu 
dojam struje tog života, što i njih zahvataše : dojam bez 
brižna, svietla, blaga dana, koji je sjajio u razsvjeti 
toplog sunca. 

Sa tornja Svetoga Kralja upravo odbijaše jedanaest 
i pol, kad je Krivošićka sa svojim kćerima unišla u 
kuću, gdje su stanovale gospodje Drinićeve. Vrata na 
hodniku bijahu otvorena i one opaziše odmah, da tu ima 

još svieta. Ivankino srce zakuca naglije. Ona je u hod- 
niku prepoznala na englezku skrojeni Klinarov sivi ogrtač, 
koji je tamo visio. 

U malom salonu bilo je zaista gostiju. Osim do- 
maćica, odjevenih u težke svilene robe, bio je tu Klinar, 
pukovnik, još dvije majke sa svojim kćerima. Klinar 
bješe došao u družtvu Rodera i Blanušića već u jeda- 
naest, pa je htio s njima i otići, ali mu je Lea, koja 
bješe uzhićena njegovim darom, prišaptnula: ,Ostanite, 
Ivanka će doći!“ Sad ju je vidio, gdje ulazi vesela, no 
nešto smelena, kad joj se pogled sastao s njegovim. Ta 
smetenost još se poveća, kad je predala Lei liepu bon- 
bonieru, a ova joj predstavila Klinara kao novog znanca. 
Ona ga predstavi i gospodji Krivošićki i Mili kao prija- 
telja svoje obitelji, — davna prijatelja još iz Beča. Za 
gospodju Suziku pak bijaše dosta, kad je čula, da je 
stranac, da se za njega živo stane zanimati. Ona ga 
odmah odlikuje svojom pažnjom i upusti se s njim u raz- 
govor, u kojem se htjela pokazati kao žena, što spada 
u bolje krugove. To njezino nastojanje zavelo ju je, da 
previše izliče ono što jest, htijući se pokazati onakvom, 
kakovom je željela, da ju drže. Ali već njezina njem- 
ština odavaše stepen njezine naobrazbe. Osim Drinićevih, 
koje su se sililo,:da zanose na bečki govor, govorahu 
sve tu sakupljene žene i djevojke neki nemogući nje- 
mački jezik i poradi toga držahu da su naobražene. Pa 
ipak nijedna od njih (zajedno s Ivankom, koja je svr- 
šila višu djevojačku školu, i s Ljudmilom, koja ju je 
polazila) ne bi bila podobna, da izpravno, bez primitivnih 
pogrješaka, napiše stranicu — ni u kojem jeziku. Ni u 
svojem materinskom, od kojega su imale bogatstvo rieči 
malo veće od onog, što ga imaju seljanke, pa ga zato 
nazivahu oskudnim, niti u njemačkom, jeziku njihova 


V. T. B.: U malome svietu. D 

obćenja, koji upotrebljavahu u nekoj vrsti dialekta, ne- 
govorena nigdje danas u boljem svietu do li u Hrvat- 
skoj, s takim izgovorom, s takim gramatičnim i sintak- 
tičnim nemogućnostima, da bi se pravom Niemcu koža 
ježila, kad bi ih slušao, pa makar dolazile te nakažene 
rieči i iz ružičnih usta Ivanke i Mile, koje su tim mnogo 
gubile od svoje dražesti. 

Klinara samog, čovjeka slabe obćenite naobrazbe, 
nije ta mana smetala: on je i ne opažaše. Bijaše pre- 
sretan, kad je mogao uvrebati priliku, da govori na samo 
s Ivankom u onaj čas, kad je ona pošla k trumeau-u, 
da pogleda tamo jednu novu fotografiju Leinu, koja ju 
prikazivaše u velikoj večernjoj toiletti s dubokim deco- 
. let6om i veoma zakučastom coiffurom a la Botticelli. 
Na toj velikoj fotografiji izgledaše Lea zaista krasna. 
Uvelost oblika nije se opažala, jer ju je lažni ,objektiv“ 
ili ruka fotografova učinila mnogo mladjom : baršunasto- 
crne oči Leine gledahu tu u sviet čeznjom odaliske ; 
ravni krepki nos sa oširokim a tankim nozdrvama, odu- 
gačko prorezane vjedje i tanka, malo široka usta po- 
davahu još više njezinoj pojavi izgled čeznutljive orien- 
talke, koja tu svoje čare prikazivaše u lascivnoj modernoj 
odjeći, što je opet zadobila gospodstvo u salonima, kao 
što ga ima i u kućama zla glasa. 

Ivanka i Klinar promatrahu zajedno sliku, kao sa- 
svim njome zabavljeni, dok su im obima srca u taj čas 
življe kucala u sladkom očekivanju rieči, što će sad pasti. 
Dražestnim pretvaranjem činila se Ivanka ravnodušna i 
hvalila vještinu fotografa, koji je ,tako vjerno“ pri- 
kazao Leu, 

— Ne čini li vam se, da je krasno pogodjena? — 
zapita ga s podpunim uvjerenjem u onom uviek vlažnom 
pogledu, koji mu se najviše svidjao. 

— Ta je fotografija veliko umjeće, — ali ja više 
volim narav, prirodnu mladost i dražest, kao što se 
u ovoj fotografiji nalazi, — odgovori on pokazavši 


prstom u zrcalo, pred kojim su stajali, i u kojem je 
mlada, svježa pojava Ivankina sjala. Pa kad ona na tu 
lasku ništa ne odvrati, nego se zabavljaše drugim sli- 


kama, što su na ormariću stajale, nastavi Klinar malo 


tišim glasom, premda su se mogli sasvim slobodno raz- 
govarati u obćem žamoru družtva: 

— Hvala vam, da ste list dignuli... 

Nju ta primjetba vidno zbuni, rumen oblije cielo 
joj lice i ona ponikne očima, što se sasvim sakriše za 
nježne vjedje i duge svilene trepavice. No sabravši se, 
ona podigne glavu i odvrati malim prkosom : 

— Sta sam mogla drugo raditi, kad ste me molili? 
Ja vam hvalim, da ste moju molbu uslišali, to 
mi je dosta. 

Njegov glas malo drhtaše, kad je te rieči izgovarao, 
i ona pomisli, da mu se možda na žao dalo s njezine 
primjetbe. Ali jedan dobri, prijazni pogled iz onih dragih 
očiju njega opet umiri i osokoli. Naslonjen laktom o 
trumeau, svojom glavom sasvim blizo do njezina šešira, 
s kojeg ga se cvieće kadikad doticaše, kad bi se ona 
malo življe krenula, gledaše tobože s njom fotografije, 
a u istinu udisaše njezine rieči, njezine poglede i njezin ' 
dah, opojen i obajan cielim čarom njezina mlada bića. 
On ju gledaše sjajnim, zaiskrenim očima, svaku crtu 
njezinu, svaki kret, ovladan željom za njom. No dok 
je egoizam njegova instinkta, koji mu nju prikazivaše 
kao predmet zadovoljstva i sreće, njim već sasvim za- 
vladao i očitovao se u svim titrajima mužke naravi, 
bila je ona mirnija i njezino osjećanje duševnije, a bez 
Sviesti o onim moćima, koje su njom vladale. I njezin 

egoizam osjećaše već zadovoljstvo kod prisutnosti tog 
čovjeka, dragu slast kod njegovih rieči, sladku jezu kod 
njegovih plamnih pogleda, ali 'ako je i bila djevojka 
svoga vremena i znala sve, što i druge djevojke znadu, 
to je njezina duša bila biela, čista knjiga, koja čeka, da 
u nju život tek napiše, što sobom donosi. U nje bijaše 
sve po prvi put osjećano, još nejasno, zagonetno i čisto, 
I zato je njezino zadovoljstvo još bilo podpuno, jer je 
uživala čas ovaj bez primisli, što bi moglo biti ili što 
će biti za čas, dan ili mjesec kasnije. Još u nje ljubav 
ne bijaše strast, nego tek nešto voljko i milo, što ju je 
podilazilo, kad bi' mislila na ovoga mladog čovjeka i 
kad bi on bio uz nju. Mekani zvuk njegova glasa, koji 
se šuljao njoj u srce, blagi i krotki njegov pogled mo- 
drog slavenskog oka, — to je pronašla, da je drugčije 
nego kod ostalih mladih ljudi, koje je dosad poznala, i 
to joj se mililo. Svoj dio je dašto doprinesla i taština, 
koju je dirnuo njegov list, gdje ju nazivaše ,najljepšom 
i najmilijom“ i ,svojom proljetnom ružom, koju bi u 
svoje srce zatvorio, da tu miriše i usrećuje ga, kad bi 
ona dozvolila, da ju ljubi, — onako, kako joj to ne može 
ni kazati, ljubavi bezkrajnom i neizmjernom, ljubi —“ 
on jednom ricči naniza sve izraze svojega rječnika, koji 
su mu se za tu zgodu činili najljepši i najpođesniji. 
Taj list, o kome je Ivanka tako malo govorila, 
premda je za nju imao sve draži prvog ljubavnog pi- 
samea, nije promašio namjeravanog učinka. Prije svega 
on izvede taj učinak, da se Ivanka, zagrizavši jednom 
u sladku zabranjenu jabuku, manje nećkala pred sobom 
i pronašla, da na tome nema ništa zla, ako je vriedan, 
pristao mladić u nju zaljubljen i to joj kazuje. A još 
manje, mišljaše, ima zla ,u tome, ako ona sebi mora 
priznati, da joj je isti taj mladić veoma drag, draži od 

svih drugih. Klinar bijaše dakle više uspio, nego što se 
nadao bio i nego što je Ivanka htjela da pokaže. No 
sada je mogao biti uvjeren, da je bačeno zrno palo na 
dobro pripravljeno tlo, kad ju je upitao, smije li ju 
odsad pratiti, kad ju na ulici sastane, pošto je prikazan 
njezinoj majci i pošto će ju zamoliti za dozvolu, da joj 
poklon svoj učini, ako ga i ona ne bi sama pozvala, 
da ih posjeti? 

— Onda, dašto, slobodno ... bit će mi drago! — 
bješe Ivanka odvratila. 

No oni moradoše prekinuti svoj intimni razgovor, 
jer se trebalo oprostiti s jednom gospodjom, koja je 
odlazila, i jer je k njima pridošla Ljudmila, vrlo rado- 
znala da čuje, o čemu to dvoje tako dugo kod ormara 
tiho šapuće. 

Dok su oni šaputali, medjutim bješe u družtvu 
»starijih“ gospodja Suzika rieč povela. Kako je ona tu 
uzpravno, uzdignute glave sjedila, opazile su odmah. 
oštrovidne sestre Drinićeve u nje neku veću otvorenost 
i samosviest, nego što se obično opažala. — One su 
to barem kasnije, medju se o toj stvari razgovarajući, 
obje uztvrdile, kako su ,na prvi mah opazile, da nešta 
ima novo!“ — Gospodja Krivošićeva kao da je došla, 
da njihovoj žedji za ,novostima“ udovolji. Jedva se bješe 
udobno smjestila u naslonjaču — na divanu već su 
sjedile dvije matrone — kad joj primjedba Leine sestre 
— kako žali, što se tako riedko vidjaju — dade pri- 
liku, da svojom novošću iznenadi družtvo. 

— Dakako, gospodja tako daleko stanuje, pa se 
teže desi prilika, da se pohadjamo, — bješe Lea nado- 
vezala na primjetbu sestrinu. 

Stalni smiešak na krajevima Suzikinih ustna za- 
oštri se u zlorad posmieh. Ona je u Leinim riečima — 

tako daleko! u neotmenoj dolnjoj lici! — nazrievala 
odmah žalac zlobe. 

— No, ne će dugo trajati, pa ćemo biti bliže, — 
odgovori ona hladno. 

— A, a? — kliknu gotovo u isti čas obje sestre. 
— Vi selite? 

— Da, ito u gornju Ilicu, nedaleko Jelačićeva trga, 
— reče Suzika zadovoljno. 

— Bravo! Liepo! — poprati stari pukovnik, ne 
znajući ni čemu povladjuje, jer nije toliko pazio, o čemu 
se govori, koliko je posmatrao svoju novu znanicu. On 
je volio žene njezine dobi. 

Krivošićki bješe napokon uspjelo, da svojega muža 
dovede onamo, kud je ona hljela. Iza one znamenite 
noći, u kojoj je poslije višednevnog rata bio sklopljen mir, 
nije se imala mnogo više ni boriti. Ta ona je već 
znala, na čemu je. — Ovako je to išlo obično, kad je 
trebalo Janka dovesti do kakve velike odluke: kupiti 
krznenu kabanicu, svilenu opravu ili slično! On u prvi 
čas ne bi btio čuti o golemu izdatku, odbio bi na- 
prosto prvi juriš, Suzika bi se na to razljutila, plakala, 
vikala, da bi on najvolio, kad bi ona bosa i gola ho- 
dala ulicom — a Stipetićka ima taku opravu, Bojićka 
onaki šešir i tako dalje, dok se ne bi razstali zava- 
djeni. Onda bi obojemu dosadilo ratno stanje, po malo 
bi popuštali, ali Suzika ne bijaše nikad ona, koja je 
bitku izgubila. Puštaše mirne duše svojem mužu, da 
sebi umišlja, kako je on gazda u kući, a za pravo ona 
držaše kormilo. ' 

Kad je Janko one noći učinio prvi korak spora- 
zumku, znala je njegova žena, da će uspjeti. Ona je 
morala samo malo po malo sprijateljavati svojega muža 
sa svojom namisli, nije ga smjela odmah zastrašiti. Korak 

po korak trebaše osvajati zemljište, svaki dan po malo 
uljevati Janku od opojne medicine, koja je imala da ga 
uljulja u čarobni san o budućem sjajnom životu, o ve- 
likom bogatstvu, što se dalo steći na tako sjajnom 
mjestu, kao što je dosadanja trgovina Lo&wenherzova. 
Ona mu dozivaše pred oči zamamnu sliku bečke trgo- 
vine: ,Zum sehwarzen Hund“ na ,Hohen Marktu“, gdje 
su jednoć čitav sat zavidnim očima gledali, kako sviet 
vrvi i ostavlja gomile kruna i forinti, dvjesta, trista 


ljudi za sat, koji u to vrieme tamo: toliko novca snesu, 


za koliko njima treba dva mjeseca, da ga zasluže! I 
tu ona upre svu snagu svoje ženske domišljatosti, u 
te rpe novca, što će se sipati u njibovu blagajnu, ona 
razsipaše svoju fantaziju, da mu u uhu zuji vrtogla- 
vičava bajka o zlatu, o tom čarobnom sredstvu, s kojim 
se sve dade postići, samo kad ga imaš jednom u ša- 
kama, tako da su se ubogom čovjeku najposlije oči već 
kriesile od požude, a u ušima mu šumio šuštanj bank- 
nota i zveket kovnog novca, što ga je svaku veče brojio. 

Najposlije, pošto ga je žena dva dana oblietala, on 
privoli; iznajmi veliki dućan u gornjoj Ilici, par koraka 
od Jelačićeva trga, a s dućanom ujedno i stan u drugom 
katu u istoj kući, jer je trebalo, da stan bude u blizini 
dućana. Prije nego je taj korak poduzeo, drhtaše čovjek, 
kao onaj, koji mora u vodu skočiti, a nije tome vičan. 
Zazeblo ga je kod pomisli na tolike troškove, na ogromni 
riziko; ali za ledjima stajaše žena uviek s istim nago- 
vorom, a u ušima zujaše uviek jedna pjesma, ona o zve- 
ketu i šušnju novaca i — čovjek zažmiri i skoči u vodu. 

S pravim ponosom pripoviedaše Krivošićka sad 
kod Drinićevih taj veliki dogadjaj. Još više nosila je 


glavu, još više joj se sjale tamne oči od zadovoljstva, 


još izrazitiji lebdio je posmieh na njezinim tanko ro- 

zanim ustnama. A ona je imala i šta da kazuje, opi- 
sujući veliki dućan sa dva široka ulaza, sa tri ogromna 
izloga sa zrcalnim staklom, sa prostorom za petdeset 
ljudi! Oni će dućan sasvim na novo urediti, po najno- 
vijim uzorima, snabdjeti ea najboljom, najfinijom i naj- 
različnijom robom, tako da će se kod njih dobiti sve, 
svaka vrst delikatesa, što je čovjek samo zamislio tečna 
za jesti, jednom riečju dućan, da mu ne će biti para u Za- 
grebu. Mondecar i Dolovčak mogu svoje slobodno zatvoriti 
prvog dana, kad njihov zasjaji u svojem sjaju od datulja, 
naranča, riba, pražkih butina, Gold-Java kave, sniežnoga 
pirinča, boca champagnskog, reinskoga, tokajskog i Bog 
ti zna kakog vina, likera, šećera, slastica i tako dalje. 

Suziki samoj gotovo se oči kriesile, tako je zašla 
u žar pripoviedanja, zaboravljajući (u svojem  zado- 
voljstvu nad povoljnim dojmom novosti) svoje omalo- 
važanje obrtničkog staleža. Ali sad je trebalo ljudima 
pokazali, da se ima novaca i natisnuti im poštovanje 
prema novcu, ako ga nemaju prema staležu. I da ne 
bi slušatelji možda pomislili, da će sve te krasote ići 
na ,puli“, završi ona svoju pripoviest: 

— A, molim vas, što hasni sjedili na svom novcu, 
kao što smo mi do sada činili? ... Treba raditi, uviek 
dalje koracati i novac u promet stavljati! 

Da, uviek dalje koracati — to bijaše i njezino geslo, 
te gradjanke, koja se nije u svom krugu zadovoljna osje- 
ćala, nego gore više hljela! Uvick više, to je bio i njezin 
san, a nije pomišljala, da ima i glava, koje visine ne 
podnose, pa dobiju vrtoglavicu, i da je to geslo dobro 
za ljude, koji pod njim razumievaju uviek uporniji rad, 
a ne samo razsipanje novca. 

— Posve pravo, posve pravo, — reče pukovnik. 
— Vi imadete sasvim pravo, milosliva: novac treba da 

kola! A što se nas tiče, mene i mojih nećakinja, mi 
ćemo biti takodjer vaše mušterije, zar ne, Lea? 

— Dakako, razumije se, kad nam bude tako blizu! 

Obće čestitanje i želje za dobar uspjeh uzsliediše. 
Našla se tema, koja se, po družtvenom običaju, mogla 
do bezsmislenosti raztezati, pa Krivošićka, koja se na- 
pokon sjeti, da bi vrieme bilo kući na ručak, ne mogaše 
ustati, dok stanka ne nastane. 

U to se vrata otvoriše, a novi posjet udje. Bijaše to 
gospodja od kojih četrdeset odina, vrlo jednostavno odje- 
vena u crno, prosiede, kestenjaste kose, bliedih obraza. 

Lea podje joj u susret. 

— Ja sam Marijana Goretićeva, — reče ona sa 
slabim: posimjehom. — Uzela sam sebi slobodu, da dodjem 
sama pitali, imale li šta za mene? 

— Još ništa, draga gospodjo, — odgovori Lea 
meko i malo uzvišeno, a onda, kao da joj je nešto na 
um palo, doda: — Dodjite, ja ću vas predstaviti ovoj 
gospodji, možda bi vas ona mogla trebati. 

Ona ju povede bliže družtvu. 

— Gospodja Goretić, — reče glasno, a kad je ova 
sjela, nagne se Lea Krivošićki i reče joj potiho: — Go- 
spodju mi je preporučila jedna prijateljica. Ona je udova, . 
čini se, bez ičega. Neki dan mi je pisala iz Karlovca, 
da bi željela stupiti u koju veću kuću kao pomoćnica 
gospodarici ... Ona šije, kuha, a govori, kako mi pri- 
jateljica piše, izvrstno i francuzki ... Ne biste li ju vi 
mogli trebati u vašoj novoj kući? g 

— Ah, ja, ne... to jest, ja ne znam, nisam na 
io mislila, no vidjet ću... 

Medjutim pitaše došljakinja potiho Anu, Leinu sestru : 

— Kako se zove ova gospodja. oprostite, nisam 
razumjela ? 


T4 


— Gospodja Krivošić, 

Goretička pogleda Suziku pozorno, pa upita opet: 

' — A što je njezin čovjek? Kako mu je ime?... 
Razumjet ćete moju radoznalost: možda bude kod nje 

mjesta za me! 

— Njezin muž je trgovac Janko iKrivošić, — od- 
govori Ana. 

— Janko Krivošić! — opetovajžena tiho, kao za se, 

— Da, — reče Ana, misleći, da ona ponavlja pi- 
tanje, — a ono su dvije njegove kćeri, — doda i pokaže 
joj djevojke. 

Goretićka gledaše djevojke s velikim zanimanjem. 
Onda promairaše opet majku, pa njih, kao da traži 
sličnost, i reče Ani: ' 

— Mile djevojke i liepe, a slabo naliče majci, valjda 
oteu ? 

— Čini mi se, da otcu više, no ne znam pravo, 
nisam na to pazila, — odvrati Ana. 


IV. 


Kad je Krivošićka odlazila od Drinićevih, bješe ju 
Rudolf Klinar opraštajući se s njom, odvažno zamolio, 
da mu dozvoli učiniti joj svoj poklon kod kuće. Ona 
mu je odgovorila, da je sada u velikom poslu: spremaju 
se na selitbu, te je sve u neredu. (Mladi čovjek joj se 
dopao, pa nije htijela, da ih vidi u njihovu čednom 
starom stanu.) Ali — bješe odmah dodala s ljubeznim 
posmiehom: — Ako nas posjetite ui novom stanu, bit 
će mi osobito drago. 

Rudolf u početku nije na to mislio, da traži svezu 
s iom gradjanskom kućom. Bili su mu to previše čedni 
krugovi. No Ivanka je tako zavladala njegovim mislima, 

bila je onaj dan kod Drinićevih tako mila i liepa, da 
je on svoju molbu iznesao pred njezinu mater sasvim 
bez promišljanja, slušajući časoviti poriv srca. 

Od onda vidje ju nekoliko puta, na ulici ili kod 
glazbe. Kad i kad bi se on s Roderom pridružio sestrama, 
pa bi ih pratili. Kod Drinićevih sastajahu se dvaputa na 
tjedan, a osim toga pisaše joj on često listić, Da i ona 
njemu piše, to nije mogao izposlovati. Ona ga uvjera- 
vaše, da ne bi nikako kadra bila dvije rečenice napisati ; 
to joj nekako smeta. U ostalom, kazivaše, nije ni znala, 
što da piše! Što je bilo za reći, to bi sebi kazali ustmeno, 
čemu dakle pisati? Ali njemu dopusti, da joj može 
pisati, kad mu se to čini potrebno. 

Od Ivanke bijaše Klinar doznao, da je kod kuće 
sad sve uredjeno i da ih može na novu godinu posjetiti. 

Na novu godinu slavilo se i otvorenje Krivošićeve- 
velike trgovine: ,K zlatnoj naranči“ (tako ju je Suzika 
okrstila). Staru malu kuću dadoše pod najam, te se 
sasvim preseliše u gornju Ilicu. Stan gore u drugom 
katu bijaše uredjen, u dućanu radilo se još do zore 
posljednji dan stare godine, samo da bude na prvoga 
siečnja sve gotovo. 

I bijaše sve gotovo. Krivošićev prvi novi pomoćnik, 
kojega je najmio kao vrlo vješta arrangeura, razlamao 
se od revnosti i stvorio od triju izloga prava čuda umjet- 
nosti. Tko bi prošao mimo dućana i zavirio u izloge, 
rasle bi mu zazubice od teka na sve one fine slastice i 
jestvine, što su tamo mamile mušterije. Ali Zagrebčani 
bijahu zaista iznenadjeni: s otvorenim ustima stajahu 
pred izlozima i klicahu ,ah“ i ,oh“, a u dućan ne idjahu 
od sama 'čudjenja, ta i bio je svetak i ovo kao neki 
vernissage, pravi posao trebalo je da sutra počne. Ipak 
nekoliko fićfirića dodje, da probaju kavijar i old shery. 


Inače bijahu većinom znanci obitelji, što dolažahu 
da se nađive. Bili su to mali ljudi iz doljnje Nice, koji 
se već zabezeknuše, kad ugledaše u ogromnim slovima 
nadpis nad dućanom: ,lanko Krivošić“, a pred tim 
nešto manje: ,trgovina mirodija“. Radi nadpisa 
bilo je razpre. Suzika, stara Zagrebčanka, htjela je da 
se stavi i njemački nadpis, ,da i stranci znadu, šta je!“ 
Janko ne htjede nego samo hrvatski i pobiedi istom 
onda, kad je upozorio, kako su nekima osvanuli nje- 
mački nadpisi zamrljani. ' 

Unutra sjajilo se sve od čistoće i reda: nove po- 
lice, bieli mramorni stolovi, keramitom popločeni pod. 
Množtvo vreća i kutija s brašnom, kavom, šećerom, rižom 
i koječim drugim stajaše naokolo, a za tezgama smiešila 
se ad hoc ljubezna lica triju pomoćnika i jednog nauč- 
nika, kojemu kao da se sve to najviše nametalo, jer 
mora da je zamalo izkrenuo vrat, ogledavajući se po 
cielom prostranom i vidnom dućanu. 

No najsjajnija točka bijaše bez sumnje medju dvama 
ulazima, tu stajaše ,kassa“: na uzvisku tezga od težke 
hrastovine s mramornom pločom, a od zada ogromno 
zrcalo s okvirima pedalj širokim od ukiseljene hrasto- 
vine. Tu je imao, kako bješe utanačeno, Janko kao na 
priestolju sjediti i novce primati, a kad bi on bio za- 
priečen, zastupala bi ga njegova žena. Taj dan bijaše, 
ona zajedno s Jankom do blizu podne u dućanu, a 
onda ode u stan, nadajući se posjetima. 

Rudolf Klinar bješe prvi, koji se nadje sa svojom 
čestitkom novoj godini. Suzika ga primi s vanrednom 
ljubeznošću. ,Mladi čovjek —- to donosi sreću!“ reče 
mu, pozivajući ga da sjedne. 

Što ju je kod toga mladoga čovjeka najviše osvo- 
jilo, to bješe njegova ugladjenost —— finoća, kako je 

to ona zvala. — On je tako fin, reče tu nedavno Lei 
Drinićevoj, -—— vidi se odmah, da je iz dobre kuće! — 
Ona ne bi bila mogla definirati te finoće, u čemu se 
ona sastoji, jer u istinu nije još imala nikakve prilike, 
da Klinara prouči. Ali žene su brzo gotove sa svojim 
sudom. Prvi čas i kakva malenkost dosta je, da sebi 
stvore mnienje o čovjeku, o čitavoj toj zapletenoj mreži 
svojstva i osebina, što ih sadržaje jedan značaj. Krivo- 
šićki se svidjalo, kako Klinar čedno govori, glavu pri- 
gnutu drži pred starijima, gospodje u ruke ljubi (to je 
kao kod mnogih i kod nje bilo najvažnije), pazljivo 
sluša i povladjuje govoru starijih, i na temelju svih tih 
opažanja, koja su se napokon sva samo površine ticala, 
odluči ona, da je Klinar fin, naobražen i pametan mladić, 
a uz to pristao, vrlo pristao. 

— Ali on je trgovac! bješe ju Janko ujedljivo 
prekinuo, kad mu je jedne večeri o njem pripoviedala. 

— On je bankovni činovnik, odgovori Suzika odozgo, 
—- to je razlika. A kako je bogat, to će bili danas 
sutra (Lea mi je takodjer to kazivala) i sam bankar, 
pa, to ćeš dozvoliti, razlika je: trgovac i bankar! 

Janko je znao, da ima razlike, i znao je, da je bankar 
trgovac, pa se smiešio popustljivosti svoje žene i divio 
se, kako ona svoj kalup načela preinačuje prema oso- 
bama. Hvala Bogu te počinje uvidjati, da nije samo 
činovnik gospodin, nego — onaj, koji ima novaca! 
pomisli on i reče: 

— A takovom bi ti dala svoju kćer? 

— O da, to je gospodin, takav živi o svojoj glavi 
i o svom peru, te bere na prvoga svoju stalnu plaću i 
ima pensiju, kažem ti: činovnik! ... 

Na onaj Jankov upit, da li bi dala Klinaru svoju 
kćer, sjeti se sad Suzika, kad je Rudolf uz nju sjedio, i 

posmatraše ga pozorno, razgovarajući se s njim. Nije 
mislila na to, da lovi zeta za svoje kćeri. Bijaše tako 
uvjerena, da će zetovi sami doći, te joj se činilo napre- 
zanje tu suvišno. Djeca će doći u bolje društvo, a ostalo 
će samo sliediti. Najposlije nije Klinar ni odgovarao 
svim njezinim zahtjevima.  Pristala vanjska pojava 
bijaše tu, dobar družtveni položaj i nešto imetka. Kad 
bi ga dakle Ivanka silom htjela, ne bi se ni ona protivila, 
ali otimala se ne bi baš za njega. Njezine misli su išle 
dalje: viši činovnik, zrele dobe sa sjajnim izgledima, to 
bijaše njezin san, 

Ali za nekoliko časaka razgovora s Klinarom za- 
panji se ona nad tolikim njegovim otmjenim poznan- 
stvima. On ih je vješto znao izvesti: njegov prijatelj 
barun X. imadjaše upravo takav salon, a u dvorcu 
grofa Y, isto su take portičre i zastori, kao u gospodje 
Krivošićke. On poznavaše i grofa Draškovića i Erdčda, i 
to jednog upozna u svoje majke, a drugog kod sestre, 
trećeg jednog kod ujaka. , To mora da je ipak fina obitelj!“ 
pomisli Krivošićka i upotrebivši jednu stanku reče: 

— Vi bi valjda rado i djevojke vidjeli? ... 

— Baš sam htio pitati za gospodjice . . . 

— Ivanka! — vikne glasno Krivošićka. — Moraju 
biti kod kuće, ne znam, šta se ne pokazuju. 

Za nekoliko hipova bješe Ivanka tu. Ona dodje 
s veoma porumenjenim obrazima (lako se zacrvenila za 
štogod i ljutila se rad toga na svoj tanki teint) u novoj 
creme-opravi, malo zbunjena radi svojega rumenila i 
naglo izpripoviedi, kako je bila dolje u dućanu i kako 
je došao dolje i gospodin pukovnik i gospodja Lea, te 
sad pregledavaju dućan, a onda će doći gore sretnu 
novu godinu zaželjeti. Klinar ju posmatraše uzhićen: od 
zime crveno nahuknuti izgledahu njezini obrazi svježi 

kao zora jur od proljetna jutra, a ona u svojoj svietloj 
opravi kao mala božica mladosti ili pramaljeće usred 
zime. Ona govoraše licem okrenutim k majci i samo kad 
bi ju on izravno što pitao, okrenula bi glavu k njemu. 
»Kako mu se bedasta moram učiniti“ — mišljaše ona 
u sebi, ,s tim mojim glupim rumenilom! Crvena kao 
seljanka!“ A on opet mišljaše: ,Kako si liepa i svježa 
i vitka i kako su zamamljiva ta tvoja rujna ustašca!“ 

Medjutim govorahu o: sasvim desetim stvarima i 
samo njihovi nagli pogledi i vragoljasti njezin posmieh 
kazivahu im, da na nešto drugo misle. Ona mu pokaže 
svoj novi glasovir i obveseli se odmah, kad joj reče, da 
i on ponešto svira, a kadkad i pjeva. 

— Tad morate nešto zapjevati! — reče ona. 

— Ali to ne ide, gospodjice, danas, prviput ... 
brani se Klinar. 

Ivanka ga zadivljeno pogleda : 

— Zašto ne ide, molim vas?... Ah, vi se po 
etiketi ravnate . .. Ja ne držim ništa do toga. 

— Ivanka, ne sili gospodina! — reče joj mati, koja je 
u.prvi čas i sama željela, da Klinar zapjeva, no čuvši 
rieč ,etiketa“, odmah je promienila svoju misao. Šta bi 
on o nama mislio, kakvi smo prosti purgari, kad ne 
znamo, da se kod prvoga posjeta ne smije pjevati! 

U to dodjoše pukovnik, Lea, Krivošić i Mila. Kri- 
vošić namigne Ivanki, da donese malo ,stare“, da se 
»po starom običaju na novu godinu kuenemo!“ Njegova 
žena htjede već prigovoriti, ali pukovnik čuo je nešta 

»staroj“ i nadje, da je to izvrstna misao. 

— Vani je i onako šuha zima, pa će dobro biti, da 

se malo zagrijemo i pokvasimo ! 
= Šljivovica dodje na stol i jedna boca likera, družina 
se kucne, zaželi medjusobno dobro zdravlje i sreću, 

osobito novoj trgovini, četiri ženske zavrzoše u malo 
Živi, glasni razgovor, Janko ne zaostajaše za njima, sta- 
jaše sred salona — na užas svoje žene, koja je htjela 
da bude sve fino i otmjeno — razkoračenih nogu i po 
svom običaju s objema rukama u hlačnim džepovima 
i razpravljaše živahno sa svojim novim prijateljem pu- 
kovnikom, pijući marljivo staru. ,Na tom mladom ljetu, 
veselimo se!“ govoraše Janko kod svake čašice, a lice 
mu se žarilo od pića i zadovoljstva. On bijaše za- 
dovoljan. Nakon toliko premišljanja, kolebanja, posla i 
muke bijaše stvar uredjena i svršena. Sad treba raditi, 
pljunuti u obje šake i svojski se prihvatiti posla, a toga 
se on nije bojao. — Sad sam unutra, Bože pomozi 
dalje! — reče on. 

I Suzika bijaše zadovoljna, tako zadovoljna, da je 
sve došljake pozvala na ,prijateljsku večeru“ večeras, da 
se znameniti dan veselo počne i u prijateljskom krugu 
proslavi. To je dašto sve uzhitilo, a Janka ne malo iz- 
nenadilo, jer mu žena o toj svojoj namjeri prije ništa 
ne reče. 

»Io je valjda po novoj modi!“ pomisli on. 

Ta nova moda prouzroči mu i na večer muke. Sve 
bijaše gotovo, samo on stajaše u svom sivom kaputu 
i ne htjede ništa da čuje o crnom, koji je Suzika za- 
htjevala da obuče. 

— Šta ja trebam biti u paradi u svojoj kući! 
— reče on ljutito. 

Ali Ivanka uze posredovati. Smijući se — otac joji 
se tako činio smiešan sa svojim starim navikama, a ona 
ga ljubljaše zato — ovjesi mu se ona o rame i reče: 

— Ali, tata, ne oblačiš se ,u paradu“ radi sebe, 
nego u čast gostima! 

— Aa, tako se to kod vas tumači! — odgovori Janko, 

shvatajući i obuče stenjući crni kaput, koji mu bijaše 
nešto tiesan, jer je potjecao još iz mladjih godina, iz 
dobe, kad se Krivošić još kitio i kad su ga susjede 
prozvale : ,liepi gospon Janko“ ,,. Toga se on možda 
sjeti, kad se gledao u ogledalu u crnom kaputu i kao 
sjene sunuše pred njegovim očima slike iz mlade dobe. 
Izvjestna lica dolaze dapače čovjeku u takvim časovima 
pred oko duha njegova i on vidi scene, geste, čuje smieh 
i elegička turobnost sjeda mu na dušu, onaj osjećaj, 
koji je velikom Olimpijeu kazivao u pero divne stihove 
o dragim sjenama, što se poput stare napol zamnjele 
priče uzdižu, a s njom i prva ljubav i prijateljstvo i 
slike veselih dana... 

Jedva bješe Krivošić obučen i odvrnuo se s uzdahom 
od ogledala, kad već stadoše gosti dolaziti: najprije 
Lea, koja kao i prije podne izpriča svoju sestru, ubogu 
patnicu, mučenu cieli dan od užasne migraine, s njom 
pukovnik u prekratkom crnom redingotu i preuzkim, 
dolje u umjetničke nabore složenim hlačama, te visokim 
petama, pa Klinar u smockingu. 

Velik svjetionik-luster sa jednom uljenom svjetiljkom 
i osam voštanih svieća razsvjetljavaše salon, koji bijaše 
namješten pokućstvom, zastorima i zavjesama od tamno 
crvena pelucha, namještaj težak i skup, no udoban i 
nepretjeran. Na jednoj praznoj stieni stajaše neka vrst 
hrastova kamina s ogledalom, na drugoj glasovir. Dvije 
velike slike prikazujući krajeve na Sjevernom moru, u 
širokim bronciranim okvirima, sačinjavahu umjetnički 
ures prostranog salona, 

Govorilo se malo i kratko, kako to biva s praznim 
želudcima, kad se ne će čovjek da upušta u razprav- 
ljanja, misleći na jelo i bojeći se, da ne bude u razgo- 
Voru prekinut navještajem velikoga momenta: pozivom 


V. T. B.: U malome svietu, 6 

k stolu. Glavni predmet razgovora bijaše naravski još 
uviek novi dućan, a onda se govorilo (za promjenu) o 
služinčadi. To je bio čas, gdje su se svi slagali: sve 
je psovalo! — Mladi sviet i sve četvero djece Krivoši- 
ćeve stisli se u jednom kutu salona, smijući se čemugod. 
Gjurica vukao bi svaki čas svoju sestru Milu za opravu, 
da ju pita, što Klinar pripovieda, jer on jedini još 
je slabo njemački razumio. On gledaše otvorenih usta 
čas u Klinara, čas u luster i očito se ne osjećaše voljko 
u družtvu. Zato ga više zanimaše njegovo novo odielo 
od crna baršuna, a kratke hlače do koljena. On se okre- 
taše na sve strane i ogledavaše se. Najednoć se odšulja 
k vratima i nestane ga, a da nitko nije ni opazio. 

Pet časaka iza osam dodje služkinja i reče: ,Milo- 
stiva, gotovo je.“ Gospodja Suzika ustane i uzme pukov- 
nika izpod ruke, Janko samo gledaše za njom, kad mu 
Ivanka brzo prišaptne, da povede gospodjicu Leu, jer 
bješe očito zaboravio lekciju, koju su mu dali. Klinar 
povede Ivanku k stolu, a najzadnji podjoše Dragan i 
Mila, koje ta procesija vrlo razveseljavaše, kako se činilo, 
jer su se smijali i krivili. U jedionici opazi Suzika, da 
nema Gjurice. Služavka joj reče, daje došao u kuhinju, 
pojeo komad mesa, svukao se i legao u krevet, gdje 
već hrče. Mati se namršti, ali nije mogla ništa da učini. 

Kod stola vladaše opet. nova moda i etiketa, — 
ni traga starim narodnim običajima. U pročelju ne sje- 
djaše gost, nego domaćica, s desna joj. Lea, s lieva 
pukovnik. Janko. nije smio bilikuma ponuditi, niti zdra- 
vice držati. Sve bijaše ukočeno, jer nijedan od družtva 
nije bio navikao na ta pravila. Suzika je sama morala 
da najviše pazi: to bijaše i njezin debut, i ona uporno 
mišljaše:na lekcije, koje joj Ivanka čitala iz ,Der gute 
Ton“, ,Umgang mit dem. Menschen“ i iz ,Frauenzei- 

tunga“. Jedionica bila je takodjer novo, po običnoj sta- 
ronjemačkoj šabloni namještena, stol bijaše liepo i ko- 
rektno prostrt, service od českog porculana nov, a. sre- 
brne žlice, noževi i vilice još iz staroga gospodarstva, 
ali liepo očišćene. Servirala se tunina s umakom a la 
mayonnaise, srneća hrbtenica i zakuvak od limuna. Bielo 
hrvatsko i crno vino iz Dalmacije. Govorilo se malo. 
Sve bijaše u neprilici osim Klinara, koji je bio slobod- 
niji, i pukovnika, koji se nije brinuo za nikakva pravila, 
nego po pravilu svojega zdravoga želudca gutao silne 
komade jestvina, a nemanje i gutljaje vina, ne obazi- 
rući se ni desno ni lievo, nego gledajući ravno preda 
se. On nije mogao jedno preboljeti: što nije bilo pečena 
purana na stolu! Kasnije i pripoviedaše Krivošiću, kako 
voli purana s ,resch“ kožicom i ,turietom“ i izticaše 
mu tako dugo prednosti te jestvine, dok mu Krivošić 
ne obeća, da će drugi put biti puran. ,Ja sam htio već 
za večeras purana, ali moja žena i kći kažu, da je to 
preprosto! Vrag si ga znao, kakav je to novi ukus, 
komu je puran prosto jelo! Ili mlada šopana purica, 
ha, gospon obrst?“ I oba prijatelja ljesnuše jezicima kod 
spomena na te delikatese, M 

Nakon svršene večere digne se domaćica, zaželi. na 
zdravlje večeru, govorilo se čisto frankfurtski: Mahlzeit, 
Mahlzeit! Svaki gost morade svoju damu povesti natrag 
u salon, gdje se pušilo i čaj servirao. Opet se stvoriše 
u brzo dva kružka, jedan iz mladjega, drugi iz starijeg 
svieta. U starijem kružku vodjahu rieč Suzika i Lea, 
One imadjahu užasno mnogo da kažu jedna drugoj. 
Jedva bi jedna zašutila časak, već bi druga počela, a 
više puta bi sebi medjusobno zaletjele u rieč, pa onda 
ne bi htjela nijedna nastaviti, dajući svaka drugoj pred- 


“nost: ,Molim, molim, izvolite!“ dok se ne bi obje opet 


Zaletjele, te u isti čas obje govorile. 

Kod čaja uzeše opet govoriti o Marijani Goretićki 
i Lea pitaše Suziku, hoće li ju uzeti u kuću. Suzika 
obeća za par dana dati izvjestan odgovor i zanimaše se za 
prošlost Goretićkinu. Ta bješe, po Leinom pripoviedanju, 
vilo živahna. Marijana se udala pred kojih petnaest 
godina za nekoga Goretića, koji bijaše novinar, a za 
tim glumac. Isti bio je čovjek na pć šenuo: jedanput 
bi klečao pred Marijanom i zvao ju božicom, a drugiput 
bi ju nemilosrdno tukao. Ona pobježe nekoliko puta 
od njega, no on ju svaki put dovede natrag, prieteći da će 
se ubiti, ako ga ona ostavi, koja mu bijaše ,sve“! 
Kako Goretić nije uspio ni na novinarskom ni na glu- 
mištnom polju, podade se skitničkom životu, a svukada 
uze sa sobom Marijanu. O čem su živjeli, to Bog zna. 
Bijahu tja i u Parizu. Tu je Goretić davao lekcije iz 
njemačkog jezika, a kad taj posao ne uspije, bude on 
u jednom velikom hčtelu konobar, a njegova žena soba- 
rica! Najposlije, kad se je s njim svake biede naužila, 
umrije on, a ona dodje u Zagreb, da traži zaslužbe. 

— Gospodja Bertićka mi kazivaše, da ona govori 
upravo izvrstno francuzki, uz to razumije svaki kućanski 
posao... Mimo to je vrlo fina ponašanja i manira, 
Kao ,femme de chambre“ u velikom pariskom hotelu 
imala je tiekom više godina prilike da vidi, kako 
otmjeni sviet živi. Mislim, da bi bila vrlo dobra odgoji- 
teljica i pomagačica u kućanstvu. 

— Ja ću vidjeti, pojmit ćete, ovo je sad početak, 
pa mi je glava puna! — reče Suzika. 

Medjutim se mladi sviet skupio oko glasovira. Ivanka 
sviraše školskom rutinom jedan valce, a onda uzme 
pjesmu ,die Beichte“ i pozove Klinara, da s njom pjeva. 
Ona pjevaše part djevojke, a on svećenika, oboje malim 
no prijatnim glasovima, on bariton, a ona sopran. Pod 

kraj pjesme izgovaraše on jakim naglaskom rieči: ,d'rum 
kiisse fort zur Busze!“ a ona se smijala. Za tim sviraše 
Klinar jednu polku, dosta spretno, a Mila zamoli majku, 
da smiju u jedionici malo plesati. Mati dozvoli, velika 
radost i graja nastade, počeše izvlačiti sagove i stolove 
i za čas bješe prostrana jedionica mala plesna dvorana. 
Ivanka, Klinar, Mila i Dragan udarahu izmjenice na gla-- 
viru, ovo dvoje posljednjih prilično slabo, ali za nuždu 
dobro. Dapače i pukovnika zamamiše zvuci glazbe, te 
se osokoli na svojim starim nogama pokušati nekoliko 
skokova sa domaćicom, pa su tako zamalo svi plesali, 
osim Janka, koji nije umio. Strašna vrućina vladaše i 
prašina se podizaše, ali to nije smetalo. Pukovnik i 
Krivošić si brzo pomogoše proti vrućini i prašini: oni 
donesoše bocu vina i dvije čaše u salon, pa su poslije 
čaja grla izpirali i hladili rujnim vincem. 

Sad sviraše Lea valce ,Na liepom modrom Du- 
navu“, Imala je dobar udar i držaše točno mjeru. 
Ivanka i Klinar plesahu s užitkom, oboje lagani, vješti 
plesu, nošeni valovima glazbe u uzhitnom ritmu. Čvrsto 
ju izpod pazuha držeći desnom rukom, a lievom izpru- 
živši daleko njezinu desnu, tako da je njezin vitki stas 
blizo k sebi pritezao, nosaše ju on okrećući ju naglo 
sobom, tako da joj se maglilo i ona glavu nehotice nag- 
nula k njegovom ramenu, 

— Kako ono veli u ,Izpoviedi“ pod konac? — 
šaptaše njoj u uho. : 

Ona se smiešila i slušala samo na pola. Pravom 
ženskom strasti podavaše se tom vrtoglavom okretanju, 
koje ćutila uspavljuje i tako sladkim čini ono, što je 
samo po sebi divlje i ludo. Ivanka već nije ništa čula, 
Ona snivaše, prignute malo razkuštrane glavice s uzhi- 
ćenim posmjehom na licu. Ne odgovori ništa na Kli- 

narov upit i osjeti najednoć nešto toplo i meko na 
ustnama i jedan trenut kao da se podala slasti toga 
dodira, onda se trgne i ogleda se po sobi. Bili su sami. 
Ono se zbilo u jednom kutu, gdje nije nitko mogao 
opaziti iz druge sobe. Kao skrlet rumena, podigne ona 
s prikorom oči do njega i reče: ' 

— Vi ste zločesti! 

— Alija vas ljubim . . . ja te ljubim! bješe njegov 
odgovor i on čvrsto stisne u svojoj ruci njezinu ručicu. 


Kad je u jedan sat poslije ponoći bila u svojoj 
sobi, rumenila se Ivanka još kod pomisli na onaj do- 
dir. Bijaše tako uzbunjena, tako puno joj je srce bilo, 
da je morala odahnuti i nekomu se povjeriti. Tu bijaše 
Mila, koja se pospana i namrgodjena spremala u krevet, 
No najednoć skoči Ivanka k njoj, obujmi joj vrat svojim 
golim rukama i klikne: 

— Mila, Mila, kako sam zadovoljna, kako sam sretna! 

— No, no, ne treba zato da me gušiš, — mrmljaše 
Ljudmila, sjedeći u krevetu i oslobadjajući se Ivankina 
zagrljaja. — No, je li se očitovao ? 

— Jest, Mila; reče mi, da me ljubi i — poljubio 
me je, čuješ, Mila, on me je poljubio! klicaše Ivanka, 
i sakrije svoju zažarenu glavu na prsa sestrina, 

— A, šta veliš! — čudila se Mila, probudivši se 
iz svoga driema i gladeći sestrinu kosu. — Aj, liepe li 
stvari! Pa kako je to bilo? 

— Ja sama ne znam, draga! — reče Ivanka i izpri- 
povjedi, kako ju je to iznenadilo, 

— On te ljubi, sretne li tebe, Ivanka! — uzdahne 
mala. — Nu reci, ljubiš li i ti njega? 

Ivanka cupkaše čipke na svojoj košulji i gledaše 
zamišljeno preda se. 

— Dali ga ljubim? — opetova onda. — Tako mi 
je voljko i dobro bilo, kad me je poljubio, tako zado- 
voljna i sretna ćutjela sam se, kad mi reče, da me 
ljubi, te se nisam mogla ljutiti, premda sam se na to 
naprezala ... Da znaš, Mila, kako to uzdiže: čuti da si 
ljubljena! Kako je liepo s njim biti, razgovarati se i 
osjećati svoju ruku u njegovoj!... Da li ga ljubim? 
Ja ne znam. Je li to ljubav, što mene večeras trese, 
što mi studen za vrućinom tjera na pleća, što čini, da 
bih se smijala i plakala u isti čas? Ako jest, onda ga 
ljubim ... ' 

Mila bješe svojim rukama obuhvatila koljena i sje- 
djaše tako šuteći. Svjetiljka goraše na stolu, ura tika- 
takaše, inače se nije ništa čulo. Sva kuća bijaše u snu. 
Mila ne bijaše svu večer zadovoljna. Klinar je doduše i 
nju zabavljao, ali ona osjećaše, da nema kavalira, koji 
bi njoj svu svoju pozornost posvetio. Bila je s toga zlo- 
voljna, a sad se oćuti ganuta, videći uzrujanost svoje 
sestre. Ona se za nju bojala, šta će sliediti iz toga cje- 
lova, iz te stvari tako zabranjene i toliko željene! 

Ivanka je pošla medjutim k toiletti, osjećala je 
vonj svojega znoja, pa si umije lice, vrat, prsa i ruke 
izpod pazuha. Kad se otirala, promatraše se u ogle- 
dalu i reče. 

— On me ljubi. Ali jesam li ja dosta liepa, da 
me ne prestane ljubiti? 

— No, to ne bi zlo bilo! — reče Mila. — Da li si 
dosta liepa i da te ne bi prestao ljubiti! Toga bih ja 
rado vidjela, koji ne bi bio sretan, da smije ljubiti 
najljepšu djevojku u Zagrebu! 

Tako ju je ona zvala, svoju sestru, i bješe sama 
zaljubljena u njezinu ljepotu. Bila je ponosna na svoju 
stariju sestru i tražila, da i svi drugi ljepotu njezinu 

priznaju i dive joj se, kao što se ona divila. S toga 
se trgne, čim je Ivanka samo spomenula, da bi se 
mogao tko naći, komu nije dosta liepa! 

— Ah, tebi sam najljepša, moje drago miljenče, 
— reče Ivanka i skoči k sestri, da ju poljubi, — ali 
drugima ! 

— Šuti, šuti, — kazat će Mila, šaleći se: — ti bi 
uviek rada, da ti netko komplimente pravi, a sama 
znaš, da si liepa! 

I ona poljubi svoju sestru u usta, pa na oči, pa 
u čelo. Ova joj uzvraćaše milovanje i one se tako cje- 
livahu kao dvije grlice. To bijaše tako već njihova 
navada, kad bi im se mlada srca preljevala od čuvstva: 
kod roditelja ne nalažahu nježnosti, pa ju sebi medju- 
sobno nadomještavahu. U ostalom nisu uviek bile tako 
nježne jedna spram druge. Kadkad bi se i zavadile i 
prepirale, a većinom uviek krivnjom nagle Ivanke. No 
ubrzo bi se opet pomirile, zaplakale obje radi svadje, 
pa se onda do sita izljubile! 

Ovi večerašnji izljevi nježnosti kao da su im objema 
veoma omekšali srce, jer najedanput — pravim žen- 
skim načinom — uzeše se Ljudmili suze ciediti niz lica, 
a na Ivankinu glavu, koja počivaše na krilu Milinom. 
Kad je to Ivanka opazila, koja svu veče imadjaše srce 


prepuno, pa ga je morala izkaliti ili u smiehu ili u 


plaču, uzme i ona plakati, videći zaplakanu Milu, jer 
one se obično zajedno i smijahu i plakahu. 

— Ti plačeš od sreće, — progovori napokon Mila 
otirući suze, — ali ja sam tako nesretfa, mene ne 
ljubi nitko! 

Ivanka htjede da se nasmije. Ona bješe navikla u 
petnaestgodišnjoj Mili gledati diete, koje je kao mati 
tetošila. Pa i sred plača učini joj se smiešno, da se to 


—_ 

diete ćuti nesretnim, jer ga niiko ne ljubi. No nije. 
htjela da Milu povriedi, te joj reče dragajući ju po 
kosi i obrazima: 

— A Roder, zar te on ne ljubi? 

— Mislim: da, ali zašto on onda nije k nama 
došao? ... On me samo na ulici ili kod Drinićevih 
gleda i šapće mi koješta u uho, što pravo i ne razu- 
mijem, ali jest nešta o ljubavi; zašto pak ne bi došao 
k nama u kuću? 

.— Ah, on ti je častnik, k tomu konjanički, a oni 
tine idu po gradjanskim kućama, znaš... Napokon to 
je svejedno, samo kad te ljubi! — tješila je Ivanka Milu. 

— O,ja mislim, da me ljubi? — govoraše ona 
smiešeći se kroz suze, — jer više ne sprovadja Zore, 
odkad sam mu rekla, da se na dva stolca ne sjedi! 


— Eto vidiš, ta onda si sigurna! — reče Ivanka, a 
onda dometne: — No gad bi bilo vrieme, da spavamo, 


već ima dva sata. 

Ona utrne svjetiljku i za čas spavahu oba ta mlada 
bića tvrdim snom, unatoč velike sreće i još većih lju- 
bavnih briga 


V. 


Prvi mjesec nove godine zadovoljavaše Krivošića 
posve u poslovnom pogledu. Da potuče konkurente i 
domami sviet, morao je doduše na nekojim predmetima 
popustiti novčić — dva, ali zato je bilo posla vas dan 
i četiri čovjeka u dućanu nisu zievala. Poradi velike 
prodje bio je dašto primoran, da mnogo robe na račun 
uzme, ali svaki dan je ulazilo po stopedeset do dvjesta, 
subotom i do trista forinti, pa je Krivošić računao: ako 
Ovako uztraje, on će moći za dvije tri godine amorti- 

zirati glavnicu, koju je uložio u povećanje posla. Mnogi 
novac, što mu je sad dnevno kroz ruke prolazio, oso- 
koljavaše ga na najsmjelije nade, on stade osjećati ra- 
dost nad tim kolanjem velikih svota, a što se novca 
više prometalo, to je u njega želja za još većom mno- 
žinom rasla. Ipak mu je ostalo toliko opreznosti i ne- 
povjerljivosti, te se nije upuštao u zamamne speku- 
lacije, u koje ga htjedoše zavući agenti i komisijonari, 
koji nanjušiše kod tvrdke ,K zlatnoj naranči“ za se 
pečenku. Čuvao se on tih ljudi i s toga, što gotova 
novca u kući baš nije bilo u obilju. Dnevni troškovi .za 
posao i kuću bili su veliki, a mnogo proguta namje- 
štenje trgovine i novoga stana. Za ovo posljednje nije 
on ni pravo znao, koliko je stajalo. Tu je brigu pre- 
niela na se Suzika, kao što je to već i do sada spadalo 
na nju. Ipak ju je Janko opomenuo, da on samo do 
stanovite granice plaća ričune za novi namještaj, na 
što je Suzika odgovorila, da će ona višak platiti iz 
prištednje u kućanstvu. 

Kako je ona te prištednje postizavala i kako pokri- 
vala potrebe, o tom mu ne polagaše računa. Bila je 
naviknuta od prije u tim stvarima samostalno raditi. 
Kako je ona to radila, to on nije znao, niti je imao 
pojma o tom, što stoje oprave i druge potrebštine za 
njegovu ženu i djecu. A trošilo se mnogo, manje izdatke 
pokrivaše Krivošićka iz svoje ručne blagajne, koju bi 
lako napunila dolje u dućanu, ako je trebalo, a veće 
stvari su se i onako naručivale na račun. Kad bi ju 
više puta potrebe velikih svota osupnule i uznemirile, 
tješila bi se, da je to početak, a svaki početak je težak: 
kad se jednom u kuću dobave sve potrebštine, bez 
kojih ugledna kuća ne može biti, onda će se dati i 
s manjim izlaziti. 


rss 

Najviše stajaše ju Dragan, jer on bijaše upravo onaj, 
kojim se je dičila, koji je njezinoj kući podavao biljeg 
otmjenosti. Ona je tjerala gotov kult s tim dječakom. 
Što je zaželio, to bi mu ona pribavila. Odievajući se 
kod prvoga krojača, imajući najfinije cipele, šešire i 
ovratnike, a džep pun sitniša, postade Dragan u brzo 
članom zagrebačke jeunesse dorće, u čije kolo ga uvedu 
Blanušić i Roder. Sa ovima ga upozna Klinar, koji je 
s Draganom prve večeri u kući njegovih roditelja sklopio 
uzko poznanstvo, pobrativši se odmah s bratom Ivankinim. 

Dragan je sasvim dobro spadao u to kolo zlatne 
mladosti. On ne bijaše bez zdrava razuma, no zbog 
lienosti jedva se provukao kroz gimnaziju. Dočepavši 
se jednom zlatne slobode, započne život lagodna plan- 
dovanja, vucaranja po gradskim pločnicima i kavanama. 
Odkad više nije morao učiti, prestane za njega svaki 
duševni rad. Da je došao u drugo kolo, da se tko za- 
nimao njegovim odgojem, pobudio u njega interes za 
što bilo plemenito ili koristno, bio bi Dragan postao 
sasvim čestit član ljudskoga družtva. Ali kod kuće 
niti ga je tko imao podučiti, niti si tko dao truda, da 
od njega šta učini. Otac bijaše zaokupljen svojim poslom, 
a materi bio je ideal to, da njezin ljubimac dodje u 
fino družtvo, da se fino odieva, ledja zgrbljeno drži a 
kroz nos govori. Izvan roditeljske kuće pak našao se u 
družtvu od pet šest zagrebačkih mladića, koji se igrahu 
mlade gospode i svoje dane u bezposlici trajahu, ne 
poznajući drugog zanimanja i ideala do li lahkoumnih 
žena, tudjih konja, karata i sličnih stvari. Život tih 
mladih ljudi sastojaše od bazanja po pločniku do ručka, 
igranju karata ili billarda u kavani poslije ručka do 
večeri, a poslie večere opet kavana, gostiona i tingl — 
tangl do zore! 

Što se u gradu, što se u zemlji dogadjalo na poli- 
tičkom, umjetničkom ili bilo kojem drugom polju osim 
sportskog, nije za kolo tih mladića imalo nikakova inte- 
resa. Niti su znali, u čemu sastoji politički život njihova 
naroda, niti su kakve pozornosti posvećivali pojavama 
u životu umjetničkom, odieljeni od ostale mladeži, koja 
se zagrijavala idealima, ako i ne uviek pravim, ali 
opet idealima, koji dušu i srce uznose, koji čine, da 
mladi čovjek sa životom napred kordca, upoznaje ga 
pomalo, bori se s njim, a u toj borbi ga vodi uviek 
kao zviezda predhodnica njegovo oduševljenje za nešto 
uzvišeno, za nešto, što lebdi nad zemaljskim prahom, a 
daje ljubav k životu, narodu, čovječanstvu, što stvara 
značajeve i što.još u starosti čovjeka jači i podiže — 
odieljeni od družtva take mladeži nekim aristokratskim 
ponosom, življahu ti mladići starački život, pa kad stu- 
pahu uzdignute glave mimo svojih vršnjaka, ne gleda- 


jući ih, osjećahu se tako visoko, tako uzvišeni nad. 


»prostotom“, koja živi tim dnevnim životom naroda. 

Ovako družtvo prijalo je Draganu i on bijaše u brzo 
zadovoljan s njim, zaboravivši posve svoje prijašnje dru- 
gove, kojiu ostalom i sa svoje strane ne mišljahu više na 
nekadašnjeg druga. Dragan se brojaše sada u ,zlatnu 
mladež“ — i on življaše s njom i po njezinu načinu 
sa svim životnim nagonom mlade duše, koja nije imala 
za što drugo da se oduševljava. 

Takav život dašto donosi sobom dosta dosade, a 
ova podaje mladoj gospodi izraz blasiranosli, toga za 
otmjenost tako potrebnog firnisa. Dragan i Blanušić 
dosadjivahu se takodjer strašno jednog dana oko podne 
na Stankovićevu uglu. Oba bijahu pred koje pol ure 
ustala, pa sad nisu znala, kako da vrieme utuku. Obu- 
čeni u krznene kabanice, s cilindrima — oboje činilo 

ih je starijima, nego što su bili — s ugnjetenim mo- 
noklima, mjerili su prolaznike i prolaznice, koje nala- 
žahu, da su njihova pogleda vriedne, dok preko svega 
ostalog prelažahu englezkom hladnoćom. Svježi zimski 
dan učinio je bljedjim njihova neizspavana lica i laka 
studen ih potresaše unatoč suncu, koje što bliže prema 
podnevu, sve toplije postajaše, Najposlije im dosadi to 
stajanje i Blanušić reče, da podju u kavanu. 

— A što ćemo tamo? — pitaše Dragan, zievajući. 

— Što ćemo? Napravit ćemo petdeset pointa karam- 
bola, ili — znaš što? — igrajmo od šale do točno 
jedan sat ,einundzwanzigera“! 

Dragan, koji bješe upravo jutros od majke dobio 
četrdeset forinti, bješe zadovoljan s priedlogom. Nije 
zaista znao, šta da počne. Sklizalište bješe zatvoreno, a 
kod njega se ručalo u jedan sat. Mogao bih od Bla- 
nušića dobiti dvadeset, trideset forinti, mišljaše Dragan, 
to bi bila sasvim ugodna plima za kasu. Vidjet ćemo! 
Svakako više od dvadeset forinti ne smijem na kocku 
staviti, jer prije osam dana ne mogu od majke ništa 
tražiti! Ovako promišljaše Dragan idući u veliku kavanu, 
dok su Blanušićeve misli bile zabavljene istim pred- 
metom s ovom varijacijom: Ja imam samo pet forinti 
u džepu, dakle mnogo ne ću riskirati; izgubim li ih, po- 


sudit će mi Krivošić, da mogu do jedan sat s njime 


igrati. No na svaki način su moji izgledi povoljni: mali 
kramar ima sigurno dosta novaca, a ne pazi kod igre 
i nevješt je! 

Oni udjoše u igračnicu i dadoše karte donesti. 

— Točno u jedan sat bankar nosi banku i mi 
ustajemo! — reče Blanušić. 

— Dobro! — odvrati Dragan i izvadi petaču, koju 


Položi na zeleni stol, pa doda: Ja držim prvu banku! — 


94 


Blanušić izgubi najprije jedan forint, pa dva, a 
onda razbije banku: sa kecom i deseticom. Zatim on 
držaše banku i povuče ju potrostručenu. Dragan nije 
imao sreće. On ne stavljaše mnogo i to samo na dobru 
kartu, ali uviek imadjaše Blanušić bolju. Pod konac, 
kad je do pet forinti već sve izgubio bio, potegne jednu 
banku sa dvadeset i mišljaše, da se sreća okrenula. Ali 
red dodje na Blanušića i točno u jedan, nakon četiri 
četvrta prijateljske igre, spravi Blanušić novac u džep, 
a Dragan morade ustati ,čist“. Bilo mu je gorko u 
ustima i malo da nije zaplakao za svojim novcima, tako 


mu žao bijaše. Jedva je imao još nekoliko desetica, da 


plati karte. Blanušić od straha, da ne bi Dragan tražio, 
da se igra produlji, činjaše, kao da mu se strašno 
žuri i reče: 

— Ti nemaš danas sreće! Ali drugi put, ja dakako 
stojim uviek na razpolaganje. 

To reče, a pomisli: ,No, tako brzo ne ćemo opet 
igrati!“, — pa onda, videći kiselo lice Draganovo, koji se 
silio na ravnodušnost i sjetivši se, da ga je već dva 
tri: puta ogulio i isto toliko puta njegov gost bio, doda: 
.  — Mi bismo mogli večeras ugodnu večer spro- 
vesti! Kod Lipe su Volkssingeri. Tamo ćemo supirati, 
ti si moj gost! Idemo nas dva sami, tako je bolje... 

1 to bijaše njegov najbolji prijatelj, taj Blanušić, koji 
inu za jedan sat odnese s-najvećim mirom. četrdeset 
forinti, svu njegovu gotovinu, a sad ga zove na souper, 
gdje će potrošiti deset do petnaest forinti, pa će onda 
govoriti, da se revanchirao! Dragan se nasmieši gorko 
kod te pomisli, a nije mu bilo ni na kraj pameti, da bi 
i on s najvećom radosti svojemu dragomu pr ijatelju Bla- 
nušiću odnesao i zadnju deseticu! 

: Na večer _se nadjoše u kavani, poigraše se: šo osam 

i pol billarda (Dragan bješe od otca izmamio nekoliko 
desetica), a onda podjoše k Lipi. 

= Neko njemačko židovsko družtvo, dva promukla 
pjevača, koji izgledahu kao izsluženi konobari, i tri 
ocvale pjevačice, na pola gole, ramena, prsiju, ruku i lica 
debelo namazanih nekom pastom, što ih na daljinu 
ljepušnim činjaše, derahu se tu i prodavahu dobroćud- 
nom obćinstvu šuplje i stare calemboure i dosjetke, 
koje se često sastojahu jedino u glupom krivljenju nosa, 
ustiju i očiju, što je osobito kod nekojih stolova, gdje 
su sjedili gosti, o kojima se znalo, da hoće da se broje 
u inteligenciju, izazvalo buru smieha. Blizu stola Dra- 
ganova i Blanušićeva sjedjaše družtvo mladjih ljudi, 
mužkih i ženskih, iz gradjanskog, trgovačkog ili obrtnič- 
koga staleža, a medju njima jedan mladić, koji .se 
sav krivio od smieha. Često bi ustao, previjao se, 
prštio ustnama, pri tom se ogledao, da li sei drugi 
smiju,:a lice mu je kod toga bilo zažareno, oči suzne, 

— Kakva bena! reće Blanušić Draganu — pokazujući 
mu vesela mladića. 

— Taj se od srca smije ; nasmijat će se za. svoje 
novce! — odvrati ovaj. ' 

Prijatelji se naravski držahu otmjeno-hladno. Oni 
slušahu otegnutim licima, a kad bi ih što naljeralo 
u smieh, onda bi usta zaklonili ubruscem. Blanušić bješe 
naručio za souper dva jela, piva i vina. Najprije su pili 


dvije boce reinskog, a onda dvije boce M€&doca. Gham- 


pagnsko ne .htjede Blanušić naručiti, ,da ne svrati 
pozornost obćinstva“, jer .to izgleda parvenujski. Taj 
niu izgovor dobro dodje, te ne morade te večeri sav 
Svoj dobitak potrošiti, n nego mogaše još nekoliko forinti 
zaštedjeti. . ( 

On je: morao: paziti na to; da ekonomski živi, jer 

nije dobivao mnogo novaca od otca i svaki čas se na- 
lazio u novčanim neprilikama, 

Gusti dimovi njihovih dviju cigara dizahu se od 
njihova stola miešajući se s dimom, kojim je sva dvo- 
rana bila zasićena. Umjerena plinska razsvjeta izgledaše 
još slabija u tim sivim oblacima, što su obavijali glave 
gostiju, čineći ih na veću daljinu gotovo nevidljivima. Od 
svojega stola, koji stajaše blizu podiuma, nisu prijatelji 
mogli razlikovati lica, što su sjedila oko stolova u dnu 
dvorane, bliže izlazu. Na dogledu bio im je dugačak 
stol, oko kojega sjedjaše družtvo častnika. Oni se za- 
bavljaju bučno, kao da su sami pod tim krovom. Ne- 
koji dobacivahu istodobno izazovne poglede i pjevači- 
cama na podiju i djevojkama i ženama, što su sjedile 
u .družtvu strašljivih gradjana, koji svojoj zlovolji na 
taj način oduška davahu, što okretahu ledja častničkom 
stolu. To je njihovim kćerima i ženama davalo priliku, 
da tim slobodnije uzvraćaju poglede na njih uperene. 

Kod trećega stola izvalio se star, debeo gospodin, 
koji preko svojega omašnog trbuha malim očima pro- 
ždiraše razgaljene umjetnice. Njegova bolja polovica tu- 
raše ga nogom izpod stola, sva zažarena od ljubomora, 
No on se smiešio blaženo i tu i tamo dobacio nježnu 
rieč ili pogled svojoj nemirnoj ženi. 

Blanušić i Dragan skretahu na pozornicu samo onda 
svoje poglede, kad bi se na njoj ženske pojavile. Oba 
mlada, otmjeno odjevena, s finim butiljama na stolu, 
privlačila su takodjer pozornost tih ženskih, što im 
dobacivahu koketne poglede, s kojima u ostalom nisu 
škrtarile ni za drugo mužko obćinstvo. Jedna dodje 
s lorgnonom i kao da je izabrala Dragana i starog 
debeloga gospodina kao cilj svojih razmatranja. Nosila 
je bielu suknju do koljena, sa strane prorezanu do 

boka, tako te joj se pri kretnjama vidjela noga u 
modrom tricotu. Ruke, prsa, ramena i pleća bijahu 
dćcoletirana i sjahu kao alabastar. Obrazi bijahu crveni, 
a crne oči usljed toga gledahu velike i sjajne na obćin- 
stvo. Govorila je u skandirajućem, promuklom glasu 
jedan couplet, kojemu je sadržaj sastojao u glupom 
ironiziranju starca, koji plaća djevojku, što ljubi mla- 
dića. ,Stari — to je firma, mladi — njegov tajni drug“ — 
bijaše refrain, a svaki put bi krasotica pri tome s vra- 
goljastim smieškom kod rieči ,stari“ naperila lorgnon 
na staroga gospodina, a kod rieči ,mladi“ na Dragana. 
Obćinstvo se prekidalo od smieha, stari gospodin bijaše 
blažen, a njegova žena smiešila se kiselo. I Draganu, 
komu je vino već dobrano zavrtjelo mozgom, polaska 
ta stvar i on opet požali, što je svojih četrdeset forinti 
danas zakartao. 

U njegovoj glavi stalo je šumiti, a istodobno mu je krv 
življe kolala i kao škakljala ga izpod kože. On uze uporno 
gledati na častnike s namjerom, da izazove kavgu. Bla- 
nušić, bojeći se sablazni — on bjaše trezniji — mirio 
je Dragana i da njegovu pozornost odvrati od častnič- 
koga stola, zapita ga, da li ne će k Sofiji. Dragan po- 
gleda na sat, a bio je jedan 1 reče: 

— Sad je već kod kuće... a rekao sam, da ve- 
čeras ne ću doći... 

Istina bijaše, da je Sofija njemu rekla, da večeras 
ne dodje, i da je bolestna. To bijaše kasirica u ,Ve- 
likoj kavani“, koja do polnoći za bulffetom  sjedjaše. 
Kad se Klinar u Ivanku zaljubio, prekine odnošaj 
sa Sofijom, a nasliedi ga Dragan. Ona je pokazivala, 
da ljubi Dragana vrlo, da ju sama čista ljubav pri- 
vezala uz toga za tri godine od nje mladjega dje- 
čaka; nije primala od njega ništa do cvieća, novaca 


V. T. B.: U malome svietu. T 


i a sas aš adi 

nikad. Ali šampanjac pila je s njim strastveno rado, 
On se je s njom s početka spetljao iz taštine : vidio je, 
da drugi tako rade; jedan častniki jedan trgovac židov 
natjecali su se s njim o Sofijinu milost, a ona njega 
odabere, njega jedinog, kako se zaklinjaše. Za kratko 
vrieme postade mu taj odnošaj potrebom, te je njegov 
mir i zadovoljstvo visjelo o hirima te djevojke. Malo ne 
suzi ga stajaše njezina okrutnost, kojom mu zabrani 
posjećivati ju više od dva puta na tjedan. Vidimo se 
svaki dan u kavani, — govoraše mu ona odrješito — 
a za prijateljski razgovor dosta je dva puta se sastati! 
Češće ona nije htjela nikako, iz obzira na svoje du- 
žnosti i tako dalje. Danas bješe opet jedan od zabra- 
njenih dana i Dragan, podsjećen od Blanušića na Sofiju, 
razljuti se, što ne može taj čas k njoj. On se zažari u 
licu još jače, udisaše nervozno dim od svoje cigarete, i 
podbočivši otežčalu glavu rukom, mrmljaše poluglasno : 

— Baš hoću da ju vidim. .. Idem, pa ću zvoniti 
na kućnim vratima. — Blanušiću, hajdemo! 

Kad su izašli van na svježi zimski zrak, pokaza se 
brzo, da Draganova namjera nije izvediva. U prvi čas 
uhvati ga objest, on stane poskakivati i podcikivati, po- 
leti za jednim psom, baci se za njim svojim kišobranom, 
a kad je pošao, da ovaj digne, svali se nasred ulice, 
Blanušić gledaše i smijaše se na sav glas. — »Drži ga, 
drži ga!“ — vikaše Draganu, kad je za psom letio, a 
kad pade dovikne mu: — ,Dodji amo, da te dignem!“ 
— On ne bijaše toliko pijan kao Dragan, ali dobro 
nakresan. Dragan se mučio prilično dugo, dok mu uspije, 
osoviti se na noge. Ove mu uzkratiše posluh, a glava 
kao da je bila pretežka za njih. Napokon se digne i 
dokotura do Blanušića. Ovaj s početka mišljaše, da se 
Dragan pretvara, no u brzo se uvjeri, da je zbilja pijan. 

On ga uze pod ruku i vukao ga je tako sa sobom prama 
Gajevoj ulici. 

Na uglu začuše u pivari glasbu i ijuškanje. Blanušić 
pogleda kroz škulju na zastoru i opazi medju svietom 
jednoga slugu sa sveučilišta. — ,Moramo Jošku platiti 
litru vina!“ — reče i uvuče Dragana u lokal. 

Tu se obćinstvo nagnjelo kao koštice u šipku: bio 
je nedjeljni bal; kuharice, pjestinje, pralje i služavke 
svake vrsti plesahu uznojene, opojene, razkuštrane, die- 
lom i poderane sa pijanim kočijašima i slugama. Vru- 
ćina i dim bijaše kao u paklu: trista do četiri stotine 
glava motalo se tu uz cilik tamburice, pijući i pušeći 
uz to. Smrad uznojenih, nečistih tjelesa, šuster-kuba i 
knastera, plina i vina uzrujavaše još više svjetinu, koja 
se okretala kao biesna. Kao obsjednuti vrtjeli su momci 
oko sebe cure podcikujući, mašući šeširima i cigarama, 
gurajući se, gazeći po suknjama i nogama, a cure se 
podavahu tom razkalašenom užitku ekstatičnom radošću. 
To bijaše veselje od srca! Ti ljudi kao da su zabora- 
vili na dnevnu muku i brige, na sav svoj udes i život, 
na gospodare, koji ih psuju, i djecu, koja im krv piju, 
na svoj spol i stid, na vrieme i dužnosti, na sve, pa 
ne poznaju ništa do žarkog vina i te bakaniske vrtogla- 
vice, kojoj se podaju svim tielom i svom dušom svojom. 

Blanušić stade s Krivošićem k stolu, gdje je Joško 
sjedio i zovne litar vina. No dok je on Jošku utakao, 
otme mu se Dragan i zavuče se u metež. Vrućina, koja 
ga u prvi čas omami, bješe popustila, kad je iztrusio 
čašu ledena vina. On pograbi djevojku, koju bješe plesač 
upravo ostavio, i povuče ju u vrtlog. Ali njegove noge 
bijahu slabe, a ni ona,.—- mlado, slabo djevojče lje- 
Pušnih, zapaljenih obraza — nije ga mogla uzdržati, 
pa tako on s njom teturaše od jednoga plešućeg para 

do drugoga, udarajući laktima u rebra i ledja, gazeći po 
suknjama i po nogama. U prgi“ mah smijahu se ljudi tom 
pijanom mladom gospodinu, koji je sišao do njih, ali jedan 
mesarski momak, visok i širok za dva Dragana, dobivši 
kod dva sukoba s njim u rebra, ostavi svoju djevojku na 
strani i počne se turati kroz plešuće parove do Dragana i 
stinuvši ga potegne ga tako nemilo za rukav, te je odmah 
izpustio plesačicu i ne znajući kako našao se pred goliatom, 

— Šta ste vi došli simo po nama plesati i gu- 
rati nas? — zaurla on Draganu u lice. 

Ovaj, pijan, stane vikati nesmislene rieči, koje me- 
sara još više razdražiše i on već podigne ruku na Dra- 
gana, kad mu ju Joško i Blanušić zaustaviše. Oni su 
opazili, što se sprema, pa mu dodjoše u pomoć. Joško 
je mesaru, koji još uviek bučaše, tumačio, da je ,mladi 
gospon pijan“, a dotle Blanušić izvuče Dragana iz me- 
teža i izčezne s njim iz lokala. 

Dragan je na ulici još rogoborio i prietio, da će 

“ge vratiti u lokal i onomu prostaku i valjda anarhistu 
pokazati, iko je on, ali svježi zrak opet ga omami i on, 
još pijaniji, dade, da ga Blanušić vuče prama Zrinjevcu. 
Ovaj ga je htio odvesti u kavanu, da ga crnom kavom 
okriepi, pa onda spremi kući. Ali na Zrinjevcu sretoše 
Klinara u družtvu s Roderom, s još jednim častnikom 
i jednim mladim gospodinom. Veliki ,hallo!“ zagrmi 
kod susreta. Došljaci bijahu takodjer dobro natrušeni, 
oni su večer ugodno sproveli u družtvu nekih mladih 
prijateljica. Draganovo tužno stanje pobudi obću veselost 
i svi mu izraziše svoje sažaljenje nad nezgodom. Onda 
Klinar predloži, da se vrate natrag Marovskom ulicom do 
jedne ljekarne, gdje će on probuditi njemu poznata asi- 
stenta, koji će im dati za Dragana radikalnu tinkturu. 
— Za pet časaka je zdrav! — uvjeravaše Klinar. 

. Ze red > a“ Dragana i povedoše ga. 

' oše šalu, koja u tom sastojaše, da su 
se jedan drugome na ledja popeli i skinuli cimere kod 
jedne primalje i jednog kobasičara, te ih zamienili. — ,'Ti 
će u Jutro gledati, kad se probude!“ — smijaše s Roder 
stavši razkoračenih nogu na pločniku, a držeći izpod ruke 
dva druga, koji se takodjer previjahu od smieha. Uz to 
pjevahu, lupahu obiestno šakama, sabljama i štapovima 
po gvozdenim vratnicama od dućana, a na njihovu sreću 
ne bijaše redarstvenog stražara ni blizu. Ili je bio blizu 
pa u sebi mislio, da s takom gospodom nije dobro imati 
posla, a najmanje u dva sata poslije pol noći. 


VI. 


Poklade dadoše gospodji Krivošićki dosta prilike, da 
udovolji svojoj taštini i čeznuću za sjajnim druživom 
za otmjenim poznanstvima. Ona i pohodi s Ivankom 
sve veće plesove. Nije štedila izdatcima, samo da svoju 
kćer na sjajan način uvede u družtvo. Ivanka imadjaše 
najljepše toilette, Krasna stasa, ljepušna lica, bješe se 
ona još mnogo više uljepšala, odkad je srala da je 
ljubljena i odkad joj je i samoj sree živo kucalo za kli. 
nara, Njezino mlado dugoljasto lice izgubi djetinji izraz 
i sa smedjim velikim očima sjaše mladim ženstvom i 
Srećom. Čitava četa obožavatelja sakupljala se oko nje 
na plesovima, čekajući, da na njih dodje red jak 
to mlado vitko tielo PO parketu, udisati onaj vrući dah 
sa miomirisom Nice deara i vonjem transpira- 
.. : . prva tura pripadaše Klinaru, koji, na taj 
> odli ovan pred svima, utomljivaše svoj ljubomor, 

ga Je mučio, kad bi morao gledati dragi stas Ivankin 

u tudjem naručaju, No Ivanka znala ga je odštetiti tim, 
što je s njim najviše plesala, često i po dvie četvorke 
i po dvie ture, Mati joj se radi toga ljutila i korila ju, da 
je to nepristojno i da će druge uvriediti. (Ona je vidjela, 
da se nekoliko pristava i perovodja iz dobrih kuća, da 
i jedan mladi barun otimlju za Ivanku, — a to joj se 
činjaše, da su sjajnije partije od Klinara.) Ali Ivanka je 
imala svoju glavicu: obećavaše materi, da će ju slušati, 
a kad bi stupila u plesnu dvoranu te utonula u sjaj 
razsvjete, dekoracije, toiletta, u šum glasbe i vrtlog 
valsa, onda bi zaboravila na svoje obećanje i na sav 
sviet, koji bijaše u dvorani, i samo ples za nju po- 
stojaše. Klinar pak, uz to što joj bijaše drag, plesao je 
izvrstno. Kad bi s njim plesala valse, ćutjela se Ivanka, 
kao da leti dvoranom : lebdjeli su oboje jedva se dotičući 
poda i mnogo zavidno oko sliedilo je taj vitki liepo ra- 
šteni par, koji je i mnogom gledaocu izmamio uzklik 
. udivljenja. 

Ivanka je u takim časovima sjajila od ljepote, koju 
zanos povećavaše. K tomu dolažaše sve umjeće dama 
Drinićevih, koje su izborom i bojom tkanine — većinom 
bielih tula i gaza — te krojem otaj liepi uzrast do pod- 
punog izraza i vriednosti znale dovesti. U takvoj bieloj 
ili svietlo-modroj umjetnini Drinićevih, koja bijaše često 
lagana poput odjeće leptira, sa krunom guste tamno- 
smedje kose i draguljima svojih smedjih očiju, koje su 
jantarovim sjajem sjale, — bijaše Ivanka izmedju svojih 
vršnjakinja u toj saisoni zaista kraljica svakoga. plesa, 
koji je posjetila. 

Ona se tu upozna s množinom mladih ljudi, s mno- 
žinom mladih djevojaka i majki, a tim se razšire i po- 
znanstva njezinih roditelja, koji dodjoše u družtveni 
dodir s raznim savjetnicima, predsjednicima, zastupnicima 

i odvjetnicima. S nekima od tih razvi se i uži saobraćaj, 
djeca se uzeše pohadjati, a s njima i roditelji, te za 
kratko vrieme mogaše gospodja Suzika ustanoviti svoj 
five o clock, koji uviek obilovaše finim zakuscima i u 
brzo steče glas i omiljelost u družtvu. Tu bi se skup- 
ljale razne gospodje savjetnikovice, predsjednikovice, bila 
jei jedna presvietla, dolažahu mladi činovnici i sjede 
djevojke — bijaše to svakog četvrtka, — pa se razgo- 
varalo i muziciralo, a bilo je u cielosti dosta zivslino 
jer je Suzika sama vrlo rado i mnogo govorila, a gdi 
se dvie-tri ženske sastanu, tu nema tišine. pi 
: S pomoću tih poznanstva zadobije Suzika liep po- 
ložaj u zagrebačkom družtvu. Sjajno uredjeni dućan i 
liepo namješteni stan činjaše dojam velikog blagostanja 
koji povećavahu razkošne haljine Krivošićke i njezin 
djece, obilati souperi i darežljivost firme Krivošić kod 
dobrotvornih prilika. U brzo je družtvo — koje se ozna- 
čivale srednjom klasom — bilo uzneseno za kuću Krivo- 
šićevu. Domaćica bijaše tako ljubezna, djevojke tako mile 
čovjek se zaista osjećao tako voljko, kano kod kuće d 
njih! Pripoviedale se čitave bajke o bogatstvu Krivo- 
šića, koji kroz dvađeset godina u gornjoj Ilici u svojem 
malom dućanu nije radio drugo ništa, nego slagao sto- 
tinjarke na stotinjarke, Odkle su te dolazile, tog nije nitko 
znao, Znalo se, da Krivošić plaća šest hiljada godišnje 
najamnine, da je osam do deset ljudi kod njega zapo- 
sleno, da je gotovim novcem platio sijanje i ure- 
djenje svoje velike trgovine, pa su ga cienili, da ima 
najmanje stotinu hiljada gotova novca. Na toliko ga 
udariše, računajući po režiji za posao i trošku kuće. Po- 
lazeći sa stanovišta: ,koliko imaš, toliko vriediš“ to je 
Ko davalo Krivošiću i primjerene časti. On bude 
abran u odbor Merkura, u revizionalni odbor jednoga 

osiguravajućega družtva i u cenzuralni narodne banke, 
postane povjerenik još dvaju triju trgovačko-humanitarnih 
družtava, njegova žena zastupaše dapače trgovački stalež 
u crvenom križu, bude odlikovana izborom za jednu od 
patronessa za sjajni Merkurov ples, pa predsjednicom 
družtva za podporu sirota iz trgovačkih obitelji. Sve je 
to njoj laskalo i zadovoljavalo ju u velike. Samo ju je 
mučilo jedno: u krugove visokog činovničtva ne dodje. 
Ovi se stisnuše medju se i ne pustiše blizu proste gra- 
djanke. Kad bi s njom došli u dodir u drugim nižim 
družtvima, do kojih bi se kadkad morali spustiti, tad bi 
s njome obćili onom visokom ljubezljivošću, koja iza svake 
rieči sadržaje opomenu: ,Vidiš, mi smo tako ljubezni 
s tobom, jer je to naš način, da smo ljubezni, ali nemoj 
zaboraviti, da mi toliko i toliko više nad tobom stojimo!“ 

To je Suziku boljelo, ta njezina najvruća želja 
bijaše stupiti u prijateljsku, možda i rodbinsku svezu 
s tim krugovima, koji joj se jedini činjahu, da nešto 
vriede i u koje mišljaše, da po porodu spada. I samo u 
takvim časovima, kad bi trpjela s poniženja od tih ,vi- 
sokih“, znala bi s prezirom o njima govoriti i zanesti se 
do primjedaba kao: 

,Liepa li mi gospodstva! Od prvoga do petoga 
to je ponosno i oholo, a onda hajde po vjeresiju u nas 
gradjana ... Ja ne trebam da čekam prvoga! Kad što 
zaželim, segnem u kasu!“ 

To bijaše sav ponos .nezavisne gradjanke, što je 
mogla trošiti novce, kad je htjela. 

Trgovački poslovi i razne počastne službe ne do- 
puštahu Krivošiću, da bude cieli dan u dućanu, te je 
on morao trknuti sad kojemu spediteru, sad komisionaru, 
sad na kolodvor, pa opet u banku ili kakovu odborsku 
sjednicu. U takim slučajevima morade njegova žena dolje, 

da prima novce. Ovo joj oduzimaše mnogo vremena, 
koje bi morala posvetiti kućanstvu. Bilo je tu mnogo 
posla: brinuti se za obitelj od šest glava i svakomu svoje 
namaknuti, svaki dan što treba, to je već dosta. Gdje 
je pak još briga oko četiri trgovačka pomoćnika i pet 
šest glava poslužujućeg osoblja! Nad svim tim brigu i 
nadzor voditi i još k tomu za kasom sjediti — na to 
nije Krivošička mogla dospjeti. K tomu je njezina ner- 
voznost rasla, što je više brige i posla bilo. Često si je 
čupala kose od uzrujanosti, ne znajući kamo da se djene. 

Napokon se odluči i uzme u kuću po Drinićevima 
joj preporučenu Marijanu Goretićevu. 

Ova bijaše biće skromno i tiho, kako čovjek ne bi 
očekivao od žene gotovo pustolovne prošlosti. Njezino 
bliedo otegnuto lice, koje ipak nije moglo biti toliko 
staro, kako je svjedočila probieljela smedja kosa, — pri- 
poviedaše o olujama, što su preko njega morale prohu- 
jati. Te su ju valjda učinile tihom i ugasle sjaj nje- 
zinih modrih očiju. Obrve i trepavice oko ovih bijahu 
tamne, što još povećavaše izraz ozbiljnosti i poniznosti 
na tom licu. ' 

Njoj je bio posao da zastupa domaćicu u svemu: 
kod djece, u kuhinji, kod družine; bila je dakle nje- 
zina pomoćnica. No poznavajući franeuzki jezik i od- 
likujući se finim manirama, mogla je u isto doba da 
zastupa i guvernantu, pa je obučavala djecu u francuzkoj 
konverzaciji. Govorila je uličnim parizkim jargonom, 
kako ga govore djaci, cameloti i mali obrtnici: gutajući 
mnoge stavke i izgovarajući ,a“ kao ,&“. — Ali govo- 
rila je vješto i lako, te su obje djevojke s njom brzo 
došle u vježbu. Gospodja Krivošićka na taj način s njom 
učini dvostruki dobitak: bila joj je od pomoći u kućan- 
stvu, a mogla je reći, da njezina djeca imaju odgojiteljicu. 

Janko nije imao šta prigovoriti, da ta žena dodje 
u kuću. To su bili poslovi Suzikini, u koje on nije pačao, 
a nije u njima ni imao glasa. On je riedko vidjao Ma- 
rijanu, kod'stola. Kad ju prvi put vidje, prodje njegovom 
dušom nešto kao davno osjećanje, kao prizvuk, kojim 
odjekne jedna žica, kad se na drugom stroju ista nota 
udari, kao prenuće davno uspavane uspomene u duši. 
To je bilo u prvi hip i trajalo koliko bljesak. On, uviek 
pune glave poslovnih briga, nije ni mislio više na ono 
prenuće, niti je gledao Marijanu. 

Ali jedne večeri desi se, te se našao sam s njom u 
jedaćoj sobi malo prije večere, dok se obitelj još ne 
bješe sakupila. Marijana prostiraše stol, a Krivošić še- 
taše svojim velikim, širokim koracima dolje gore sobom, 
kad mu se pogled ustavi na Marijani. On stane pred 
njom — stol ih je dielio — i zapita: 

.— A gdje ste vi do sad bili? 

Marijana ga pogleda kratkim pogledom izpod oka, 
pa uzme dalje redati stvari na stolu. 

— Kojekuda, — odgovori napokon tiho, — naj- 
poslje u Karlovcu kod sestre. " 

— Pa svidja li vam se kod nas? 

Ona se malo osmiehne i reče: 

— O, da, vrlo. 

Krivošiću bude čudno u duši. Učini mu se, da je 
taj glas već čuo, da mu je poznat onaj pogled izpod 
oka, zastrt dugim trepavicama, sve kretnje i ponašanje 
te žene kao da je jednoć u životu — ali davno negdje 
— vidio. I kao prvi put, kad je Marijana došla u kuću, 
prodje mu dušom nešto davno zaboravljeno i on se 
stane mučili, da se sjeti, tko je ta ženska. Ona pak bi- 
jaše vrlo uzbudjena i razmještaše vilice i noževe, čaše 
i ubruse vrlo nespretno i uzrujano po stolu. Bojala se, 

da će ju on prepoznati, a za taj slučaj prietila joj 
opasnost, da će morati iz kuće, pa kad Krivošić upita: 
— Nismo li se mi već gdjegod vidjeli? — ponikne 
ona glavom još više, okrene se k buffetu i reče tiho: 
— Ja ne znam. 
Krivošić ne pitaše dalje, a za čas dodjoše i djeca 


i njegova pozornost skrene se drugamo. 


Marijana se najviše.u kući bavila djevojkama. Činilo 
se, da materinskom nježnošću uz njih pristaje, a one 
joj uzvraćahu tu simpatiju obilno. Njezino tiho, čedno 
biće, u kojem je bilo nešto turobno i tajinstveno, pri- 
vlačilo ih je. Priljubiše joj se u brzo i gotovo da" su 
s njom radje bile nego s majkom, Dok bi došle kući, 
pozdravile majku, odmah bi pošle i Ivanka i Mila naj- 
prije u sobu Marijani, da s njom brbljaju. S njima 
je i ona bila najzadovoljnija, dok je od Suzike imala 
mnogu gorku da proguta. U svojoj naglosti i nestrp- 
ljivosti, sa svojim napetim živcima bila je Krivošićka 
muka za svakoga. Za svaku malenkost ljutila bi se 
i ako bi kakva tjestenina zagorjela, mogla je za malo 
pasti u grčeve, pošto bi prije svoj jad izkalila na 
svima po redu, ne štedeći ni Marijane. No ova to pod- 
načaše strpljivo i mirno, ne trenuvši ni okom. Kao da je 
navikla bila, da po njoj udarci padaju. Kao da je sretna 
bila, da je našla krov, pod kojim može mirno spavati. 

Krivošiću se otmjena njegova kuća s početka veoma 
svidjela. Tu su dolazile fine gospodje k njegovoj ženi, 
fine gospodjice k njegovim kćerima, a i on sam se od 
jednoć nadje u gospodskom družtvu. To je sad sasvim 
drugačije bilo nego prije u gornjoj Ilici, dok je on bio 
još ,gospon Janko“. Onda dolažahu ,na štamperl“ 
k njemu jedan kavanar, jedan mesar, mali obrtnici i 
pisari, sad pak oko jedanaest bijahu tu sama gospoda: 

profesori sa gimnazija i sa sveučilišta, umirovljeni čast- 
nici, liečnici, advokati i svećenici s crvenim pojasima, 
Ovaj bi došao na: čašicu stare sriemske sa sudžukom, 
onaj po svoj kavijar ili na čašu Marsale ili Sherya, a 
svi bijahu vrlo prijazni, da intimni s Jankom, stiskali 
mu ruku, tapkali ga po ramenu, Pitali ga za zdravlje, — 
kao pravi prijatelji. Ali da što, nigdje se nije dobilo tako 
jeftinih stvari kao u Janka, On ih davaše svojim gostima 
za ,gablfrištik“ uz pola ciene, Mogao se čovjek najesti i 
želudac dobro ugrijati za dva tri šestaka. Janko računaše, 
da će si na taj način pribaviti: mušterija, a i laskalo mu, 
da še tako gospodsko družtvo kod njega skupljalo. 

To gospodstvo kao kakva zarazna bolest udari i 
njemu u glavu. Okružen od sviju strana ljudima, koji 
su za istim svi hleptili, udišući svaki dan taj zrak svoga 
vremena, u kojem sve za jednim teži: uzpeti se koliko 
je moguće visoko, pa bilo na račun svojeg poštenja 
ili tudje časti, samo visoko na ljestvi obsjene, pa odatle 
pokazati svietu, što se može i što se ima, ako pak ništa 
nema, zablještiti ga sjajnom spoljašnosti i obsjenom 
pokriti golotinju. To je on vidio kod trgovaca, koji 
nisu imali nikakva kapitala, a plaćali mali imetak za 
najamnine i razsvjetu svojih dućana, to je vidio kod 
malih činovnika, kojima su žene i kćeri išle isto tako 
odjevene kao žene i kćeri imućnih posjednika, to je 
vidio kod gradjana, koji su palače gradili a bez novaca, 

kod obrtnika, koji su se vozili u kočijama poput gavana 
— u svim slojevima, sa svih strana vidjelo se isto 
gramzenje za razkoši i sjajem, izpod kojega je trulež i 
glad virio, za užitkom i razsipnošću, kojim jedan hoće 
da pokaže, da ima više od drugoga, a oba nemaju ništa. 
Kao pošast zavladalo je to gradom, koji je uz takvo 
stanovničtvo s takvim težnjama dobivao izgled maloga 

ali vrlo ubavog velegrada, no medju svojim često tankim 
ako i zlatom prevučenim zidinama nije krio jedne vile, 
koja stvara pravo blagostanje i slobodu naroda: vile 
štedljivosti. m 

Ta je zaraza najprije zahvatila Jankovu ženu, a 
onda i njega sama, jer on bijaše pravi Hrvat, hrvatski 
seljak, koji kad jednom dodje u grad i svuče opanke, 
svukao je i sve seoske kreposti, a najprije skromnost 
i uzdržaljivost. On ne može napried koracati i stjecati, 
a da jednom rukom ne razsipa ono, što je drugom sgr- 
nuo. Janko je kroz dvadeset godina stiskao krajcare, 
što ih je stekao, ali ga je požuda za novcem, za još 
većim gomilama novca, natjerala, te je izašao iz svoje 
dosadašnje sfere čovjeka iz naroda, a dok je jednom 
okusio istog zraka, što su ga oni obsjenjivači disali, 
bio je opojen. Sad je već osjećao užitak u razkošnom, 
udobnom stanu, u obilatim ručcima, u finom družtvu. 

Ipak kad je nakon dva tri mjeseca vidio, kolike 
silne novce takovo gospodarstvo stoji, trgne se i htjede 
da zapauči kolo, što je strelimice poletjelo niz brdo. 
On pokuša da Suziku odvrati od nekih izdataka, koji 
su mu se činili suvišni i obrazloži to time, da moraju 
na neko vrieme biti spremni na manje dohodke, jer 
on nije više kadar robu prodavati uz niže  ciene 
nego što prodaju drugi trgovci, pa mora i on ciene 
podignuti, ako ne će da gubi na robi. Ali bilo je već 
prekasno. Kola su već bila na pol brda i ništa ih više 
ne ustavi! Odgovor Suzikin bijahu suze i plač. On da je 
sebičan, gleda samo, kako bi on dobro i mastno živio, 
a njegova djeca i žena neka idu okolo kao cigančad! 
Ona već zna, kako se gospodari i štedi, to joj on ne 
treba kazivati, bolje će biti, ako on sam bude manje 
trošio, a ako je prijam manji, neka odpusti jednog 

pomoćnika, pa sam za njega radi, tako čini pravi otac, 
koji ne odkida djeci i ženi od ustiju, da sebi namakne, 
Iza toga sliedilo je nekoliko dana ratno stanje i 
Janko za volju kućnog mira napusti nadu, da bi mogao 
kod svoje žene išto pametno izposlovati. Njegova pred- 
mnjeva se obistinila: čim je povisio ciene, izostade 
znatan broj mušterija, oni iz daljih ulica, koji su 
samo radi jeftinoće dolazili k Zlatnoj Naranči. Manjak, 
koji je tim načinom u blagajni svaki dan nastajao, 
trebalo je nadomjestiti, jer su izdatci u kući i trgovini 
ostali isti, ana skraćenje ovih nije bilo moguće misliti. 
Da uzpostavi ravnovjesje, tražio je Krivošić novo vrelo 
dohodaka. Mišljaše, da ga je našao u spekulaciji sa gra- 
dilištima. Izmedju državnoga i južnoga kolodvora pro- 
stirala se velika neizgradjena ploha, na kojoj su pomalo 
počele nicati kuće. Ciene zemljištima bile su povoljne. 
Ako se još nekoliko kuća posagradi, morat će grad 
napraviti i cestu, otvoriti nove ulice, a tim će odmah 
vriednost zemljišta poskočiti. Krivošiću uspije nekoliko 
transakcija. On je od svoje gotovine imao još polovinu, 
pošto je samo deset hiljada forinti izdao za povećanje 
svoje trgovine. S ostalih deset hiljada operiraše. On 
kupovaše samo manja gradilišta, jeftino, za jednu, dvije, 
tri hiljade. Tim već, što je on u jednom kraju kupio 
četiri pet kompleksa, poskoči ciena okolnim gradilištima, 
a tako i njegovima. Pozornost bude svraćena na ona 
zemljišta, ljudi pomisliše: eto, sad će na netko graditi. 
Za četrnaest dana prodade Janko jedno gradilište s do- 
bitkom od 500 for. Nekoliko ga puta posluži sreća i 
.on se upusti u još veće spekulacije, 
I u političkom životu postade Janko Krivošić ličnost, 
kojoj se stalo svraćati pozornost. Za vrieme svojega 
marljivog poslovanja u dolnjoj Mici nije on ništa htio 

znati o politici. On je radio vas dan, od malih nogu 
bio navikao poslu, pa se nije mogao oduševiti za rieči. 
A kao čovjek bistra i praktična uma vidio je, da se 
samo govori, a ništa ne radi. Za pravo nije ni razumio 
politike ni stranačkog cjepkanja i natezanja ideja. Znao 
je, da je Hrvat i uvjeren bijaše, da je dobar patriot. 
U stara vremena bio bi on poput njegovih predja išao 
na kraj Evrope da se bije, sad za njegovu vrst patrio- 
tizma nije bilo polja djelatnosti. On je čuo sa svih 
strana, da svaka stranka slavi svojega čovjeka i u tome 
činilo mu se da postoje razlike medju strankama, što jedna 
slavi bana, druga Strossmayera, a treća Starčevića. On, 
čovjek slabe naobrazbe, gledao je na svu trojicu s po- 
štovanjem i nekim plahim udivljenjem. Ćutio je, da to 
moraju da su veliki ljudi, da su velika djela stvorili, 
kad se o njima toliko govori. Zašto jedni slave jednoga, 
a drugi drugoga, to nije znao, niti se brinuo za nuance 
političkih programa, niti ih razumio, On bijaše gradjanin, 
koji svoj dom i kralja ljubi, a svaki, koji to isto čini, 
pošten je čovjek. Svi su pak govorili, da im je to prvo: 
kralj i dom. U ostalom, momentano, bio je uviek 
s družtvom, u kom bi se našao: ako su grđili Madžare, 
grdio bi ih i on, ako bi psovali Niemce, kojima se 
moramo u zajednici s Madžarima oprieti, bio je i on 
za poštenu zajednicu, — bio je što narod zove: pre- 
livoda. Kad bi došlo do izbora za sabor ili za gradsko 


. zastupstvo, Janko nije ni za koga glasovao. Svakomu, 


koji bi došao da ga snubi, rekao bi: — ,Ja sam čovjek 
trgovac, ja živim od svih, ne smijem se nikome zamjeriti!“ 
— To je bila njegova politička savjest i njegov program. 

U to vrieme upravo se zgodi, da su se morali 
obaviti naknadni izbori za dva mandata u gradskom 
zastupstvu. Živahna agitacija razvi se, sve stranke htje- 

doše, da za se dobiju ta dva mjesta, jer se radilo o 
većini za dotičnu stranku. Kao obično pred izbore, partaje 
se probudiše iza sna i politički život razmaše se. Kri- 
vošić nije imao mira od korteša, ovi ga napastovahu 
u svim oblicima: pisari, bezposlice, novinari i čak činov- 
nici viših razreda potrudiše se do Janka i nastojahu 
rječitošću, lukavštinom i obećanjima zadobiti njegov 
glas. Premda se prije toga izticalo, da u gradskom za- 
stupstvu nema mjesta politici, borahu se sve stranke 
sad otvoreno svaka pod svojom zastavom. Svaka je 
tražila glas za se, a ne muža za stvar. Za Krivošića se 
otimahu, jer su se nadali, da će za nj glasovati mali obrt- 
nici iz dolnje Ilice, kod kojih je on prije uživao neki 
ugled, a sad im se pogotovo nametaše, odkad se bješe 
toli visoko nad njih podigao. Da se dakle Krivošić pre- 
dobije, upotrebiše stranački vodje i korteši sva sredstva. 
Obećavale mu se dobave za bolnice i zavode, slale mu 
se novine s uvodnim člancima o izborima i o programima, 
brošure o političnim pitanjima, vuklo ga na izborne 
sastanke i skupštine, gdje se svuda mnogo govorilo i vikalo. 
On se dade odvesti po kortešima na tri skupštine — 
bolje reći odvući, jer pola u šali pola u zbilji upotre- 
biše zaisto silu, da ga samo na skupštinu odvuku, — 
čuo je množtvo govornika, a razumio nije ni jednoga. 
Svi se nabacivahu velikim riečima i frazama u taj čas, 
gdje im je trebalo glasa gradjanskoga i obećavahu zlatna 
brda, a prije toga se nisu starali o tome, da prosvietle 


i odgoje gradjane za shvatanje političkih programa i da: 


im dokažu, gdje je pravi patriotizam. 

Janko Krivošić davaše svima pravo, samo da ih 
se rieši, ali pod kraj očituje, da on glasovati ne će, jer 
se ne smije kao trgovac nikomu zamjeriti. Bojeći se 
poraza, žrtvuje ona skupina, koja se sastoji iz ljudi 

vladi privrženih, dosadašnjega kandidata i ponudi kan- 
didaturu Janku, Jedan gradski činovnik, koji bijaše sva- 
kidanji gost na ,gablfrištiku,“ uvjeravaše Krivošića, da će 
se na njegovim gradilištima kod kolodvora sigurno otvoriti 
nova ulica, ako on dodje u zastupstvo i time ojača stranku. 

Te dvie stvari: mandat i korist odlučiše, te se 


Janko ipak nakanio — zamjeriti jednoj strani. On reče 
poslije, da nitko ne može svakome ugoditi, dapače ni 
sam gospodin Bog. — No ta mu kandidatura zadade 


trista muka. On morade s kortešima bježati po kućama 
birača, plaćati pijače, tražilo se dapače od njega, da na 
jednom sastanku i govor govori. No to on ne bijaše ni- 
kako podoban, te jedan korteš govoraše u njegovo ime, 
iz njegove duše, pošto kandidat radi — promuklosti 
ne mogaše sam da govori. Ali najviše su ga novine 
ljutile; te su ga derale na mjehove, zovuć ga izdajicom 
i prebjegom. Janko je sad istom vidio, da su ga opo- 
Zicionalci računali medju svoje, pa se tome čudio, jer 
se on dosada nije priznavao ni na koju stranu. Naprotiv 
mu laskalo, što se u drugim novinama spominjalo s hva- 
lom njegovo ime i tu se iznosile o njemu potankosti, 
na koje mogaše biti ohol: ,Taj poznati čelik. značaj, 
taj tip hrvatskoga gradjanina trgovca, koji je poštenim i 
neumornim radom stekao zamjeran imetak, te je danas 
vlastnik jedne od najčvršćih i najotmenijih tvrdka na 
zagrebačkom trgu... Gradjanstvo može takom čovjeku 
mirne duše povjeriti gradsko gospodarstvo, jer tko je u 
svojoj kući dobar gospodar, radiša i štediša, taj će i obćin- 
skom blagajnom znati rukovati kako treba ...“ pisahu 
jedne novine, koje su podupirale Krivošićevu kandidaturu. 

To već, da se ime ,Krivošić“ čitalo štampano u 
novinama, laskalo je neizmjerno taštini Janka i njegove 
žene, jer oni spadahu medju one ljude, kojima je to 

V. T. B.: U malome svietu. 8 


odu s 

nešto osobito ,doći u novine!“ To im se čini neka stvar, 
što pada u dio samo izabranim i znači nešto veliko, 
gotovo isto kao neumrlost, jer samo ljudi veliki i zna- 
menili, vladari, članovi vladalačke kuće, vlastodržci i 
književnici dolaze u novine, a običnim smrtnicima to 
se pripeti najviše, ako im se kakova nesreća dogodila 
ili ako dadu — na stražnjim stranama novina — ogla- 
siti štogod! Zato su i Janko i Suzika bili presretni, či- 
tajući o imenu Krivošić još tako pohvalne rieči u no- 
vinama. To ih je posvema odštetilo za napadaje u 
drugim listovima. Suzika pak, koja bješe uvjerena, da je 
sad i ona postala znamenita ličnost ne samo u Zagrebu, 
nego svuda, gdje se hrvatske novine čitaju, nošaše glavu 
za dobar stupanj više, a svojemu mužu reče zlobno: 
— Tko bi to bio mogao zamisliti, da ćeš ti postati još 
tako znamenit čovjek! — . 

Janko bijaše zaokupljen svojim zadovoljstvom, te 
nije u tim riečima osjetio nikakove zlobe i odvrati: 
— Vidiš, stara, da Janko nije šeprtlja. Govorio sam ja 
tebi uviek, da ja nisan gori od — gospode s perom! 

To je bilo u večer pred odlučnim danom, kad je 
imao biti izbor. Janko i njegova žena sjedjahu kod stola 
u jednoj sobi,što je gledala u dvorište i koja služaše 
na obične dane kao blagovaonica. U novoj blagovaonici 
dala je Suzika preslirali samo onda, kad su gosti bili, 
inače se jelo u toj sobi, u kojoj stajaše još staro po- 
kućstvo iz stare kuće. Tu je na prozorima bilo i Suzi- 
kino cvieće i u krletci kanarinac, koji bi uz razgovor 
isto tako glasno cvrkutao kao nekad, ne mogući spavati 
od svjetla, što je iz velike viseće stare svjetiljke padalo 
ona njegovu krletku. Kao nekad u staroj blagovaonici i 
sad su tu Krivošić i Krivošićka poslije večere pravili 
bilancu minulog dana, sjedeći neusiljeno, pravo po do- 

maći kod stola, on svukavši kaput, ako mu je vruće 
bilo, ili preobukavši se u jedan sivi stari i mastni, u kojem 
je obično ručao, a ona, ne više modna nova dama, 
nego obična purgarica u papučama i bez steznika. On joj 
je pripoviedao svoje novosti iz posla, a ona njemu svoje, 
koje bijaše čula u gradu ili od posjetitelja. To su bili 
jedini časovi, gdje bi se po danu mogli nesmetani od djece 
i družine porazgovoriti, izmieniti intimnije misli i nazore, 
ako baš bijahu dobre volje. Kad bi zle volje bili, čitahu 
svaki svoje novine jedno pol sata, pa bi legli spavati. 
Dva tri puta u nedjelju išao je Janko poslije večere i 
u svoj trgovački kasino, a ako bi ga Suzika svojim mu- 
šicama previše dirala i dražila, išao bi tamo i češće, 
Ona je svoje novosti, koje bi onda na večer svome 
mužu pripoviedala, crpala obično iz jednoga vrela: kod 
Klinara. Rudolf dolažaše gotovo svaki dan izmedju šest 
i sedam sati u kuću, da pita za zdravlje nju i kćeri 
joj, da donese ružu ili stručak ljubica Ivanki i Ljudmili. 
Onda bi malo brbljali svi skupa, kadšto šta i zasvirali, 
a dok bi djevojke svirale, on bi pripoviedao, ako bi 
bilo što zanimljivo u družtvu. Danas joj pripoviedaše 
najnoviji skandal, o kojemu se mnogo govorilo, a da se 
nije znalo, što je za pravo od svega toga istina, a što 
nije. Rađilo se o jednom mladom častniku, koji je jučer 
naglo ostavio grad. Jedna djevojka iz dobre kuće, činov- 
nička kći, vidjena je u njegovom stanu. Otac djevojke 
bijaše jučer kod zbornog zapovjednika. To je prilično 
sigurno bilo, a potankosti, koje Zagrebčani i Zagrebčanke 
o tom dogadjaju zamjernom revnošću raznašahu, bile 
su dosta strašne. Klinar pripoviedaše Suziki u pol glasa 
odmah dvie, tri versije, koje su kolale po gradu, — po 
tom gradu, koji je po naklapanju ravan svakom pri- 


morskom gnjezdu, — a Suzika sad ponavljaše stvar svo- 
šk 

jemu mužu. Ona to pripoviedaše, na p6 veselo, što se 
to nije u njezinoj kući dogodilo, i na oko se zgražujući 
nad pokvarenosti svieta. Ali Janka se ta stvar dublje 
kosne. On, čovjek radin i sav dan zaposlen, osjećao je 
neku mržnju protiv častnika — bezposličara, kako ih 
nazivaše, — još iz doba, kad je kao bika svoje tri go- 
dine služio pod puškom i pri tome dosta muke pre- 
patio. K tomu čovjek starog morala, bojao se za svoju 
djecu, tim više, što on nije mogao sam da na njih pazi. 
Čuvši tu zgodu, on se zažari, lupi šakom o stoli zagrmi: 

— Ja bih ga ubio kao psa, da se to mojoj kćeri 
dogodi! 

— Šuti, ne viči, čut ćete još! — reče Suzika, koja 
se bojaše, da ga ne bi čula djeca, što su bila u po- 
krajnim sobama, a nije znala, da za vratima stoji Mila 
i bez daha prisluškuje taj razgovor. 

— Da, eto ti, to se izleže iz toga šetanja s ofici- 
rima, — nastavi on tiše, još uviek ljut, — ta djevojka 
je svaki dan prolazila s njima izpred dućana, a rodi- 
telji, koji su to trpjeli, mogu sad gledati, što će s njom. 
O, o, bezdušni ljudi!... Ali, ti, da mi paziš na naše 
cure! — reče svojoj ženi, koja, kao i on, ne slutijaše, 
da je Klinar taj dogadjaj namjerice pripoviedao Suziki. 

On je vidio, kako se njegov prijatelj Roder mnogo 
vize oko Ljudmile, dočika ju i sprovadja, a da o tom 
roditelji — valjda — ništa ne znaju. On pak — Klinar 
— znao je dobro, kakve namjere može s djevojkom imati 
jedan Roder, komu nije ni čast ni djetinjsko doba tog 
ludoga djevojčeta sveto. On je zato već Ivanku upo- 
zorio, neka djeluje na Milu, da bi se okanila hodanja 
s tim častnikom. Kad Ivankine opomene nisu pomogle, 
— materi kazati nije ništa htjela, jer joj je žao bilo, 
da Mila bude možda kažnjena, a osjećala se donekle i 

sama sukrivom, jer je ona u isti dan počela s Klinarom, 
kad je Roder pratio Milu, — odluči ona, da će, pošto 
sama više ne ide k Drinićevima u školu, barem tamo i 
odanle pratiti Milu, dok Roderu ne dosadi za njom ići, 
kad vidi, da nikad nije sama. Sa svim tim držao je 
Klinar, da će dobro biti, ako materi Milinoj natukne 
što o toj stvari, pripoviedajući onaj dogadjaj. No on ne 
dospije izraziti se dosta jasno, a Suzika ga ne shvati, 
ne sluteći ništa zla. 


Sutradan izborna sreća zapade obje boreće se stranke, 
svaka pobiedi dobivši po jednoga zastupnika i tako Janko 
Krivošić postade gradskim otcem. To ga razveseli i na- 
puni najsmjelijim nadama. Njegov posao nije išao, kako 
bi trebalo, i on sad primaše jedva toliko, da je pokrivao 
režiju. Dolazilo je doduše dosta mušterija, ali dnevni 
troškovi bijahu ogromni: najamnina, pomoćno osoblje, 
razsvjeta, kuća: — Janko nikad ne bi bio mislio, da to 
toliko stoji. Odsad mogao se nadati, da će bolje ići, 
liferacije za bolnice i zavode donest će mu liepu dobit, 
a s gradilištima napravit će sjajan posao, kad se otvori 
nova ulica. 

On je zato taj dan bio dobre volje i smijaše se 
glasno, kad mu oko podne — malo vremeno iza obav- 
ljena izbora — Klinar javi, da se pukovnik na njega 
— Krivošića — ozbiljno ljuti i ništa više-ne će o njemu 
da čuje. Starac bijaše vatren opozicijonalac i ne mogaše 
Krivošiću oprostiti toga izdajstva. ,On je izdao mene, 
svojega prijatelja i domovinu!“ vikaše pukovnik Kli- 
naru, kojega je uhvatio na cesti, i još doda: ,Kažite 
mu, da ga prezirem!“ 

Janko se smijaše: to mu nije moglo dobru volju 
pokvariti. Smijao se još, kad je to gore pripoviedao 

svojoj ženi, pošavši na ručak. Jedva bijaše sa svojim 
pripoviedanjem gotov, kad se na ulici začu vika. Suzika 
otvori prozor i ona i Janko se nagnu dolje, da vide, što 
je. Jaka četa ljudi, oko dvjesta moglo ih biti, dolažaše 
iz Duge ulice klikćući. Bili su to oporbeni izbornici, koji 
su svojega zastupnika pratili kući. Taj je išao uzdignute 
glave, zahvaljujući šeširom i poklonima za ovacije. 
Ogroman mlad momak stupaše uz njega, noseći troboj- 
nicu, Veselo lepršaše stieg na jakom vjetru, tako te ga 
je momak jedva držao. No ne htjede da ga smota: 
pusti ga, da se vije i boraše se s vjetrom. Iza poklika 
zaori iz jednog, iz deset, iz sto grla: ,Liepa naša do- 
movina!“ Prozori stadoše se otvarati, sviet nagrne na 
njih i na vrata, da gleda povorku. To su bili djaci, iz- 
bornici, zanatlije, a pratila ih četa uličnjaka. Sve sama 
vesela lica, otvorenih usta, sjajnih očiju. Mahali su še- 
širima i štapovima, hodali uz jaku pratnjužstražara čvr- 
stim korakom. S nekih prozora domahivale im žene i 
djevojke rubcima. Na ćošku skrene povorka u Ilicu. Pro- 
lazeći mimo Krivošićeva dućana, zaori jedan mladić: 
»Pereat Krivošić!“ i zapjeva, praćen od svojih drugova, 
poputnicu sa refrainom: ,Izdajicam štrik za vrat!“ 
Krivošić povuče se s prozora, kad je čuo uzklike, 
njemu protivne, Suzika psovaše: ,Kakvi prostaci!“ reče. 
No Janko, nepomućene dobrovolje, smiešeći se umiri ju: 


— Pusti ih, dok sam ja tako mlad bio, vikao sam 
igore!... 


VIL 


U nadi na -brzu smrt ujakovu, pravio je Klinar 
uviek nove dugove. On drugčije nije ni mogao da radi. 
Prije dva, tri mjeseca još, dok ga nisu poznavali kao 
malne očitovanog zaručnika Ivankina, još bi bio mogao 

stegnuti svoje izdatke, ako i ne platiti svoje dugove, 
ono bar ne praviti novih. Ali sad je već zauzeo neki 
položaj u zagrebačkom družtvu, brojio se u zlatnu 
mladež, Ivanka, njezin otac i mati, svi znanci držahu 
ga zgodnim čovjekom, kakvim se i izdavao, — on dakle 
nije mogao sad na jednom ostaviti sve svoje otmjene 
pasije, povući se u kut kakve siromaške sobice u trećem 
katu i kazati otvoreno i pošteno : »Evo me, kakvi sam!“ 
Znao je dobro, da bi družtvo njegovu iskrenost primilo 
s priezirom i okrenulo mu ledja. Prva bi ga zatajila go- 
spodja Krivošićka, jer ona hoće bogata zeta. On se pak 
Ivanke ne može odreći. Premda je još nije u roditelja 
izprosio, ipak je to medju njima dvoma već gotova stvar, 
da će se uzeti, čim Klinarova mati nastupi svoju ba- 
štinu. Do toga časa se on morao držati na površini po 
što po to, ako nije htio sve proigrati, što bi se svakako 
dogodilo, čim se opazi, da on tone. 

\ Njegovi dugovi iznosili su sad preko dvije hiljade 
forinti, što kod lihvara, što kod stanodavca, krojača, 
konobara, pa kod staroga Steinera. Nove vjeresije nije 
više bilo nigdje, a stari dugovi svi već dospjeli. Stiska 
bijaše tolika, da je on sad po prvi put jasno pojmio 
svu ozbiljnost položaja, u koji je došao. U svojoj lako- 
mišljenosti on se uvik do sada nadao pomoći, koja će 
doći sama od sebe. Napokon taj ujak mora umrieti, 


sa svojim gnjilim bubrezima ne može po izkazu liečnika 


nijednu večer siguran biti, da će sutradan osvanuti. A 
kad on umre, onda ću se rangirati — mišljaše Klinar, — 
oženiti se i započeti ozbiljan život. Kad budem jednom 
zaista imao novaca, onda ne ću trebati svietu zamaza- 
vati očiju razkošnim životom, znat će se, da imam štogod, 
pa će me cieniti ! 


Samo kad taj tvrdi i nesmiljeni ujak ne bi bio na, 

putu. Već preko mjesec dana očekuje se dan na dan 
njegova smrt, ali njoj kao da nije mnogo stalo do loga 
pliena, bar_se ni malo ne žuri, da posegne za njim. 
Klinar se nadao, da će svoje postići, a da ne bude 
morao moljakati od njega pomoći. No rokovi njegovih 
dugova bijahu dospjeli, a vjerovnici mu svaki dan sjede 
za vratom. On ih se ne može više odbraniti. Od dana 
do dana zavaravani, oni posve izgubiše vjeru u njega, 
da i poštovanje prema njemu, te postadoše drzoviti. 
Osobito lihvar iz Vlaške ulice, ogavan nekaki starac, koji 
se je prije nekim nečastnim poslom bavio, a sada iz- 
pija krv svojim dužnicima, uzimajući po trideset i više 
na sto! Taj dolazi svako jutro u vežu one kuće, gdje 
Klinar stanuje, i čeka na njega, dok ne izadje iz stana. 

Jedva što se Klinar pojavi, eto pred njim lihvara. 

— Ah, dobro jutro, dragi moj, — sili se Klinar na 
prijaznost, a ruka ga svrbi, što ne može da je priliepi 
o ono od samog prijaznog smiešenja narovano lice, 
— nema još ništa!... Pritrpite se do sutra, nadam se 
sigurno, da će novci doći... 

— Dobro, dobro, vaša milosti... dakle do sutra 
to je 525 for., — računa lihvar, pribrajajući za svaki 
dan čekanja petaču ... 

No pred nekoliko dana kao da je lihvara ostavila 
strpljivost. Dosadašnjoj pokornosti i laskanju ni traga, 
mjesto toga odrješitost, drzovit ton. On zahlievaše, da 
mu Klinar izda novu zadužnicu, datiranu datumom stare, 
a plativu za osam dana sa'8%, ... Klinar morade pri- 
stali, a pod kraj mu lihvar još zaprieti: 

— Ako mi za osam dana ne platite, tužit ću vas 
sudu, ja vam ne vjerujem više ništa, vi nemate ništa, 
vi ste ,prevarant“ ... 

Klinar pocrveni preko ušiju, onda probliedi, pa 


\# 

skoči za lihvarom, no ovaj je brzo našao vrata i stube, 
pa još bježeći dovikne mu: 

— Dakle: danas osam dana novci ili sud... 

Uz ovu krvopiju bijaše još najdosadniji glavni ko- 
nobar kod ,Cara Austrijanskog“..Klinar mu dugovaše za 
champagnac i slično oko 200 for. Kako je tamo mnogo 
trošio i dobro plaćao, ne bi mu taj čovjek toliko dodi- 
javao, ali je na nesreću Klinarovu izstupio iz službe, pa 
je htio da ode iz Zagreba. Čekao je već devet dana na 
svoje novce, pa se najposlije začudi, da takav kavaljer 
ne može za toliko vremena da nadje 200 for. I on po- 
stade nestrpljiv — i bezobrazan, pa mu stavi posljednji 
rok — tri dana ili sud! 

Najgore bijaše to, da se u Zagrebu više ni od koga 
nije mogao nadati pomoći. Svojim drugovima bio je već 
dužan, starom Steineru nije se dao ni blizu, majka mu 
je pisala, da od ujaka ne može ništa da izvuče. Na čas 
bješe pomislio na Krivošića, da preda nj izadje s kakvom 
izlikom, ali opet odustane od te namjere. Kako je bez 
ikakve smetnje u svakoga drugoga mogao zaiskati novaca, 
tako mu se nije dalo stupiti pred otca svoje vjerenice 
s molbom za zajam. Nije mogao naći nikakove izlike, 
pod kojom bi mogao zatražiti te novce, a da se ne pri- 
kaže u nepovoljnom svjetlu pred obitelju Ivankinom i 
pred njom samom. Još najbolje, što bi mogao reći, bilo 
je da kaže, kako je na kartama izgubio novce, a toga 
ne bi izpričalo u očima starog Krivošića. Osim toga nije 
bio siguran, da li bi mu Krivošić mogao i dati te novce, 
Javna tajna je bila, da mu novac, što ga je u svoju ve- 
liku novu trgovinu uložio, ne baca očekivane koristi. 
Dućan je već izgubio čar novosti, dnevni izdatci nisu 
stajali u razmjerju sa primitkom, koji je sve manji po- 
stajao, a najvećim dielom sastojao u ,dobru“ po knji- 

gama mušterija. Ta neki dan tužio mu se Janko, kako 
posao slabo ide, kako mušterije neuredno plaćaju, pa je 
baš taj dan bio u velikoj neprilici, da sastavi deset ti- 
suća za dospjele trgovačke mjenice. 

To ga je sve ponukalo, da se ne obrati na Krivo- 
šića. On napiše još jedno pismo majci, u kojem joj raz- 
loži, u kakovoj je stisci, zaklinjaše ju, da još ijednom 
pokuša ganuti ujaka. — ,Ako do 20. o. mj. ne dobijem 
dvije hiljade forinti, preostaje mi dakle revolver, jer njega 
odabirem radje, nego li sramotu zatvora . . .“ pisaše on 


uvjeren, da će ona u svojem strahu za njegoviživot sve - 


učiniti, samo da mu novac pribavi. 
Odpremivši to pismo bude mu lakše. Imao je tri 
.dana vremena, a treći dan će mu bez sumnje donesti 
spasenje. I kad se ovaj put još sretno iz škripca izvuče, 
odpočet će uredan život. S tom odlukom, koja bijaše 
ozbiljna, jer ga je na nju navela zaista velika stiska i 
jer je počeo uvidjati posljedice svoje lakomišljenosti, 
življaše dva dana mirno i uredno, kloneći se svojeg 
družtva, koje bi ga moglo navesti na izdatke, kojima 
ne bijaše njegova kesa dorasla, Večer bi sproveo kod 
Krivošićevih po običaju uz čaj, glasovir i šalu s djevoj- 
kama. Kod toga mu se učini, da u kući vlada neka po- 
tištenost, jer je obični smiešak gospodje Suzike izgledao 
nekako usiljen, a guste obrve Jankove skupile se još 
više nego obično. Na njegovo pitanje, nije li možda ne- 
prilično došao (bojao se, da Krivošićevi nisu štogod sa- 
znali o njegovim odnošajima), umiri ga Ivanka, da su 
tata i mama imali samo neku razpru ,radi posla“. 

Kad je kući išao i sjetio se, da je sutra odsudni dan, 
uhvati ga neka tjeskoba oko srca. Sutra je imao stići 


odgovor majčin, a prekosutra je platežni rok. On se so- 


kolio sam, da će sve dobro izpasti, sutra u jutro poznati 


.s.- 

listonoša, koji novce raznosi, svoje prijazno lice pomoliti 
u sobu, možda još prije nego što se on probudi. Unatoč 
tome nije mogao da spava. Zato je opet zapalio svje- 
tiljku i cigaretu, dohvatio jednu Kockovu knjigu, pa kad 
mu se već od pušenja stalo magliti i on mislio, da će 
zaspati, utrne opet svjetiljku, kad ali se posve nesnen 
osjeti, čim je opet bio u mraku i stao misliti na dan, 
kome ide u susret. 

U jutro zajedno sa zajutarkom donese sobarica na 
pladnju preporučeno pismo, Prepoznavši rukopis svoje 
matere, strese se Klinar od zime. To bijaše rdjav znak. 
I zaista. Pismo, u kojem nadje jednu stotinjarku, govo- 
raše o podpunom neuspjehu. ,Ujaku je tako zlo, da su 
liečnici strogo zabranili ičim ga uznemirivati. Štogod mu 


govoriti, ne bi ni hasnilo, jer on ne pokazuje ni za što 


zanimanja ni poimanja. Svaki čas očekuje se nastup 
agonije. U takovu stanju vidiš, da od njega nema po- 
moći. Da ima novaca uza se, ja bih sama uzela i po- 
slala ti. Ali znaš, da je sav njegov imetak u papirima, 
koji su kod banke položeni, a ključ od blagajne nosi 
on oko vrata. Sve, što sam našla u njegovom pisaćem 
stolu, do nešto sitniša — ovu stotinjarku, — šaljem Ti. 
— Ja sam ovdje sama dosta dužna, što sam izposudji- 
vala za tebe i tvoju sestru, pa više ne mogu dobiti 
nigdje. Ljudi znadu, da će ostati novaca iza njega, ali 
ne zna se, kakva je oporuka, pa za to ne da nitko više 
novaca, a ja se ne mogu maknuti od postelje bolestnikove. 

Strpi se dakle, drago diete, za koji dan, dok Bog 
učini kraj mukama ovog jadnika. Nadji, ako možeš, dobra 
čovjeka, da ti još taj — nadam se — zadnji put po- 
mogne iz te neprilike, ako ne možeš naći pomoći i bojiš 
se suda, dodji k meni i tu čekaj doksestvarsvrši... 
Ne zaboravi, da za tvoj život drhće tvoja majka.“ 

Hladan znoj izbije Klinaru tielom, kad je preletio 
očima majčino pismo. Srce mu žestoko udaraše, ner- 
vozno je čupkao brk i naglim koracima hodao po sobi. 
»Prokleta lahkoumnost, prokleti udes, što zateže konac 
onog živog mrtvaca!“ mrmljaše preda se. Šta da radi? 
One će ga krvopije predati sudu, kazat će, da ih je pre- 
vario, pa će ga još strpati u zatvor, a onda — s Bogom 
Ivanka, — s Bogom položaj i budućnost! Da se ubije? 
Glupost, ubit se dan prije, nego što će baštiniti najmanje 
pedeset hiljada! Da bježi u Gradac? To je jedini spas, 
ali kako će se opravdati pred Ivankom? 

Najposlije ipak jošte jednom pomisli na Steinera. 
Još će jednom pokušati. “ 

On zovne sobaricu, da mu dovede služnika. Onda 
stane vaditi iz ormara svoje dragocjenosti: zlatna pu- 
ceta za košulju s umetnutim brillantima, dvije igle s dia- 
mantom, jedan prsten s velikim krasnim smaragdom. 
Ako k tome doda amerikansko kolo, platit će mu zala- 
gaonica za ove stvari četiri sto forinti, upravo ono, što 
duguje Steineru. 

U podne imao je novce u džepu i uputi se za svojim 
chefom, kad je taj izašao iz komptoira. Steiner bješe 
ostao prijazan s njim, ne govoraše ništa o dugu, činjaše 
se nevješt,'a dobro je znao, kakve su prilike Klinarove. 
Nije se čudio nimalo, što se je taj za njim požurio ; više 
puta bi pošli zajedno iz ureda. No ovaj put, posmatra- 
jući ga sa strane, opazio je njegov nemir i nesigurnost, 
pa ga ne iznenadi, kad Klinar iz džepa izvadi omot i 
pružajući miu ga reče: 

— Moje se prilike na žalost nisu tako poprarvile, 
da bih vam i sad, ako i kasno, dug mogao platili, a da 
se na novo ne zadužim ... No obraćajući se na vašu 
dobrotu, evo prije da podmirim stari dug... 

Steiner primi zamotak, spravi ga u džep, ni ne po- 
gledavši u nj, i ustavivši se pred Klinarom, upita kratko 
i hladno: 

— Šta želite ? 

Klinar mu očituje svoje stanje, kakvo je bilo. Još 
danas treba mu sedam stotina forinti, ili je izvrgnut 
sramoti. On zna, da je drzovito, što se obraća s tom 
molbom Steineru, kojega otčinske savjete ne posluša, ali 
nužda je tolika i svi su drugi pokušaji tako bezuspješni 
ostali, da se samo od njega spasu nada. On ne traži 
od njega novaca, moli samo, da mu se na plaću dade 
sedam stotina predujma, koje će mjesečno po Đ0 for. 


. odplaćivali, ako već za dan-dva ne povrati svega. 


— Zaklinjem vas, pomozite mi i oprostite mi moju 
lahkoumnost. Na moje poštenje vas uvjeravam, da su 
me ova tri-četiri dana, odkad sam u takoj nevolji, na- 
učila pameti ... Kunem vam se, da ću od danas sasvim 
drugi biti, samo mi još ovaj put pomozite i obvežite 
me do groba! 

Steiner podje dalje mučeći, On pozdravljaše nekoje 
znance i gledaše svojim malim, uviek računajućim očima 
u sviet. Kao svakda o podne, nastala je najveća vreva 
na Jelačićevom trgu, unatoč nagloj aprilskoj kiši, koja 
je ljude silila na još žurnije kretanje. Pljusak je pljuštio 
po jatu crnih kišobrana, po kočijama i tramway-u, po 
krovovima i pločnicima, da su biele krupne kapljice sve 
odskakivale i nagle se kaljužine stvarale po cesti. Kao 
iz prkosa ili obiesti padala je kiša u sve jačim pramo- 
vima, a ljudi se razpršivali na sve strane poput jata 
Preplašenih vrebaca. Samo Steiner i Klinar idjahu po- 
laganije. Na uglu kod bolnice ustavi se onaj i reče: 

— Žao mi vas je, mladi prijatelju, ali ja vam po- 
moći ne mogu i ne smijem... Vi treba da do kraja 

izkušate posljedice svoje lakoumnosti, pa ćete onda hiti 
za uviek izliečeni ... Pomognem li vam opet, od vas 
nikad ništa... Ja sam vas opominjao, vi me niste 
slušali... sad vas eto u kaši... Iz nje ćete izaći 
kao čovjek... 

— Ali mene će možda u zatvor strpati, izgubit ću 
službu, čast... 

— Žao mi je... Gledajte si pomoći, kako znadete. 


— Hoćeteli bar jamčiti za moj dug? — pitaše Klinar-- 


gotovo očajno, stojeći pred njim kao okrivljenik, a kiša 
se po njemu ciedila, kao da je izpod doucha izašao. 

— Ni to! — Ne računajte na mene. Sluga sam. 

I on ode, ostavivši Klinara sama. 

Sad bijaše dakle razorena i ova posljednja nada, 
koja u ostalom i ne bijaše čvrsta. Poznavao je on Steinera, 
sjećao se dobro, što mu je ono rekao pred tri mjeseca : 
Pruži se koliko ti je dug prostirač! Da, tko ne radi 
tako, zadobije lako hunjavicu. 

On slegne ramenima. Jedan fijaker videći ga, gdje 
nedlučno stoji na uglu na kiši, ustavi se. Klinar se 
odazove njegovu pozivu i reče, da ga vozi kući. Nije preo- 
stalo drugo, nego da odputuje u Gradac i tamo se za 
neko vrieme skloni, . 

Još je imao kad da se spremi, da ruča na kolo- 
dvoru i da prispije na vlak. 

Fiakeru reče pred stanom, da čeka. Dva kratka 
pisma napiše Ivanki i svojem chefu, u kojima im javlja, 
da je brzojavno pozvan k umirućemu ujaku. Onda stane 
spremati najnuždnije rublje i haljine u kovčežić. Stano- 
davcu poruči po sobarici, da će se za dva dana povratiti 
i da ostavlja svu svoju garderobu i stvari na priču- 
vanje. Tim ga je htio umiriti, ako se možda poboji za 
zaostalu stanarinu. 

On svuče svoje gradsko tamno odielo i stane oblačiti 
tamno-sivo putno. Kad je upravo prsluk obukao, zakuca 
krepko netko na vratima, koja se odmah otvore. Lihvar 
i konobar stupe u sobu sa vrlo zadovoljnim posmjehom. 

— Vaša milost kani odputovati, — reče konobar, 
fino odjeveni čovjek, na komu je samo od probdivenih 
noći bliedo i podbuhlo lice odavalo zanimanje. 

— Samo na dva dana... U petak se vraćam. 

— A naši novci? — zapita stari lihvar radoznalo, 
razširivši male očice, 

— Ja idem po njih svome ujaku. Sutra ću vam 
ih poslati brzojavno ... 

Ona dvačovjeka pogledaše se sporazumnim pogledom, 
kimnuvši si glavama, kao da svaki htjede kliknuti: 
»...Jesam li ja rekao!?“ — Dok su čuli, da ih Klinar 
ne kani odmah platili, nestade njihova dosadanjega 


mira i uljudnosti. Njihovi pogledi poprimiše prieteći 


izraz, glasovi im drhtahu od uzbudjenosti, ruke presie- 
cahu zrak u naglim kretnjama. 

— Vi ne ćete odputovati, dok mi ne platite . .. 

— Ja vas ne puštam, dok nemam svojih novaca... 

Klinaru bude tiesno u sobi. On stajaše pred ta 
dva čovjeka, što su za svoj novac drhtali, zakrčujući 
mu put k vratima, i poimaše, da je njegov položaj vrlo 
ozbiljan. On pokuša s ljudima liepo govoriti, umiriti 
ih, uvjeriti, da ima najbolju nakanu dug sutra platiti. 
On im razjasni, da to ovaj čas ne može nikako učiniti, 
pošto nema nego nekoliko desetača u džepu. 

— Vi ste založili danas vaše dragocienosti zajedno 
s biciklom, koji još nije ni plaćen. Dobili ste 400 forinti 
za vaše stvari, ja to znam od služnika, — govoraše 
lihvar srdito, pa doda: Vi kanite jednostavno pobjeći, 
ali ne će vam uspjeti, vrebao sam ja na svaki vaš korak! 

Klinaru uzkipi krv. Njegov bliedi obraz oblije se 
rumenilom, isto mliečno čelo plavca zacrveni se. On 
se s velikom mukom svlada. 


— Ja nisam varalica, — vikne ipak glasno, — ono 
nisu bili moji novci, nego mojeg chefa, kojemu samfih 
morao povratiti, — ja vam kažem, da ćete vaš novac 


sutra imati! 

Ali ona dvojica ne dadoše se umiriti. Opazivši 
jednom, da je Klinar u nakani da odputuje, spopao ih 
je strah za njihov novac, strah zvieri za svoj plien, 
strah malih duša, kojima vlada sebičnost i nepovjerenje. 
Vika Klinara, kojom ih je kušao uplašiti, molbe nje- 
gove, kojima ih je htio ganuti — ništa ne pomogoše. Oni 
su tražili nesmiljeno i uporno svoju krajearu, oni miš- 
ljahu, da Klinar_ ima novaca ili da ih je bar. mogao 
naći, pa ih ništa nije moglo razuvjeriti ni umekšati, 

— Mi smo bili spremni na to, — progovori opet 
starac sa hijenskim posmiehom na dugoj, debeloj gubici, 
— Pa čim ste vi stali zalagali stvari, — ne samo svoje 
nego i tudje, a to je pronevjerenje, gospodine! — otišli 
smo na policiju i podnesli prijavu. .. . Pred vratima je 
detektiv, pokušaj vašeg biega dokazan, — dajte novce! 
ili ćete k crvenoj lampi. 

Klinar ga slušaše široko otvorenih očiju. I što je 
ovaj dalje govorio, to je on gubio više snagu, kao 
omamljen ili uzet sadržinom njegovih rieči. Najposlije 
on sjede na stolicu i podbočivši glavu laktom ostade 
tako nepomičan. Svega njegova odpora nestalo je. Nije 
znao, što da im još kaže. On osjećaše slabinu, koja mu 
je podilazila tielo i koja mu zahvataše dušu, Vrele kapi 

udariše mu na oči i on s velikom mukom još proguta 
jecaj, koji mu je htio na usta, 

— Govorite dakle, — hoćete li platiti ili ne ćete?... 


"ip nges “of m 

Klinar ne odgovori ništa. On se sjeti Ivanke, sjeti 
se majke, svojeg položaja i časti, pa posljednju molbu 
stavi još u jedan slomljeni očajni pogled i kret ruke 

Ali ona dvojica mu odvratiše posprdnim posmiehom, 
“e ćeš nas više varati, — mi ne vjerujemo ni tvojim 

zama, znamo mi, šta je to! — ile njiho, 
PLA nikate Mak j to su govorile njihove 
SA Iza pet šest minuta šutnje, pošto se Klinar nije 
javio, nego ostao sjedeći na stolcu, pridje konobar vra- 
tima, otvori ih širom, pa mignuvši čovjeku, koji je vani 
stajao, postavio se u pozu kakvog Albe ili Louisa XI 
1 reče pokazujući na Klinara, s prkosom : 

= Gospodin ne će da plati, hoće da pobjegne, — 
vršite svoju. dužnost. ' 
. Klinar i ne pogleda detektiva i ne pokuša razum- 
jeti, šta mu kaže. On je poimao, što s njim biva i obu- 
kavši kaput podje za čovjekom resignirano, kao vol na 
klaonicu što ide — široko otvorenih očiju, nesigurna 
teturajućeg hoda, kao omamljen. ; 


' U tri sata poslije podne donese jedan stražar Janku 
Krivošiću pozivnicu, da odmah ide na redarstvo. Kri- 
Vošič. se čudio i ljutio, da mora ostavljati posao a ne 
"zna zašto, no nije bilo druge, nego da preda ključ od 
ručne kase najstarijemu pomoćniku i da podje, kamo 
ga zovu. Tek što on bješe otišao, eto gospodje Suzike 
te pita za njega. Čuvši da je otišao na redarstvo na- 
mrgodi sć ona malo, zatim prošeta dućanom dva tri 
puta, pa sjedne uz kasu. Kako je malo mušterija dola- 
zilo, “te nije bila zabavljena primanjem i izdavanjem 
novaca, stane promatrati i brojiti male žute ceduljice 
što su ih pomoćnici napisavši plativu svotu davali 

V. T. B.: U malome svietu. 9 

kupcima, da ih kod kase predadu. Onda uze brojiti dese- 
tače i petače, nabroji oko petdeset forinti, pa pregledavši 
još srebrni novac, zaključi da bi svega moglo biti do sto- 
tinu. Ako se uzme, da je od sinoć ostalo u blagajni oko 
trideset forinti sitnoga novca, to bi današnji prijam iznosio 
tek sedamdeset. ,Svaki dan manje...“ pomisli Suzika, 
koju to odkriće nije iznenadilo, ali ju je ljutilo, jer je 
upravo htjela da od muža zaište sto forinti. 

,Za svoje potrebe“ kazala bi njemu, ali to bijaše 
za Dragana. Još jutros je tražio te novce, no ona mu 
ih nije mogla dati, jer ih nije bilo u nje, od muža pak 
nije smjela tražiti, jer je tek jučer opet bilo svadje 
radi prekomjerna trošenja. Do poslije podne nadala se, 
da će se kasa ponešto napuniti, a onda će Janko biti 
bolje volje, pa će Draganu u tri i pol, kad dodje po 
potrebne novce, moći. dati ono, što je tražio. 

No sad eto nije našla muža, a ni u kasi nije našla 
toliko, da bi mogla uzeti veću svotu. Janko bi ipak 
strašno psovao, kad bi našao kasu gotovo praznu. A 
Dragan veli, da tako nužno treba, Zadužio se u kasinu 
sinoć, tumačio joj, kako je to dug časti, koji treba za 
dvadeselčetiri sata podmiriti. On se prietio dapače, da 
će prodati svoj gig, ako mu mati ne pribavi novaca. 
Kao da je to tako lako sad u ova rdjava vremena! 

Dječko previše troši, to mu je već toliko puta rekla, 
pa i danas ga opomenula. Prestroga s njim baš nije 
bila, nije ni smjela biti, ta ona je sama u njemu pod- 
jarivala one fine pasije! Najskuplja odiela, gig, ka- 
sino, restauranti, kavane i ljepušne kasirice u njima 
itd. itd... . sve se to dalo lako nasmagati u početku, 
kad je svaki dan prijam iznosio tri do četiri sto fo- 
rinti!... No sad ide posao malo slabije, a veliki 
računi dospievaju, dnevni izdatci ogromni. ,Dječko“ se 

pak naučio na dobro, pa ne zna stegnuti kese. I kako 
će! Mlad je! Diete je! 

I ovako je ona sama izpričavala svojeg ljubimca, 
na kojega bijaše ponosna i tašta. 

U to eto i njega na svome gigu. Zaustavi ga pred 
dućanom, predade uzde slugi — u livreu obučenom, 
štrašno nezgrapnom ,hausknechtu“ —.i skoči u dućan 
lagan, parfumiran, u bezprikornom modnom proljetnom 
odielu s crvenim prslukom. ,Kao princ!“ pomišljaše sretna 
majka, koja se posve zaljubila u svoju živu lutku. 

Mjesto pozdrava, turi on svoj šešir prama zatiljku 
i zapita odma: ,No ima li?“ Ali kad mu majka ne odgo- 
vori povoljno, nego mu naznači kretnjom da ide s njom 
gore u stan, njegovo se ljepušno no bliedo lice namr- 
godi i mrke oči bljesnuše od jara i prkosa: 

— Šta ću gore?P.,.. Moram imati! reče na po 
glasno. ' 

Majka se bojala da ne pravi larme, pa će, dirnuta 
njegovom bezobzirnom naglosti, i ona malo oštro: 

— No, ne tako naglo! ... Hajdemo gore, šta 
imain, dat ću ti, 

Ona mu dade zadnjih četrdeset i pet forinti, što ih 
je imala. Dragan vikaše i preklinjaše se, da treba sto- 
tinu, da mu je čast propala, da će prodati konja, no 
videći da ništa ne hasni, da više ne može izmamiti od 
matere, koja više nema, zaprieti konačno: 

—- Ja idem založiti moj zlatni sat do sutra, ali 
sutra: moraš mi dati šestdeset forinti. 

— Moram? zapita gospodja Suzika, koju je str- 
Pljivost ostavila kraj tog bučnog i silovitog ponašanja 
njezina sina — moram? No vidjet ćemo!... Dodji mi 
sutra takvim načinom, pa ćeš naći vrata... 

Dragana to uvriedi, jer nije bio vičan od majke 

* 

tako oštrih rieči čuti. Obilujući za drugu djecu njima, 
nije ih često ni u velikoj mjeri upotrebljavala spram 
svojeg jedinca, kod kojeg u ostalom nisu ni koristile. 
On i ovaj put spusti nos i nerekavši ni s Bogom ni hvala, 
zalupi za sobom vratima. 

Jedva što je on izašao, začuje Suzika u hodniku 


Ivankin glas. ,Neotesanac!“ vikaše ona valjda za Dra- 


ganom i nahrupi u sobu sva crvena od gnjeva. 

— No, šta imate opet? upita Suzika strogo. 

— A šta, — ništa! Ja udjem posve mirno sa stuba 
u hodnik, a on mi izplazi jezik: mjesto pozdrava ! 

Gospodja Krivošićka ne odgovori ništa, a Ivanka, 
još ljutita, baci svoj šešir i rćticule na sofu, pa podje 
k buffetu, da štogod zagrize. Ovaj slučaj sa Draganom 
razdraži ju, jer je danas i onako bila osjetljiva i zle 
volje, što nije ni jučer ni danas vidjela Rudolfa. Poslije 
podne je dapače naročito pošla mimo banke, ne bi li 
ga tamo ugledala. No on se ne pokaza, a to ju je srdilo. 
Sad s komadićem kolača u ruci i stojeći uz prozor, 
mišljaše opet, šta bi to moglo biti, da se ne pokazuje, 
kad ugleda otca, koji je s jednog pločnika preko ceste 
prolazio na drugi. 

— A gletate!... Kako se samo žuri! — reče ona polu- 
glasno i ne opazivši, da joj je majka otišla u drugu sobu, 

Za mali čas bješe Krivošić u sobi, unišavši velikim 
koracima i velikim kretnjama. On baci šešir na stol, 
predje rukom preko uznojenog čela i zapita kćer: 

— Gdje je mama? 

— Evo me, reče ova, pokazavši se na vratima 
pokrajne sobe. — No što si se tako usipao ? — doda opa- 
Zivši, kako Krivošić puše preda se, hodajući po sobi. 

— Dolazim od policije... Pozvali su me radi Kli- 
nara... On je u zatvoru... 

— Šta?... Kako? — Kkliknuše obje ženske u 
jedan mah. 

On odmakne jednu stolicu od stola i spusti se na 
nju, a one se obje odmah smjestiše oko njega, jedna 
s desna, druga s lieva i saletješe ga pitanjima, rado- 
znalim i uznemirenim. 

On im na brzu ruku i uzrujano izpripovjedi, kako je 
na molbu Klinarovu bio pozvan na redarstvo, da očituje, 
hoće li jamčiti za njegove dugove, ako ih ne će već platiti. 

— Ja sam bio naravski vrlo iznenadjen cielom 
stvari. Tko bi to bio mislio, — ni u snu ne bih mislio 
na to. Više manje, svaki čovjek ima dugova, ali toliko ! 

— No, kazuj, tata, šta je bilo, šta si učinio, jesi 
li položio novce! — klikne nestrpljivo Ivanka, koja je 
bliedeći slušala tu strašnu novost. 

— Položio? Odkle? I za koga? pitaše otac — po- 
gledavši svoju kćer začudjeno, pa nastavi: — Ja bih 
možda bio jamčio, jer mladić mi se smilio — on je sav" 
satrven, — ali dok sam ja još tamo bio, dodje Greković, 
prodavač bicikla, i prijavi, da je Klinar kod njega na 
odplatu kupljeni i još neplaćeni bicikl prodao. On dakle 
zahtjevaše, da se odmah naplati, ili pak Klinaf preda 
državnom odvjetniku na progon radi pronevjerenja!. .. 
Svi vjerovnici tražili su, da se dužnik pridrži u zatvoru, 
jer kani pobjeći. .. Tu ni moje jamstvo dakle više nije 
dostajalo, trebalo je položiti jamčevinu od dvije hi- 
ljade forinti, jer je stvar ustupljena sudu... Ja sam 
dakle Klinaru rekao, da žalim, ali da ne mogu ništa za 
njega učiniti... Pomisli, — reče, okrenuvši se k svojoj 
Ženi, koja slušaše drmajući glavom i uzdišući ,ah! — 
Oh! —“ toliko duga — dvije hiljade, što se dosad zna, 
a ni odkud naplate! 

— Ama šta kaže on, kud mu njegov imetak, o 


\ 


154 


kojem je govorio, zašto mu mati ne pomogne i ujak? 
pitaše Suzika, sva prestravljena novošću, što ju je 
netom čula. 

Ta to bijaše tako ljubezan i mio mladić, činio se 
tako fin i imućan, — je li moguće, da je to sve varka ? 
Pa on je tako reći Ivankin zaručnik, sav grad zna za 


taj budući vez, sve joj je zavidjalo za tako bogata i. 


nadobudna zeta, A sad? Ona to nije mogla razumjeti, 
nije mogla vjerovati, ta bilo bi strašno, kolika sramota 
za njih! 

— Imetak je u rukama ujaka, koji još nije umro, — 
odgovori Janko na njezina pitanja. — Mati i on, Klinar, 
nemaju ništa, dok je stari živ... Klinar nas je jedno- 
stavno namazao, kao i svoje vjerovnike ! 

Ivanka ne bješe čula posljednjih rieči, Ona bješe 
ustala od stola i pošla k prozoru, te pritisnuvši čelo o 
staklo, gledaše na ulicu. Činilo joj se, da se ljudi, kuće 
i životinje giblju na ulici poput mutnih slika u kine- 
matografu, ona nije ništa jasno razabirala, samo neko 
gibanje, vrvljenje i šum u svojim ušima. Isto tako kao što 
joj se spoljašnji život nejasan i zakučast činio, bijaše i 
život njezine duše sad takav. Sve se miešalo i motalo 
u njenom mozgu i tek polako i po malo odvijahu: se 
od tog klupka misli i poimanje. Što se evo njoj dogo- 
dilo, moralo je biti nešto težko i strašno. Njezina sreća 
šljaše na se. Neprestano joj lebdjaše pred očima nje- 
gova slika. Zašto se to njemu dogodilo, tko mu je 
tu sramotu priredio? To se je pitala, jer ne sumnjaše 
ni malo, da on nije ništa kriv. Ona se opominjaše nje- 
gova pogleda: one svietle modre oči mogle su gledati 
osorno i ljutito, ali uviek bješe taj pogled otvoren i 
pošten. Takve oči nisu u ljudih, koji varaju. Napravio 

je dugova, kao i toliki drugi, pa ne može taj čas da 
ih plati, — je li to zločin? Koliki varaju i kradu, pa se 
šeću slobodni ulicom! Zašto, zašto se to moralo baš 
njemu desiti? Ona se zamisli, zažmiri malo, kao da je 
imala viziju pred sobom: vidjela je Rudolfa sama u 
sobi, glave naslonjene o stol, a oči, one dobre iskrene 
oči gledaju tako tužno preda se. Da zaplaču, tužno! 

I odluka bješe gotova u njezinoj duši: da mu se 
mora pomoći. Kako, još nije zdala, ali je znala, da 
ona nešto mora za nj učiniti. Ona se okrene od pro- 
zora u sobu. Otac i mati hodahu po sobi, postajavahu 
i razgovarahu se glasno i uzrujano. 

Ivanka pristupi k oteu, uzme ga izpod desne ruke i 
privijajući svoj vitki stas uz njega, digne k njemu 
oči i reče tiho: 

— Tata, ja te molim: pomozi Rudolfu! ... On je 
moj zaručnik, moramo mu pomoći! / 

Ali Krivošić, razdražen cielom tom stvari, ljut radi 
sramote, koja se na njegovu kuću svalila, iztrgne se od 
Ivanke, i ostavivši ju sred sobe, reče tvrdo, pustivši se 
u naglo hodanje: 

— Daj mi mira, to je moj posao, šta ti u to 
razumiješ! 

— Tata, on je moj zaručnik! ponovi Ivanka tiho. 

— Kakav zaručnik! — klikne nagli Krivošić, zažarivši 
se u licu. — Dat ću ti ja zaručnika, pa još takovog! 

— Takovog varalicu! — doda njegova žena, u kojoj 
je stalo kuhati od biesa. ' 

Ivanka se zacrveni sva. Njezine oči zabljesnuše, a 
glas joj zadrhta, kad je progovorila. Ona se okrene prema 
oteu i materi, i stojeći sred sobe sama, reče: 


— Vi ne smijete njega grditi. Vi ste ga primili u svoju , 
kuću, dozvolili ste, da svaki dan skoro k nama dolazi, . 

vidjeli ste, kakav je čovjek, — pa sad, jer_mu se pri- 
petila ta nezgoda, sad ga grdite. Ali ja vam kažem, a 
meni srce tako govori: on je pošten, on nije lopov i 
ja ga ljubim. ' 

— Gledaj ti te balavke! — reče ljutito Suzika, koja 
se u prvi čas nije mogla snaći od čuda, slušajući šta 
njezina kći govori. — Zar se tako vlada pred roditeljima ? 

No Ivanka joj gledaše bez straha u oči. Krv se 
bješe spustila iz njezine glave i ona je sad blieda bila. 
Ne obazirući se na materine rieči, obrati se ona opet otcu, 

— Tata, hoćeš li mu pomoći? Ti možeš, a vidiš, 
ja ga volim, ja bih bila tako nesretna. 

— Izbij si toga Kranjca iz glave, — zagrmi Krivošić, 
—inirieči više o tome! 

Ona spusti glavu na prsa, potegne se u kuti spusti 
se na divan, koji je tamo stajao. Krivošić i Suzika go- 
vorahu dalje o dogadjaju i on joj pripoviedaše potan- 
kosti, koje je na policiji saznao. Oni se i ne obazirahu 
na Ivanku, koja u svome kutu tiho plakaše. Uvredljive 
rieči, što ih otac i mati proti Klinaru upotrebiše, za- 
pekoše ju osobito. Može biti, da bi se ona bila dala 
umiriti i uvjeriti, da se je postupalo s njom dobrim na- 
činom. Ali roditelji, koji nisu na to vremena trošili, da 
upoznaju ćud svojega djeteta i pronadju način, kojim 
bi se ono najbolje dalo ravnati, — upotrebiše silu 
i psovku. To pak probudi i razjari u Ivanke sav prkos, 
koji je u njezinoj naravi ležao. 

Prvo, njoj bijaše Klinar zaista drag, i to je sad spo- 
znala u podpunoj mjeri, kad je čula, šta se s njime 
dogodilo. Prije toga držaše, da ga rado gleda, da bi 
rado postala nj&govom ženom, jer joj se on svidjao, 
kao što joj se svidjalo u obće to: udati se, te ne osjećaše 
nikakova znaka, da je to čuvstvo za mladoga čovjeka 

pustilo dublje korenje u njezinoj duši. Ali od časa, kad 
je čula, da je on u nevolji i da mu treba pomoći, osje- 
tila je, da je njezin udes svezan s udesom Rudolfovim, 
ćutjela je, da mu je dužna pomoći i osjećala se kadra 
sve učiniti, sve poduzeti, štogod je potrebno, da se on 
izbavi. To se je u nje probudila uz ljubav ženska sa- 
maritanska narav, koja vida rane, njeguje bolestnike i 
čini, da matere, sestre, ljubovce i kaludjerice snagom 
toga poziva čudesa stvaraju na bolestničkim posteljama. 
Taka je narav bila i u Ivanke: tu bijaše bolestnik, ona 
mu je morala pomoći, jer ona ljubljaše onoga, koji 
trebaše njezine pomoći, osjećaše, da bi to bila nesreća 
za nju, kad bi Rudolfa izgubila. To bijaše jedno, što 
joj davaše smjelosti, da se pred otcem otvoreno i ju- 
nački za njega zauzme. 

Drugo, što ju na to poticaše, bijaše njezina prkosna 
narav. Kao diete mogla bi se bila od plača razderati, 
mogla bi glavu razlupati, udarajući njom o pod, kad bi 
joj' šta uzkratili. Od malena naučena, da joj se sve da- 
valo, za čim bi posegnula, znala bi poslije odraslija pr- 
kositi po čitave dane, ako joj nisu dozvolili, što je ona 
htjela, nego joj silom to uztegnuli. Sila u nje radjaše 
odpor, čim većom silom se htjelo kod nje što izposlo- . 
vati, to se više ona opirala i bijaše tako tvrdoglava, 
da nije nikad popuštala. Kad bi liena bila, te ne bi 
Svojih zadaća izradila i mati ju za to korila, koji put 
i pljusnula, to je iz takove borbe Ivanka gotovo svaki 
Put izašla pobjednicom. Znala je, da ju ubiti ne će, da 
će materi ili oteu napokon dosaditi njezin plači vika i 
ona pobiediti. Roditelji ne opaziše dosta rano toga svoj- 
Slva i ne nadjoše načina, da tu tvrdokornost izglade i 
oplemene do uztrajnosti. Oni samo pokušavahu od zgode 
do zgode prkos: slomiti kaznama, što im je kadikad i 

uspjelo, ali oni ne popraviše time pogrješke svoje kćeri, 
jer mnogi put moradoše i oni popustiti, a to je djetetu 
dalo opet uporišta za novi odpor. Naprotiv bijaše 
Ivanka za dobru rieč spremna sve učiniti. Oni, koji bijahu 
spram nje dobri i nježni, mogli su kod nje izposlovati 
sve, što su htjeli. Tako bi ona bila spremna za Milu i 
za neke svoje prijateljice dušu dati. 

Ona je ljubila Rudolfa, osjećala se u plemenitom 
zanosu svoje mlade duše obvezana pomoći mu, ne 
ostaviti ga, i barem ga svojom privrženošću kriepiti u 
težkom položaju, pa naidje sa svojim namjerama tako 
surov doček kod roditelja. Premlada, da shvati roditelje, 
koji svoje stanovište u ovoj stvari zauzeše prema tome, 
što im se činilo za Ivanku i njihovu cielu obitelj najpro- 
bitačnije, — čula je ona samo, kako oni zatajiše nesret- 
nika i od njega se odvrnuše. On dakle stajaše već pred 
njenim očima kao mučenik, kome treba pomoći i utjehe. 
I dok je ona tako u svome kutu tiho suze ronila, jer 
su ju pekle uvrede, nanešene njezinom Rudolfu, govo- 
rila je sebi, da ona njega nikako ostaviti ne smije, da 

“ona se vidjela već njegovom ženom, i kao takova da 
mora biti uza nj iu crnim danima, te ne samo dobro, 
fiego i zlo dieliti s njime. Bijaše uvjerena, da je od te 
tvrde odluke ne će odvratiti ni psovke ni zlostave i ni- 
kakova sila, nego da će u njoj uztrajati stalno sve do 
konca, dok se nevinost njezinog zaručnika ne dokaže i 
dok ju on ne privede k oltaru. 

Medjutim rešetahu roditelji dalje taj dogadjaj, a 
osobito se uzrujavala Suzika, koja se u svojoj tiesnoj 
duši zabrinula najviše za to, što li će sviet reći! Jer 
sviet, to jest sva ona bezposlena usta množine, koja 


nikad ne sustaju u kritizovanju, mlaćenju, osudjivanju 


dragoga bližnjega, kao da kod kuće nemaju što mesti i 

čistiti, taj sviet će bez sumnje slomiti štap nad polo- 
žajem i budućnosti toga nesretnoga mladića i prava je 
sreća, što nije već došlo do javnih zaruka, jer bi eto 
po njemu i Ivanka u očima svieta pas u sramotu i 
možda se za uviek unesrećila! 

Za Ivanku bješe taj razgovor, iz kojega se vidjelo 
samo neprijateljstvo proti Klinaru, velika muka, Ona je 
u svojoj maloj glavici već skovala osnovu, kako će po- 
sjetiti Rudolfa. Jer to sad bijaše njezina najvruća želja! 
Ona ga je morala vidjeti, uvjeriti ga, da je na njegovoj 
strani, utješiti ga i napokon se s njime o tom poraz- 
govoriti, što treba poduzeti, da se on spasi. Znala je, 


da ima malo izgleda, te bi joj roditelji dozvoljeli, da ona 
. Klinara potraži u sudbenoj zgradi. No ipak odluči po- 


kušati, ne bi li mogla izposlovati, da joj dozvole poći 
s Marijanom tamo. Ako joj ne dozvole, čvrsto odluči, 
da će poći i bez tog dozvoljenja, pa puklo kud puklo. 
Ona je imala dosta smjelosti, da svoju molbu iznese, 
ali ipak joj je srce naglo udaralo od uzrujanosti, dok 
je čekala na zgodan čas. 

U to stade mati pred nju i nastavi svoja razma- 


tranja, upravljajući rieči ravno na nju: 


— S takovim čovjekom, koji je prekoračio prag. 
sudbenih uza, ne smije se više imati posla. Treba za- 
boraviti, da ga se je ikad i poznavalo. U ostalom, to 
nije nikakva partija! Uza to, što je lakouman, nije ipak 
državni činovnik, nego samo privatni, to je pak ve- 
lika razlika. 

— Ali, mama, to je meni svejedno, ja ga ljubim, 


to odlučuje! — upadne joj Ivanka u rieč, 
= Ti si diete, ti ne znaš ništa i imaš slušati, što 
ti se kaže! — odgovori joj mati strogo. — Klinar je u 


tamnici, a takav čovjek nije za poštenu djevojku. 

— No on će izaći iz tamnice, njegova će se nevi- 
nost dokazati! — opet će Ivanka. 

— Izaći će, možda za pet godina! — oglasi se 
otac. — A ti ga valjda ne ćeš onda uzeti za muža? 

— Ako ga nevina osude, — jer on jest nevin, — 
reče Ivanka zamišljeno i turobno, — to bi strašno bilo, 
ali ja bih čekala na njega, jer ja sam mu dala rieč svoju, 
da ću biti njegova. Bilo je jedne nedjelje u crkvi, mi 
smo zajedno stajali kod oltara i on se meni zavjerio i ja 
njemu (ona pocrveni duboko kod te izpoviedi, kojom 
mišljaše djelovati na svoje roditelje). Vi kažete, da taki 
čovjek nije više pošten u očima svieta. Zar sudovi od- 
lučuju o poštenju i nepoštenju? Ne, ja sam učila, da 
je pošteno srce i čista savjest glavno! A kod njega je sve 
to! Ako i pet godina ostane u tamnici, ja znam, da je 
pošten i ja ću ga čekati! Samo mi dozvolite, da ga 
vidim, da ja s njim govorim, pa ćete vidjeli, da ću vam 
poslije cielu tu nezgodu razjasniti moći i uvjeriti vas o 
njegovoj nevinosti. 

Ona bješe ustala s divana i govoraše naglo, bojeći 
se, da joj ne bi presjekli rieči. Njezina mlada prsa dizahu 
se i spuštahu brzo od uzbudjena daha, a srce joj bilo 
žestoko. Kad je vidjela, da se njezini roditelji gledaju bez 
rieči, pogledima, koji kao da su pitali: — Šta ti kažeš na 
ovakove rieči? — nastavi ona molećim glasom i drhćući: 

— Tata, mama, ja vas molim, dozvolite, da idem 
večeras ili bar sutra u jutro s Marijanom vidjeti Kli- 
nara, ja moram s njim govoriti, moj mir i sreća za- 
visi o tome. 

— Sad mi je toga već dosta! -— zagrmi Krivošić, 
pocrvenivši kao grimiz od jeda. — Šta bi ti još rada? 
Tko te je to učio? Djevojka, pa hoće da pohadja muž- 
karca, jesi li ti luda? 

— Pa neka ide mama sa mnom, tu ne može nitko 
ništa kazati, to je kao da se ide k bolestniku, — uzme 
Ivanka opet moliti. 

No otac se ne prestade ljutiti. On bijaše čovjek 
staroga poštenja i nije mogao da trpi kojekakvih novo- 


otarija i sloboština, što ih si ženski sviet u novije doba 


stao prisvajali. Već to, da je njegova kći mogla samo 
zamisliti takova šta, učini mu se strašno, a kamo li još 
da se usudila to i pred njim izustiti. On ne shvati, da 
djevojče u tom nije vidjelo nikakovo zlo, pa se dade 
zavesti srčbom i vikaše već promuklim glasom: 

— Prestani mi s time, ja ne ću ništa da čujem o 
onom lopovu i varalici. Ako ti je on draži, nego tvoja 


čast i roditeljska kuća, hajde k njemu, ali više se ovamo 


ne vraćaj, jer ja o takom djetetu ne ću ništa da znam, 
Već to je dosta, da si smjela tako što samo i Sd 
to mi već čini dojam, kao da sam izgubio svoje diete.. 
Familija Krivošića nije imala, hvala Bogu, još nikoga 1 u 
Zatvoru, pa i ne će, dok sam ja živ. Ti ćeš odmah 
onomu šarlatanu pisati, da u našoj kući nema više ni- 
kakova posla i da ti o njemu ništa više ne ćeš da znaš, 
sama ćeš mu ti pisati, da ne bi možda mislio, da ga 
ja krivo izvješćujem, kad bih mu ja pisao. Jesi li čula? 

Ivanka stajaše, podbočivši se rukom o stol, blieda. 
Gnjev otčev i grdnje njegove učiniše njezino djetinjsko 
srce ledom. Hladno gledaše ona mimo njega, koji se opet 
sobom uzhodao velikim koracima, mašući rukama, i njezin 
pogled imao je u taj čas nešto materina, kao što su se i 
ustnice spustile u dva šiljata kuta, koji sakrivahu pre- 
ziran posmieh. Napokon, kad je otac dovršio, iza male 
stanke, progovori ona mirno: 

— Toga je ne mogu učiniti... nipošto! 

— Što? Ti se ne ćeš njega odred? 

— Ne ću. 

— Ti ćeš meni prkositi? 

On jedva svladavaše svoj jar i disaše težko. Ruke 
mu drhtahu. Obraz i vrat pomodrio mu od krvi. Oči se 
iskrile i crljenile. Kao obično ljudi mirni, postajao bi 


on u časovima uzrujanosti žrtvom nagla i žestoka jara, ' 


koji mu pamet oduzimaše. U takom trenutku mogao hi 
lomiti sve, što mu pod ruke dodje, i bio bi kadar i 
svoje diete smrviti. Suzika je to vidjela, i premda je 
Ivankin neposluh i prkos i nju razljutio, drhtala je pred 
ovim, što će sliediti. Ona je poznavala svojega muža, 
poznavala je i ovakove časove jara u njega. Često mu 
je djecu iz ruku iztrgnula, kad bi ovako razjaren stao 
šakama mlatiti po njima. Ona je sad strepila, gledala, 
kako u njemu sve više kuha i promišljala, da li bi se 
bacila pred njega prije, nego jar provrije na polje, ili 
bi Ivanku izturala napolje. Ona je zaslužila batina, 
mišljaše Suzika, ali Janko ne zna biti, on ubija. Na- 
pokon, u skrajnji čas, kad je on već koraknuo napried 
spram Ivanke, poleti ona preda nj, no u to se i on sa- 
vlada, upre se rukama o stol, i gledajući u svoju kćer 
strašnim očima, prourla : 

— Idi mi izpred očiju, — van! — van! 

Ivanka, koja drhtaše na cielom tielu, a u grlu osje- 
ćaše, kako ju steže, spusti glavu na prsa i žurnim ko- 
rakom izadje iz sobe, a Krivošić — da dodje do zraka — 
trgne svoj šešir, da će iz kuće. 

On izpane na ulicu i sad, sav blied ulicu, hvataše 
zraka, da se umiri, Išao je prema Jelačićevu trgu, ne 
gledajući oko sebe, a u duši se još ljuteći radi ove stvari. 
To je zahvalnost, što ju od djece doživljujemo, mišljaše 
on, za sve muke i žrtve. Cieli život ništa nije nego briga, 
vječna skrb za tu djecu i za koru hljeba za njih i za 

sebe, pa onda takova plaća! I s tim mu i druge brige 
sunuše u glavu: o njegovom poslu, koji više obećavaše, 
nego što izpunja, i što će biti, ako to ovako potraje, 
te budu troškovi uviek rasli, a dohodci padali. I čisto 
mu bude lako, što se sve više udaljuje od kuće, od te 
kuće, gdje ga sad upravo ništa nije veselilo: ljutila su 
ga djeca, žena, služinčad, sve. U taj čas vidje, gdje mu 
u susret dolazi Marijana, koja se od nekud kući vraćala, 
i on pomisli: ta me bar ne ljuti, jedva ju čovjek opaža 
u kući! Kad mu se približila, pozdravi ju on i zapita, 
umiren, prijazno, kuda će, 

— Kući, iz dućana, — reče ona prosto, pokazujući 
očima na svežnjić, što ga u ruci nosaše. 

Ona htjede već dalje, ali on, zagledavši se u nje- 
zino lice, uozbilji se najednom i — kao da mu je nešta 
sjeknulo mozgom — klikne pridušeno : 

— Ah! ta vi ste, vi ste — Ana, — kako vas nisam 


odmah prepoznao ? 


* Ona se zbuni i podje dalje, prevrćući svežnjić u 
rukama. On ju je sliedio, gotovo preneražen tim od- 
krićem, tim susretom mlade ljubavce iz Ilice, iz liepih 
mladih dana, što su u nepovrat prošli, nikad nepreža- 
ljeni. Nešto kao savjest stalo se javljati u njemu, pa 
opet briga i strah, šta će sad biti. No ona progovori i 
njezin govor sjećaše ga sad na cielu tu epizodu njegova 
Života, koju bješe zaboravio, a koja ipak, gle, u dnu 
negdje njegova sjećanja življaše još uviek. 

— Da, ja sam se promijenila, — reče ona gorko, 
— život me ubio, moju kosu pobielio, a oči mi potam- 
nješe. Moj glas je izgubio zvuk, ai to vas je prevarilo, što 
se sad zovem Marijana. Pa ipak ima nešto zajedničko 
u obima imenima, ali ja mišljah, da ste me sasvim 
zaboravili, pa se zato usudih doći u vašu kuću. No, 

molim vas, ne tjerajte me odmah, imajte smilovanja, 
pa se strpite, dok nadjem krova. 

— Ta ja vas ne tjeram, — uze Krivošić živo, otirući 
znoj sa čela, — ali samo šutite, da moja žena sazna. 

— Ah, ne bojte se, — reče ona s gorkim prosute 
hom, — ja znam mučati. S Bogom! Nije dobro, da nas 
vide zajedno. 

Ona se nakloni i odbrza. Krivošić gledaše čas za 
njom, pa podje dalje, zabavljen novom brigom. 


VIII. 


Te večeri Ivanka ne podje k stolu, nego ostane u 
svojoj sobi ojadjene duše i od časa do časa potiho pla- 
čući. Njezini roditelji taknuli su ju u dušu, vriedjajući 
ono, što je njoj najmilije bilo. Ona je u njima gledala 


svoje dušmane, koji su njezinoj sreći na putu stajali. 


Nisu je ljubili ni malo, jer inače ne bi bili s njom 
onako surovi i okrutni. Stavljali su ju pred dilemu: ili 
Klinar, ili otčinski dom, oboje nije mogla imati. Budući 
dakle da u tom otčinskom domu nema ništa za nju 
do neugodnosti, budući da traže od nje nemoguće i 
pokazuju joj vrata, ako ne posluša, to će ona izaći 
na ta vrata. Ta — mišljaše — nije tu ništa izgubila, 
a tamo je čekaše sve: ljubav, nježnost, sama sreća. 

Sad bijaše sigurna, da ljubi Rudolfa svom dušom 
svojom. Mislila je, da ga ne bi mogla nikako ostaviti, 
činilo joj se lakše umrieti, nego bez njega živjeti. A 
kako je njezino srce trpjelo, kako se stezalo od boli, 
kad su ga obsipali psovkama! Kako ju je boljelo, što 
je on tako nesretan! Sve to mogla je osjećati samo za 
čovjeka, kojeg ljubi, za kojeg se lako žrtvuje sve i ostavlja 
roditeljska kuća i braća, jer on je sve. 

Razkuštrane kose, nabreklih očiju sjedjaše ona kod 
stolića i promatraše uz svjetiljku malu sliku Klinarovu, 
koju joj on bješe poklonio, te ju nošaše u svojoj kesici 
za novce. Kako blago i milo gledaše on na nju s te 
slike! I toga čovjeka su zatvorili, to da je varalica! Sva 
njezina pamet opre se toj misli. Mnogo je trošio, raz- 
sipan bio, — d&, to može biti i to joj se svidjalo kod 
mladoga čovjeka. Ta i sama je voljela fine pasije i 
sama bi trošila novac, kad bi ga samo imala! ... Kako 
bi ga mogla osloboditi zatvora? No, ona mora k njemu, 
mora s njime govoriti. 

Odluka bijaše čvrsta u njoj i ona sad razmišljaše, 
kako će ju izvesti. Poznavala je otea. Što jednom reče, 
kod toga je ostalo. Znala je dakle, da joj on ne će tako 
brzo oprostiti toga koraka. Znala je, da se u roditeljsku 
kuću ne smije vratiti, ako roditelji saznadu, da je išla 
k sudu i u zatvoru posjetila Klinara. Oni će joj to za- 
boraviti tek, kad se Klinarova nedužnost dokaže i on 
ju povede k oltaru. Tu joj jedna misao sune u glavu: 
ako je on ipak kriv, ako je s nemarnosti, lakoumnosti 
pogrešio, te bude sudjen!? Znoj ju polio kod te pomisli, 
ali ju ona odbije odmah. Ne, on ne može biti kriv, a 
ako ga osude, čekat će ga, dok pretrpi svoju kazan. 
Ona znade krojiti i šiti, pa će se dotle hraniti o svojim 
prstima, dok on opet ne bude slobodan. 

Možda sve dobro izpane, možda se strašni nespora- 
zumak, koji je prouzročio uhićenje Klinarovo, već sutra 
razjasni, pa će se ona odmah moći vratiti kući, gdje 
će joj možda uspjeti, da sklone roditelje, te zaborave 
nepriliku, što se Rudoltu dogodila, i opet ga prime u 
kuću. No morala je biti spremna i na protivno. Može 
biti, da će ju Rudolf trebati, da obadje njegove prija- 
telje, da nadje pomoći. Stvar se može i otegnuti, sudovi 

V. T. B.: U malome svietu. 10 

su tako nesmiljeni i polagani, to je često čula. Za taj 
slučaj odluči, da će se sklonuti kod Drinićevih. Ona će 
kod njih raditi, a za njezin rad dat će joj hranu i stan, 
dok bude trebalo. 

Da već nije noć bila, ona bi odmah svoju namjeru 
izvela. Gorjela je od nestrpljivosti, da ga vidi, da čuje, 
što je to s njime, da ga utješi i da mu pomogne. Ona 
je spravila opet njegovu sliku, ustala od stola i uzela 
hodati po sobi. Na roditelje ne mišljaše više. Ono hladno, 
što je osjetila, kad je otac onako na nju vikao, opet 
se udomi u njezinu srcu. To je bilo nešto, kao časo- 
vita mržnja. Mrzila je tirane, koji su ju htjeli skučiti, 
dok je ona željela slobodu. Odpor i prkos — to je u nje- 
zinoj duši ležalo, a ne sliepa poslušnost. Roditelji toga 
nisu pojmili, jer je nisu poznavali. Nisu znali ni slutili 
ništa o tome, kako je ona s Klinarom poznanstvo sklo- 
pila i s njim se vjerila, kako je s njim dopisivala, a 
pri tom osjećala slast, da nešto poduzima, da nešto 
na kocku stavlja. Ona sama nije znala, koliko je srča- 
nosti i poduzetnosti u nje bilo. Radila je, kako joj je 
njezino srce kazivalo. 

Kad sutra kuću ostavi, bit će joj jedino za Milu 
žao. U svojoj boli bila je s njom večeras otresita. Mila 
bijaše došla k njoj u sobu žalostna, sva zažarena i 
drhćući od uzrujanosti. Ona je čula, šta se s Klinarom 
dogodilo, pa došavši kući, bijela svoju sestru utješiti. 
No ova dade se od nje poljubiti, pa joj reče: ,Pusti 
me na miru!“ na što ju Mila opet ostavi samu. 

Ali nikako se nije smjela odati pred Milom pre- 
velikom nježnošću. Ova bi od straha, što sestra kani otići, 
mogla šta pred roditeljima izbrbljati. Ona zato i svoje 
pripreme sad izvede, dok je Mila bila kod večere. Svoj 
nakit, nekoliko narukvica, te naušnice i zlatni sat s lancem 

. spravi u jednu kutiju, koju spremi u džep od oprave, 


što ju namjeravaše sutra obući. To bijahu sve predmeti, 
što ih je na dar dobila. Mogla bi ih trebati, kad potroši 
ono malo prištednje, što je mogla u gotovu sa sobom 
ponesti, Onda složi u jedan karton nešto rublja, samo 
najnuždnije, jednu bluzu i suknju, i stavi karton gore 
na ormar, gdje je i prije stajao. Ako bude trebalo, pre- 
duze sebi, da će po te stvari pisati Marijani. Ova joj 
je odana i voli ju, te će bez sumnje znati nekako neo- 
pazice poslati joj taj karton. 

Kad se Mila povratila u sobu, bijaše Ivanka sa 
svojim pripremama gotova i čitaše tobože jednu knjigu, 
sjedeći uza stol mirna. I Mila bijaše tiha, sjede na 
divan i pušaše svoju cigaretu. I to bijaše jedna od 
njihovih milih stvari: poslije svakoga jela pušile bi po 
dvije tri cigarete. Ivanka, videći da Mila puši, zapali 
takodjer cigaretu i za malo bijaše soba puna mirisavih 
oblačića bosanskog duhana, što im ga Klinar pribavljaše. 

— Nisili gladna? — zapita Mila sestru. — Ja sam 
ponesla komadić kolača! nastavi i izvadi iz džepa svežnjić. 

— Hvala ti, srce, — odvrati Ivanka, koja mišljaše 
na sutrašnji razstanak, — no nisam ni malo gladna... 
Kakav je bio tata kod večere? i 

— Ah, mrk, ne govoraše ni rieči. I mama se držala 


oštro, pa se nitko nije usudio da progovori, — odvrati 


Mila. — Marijana mi kazivaše, da ste se pravdali radi 
Klinara, prije nego što sam ja došla... Ah, uboga 
Ivanko, je li ti ga jako žao? 

Ivanka odgovori jecajem. Ona se privuče k divanu, 
položi glavu u krilo Mili i plakaše. Ali Mila bijaše i 
sama uzrujana. Njezini obrazi su gorjeli, ona pušaše 
naglo cigaretu i cupkaše prstima svoju suknju. Sestrina 
bol ju raztuživaše, no imala je i svoju muku. Sad joj 

još bijaše vruće i znoj ju poljevaše, kad se spominjala 
onoga, što joj se danas dogodilo. Ivanka ne bijaše po 
nju došla, a kad je u šest sati izašla od Drinićevih, 
bijaše Roder pred kućom i odmah joj se priključi. On 
ju moljaše, da podju naokolo, preko Ribnjaka, gdje bi 
mogli na klupi malo sjesti, jer bi on rado da joj nešto 
kaže. Ona se malo nećkala. Od nako doba, premda joj 
se mililo Roderovo družtvo, osjećala je neki strah, kad 
bi s njim sama bila. To je odatle dolazilo, što je jedne 
večeri prisluškivala kod kuće na vratima i razabrala, 
što su se otac i mati razgovarali o jednom oficiru i 
djevojci, koja je po njemu nesretna postala. Onda joj 
je palo na um, da bi i Roder mogao biti tako zao 
čovjek, koji unesrećuje djevojke. Zato se nije osjećala 
pred njim sigurna, ali taj je častnik opet njezinu dje- 
tinju maštu previše zaokupio, a da bi se ona mogla 
odreći taštine, da ju on kući sprovadja, da joj laskave 
rieči govori i s njom postupa kao s pravom gospo- 
djicom, isto tako kao Klinar s Ivankom. 

Nakon kratkog kolebanja privoli ona na njegovu 
upornu molbu, da podju preko Ribnjaka kući. On je 
s tim bez sumnje samo htio da put malo produži, da 
bude malo dulje s njom. U tom najposlije nije vidjela 
ništa zla i to joj dapače godilo. Kasno nije takodjer 
bilo, još se malo vidjelo, večer bijaše topla, — baš se 
liepo malko prošetati. 

Oni bijahu sjeli na jednu klupu pod mladi kesten. 
Ribnjak gotovo pust. Samo u jednom kutu igralo se 
nekoliko dječaka uz kriku i viku, koja za malo opet 
utihne. Mrak se počeo hvatati i od časa do časa posta- 
jaše gušći. U njemu pružale se mlade, još gole, istom 
opupale grane drveća čeznutljivo u vis. Kao da su 
molile nebo, da ih ogrije sunce, da njegova toplina 


149 


otvori vrata onom životu, što je u njima vrio i nabrecao 
im pupoljke, samo da puknu. Zrak pod vedrim nebom 
mlačan je i zavodi čovjeka, da baci sa sebe težke zimske 
haljine. I Mili je vruće. Njoj je kao onim pupoljcima. 
Od neko doba u njoj vri, nemirne misli vrzu joj se 
glavom, koja je često težka, te joj ne da usnuti. Narav 
se budi u njoj, pa je to dosad mirno diete kao izguh- 
ljeno od novih nepoznatih poriva i čuvstava. Često joj 
dolazi, da bi plakala od straha pred nečim, što sluti, pa 
opet da bi se smijala bez razloga. To je — misli ona — 
ljubav. Ljubav k ovom Roderu, što do nje sjedi. Ona 
jedva razumije njegove rieči, što joj ih šapće u pol 
glasa. Ona ih naslućuje i smieši se, gledajući preda se 
tamo u crne vrške omorika u nadbiskupskom parku, za 
kojima strše u zrak poput gorostasne paučne mreže 
silne skele oko novih tornjeva. Mirni topli zrak miluje 
svježe oblo joj lice i prodire joj do živaca. Njezino 
veliko modro oko gleda s čeznućem u sviet, a zrcali 
se odsjevom mlada mjeseca, koji joj zlati i plavu kosu 
izpod šešira i velike svietle gumbe od bisernice na nje- 
zinom žutom kaputu, koji je razkopčala, 

On se posadio uz nju u svojoj tiesnoj odori, zapa- 
ljena lica pod šiljatom kapom s protupropisnim krojem, 
pa joj se primiče sve više tako, da je najposlije sjedio 
tiesno uz nju. Čovjek užitka, nenaučen da u što drugo 
svoje prosto vrieme troši — ono par sati službe nije 
se moglo radom nazvati, — do li na lov za uživanjem, 
— uživanjem, što ne poznavaše ni zapreka ni obzira, 
bacio je oko na ovo diete i obećavaše sebi mnogo slasti 
iz tog druženja s ,malom“, kako ju nazivaše. I već 


. izmučen od dugog naprezanja, nestrpljiv, skupio je sad 


svu svoju rječitost, svu mnogovrstnim izkustvom stečenu 
vještinu, da savlada taj djetinji odpor i nametne Ljud- 

mili svoju volju. On govori i govori, tetoši i šapće, 
hvata njezinu ruku i stišče 'ju, uzdiše i previja oči, a 
rieč mu teče laka i moderna, kao na pamet naučena i 
prečestim opetovanjem uvrježena u mozag. Mila pak 
sve trepti od tih rieči, koje ju uspavljuju kao u san i 
gotovo joj sviest uduzimlju. Tako ona i ne opazi, gdje 
se on već sasvim k njoj prikučio, te odjednoć pritisnuo 
svoje ustne na njezine. Ona samo najedanput kao kroz 
velo primjeti nad sobom kapu i dva žarka oka i osjeti 
dodir brka pa onda cjelov dug i neobičan, cjelov, koji 
cielo njezino biće uzbuni. Ona se u prvi čas kod tog 
dodira kao obezsviesti: nije osjećala nego preugodnu, a 
omamljujuću slast. No kad je on stao svoja usta lagano 
trti o njezina i ona osjetila čudno škakljanje na ustnama, 
onda se prene i potegne glavu natrag. Uplašeno i široko 
gledahu njezine velike oči u njega. 

Roder taj pogled shvati za se povoljno. Obuhva- 
tivši Milu oko pasa, stane joj šaptati u uho: 

— Ti si sad moja, Mila, i mi ćemo se do vieka lju- 
biti... Sad idemo k meni u stan... pokazat ću ti 
liepih stvari, kakvih nikad nisi vidjela... bit ćeš u mom 
stanu kao mala gospodja: kad jednom dodješ, sigurno 
ćeš se često svratiti... Hajdmo sad, zar ne?!... 

Ali diete ne bješe se još od prvoga straha opora- 
vilo, kad se strese pred tim, što je sad čula. Kao 
munja sjekne njezinim mozgom pomisao na skorašnji 
razgovor roditelja, osobito na otčeve rieči. Sad je vi- 
djela jasno, kamo vodi ovo šetanje i ljubakanje s Ro- 
derom. U glavi joj je šumilo, dojmovi ove večeri, 
dogadjaji, rieči prošlih dana, sve se komešalo u njoj, 
ona nije ništa jasno razabirala, osjećaše samo strah, 
koji ju hvata pred pogledom ovoga čovjeka, u kojemu 
vidi zlo. I to sve prodje njezinom glavom i njezinom 

dušom, koliko je jedan hip iza njegovih rieči prošao, i 
trgnuvši se iz njegove ruke, cikne ona samo dva put: 
— Ne, ne, ja_ne ću, ja ne ću! — i dok je bila slobodna, 
pobjegne skokom i izčezne, prije nego što se on raza- 
brao od čuda. 

I tako se Mila spasi opasnosti, u koju je došla 
svojim flirtovanjem s Roderom. Zavedena primjerom 
drugih, taštinom, koketerijom i svojom slobodom, uda- 
rila je bezazleno stazom, o kojoj nije ni slutila, kamo 
vodi. Da nije bila iznenadjena i prestrašena prenaglom 
navalom, možda bi joj se bilo dogodilo ono, što i to- 
likim drugima. Ovako joj to otvori oči i ona ugleda 
ponor, koji se prolomio pred njom, a da za pravo nije 
znala, kakav je. Premda je od djeteta prelazila u dje- 
vojačko doba i u svojoj mladoj duši nosila nemir i 
smutnje, opet bijaše još dosta diete, da se zgrozi pred 
ovakim grubim riešenjem zagonetne situacije u svojem 
biću. To se protivilo njezinoj mirnoj, sanljivoj naravi, 
što je onako ozbiljno i kao s dalekom, turobnom čez- 
njom gledala na ona dva velika modra oka u sviet. 
Ovaj izgladjeni ljepušasti častnik bio bi možda još dugo 
i dugo ostao predmet njezinih sanja, da se taj ideal 
nije sam razpršio u prah, pokazavši se brutalnim muž- 
karcem u cieloj slici. Kruti dodir s naravi, omamivši 
ju za čas, zbuni ju za tim i prestraši, a i spomen na 
onaj iza vrata prisluškivani razgovor učini svoje. Ka- 
kova djecu već danas jesu, ne bijaše ona posve ne- 
upućena o spolnim odnosima. No to njezino znanje bilo 
je nepodpuno, skrpano od tu i tamo čitanog i čuvenog, 
i nije joj davalo podpune slike. Ali po riečima otčevim 
mogla je sebi zamisliti, kako velike posljedice nastaju 
iz takih odnosa. — ,Ubio bih ga kao psa!“ bješe otac 
rekao, a za malenkost se ne ubija! 

Tankoćutnih živaca, mekane, osjetljive duše, što je 
tako skladna bila sa cielom 'nježnom spoljašnjom po- 
javom, bijaše Mila duboko potresena ovom zgodom i 
roditelji bi za večere bez sumnje bili opazili njezin 
nemir, zažarene obraze i bojazljive poglede, da im nije 
prizor sa Ivankom misli i pažnju svratio drugim pravcem. 
Tako je Mila, šuteći na svom mjestu kao niema, mogla 
nešto povečerati i požuriti se u svoju sobu, željna sama 
Prilike da se sabere, a i dirnuta nesrećom, za koju je 
čula, da se dogodila Klinaru, a .s tim i Ivanki. 

Ali tu, u njihovoj sobici, gdje su njih dvie tako 
često vodile bezkonačne razprave o svojim dnevnim do- 
življajima, ne nadje ona dugo prilike, da se sabere, da 
misli na večerašnji dogadjaj. Ivanka, ožalošćena u jednu 
ruku, a u drugu uvriedjena, i željna raditi prema svojoj 
odluci, zaokupi svu pozornost sestrinu. Plakala je nad 
svojom nesrećom, tužila se na okrutne roditelje i tra- 
žila uljehe kod Mile, koju je inače bila vična gledati 
kao nezrelo diete. No danas kao da su se uloge pro- 
mienile : Ivanka ležaše na otomani s glavom na Milinom 
krilu, a ova je morala da predstavlja stariju izkusnu 
tješiteljicu, što se svakom dobru od budućnosti nada i 
sve liepo obećaje ucviljenom djetetu, Ivanki. 

Videći tu bol i tugu, zaboravljaše Mila malo ne 
svoju današnju nepriliku i samo bi je se sjećala u stan- 
kama, što nastajahu u razgovoru i tješenju. Istom kad 
je Ivanka nakon dugog bacanja i okretanja po postelji 
usnula, mogla se Mila zamisliti u svoju situaciju. Težko 
je osjećala svoju tajnu zato, što je nije smjela nikome 
povjeriti. Ćutjela se sama krivom, što je do tog došlo, 
pa znajući, da se tu dogodilo nešto zabranjeno, a i bo- 
jeći se štogod kazati Ivanki od straha, da ona ne bi 
možda ipak izbrbljala šta pred majkom (a ova da kaže 

otcu: eto gotove nesreće!), — odluči sve to za se za- 


držati. I rad stida ona se ne bi mogla nikome povje- 


riti. Činilo joj se, da je nešto sramotno, nizko bilo u 
onom cjelovu, što je sasvim drugčiji bio od cjelova, koje 
primaše od svojih prijateljica i Ivanke. Osjećaše, kako 
se i sad u krevetu rumeni kod spomena na onaj dodir! 
Ah, za živu glavu ne smije nitko o tom ništa saznati! 


“Is tom odlukom, da nikome ništa ne kazuje, usne ona 


pred zoru, a uz tu odluku bješe stvorila još jednu: da 
se nikad više ne pokaže pred Roderom. 


Sutra dan u devet sati izadje Ivanka iz kuće i za- 
puti se ravno k redarstvu. Morala je na tri četiri mjesta 
pitati za Klinara, dok je doznala, da je jutros odveden 
k sudbenom stolu. Kako joj nije bio poznat zamašaj te 
promjene, ne uznemiri je to. Policija ili sud — to je 
po njezinom nevještom shvatanju bilo svejedno: ni 
jedno ni drugo nije značilo ništa dobro. Samo ju je ljutilo, 
što je zakasnila. Da je ranije došla, možda bi ga još bila 
tu zatekla. Ovako nije bilo druge, nego prevaliti, dugački 
put iz gornjega grada na Zrinjevac. Ona ga prevali 
žurnim hodom stvorenja nestrpljiva i željna izvjestnosti. 

Žestoko joj je sree kucalo, kad je stupila u zgradu. 
Velike prostorije, stupovi, skaline, sve je to proizvelo 
na nju neki pritisak i klonulost, a ne dojam, što ga je 
valjda graditelj želio postići. Ali Ivanka se nije lako 
predavala. Ona proguta neugodni osjet u grlu, svrne 
oči sa bielih zidina, stupova. i stuba, pa upita vratara, 
gdje bi mogla naći gospodina Klinara, koga je jutros 
policija poslala ovamo. Vratar ju naputi u jednu sobu 
u prvom spratu, gdje se nekoliko pisarčića uzvrtjelo pri 
dolazku liepe djevojke i dočekalo ju načinom ljubeznim, 
dosta neobičnim u našim uredima. Ponudiše joj stolicu, 

stadoše ju pitati: po što, za što, kako, čemu dolazi, no vi- 
deći najposlije, da se ona sirotica samo rumeni i uviek 
tćk odgovara, da mora odmah s Klinarom govoriti, smi- 
lovaše se i rekoše joj, da se ,okrivljenik“ nalazi upravo 
na preslušavanju kod svojega sudca iztražitelja, u drugom 
katu, soba ta i ta. ,No ja ću gospodjici sam pokazati!“ 
reče jedan, mlad, ljepušan čovjek s bielom čistom ko- 
šuljom, s veoma zapackanim kaputom. 

On se ne predstavi, tko je, pa tako Ivanka nije 
znala, s kim ima posla. Tek ju zamoli, da ga sliedi, a 
ona podje mučke za njim kroz hodnik, preko stuba, 
pa opet preko dva hodnika, dok joj napokon onaj 
mladić ne reče, da kod jednih vrata čas pričeka, a on 
na ista udje u sobu. 

Prodje nekoliko časaka, koji Ivankinu uzrujanost 
podvostručiše. Nije joj ponestalo smjelosti, ali taj korak 
bijaše za nju previše neobičan, a da joj se srce ne bi 
uzbibalo i grudi se uzlelijale poput talasa na vodi. Dok 
je ona s nekoliko koraka prošetala hodnikom, otvoriše se 
opet ona vrata, a onaj će mladić: ,Izvolite, gospodjice !“ 

Ivanka mu i ne zahvali. Nesviestno udje u sobu 
i odmah spazi Klinara i . .. ništa više. On bješe stao sred 
sobe i upro začudjen, iznenadjen pogled na vrata, kud 
je ona ulazila. U prvi čas, kao da nije razumio. No 
onda, ugledavši nju, smetenu, bliedu, shvati sve, oči 
mu se zamute od suza i on ju dočeka razširenih ruku 
i pritisne ju na prsa. 

I njoj dodje da plače, ali se ona suspregne. Dok 
je u njega kao već nestalo moralne snage, došla je ona 
puna volje i odlučnosti. Ona se izvine iz njegova na- 
ručaja i opazi upravo sudca — mlada čovjeka otmjena 
izgleda, koga je s ulice od vida poznavala, kako je 
otišao u drugu, pobočnu sobu i za sobom zovnuo pi- 

sara, Vrata od one sobe ostadoše otvorena, ali u ovoj 
njih se dvoje nalazilo samo i to nju mnogo osmjeli. 
Ona sjede na neku vrst drvene, žuto obojene klupe 
s naslonjačem i privuče Klinara do sebe. Ovaj držaše 
čvrsto njezinu ruku i gledajući joj u oči svojima još uviek 
mutnim očima, reče tiho : 

— Hvala ti, što si došla . . . 

Ivanka samo svede na njega pogled svog velikog 
oka, jedan od onih pogleda, koji više govore od bujice 
rieči i koji se nikad ne zaboravljaju. Ljubav, samilost, 
strah za njega, sve je to taj pogled izricao kroz ono 
vlažno košutino oko, — Rudolf ga je osjećao, gdje mu 
prodire do dna duše i njom preljeva milinje, kako ga 
nikad oćutio nije. A šta je taj pogled značio za njega! 
Kroz ova dvadesetčetiri sata mučen i kidan tom sra- 
motom, što se svalila na njegovu glavu, on mišljaše, da 
je sve za nj propalo. Imao je vremena, da razmisli sve 
i pregleda svoj položaj. Vidio je, da je ovdje u Za- 
grebu svaka njegova nada uništena. Dospjevši jednom 
pred policiju i sud donekle vlastitom lakoumnošću, do- 
nekle opet zlobom svojih vjerovnika, shvatio je, da je 
sasvim izgubljen. 

Od časa, kad se pročulo, da je kanio pobjeći, sta- 
doše se javljati svi njegovi vjerovnici, jedan za drugim, 
trgovci, konobari, gostioničari, pralje. Svi zadrhtaše za 
svoje groševe i svi podigoše protiv njega okrivdu, da 
ih je prevario. Na svu njihovu galamu mogao je on 
tek jedno odvratili, da nije imao nakane nikoga pre- 
variti, da je dugove napravio u nadi na baštinu. — 
Molio je, da ga puste na slobodu, da mu dadu pri- 
like, da potraži svoje prijatelje, da ode u Gradac k svom 
ujaku na umoru, pa će svima obvezama zadovoljiti. 
Ali vjerovnici se tome uzprotiviše još većom galamom : 

ne puštajte ga, on hoće da bježi! Kao uzbunjene ose 
obvladaše ga i ne puštahu svoje žrtve. Razdraženim 


glasovima — poput pasa, kojima hoće da otmu kost 
iz ralja — tražili su od sudca iztražitelja, kojemu su ga 


dopratili zajedno sa stražarom, da se Klinar ne pušta, 
dok nema na stolu jamčevine za njihove tražbine. 
Odoše tek iz sudnice, kad je sudac očitovao, da okri- 
vljenik ostaje do daljnje odredbe u izlražnom zatvoru. 

Jučer je još imao malo nade: u staroga Krivo- 
šića i u Steinera. On ih navede kao svoje jamce 
pred redarstvom. No Steiner ine dodje na poziv, a 
Krivošić na sve njegove molbe i zaklinjanja slegne 
ramenima i odvrati: ,Žao mi je; što imam, treba mi 
samom, a s ljudima, koji se po zatvorima povlače, 
nemam posla!“ — Klinar ostade satrven. Nitko mu nije 
više vjerovao, nitko nije htio da zna za njega. On 
sprovede noć, najstrašniju u svome životu. Čovjek od 
matere razmažen, naučen na sve dobro, pun ambicije 
popeti se što više u ljudskom družtvu, nadje se na- 
jednom pred redarstvom, obtužen sa zločina! Ne navi- 
kavči dosad ozbiljno misliti na sutra, eto ga iznenada 
pred strašnom brigom: šta će biti od njega? — Naj- 
poslije smalakše, apatija ga spopade i on gledaše tupo 
preda se, šta će još doći. 

U tim težkim časovima više puta mu se misli svra- 
tiše Ivanki. No on je mogao samo s gorkim posmiehom 
misliti na nju. Njezin otac već ga se odrekao, tašta i 
ohola mati već je učinila sigurno isto. Što se mogao 
nadati od kćeri? Mlada, luda djevojka, kojoj se svidio, 
dok je bio jedan od zagrebačkih dandya i koju je osvojio 
liepim riečima, šta je ona drugo, nego sve ostale dje- 
vojke u Zagrebu i druguda: spremna na flirt i očiju- 
kanje? Do jučer mislila je da ga ljubi, danas, pod dojmom 

otčevih i materinih rieči, misli već, kako će s drugim 
očijukati! Boljelo ga je, tako misliti, ali šta je mogao 
drugo nakon tolikih razočaranja u ovo nekoliko sati! 
Boljelo ga je, da sva njegova nesreća uza sve drugo 
znači i gubitak te djevojke, koju je zaista bio zavolio, 
pa mu se taj gubitak u ovaj čas još veći činjaše, jer 
je tvrdo vjerovao, da gubi svoju sreću. Ali on nije vidio 
spasa nikakova. Ako njegovoj majci i uspije donesti 
mu brzo pomoć — šta je hasnilo, — Ivanku je izgubio. 
Srce mu se stezalo kod takog umovanja, a tielo klo- 
nulo još više kod duševne malaksalosti. . 

U tom stanju nalazio se i danas kod preslušavanja 
pred sudom. Vjerovnici, s kojima je bio suočen, bjehu 
otišli, a on je još ostao, da odgovara na potanke upite 
bez kraja i konca o svom životu, prilikama, prošlosti i 
tako dalje. On odgovaraše, kako je mogao točnije, i tu 
malo oživi, spoznavši, da bi to preslušavanje moglo biti 
odlučno za pitanje, ima li u njegovom vladanju krivnje 
ili nema. Nagon uzdržanja prene se tad u njemu i on 
stade malo živahnije govoriti o svojoj prošlosti i obi- 
teljskim prilikama, nastojeći da sve prikaže vjerno, ali 
i po sebe povoljno, no ipak se čuvajući, da ne zapadne 
u svoju staru pogrješku, u koju bi zapadao, kad bi o 
sebi govorio. Uza sve to podkrade mu se po koja rieč, 
po koji izraz, koji je zvučio kao hvalisanje i nadme- 
tanje. No nehotični, mali posmieh sudčev u tom ga suz- 
pregne, pa i njegova opomena, da će se izpitati, koliko 
ima u tim navodima istine. To ga navede, te je manje 
izticao svoja otmjena poznanstva, a šutio o nekim rod- 
binskim svezama, o kojima prije rado govoraše. U 
ostalom se na sudca nije. mogao potužiti, postupao je 
s njim liepo i uljudno, a svoju službu vršio kao čovjek, 
koji hoće da kaže: ,Izvinite, da vas ja tu toliko natežem, 

ali moram, premda sam uvjeren, da iz toga ne će biti 
ništa!“ Bijaše to mlad čovjek, umna lica i bistra pogleda, 
a prost onog ukočenog ,polaganja važnosti na stvar 
i svoje dostojanstvo službeno“, što se tako često na- 
lazi kod mladih činovnika. 

Ipak je to preslušavanje bilo Klinaru neugodno. Po- 
nizavalo ga je pred tim sudcem, kojemu je morao, sve 
svoje intimnosti pripoviedati, i to pred svjedokom — 
pisarom, koji je sve to u zapisnik bilježio! On već bi- 
jaše i sasvim sustao, te je čeznuo za časom, kad će 
svemu tomu biti kraj. 

A onda, najednoć stupi u sobu nekakvi činovnik 


i šaptne sudcu nešta u uho. Ovaj ustade, izusti rieči: | 


»Neka gospodjica izvoli unići, “ a okrenuvši se Klinaru, 
reče: ,Vaša zaručnica želi s vama govoriti, — ja nemam 
ništa protiv toga!“ ' 

Klinar ga u prvi čas ne shvati. Njegov inači bistri 
um, koji je brzo shvatao, bio je izmučen i sustao. Rieč 
»Zaručnica“ — smete ga. Šta to znači? pitaše se, — 
sanjam li? Ali već se vrata otvoriše, a u njima se po- 
kaže ona draga, toli dobro mu poznata vitka i strojna 
pojava, o kojoj bijaše već posumnjao, da li je još nje- 
gova. On ju je dočekao zapanjen, kao prvi trak sunca 
nade, kao slobodu gotovo i sreću, jer je — dok ju je 
ugledao — razumio, da je ona ostala uza nj, uzprkos 
svemu ! 

Njezin pogled, kad je sio do nje na klupu, potvrdi 
taj prvi dojam i on joj stiskaše ručicu, s koje bješe 
skinula rukavicu, čas prinoseći k ustima taj nježni, pro- 
zirni i krhki dio onog dragog tiela, a čas ga gladeći 
svojom rukom. — Obadvoje bijahu uzbudjeni i dugo 
ne progovoriše ni rieči. Samo njihova srca kucahu že- 
stoko, a grudi i nosnice nadimahu se od nagla, uzpre- 

gnuta disanja. Napokon se ona nije više mogla svladati: 
oči joj se zamute, zaiskre od suza i ona kroz plač dahne: 

— Moj Rudolfe, šta se to s tobom zbilo? 

On nije imao odgovora. Njegova meka duša, izmu- 
čena ovim patnjama, ganuta tim dokazom ljubavi i sa- 
milošću za tu djevicu, podala se osjećaju, koji se njom 
preljevao, i našla takodjer oduška u plaču. Izprva ga je 
gušio, držeći rubac na ustima, no kad se plač porađi 
toga pretvorio u konvulsivni jecaj, pusti mu on maha 
i svoju glavu pritisne na Ivankine grudi, držeći se je- 
dnom rukom oko njezina vrata. 

I Ivanki tekle su dalje suze, tihe ženske suze, što 
nečujno niz obraze kaplju na dragu glavu. Njezino mlado 
srce stezalo se kod ove prve boli; što ju je njezina ljubav 
imala da prepati. Još potresena jučerašnjim dogadjajem, 
još u vrtoglavici zbog ovoga odlučnog koraka, koji je 
poduzela stavivši na kocku roditeljski dom, morala je 
gledati, kako se od boli svija onaj, o kom je njezina 
sreća zavisila. Onaj je trpio, koga ona ljubljaše, zato 
bijaše njegova bol i njezina bol, jer je ljubav najveći 
egoizam, ako i ne uviek sviestan. 

No ona se svlada. Mekom svojom rukom pogladi 
Rudolfovu glavu i reče toplo: 

— Ne očajavaj, dragi Rudolfe, ja sam došla, da te 
spasim, 

Taj glas njega kao da probudi iz duga i duboka 
sna. On digne glavu, pa pogledavši ju zadivljenim po- 
gledom svog velikog oka, reče: 

— To si ti već i učinila. Tvoj dolazak već je spas 
za mene, ma kako se sad stvar svršila. 

Gledaše preda se zamišljeno, pa iza male stanke 
nastavi: ' 

— Kako je sve to čudno i kako je silno ono, što 

sve to udešava, ta Providnost ili Udes, što našom sud- 
bom ravna! Ja sam bio na rubu propasti. Kad dodjoh 
u Zagreb, bijah nestašan, lakouman i nisam nikad raz- 
mišljao o životu. Jedino, na što sam mislio, bile su 
sutrašnje lasti, na koje sam kod današnjih računao. 
Život u ovom gradu, u družtvu, koje bijaše isto takovo, 
kao i ja, povuče me u svoj vrtlog. Bijah izgubljen bez 
spasa. Tad ugledah tebe! Ja sam te htio predobiti, upo- 
trebiti te za moju zabavu. Ali ono nešto neponjatno, što 
je jače od mene, htjelo je drugčije. Kako je to došlo, 
ne znam, no ja sam te uzljubio svom dušom i svim 
bićem svojim. Ono nepojmljivo splelo je vezove jače od 
prolazne strasti i u onaj čas, kad sam te prvi put iz 
kavane ugledao i poslije drugi put kod Drinićevih sa- 
stao, dogodilo se je nešto izmedju nas, što ja ne shva- 
tam, ali slutim, da je veliko i sudbonosno. — Onda me 
je moj život dublje vukao i dovukao me ovamo. I to 
je ono čudnovato, što se zbilo. Stotine, hiljade ljudi, 
da, najveći dio stanovničtva ovoga grada živi, kao i ja 
što sam živio: za nasladu, za sjaj, za obsjenu, a ovo 
se samom meni dogodilo. Koji put sam se jučer i no- 
ćas pitao: zašto baš meni? A sada znam, zašto: da mi 
se otvore oči i mozag! Ja sam se naučio u ovo dvadeset 
četiri sata misliti o životu i svietu... Kako je život silan, 
kako prolazi mimo pojedince, a kako sam ja sretan u 
njemu! Sretan, jer me je s tobom sastavio. Da tebe nije, 
da ti nisi došla, ja bih danas već bio zločinac: takav je 
gnjev u meni bio na udes i život, te bih, da sam i 
neosudjen, izašao odavle, bio izašao kao ljuti neprijatelj 
svijeta i družtva i bio bih se borio protiv njega svakim 
oružjem, koje bi mi ruku dopalo. Ali ona sila oko nas, 
ono tajinstveno, što ne shvatamo i zašto su se ljudi 
od vajkada mučili, da mu nadju pravo ime, udesilo je 

sve tako, da si ti morala biti ona divna i odvažna dje- 
vica, koja nije oklievala ostaviti otea i mater i braćni 
donesti spas nesretniku, koji je bio već izgubljen. — 
Danas, pustili me ovi ljudi ili osudili, ja se ne bojim. 
Oni su ljudi, pa po svojem razumu mogu mi uzeti ono, 
što se čast zove, ali ono, što ja danas u svojoj duši 
nosim, to mi ne mogu oteti svi sudci, svi lihvari i 
vjerovnici ovoga svieta, jer su svi preslabi i premaljušni 
spram onoga silnoga, u kojeg je ruci moj udesi kojega 
ne mogu nadvladati, jer je nevidljivo i divno, a meni 
je danas progovorilo na tvoja usta, koja mi donesoše spas. 

On je to govorio u polušaptu, kao u strahu pred 
čudnovatim, što se njegovu oku odkrilo i što je osje- 
ćao da izpunja ovu sobu sa četiri biela zida, prostu 
i običnu, a ipak se njemu u taj čas popui hrama pri- 
činjajući. Sasvim zadivljena slušala ga je Ivanka. Nikad 
nije čula od njega sličnih rieči, nikad nije mislila, da u 


. njega ima tolika toplina i dubina osjećaja. Ona već nije 


poznavala svojega Rudolfa Klinara, elegantnog veso- 


.log mladića, koji se bezbrižno podavaše životu, imajući 


na ustima tek dosjetke, šale i obične družtvene razgo- 
vore, u kojima se i ona mogla s njim natjecati. No to, 
što je on sad govorio, ne shvataše ona posve, ali ju 
je zaneslo. Začudjena slušala ga je u početku, tumačeći 
sebi, da ga je nesreća eto tako promienila, a onda, 
svladana sve više onim, što je njega obuzimalo i što je 
s njega na nju prelazilo, te je gotovo i sama osjećala 
dodir onoga čudnovatog, o čemu on zboraše. To ju 
tako zanese, te je jedan čas gotovo osjetila jezu od 
straha pred onim, što je on naslućivao. Ona ga uhvati 
za ruku, i držeći ga čvrsto, prošapta: 

— Kako je to čudnovato, ja nisam nikad tako šta 
osjetila. 


V. T. B.: U malome svietu. 11 

Oboje bijahu tako obuzeti tom vječnom i posvu- 
dašnjom tajnom, da su zaboravili na sebe, na svoje 
stanje i na množinu onoga svega, što su imali jedno 
drugomu da kažu. Nisu znali, koliko je vremena prošlo, 
što su tako u dubokom saobraćaju svojih duša zajedno 
sjedili, ali moralo je dugo biti, jer se mladi sudac iz 
pokrajnje sobe stao ovamo nagledati kroz vrata, valjda 
već nestrpljiv. Najposlije stupi k njima u sobu, i pri- 
šavši k Ivanki, zapita s ljubeznim smieškom : 

_ Jeste li se dogovorili, gospodjice, kako da po- 
mognete svom zaručniku ? 

Ivanka se zbuni. Toliko je vremena već tuj, a o 
samoj svrsi njezina dolazka, o načinu, kako da se Ru- 
dolf oslobodi, nisu ni govorili. Sad joj opet stane pred 
očima sva ozbiljnost položaja i sa zdvojnošću na svom 
Jiepom licu, koje je u još većoj ljepoti sjalo s tim du- 
bokim osjećajem, reće sudcu: 

— Bože moj, gospodine, šta ćemo da radimo? Ima _ 
li načina, na koji bi se moglo Rudolfu pomoći, da se 
bar slobode dovine?! 

— Ima, bez sumnje, — odgovori sudac, uviek sa 
svojim ljubeznim smieškom na smedjim očima i izpod 
debelog brka, koji izgledaše preomašan za njegov mali 
uzrast. — Kad bi se položila potrebna svota, mogao bi 
gospodin biti pušten na prostu nogu. 

— Kolika je ta svota? pitaše Ivanka zabrinuto. 

— Dvije tisuće. 

Ivanka uzdahne i pogleda Rudolla, koji se pokunji. 
Odkuda uzeti dvije hiljade!? On toga nije zaista znao, 
jer da je znao, bio bi ih već našao. Ona dakle mora 
sama na to misliti, gdje da ih dobije. U Zagrebu? Od 
koga? No dok je tako u neprilici tu stajala, gledajući 
vrške svoje cipele. kojom je od nestrpljivosti tapkala 

po podu, jedna joj misao sune u glavu. Ona se uzpravi, 
i okrenuvši se Klinaru, zapita: 
a] re Tre . 

has Sta misliš ti, Rudolfe, kad bi ti mogao svojoj 
majci i ujaku sam, živom rieči predočiti svoju nesreću, 
zar bi te ujak odbio? 

Ba On je dobar čovjek, on ne može nikome ništa 
odbiti, kad ga u četiri oka zamoli. Ali bolestan je, u 
opasnosti života. | 

— Mai ti si u opasnosti. . . 

— To je istina i ne mogu do njega. 

Bo. A kad bi tvoju majku tko drugi zamolio u tvoje 
ime, da s ujakom govori, kad bi se taj drugi njemu i 
njoj bacio pred koljena, prikazao im svu ozbiljnost 
pogibli, — bi li se dali ganuti, bi li mogli to odbiti 
tvojoj zaručnici? 

— Ja ne znam, nije mi poznato, kako je njemu 
sada, može li se s njim još govoriti,... a ipak to je 
jedina nada, to su moji jedini prijatelji. 

ra Dobro, Rudolfe. Ti se saberi i uzdaj se u brzu 
pomoć, ja idem još danas u Gradac. 

a On ju pogleda velikim, zadivljenim pogledom. Od- 
učna, na sve spremna i puna pouzdanja stajala je pred 
= i njezino nježno lice poprimilo izraz tvrde volje. 

njemu se samom probudi živa nada: ta od prvog 


časa, kad ju je danas ugledao tu, rekla mu je slutnja 
da je to spas. i 


i IX. 
a Bilo je više od sata iza pol noći, kad je Dragan 
rivošić izašao sa svojim družtvom iz Grand hotela, 
im preko Jelačićeva trea prema Centralnoj kavani. 
ružtvo se dobro najelo i napilo, pa bijaše veselo. Dragan 

vodjaše izpod ruke Sofiju, kasiricu iz Velike kavane, a 
Roder i Blanučić idjahu s jednom njezinom drugaricom, 
koju su zvali Lidija. Prostrani trg, koji je pao u noćnu 
tišinu i tminu, razsvietljenu samo s polovicom svjeti- 
ljaka na kandelabrima, bijaše im preširok, te nisu mogli 
da idu pravcem i u skupu, nego su križali, a gospoda 
izvadjahu uz put neku vrst kankana, poskakujući sad 
jedan, sad drugi. I djevojke bijahu vesele, te se smijahu 
i kliktahu od uzhita nad dosjetkama svojih prijatelja. 
A oko njih pusta se tišina nadvila.. Ogroman dizao se 
banov lik na konju gorostasu: nestajući u tmini činilo 
se, da se dotječe nebeskog svoda, naoblačena i mrka. 
Nekoliko fijakera stajaše tu mirno: i konji i kočijaši 
spavahu. U ulici Marije Valerije poljevahu cestari cestu 
i strugahu s nje blato, što se stvaralo od prašine, na- 
stale od topla majskog sunca. Od Zrinjevca strujila 
svježa struja noćnog zraka, zasićena nježnim mirisom 
istom procvalih cvjetova. Kao tvrdjava divova stršio Sveti 
kralj u noći sa svojim vitkim, silnim tornjevima. Sve 
poprimaše lik gigantski i fantastičan u noći. Sjene pa- 
dahu duge, velike i čudnovate. 

Iz Centralne kavane čuo se žamor, udar kugla na 
billardu, poklici. Kad je Draganovo družtvo unišlo, nadju 
prvu dvoranu punu i zadimljenu: život noćne kavane 
bijaše tek pravo započeo. Oni prodjoše kroz tu veliku 
sobu i uputiše se odzad, kuda ih konobar povede u 
jednu malu, za mala družtva, ' 

Poskidaše ogrtače i sjedoše oko biela okrugla stola. 
Bielo plinsko svjetlo razsvietli prostoriju, jednostavnu i 
pustu, pravu noćnu škulju, pa padne na lica toga družtva, 
pretresena zapuhom noćna zraka i blieda od bdijenja. 


Bielo lice Sofijino bijaše sad bliedo poput zida, a nje- . 


zine tamne oči bez sjaja izticahu se još više u tom blje- 

dilu. Imala je na sebi costume od proljetna siva sukna, 
krojen uzko, tako da izticaše njezine oblike, ne razkošne, 
nego od srednje obline. Ova podavaše nježinu tielu 
veliku gibivost: malo je časova sjedila mirno, pomicala 
se tamo amo na stolcu, a gornji joj dio tiela nikad ne 
mirovaše, previjala se kao zmija. Smijala se uviek i 
svemu, no samo s ustima, zvonkim glasom, pokazujući 
niz bielih i sitnih zubi. Ni kod smieha ne postajahu 
njezine oči sjajnije, nego zadržavahu svoju tamnu mast, 
koja je nekud iz dubine dolazila i u dubinu se vraćala. 
Njezina drugarica Lidija bijaše punija i jača od nje, 
plavokosa, imala je nad gornjom ustnicom s desne strane 
brađavicu, kolik zrno od leće. Mužkarci govorahu, da je 
to ,pasmina“ i da ima osobitu draž. Tog nazora morao 
je i Roder biti, jer se puno oko nje trudio, posveću- 
jući joj svu svoju pozornost, što je nju uzhićivalo. To 
bijaše novo poznanstvo: Lidija je tek dan pred tim došla 
u Zagreb i stupila u Veliku kavanu. Dok joj je Roder 
sjedio s lieva, Blanušić ju zaokupio s desne strane i 
nastojaše ju zapanjiti svakakim nemogućim stvarima, 
koje joj pripoviedaše. :' 
Družtvo bješe naručilo punch i srkaše iz pušećih se 
čaša, To je davalo žilama “topline i grijalo srca. Obrazi 
se u brzo zarumeniše, samo Sofija ostade biela. U nje 
je to bjelilo bilo čudnovato: nikad krv kroza nj ne pro- 
diraše, nikad se žilica nije mogla opaziti izpod te puti 
kao od emaila. Mnogi sumnjahu, da li je to od prirode 
tako, no Dragan uvjeravaše da jest. On bijaše preko 
ušiju zaljubljen u tu djevojku. Bilo je to prvi put, što 
je osvojio jednu žensku, što je u početku neizmjerno 
godilo njegovoj taštini, kasnije se pretvorilo u potrebu 
il u strast, kojom on zaplamti takovom žestinom, da je 
Sofiji više puta i neugodan postajao. No činilo se, da 


ninaa šk ini ša s iki 


166 


joj se on svidja, pa mu je praštala njegove izgrede ljubo- 
mornosti i sumnjičenja. Takove su krize dašto uviek 
svršavale njezinom pobjedom, i on se iza njih uviek osje- 
ćao uz nju više sputan. Ženi take vrsti nikad nije težko 
mladića sputati, on je redovno uviek više neizkusan, a 
taština ga čini nada sve slabim, No Sofija je morala 
imati osobitih načina, da Dragana sasvim osvoji. Tako 
ga je znala predobiti, da je on bio sliep za njezin jedan 
odnošaj, što ga je istodobno imala s nekim starijim go- 
spodinom, poznatim roućom u Zagrebu, odvjetnikom, 
koji svojim novcem predobivaše najrazličnije žene. U 
svojim ljubomornim napadajima mučio je Dragan Sofiju 
radi svakoga, samo ne radi ovoga. On nije mogao ni 
pomisliti na take vrsti prievaru, jer je u ovaj svoj od- 
nošaj i nešto idealno postavljao. Sofija mu je svoju 
prošlost prikazala u najganutljivijim slikama i premđa 
je njezina povjest bila na dlaku glična svim drugim po- 
vjestima djevojaka njezine vrsti, vjerovaše oni u nju u 
časovima sentimentalnosti podpuno i gledaše u Sofiji 
nesretnu sirotu, koja ostavši bez roditelja, zavedena, ba- 
cana u svietu od nemila do nedraga, napokon nalazi 
utjehe i sreće u njegovoj ljubavi. On je u nje našao 
toplo sree i dobru dušu i nježnost dosad neslućenu, pa 
se samo bojao, da bi mogao izgubiti njezinu ljubav, a 
ne mišljaše, da ima prievare i ljubavi, koja se dieli. 
Tako, kod kuće odnemaren od otca, koji se lomio 
u poslu, od majke prepušten svojim hirima, zapade 
Dragan posve pod vlast ove djevojke, kojoj posvećivaše 
sad sve svoje mišljenje i življenje, menaučen za što se 
drugo oduševiti. One sate, dok je ona sjedila za kasomi, 
sprovodio je u kavani, a inače ne mišljaše na drugo, 
no kad će se i gdje će se s njom sastati. Ona je pak 
imala svoju zabavu s tim ljepušnim mladićem, koji joj 

se svojim vitkim tielom, nježnim dugoljastim licem još 
bez naustnica, kao u djevojke, finim bielim rukama, či- 
njaše kao prine kaki. Ona ga je tako i zvala, a to mu 
nije malo laskalo. S njim se je odštećivala za onu drugu 
prisiljenu ljubav, koju trebaše radi svojih haljina i na- 
kita. Ona ga je cjelivala od srca, a s tim mišljaše, da 
mu je i uzvraćala sve ono, što od njega primaše. Dalje 
niti su išli njezini osjećaji ni njezine osnove. 

Ona bijaše nešto zamišljena te večeri: dugačak zarez 
pružio se na nizkom njezinu čelu, nad tankim crnim 
obrvama. Kad bi se družtvo drugim čim zabavilo i od- 
vratilo s nje svoju pozornost, taj bi se zarez u dugoj 
tankoj crti pomolio, ustne bi se skipile i sav izražaj 
lica postajaše tim tvrd, zao. Jedan put, dva puta opazi 
Dragan tu crtu, i pun bojazni i nježnosti pitaše Soliju, 
šta joj je. No ona bi na taki upit odgovorila smiehom 
i dragajućom kretnjom svoga ,princa“ umirila, te se još 
veselija pokazala i glasnije se smijala nego prije. 

U razgovoru, preklapanju mjestnih dogadjaja, iz- 
pane nekome iz usta ime ,Klinar“. Sofija se, uzkomeša 
i odmah zapita : 

— Ah, što je s njim? 


— U zatvoru je, — reče Roder, 

— Siromašak, koliko mi ga je žao! — uzdahne 
Bolija, 

— Pah, baš ga treba žaliti! — uze Blanušić, koji 


je Klinaru neku malenkost dugovao. — Sam je kriv, što 
se gradio bogatašem, kad nije ništa imao... To bi 
svatko pogodio: na tudji račun igrati kavalira! 3 
— Istina, govori kao iz knjige! — klikne debela 
Lidija i nasmije se. ' 
Dragan nije još ništa znao o toj stvari. Poslije 

podne se istom bio vratio s jednoga izleta u Samobor, 
a za večerom nije Klinar nikome ni na um pao. 

— Šta je s njim, šta se zbilo? — zapita. 

— Pa ti još ne znaš! Sav je Zagreb pun te no- 
vosti, a on još ne zna ništa! O sveta naivnosti! — divio 
se Blanušić, pa odmah doda: — Konobaru, dajte no- 
vine, ne ove, one druge tamo. 

Konobar, koji je upravo sa stola spremao čaše od 
puncha, dohvati tražene novine s drugoga stola i pruži 
ih Blanušiću. Bio je to njemački list, poznat sa svojih 
senzacijonalnih novosti, koje uviek prvi donašaše i sa- 
znavaše, ako ih i nije bilo. Blanušić uze glasno čitati, 
nataknuvši monocle na podbuhlo oko: 

»senzacionalno uapšenje. Jučer pred večer uapšen 
je na zahtjev svojih vjerovnika mlad čovjek, poznat u 
Zagrebu kao jedan od najvidjenijih članova naše jeu= 
nesse dorće. Taj je dogadjaj to više iznenadio, što se 
obće držalo, da je mladić vrlo imućan, barem je to dao 
slutiti njegov otmjeni način života. No financije njegove 
kao da su se u posljednje vrieme pogoršale: on nije 
mogao da udovolji svojim dužnostima, te je uhićen u 
času, kad je htio da ostavi Zagreb. Saučešće je obće- 
nito, no jedva da će pomoći nesretnom mladiću, koji 
si eto svojom lakomišlenošću možda pokvario čitavu 
budućnost! Mi ćemo naše čitatelje o daljem tieku ove 
zanimljive affaire točno izviestiti.“ 

— Evo, to li je! Ime se ne spominje još danas, 
ali tiče se Klinara. 

I Blanušić se požuri, da Draganu pripovjedi sve 
potankosti dogadjaja, što ih je čuo. 

— Pomisli, dragi moj: pet hiljada forinti duga, a 
govori se, da i blagajna nije.u redu. Ja sam bar danas 
vidio starog Steinera, gdje leti sav zasopljen po gradu, 

a taj no leti badava, dok mu nije vruće! Kud je po- 
OČI 3 za - , a 

trošio tolike novce? Kartao ise baš nije mnogo, mora 
da je igrao na burzi. Pače, on je zaručen s tvojom 
sestrom, što će sad biti od toga? 

Dragan nije već slušao brbljavog druga. Ta ga no- 
vost iznenadi i snuždi, jer mu je Klinar bio mio, a znao 
je, kako će to Ivanku i sve njegove poraziti. Onda se 
opet morao čuditi: kako li se to moglo dogoditi, ako 


«je Klinar bio tako imućan, kako se govorilo? Što će 
. sada Ivanka?... On se čisto zbuni kod takovih misli, 


a družtvo ga njima prepusti, dok je zaniemio. Uzrujan 
iom viesti, pušio je smotku za smotkom i pio čašu vina 
jednu za. drugom, dok to Sofija ne opazi, te ga zaustavi: 

— Sto radiš, opit ćeš se! ./ 7% 

U to se von Roder doni if krasno bilo sada 
— vani se počeo dan radjati — odigrati s ,damama“ 
partiju karambola, Uzbudjeno, na pola pijano, na svaku 
ludost spremno družtvo pozdravi divljom vikom tu misao 


(i svi podjoše u veliku dvoranu, te uhvatiše za quaiove. 


Igra započne uz smieh, podcik i hohot žena u zadim- 
ljenoj, vrućoj dvorani, na pola samo punoj pjanih ili 


 pospanih gostiju, u polutami umiruće noći, kojw tjeraše 


prvi bljesak zore, što je stao udarati na velike prozore. 
No za pol sata dosadi im ta zabava, a sad Sofiji padne 
na um nova: 

— Uzmimo fijakere, pa hajdemo u Maksimir zaju- 
tarkovati ! ' 

1 ovo bude primljeno pjanim oduševljenjem na ra- 
dost konobara, koji se već ne mogahu na nogama držati, 
jedva čekajući, da otidju posljednji gosti. 

Uz put se pjevalo i podcikivalo: svježi jutarnji zrak 
udario u glavu i omamio ih 'posvema. Blanušić zaspi, 
te su ga morali u Maksimiru iznesti iz kola u gostio- 

nicu, pri čemu nije njegovo odielo bez štete prošlo, jer 
su ga i po zemlji vukli. Gostioničara probudiše i na- 
ručiše zajutrak. Dok taj bude gotov, odlučiše se pro- 
šetati parkom, Roder sa Lidijom, a Dragan sa Sofijom, 
dok Blanušić ostade spavajući na klupi u gostioni. Prenos 
iz kola nije ga probudio, a Rođer sad nije ni mario da 
ga budi. Sofija i Dragan pustiše njega s Lidijom na- 
pried, te ih u brzo izgubiše s vida. Njih dvoje udari 
putem prema jezeru, korakom laganim, nešto umorni, 
upirući se jedno o drugo. Kad su prešli bielo oličeni 
mostić, spustiše se na jednu klupu licem spram jezeru. 
Ono se pružilo tiho, mutno, bez valova. Veliki tajni muk 
dizao se iz njega na površinu, lebdio nad tim ogledalom 
kao od olova i širio se u visine, do krošnja stoljetnih 
hrastova, ugniezdio se medju njihovo lišće, izvukao se 
iz njega, pa se prostro nad vrške do modruljaste neiz- 
mjernosti. Obavijao je cielu prirodu svojim tajinstvenim 
plaštem, koji toliko toga čini neprozirnim. Ili im se samo 
tako pričinjalo tiho? Zar nije sunce već prodiralo u 
kosim tracima, koji su pili rosu sa lišća i trave, zar 
nije obasjalo i kao oživjelo kip tamo na drugoj obali, 
zar nisu ptice zacvrkutale i zalepršale po granama? 
Ili su usnuli bili na časak, pa ih je u snu dodir- 
nula ona velika tišina proljetnog jutra? Ni Dragan 
ni Sofija to ne znadjahu. Osjećali su samo, ne dajući 
sebi računa o tome, da se nešto znamenito oko njih 
zbiva, nešto, što je veće i silnije od njihovih bića i 
od čega su zadrhtali, kao od studeni u svježem jutru 
kraj hladne vode. 

To je samo na čas bilo, u jednom od onih časova, 
što ih svaki čovjek u životu osjeti, sad manje sad više 
svjestno, i koji mu odkrivaju, da je čestica mala u ve- 
likoj tajni. Oni se sglednuše. Sofija se nasmije i pritisne 

Draganu cjelov na usta. Onda se njezine oči smrknu i 
ona prošapta: 

— Moj ubogi princ... to je naše zadnje jutro, 
što ga zajedno sprovodimo . .. 

Dragan se opet strese, kao od studeni, kao od do- 
ticaja nevidivih krila vjetra. Jeza mu prodje tielom, a 
nešto neopredieljeno sjeknu dušom. 

— Šta to kažeš? Zašto zadnje? 

— Ja ne znam još, ali: po svoj prilici. Morat ću 
ovih dana iz Zagreba. 

— Zašto? Kuda? 

Ona mu pripoviedaše nekakve razloge, poziv bo- 
lestne majke, ali on osjećaše, da to nije istina. No šta 
bi basnilo dalje ju pitati? Poznavaše on to. Kad mu 
šta kani reći, odmah mu reče otvoreno; misli li mu šta 
zatajiti, on joj ničim ne iztrže te tajne. Nikad mu ne 
reče svojega pravog imena, nikad ne saznade, odakle je, 
samo po njezinu govoru mogao je naslućivati, da je 
negdje iz Dolnje Austrije ili sa granice Moravske. O 
svojoj prošlosti nabajala mu je priču, kakvu obično take 
djevojke imadu u spremi: o zavodniku, koji ju ote iz 
roditeljske kuće, a onda ostavi osramoćenu. On joj to 
sad nije vjerovao, kao što joj ne vjerovaše ni da je kći 
jednog častnika, kao što joj ništa ne vjerovaše u ča- 
sovima sumnje. Nije znao, šta da drži o njezinim rie- 
čima, samo je zn&o jedno: da ga je splela onim svojim 
bielim rukama oko vrata i da dotle, dok se bude sjećao 
njezinih zagrljaja, ne će moći biti bez nje. I strastno 
mladenačkim žarom ju obujmivši, reče: 

— Ja te ne dam, ne dam, Sofijo, ti ne ćeš nikud 
bez mene! 

Njezine tamne baršunaste oči okretahu se naglo u 
očnicama. Na ustnama se pomoli lagan posmieh. 

— Hoćeš li sa mnom? 

— Ne znam, hoću li moći, odvrati on smeteno. — 
Na kako dugo ? Kamo? 

— To ne znam ni ja još... Ako me ljubiš, ti ćeš 
sa mnom, kud bilo! 

— Hoće li trebati mnogo novaca? 

— Mnogo, mnogo. — Ti znaš, ja nisam nikad od 
tebe novaca tražila, bijah s onim zadovoljna, što sam 
imala... Ali sad mi treba: za put, da poplatim du- 
gove krojačici, pralji i nešto sitnica drugih, tri, četiri 
stotine svega... 

Dragan se sbuni i zamisli. Odkud toliko novaca 
smoći? Što joj to treba? Kako da do sada nije ništa od 
njega tražila, a sada najednoć? Ili je prije imala drugo 
vrelo, pa je presahnulo? — Njemu bude vruće, kapljice 
znoja pomoliše se na ugrijanom čelu. 

— Ja ne ću moći dobaviti tako brzo tolikih no- 
vaca, — reče napokon. — Pričekaj, odgodi put za pet šest 
dana!... 

— Ne mogu, dragi moj. Iz kavane odlazim sutra, 
odkazala sam, već je druga primljena. Najđulje preko- 
sutra u jutro moram ići. 

— A kad ja ne bih mogao s tobom? 

— Morala bih sama otići. No ja ću ti se javiti, 
gdje sam, pa možeš za mnom doći! 

Dragana spopadne strah na te rieči. U duhu vidje 
se on razstavljen od ove žene, s kojom bijaše svezan 
bežbrojnim životnim žilicama, koja jedan dio njegove 
najbolje snage nosaše u sebi. I sva očajnost, sve bez- 
nadje časova, što bi sliedili iza toga razstanka, sine mu 
u duši i on se sgrozi. — Šta je bilo to? Od šta se 
prestravilo njegovo biće i šta je prošlo to njegovim ži- 
lama? Odkud ta iznenadna šutnja u sjaju velikog pro- 

ljetnoga dana, — šta se dogadja s njime? Velike liepe 
njegove oči potamnješe od prvog mraza života, što je 
stao padati na dosad zeleno polje njegove vesele mla- 
dosti. On je drhtao na cielom tielu, i pritisnuvši svoje 
goruće ustne na vrat Sofijin i obavivši joj glavu rukama, 
promuca : 

— Ne, ti ne smiješ nikud bez mene! I ja ću 
s tobom. ' 

Uzdignuvši obje ruke visoko, tako da joj se odjeća 
na grudima napela, poravna ona svoju razkuštranu crnu 
kosu, koju je a la vierge oko glave splela, i nasmieši 
se Draganu ljubezno ustnama. Tamne njezine oči gle- 
dahu mirno, neodgonetno preda se, ' 


Razstavši se od družtva, s kojim se do Bakačeve 
ulice dovezao, uputi se Dragan preko Jelačićeva trga 
kući. Bilo je oko devet sati. Mogao je računati, da se 
kod kuće ne će sastati s otcem, koji je u to doba već 
davno .za poslom u dućanu, a kojeg nije već dvadeset i 
četiri sata vidio. Tog sastanka ne željaše nikako. Znao 
je, da je otac ljut zbog dogadjaja s Ivankom, pa da 
njega još vidi ovako neizspavana, blieda od probdje- 
vene noći! S majkom će lako biti gotov. Možda će, i 
ne susrevši se s njom, moći do svoje sobe i leći, da se 
malo prospava. Najvolio bi biti već u krevetu, sam. 
Glava mu je težka, oči ga peku, grlo ga steže, a neka 
sustalost obuzela mu tielo, zlovolja sjela na dušu, — 
najvolio bi, da ga nema. Šta mu je to Sofija govorila ? 
Zašto odlazi iz Zagreba? Odkle će on uzeti novaca, 
da s njom ide? Odkle bilo, uzet će, ma i ne pitajući 
majku, ali on ih mora imati! 

Tu je eto kuća već blizu pred njim. Prava mo- 
derna kasarna, visoka na tri kata, bez izgleda i ljepote 

sjala se u jutarnjem majskom suncu, Ali šta to znači? 
Dućan njegova otca nije otvoren, željezna vrata na spu- 
štanje pokazuju svoje sive šibke na svim prozorima i 
ulazima? On se začudi, stane, izvadi svoj džepni sat. 
Nešto se moralo dogoditi, ta inače se dućan već u 
sedam otvara! I najednoć učini mu se ta prosta, velika 
kuća osamljena, mrtva, s prozorima zatvorenim u prvom 
spratu, s vratima i izlozima spuštenim, kao da krije nesreću 
kakvu. On se požuri u hodnik, uza stube. Svuda mirno, 
U toj kući, gdje su se inače po vas dan vrata otvarala 
i zatvarala, sluge, momci letjeli uz skaline i niz ska- 
line, ništa se sad ne miče. Hladan dah iz zatvorena 
hodnika polije ga po licu, a on se strese od groze ili 
slutnje. Časak oklievaše, bi li unišao ili ne bi, no naj- 
poslije ga nemir potjera napried. 

On nadje svoju mater u jedionici, gdje je spre- 
mala srebrninu. Na njegov korak okrene se ona od 
buffeta i njemu se ukaže lice bliedo, od suza zakrvav- 
ljenih očiju. 

— Šta se dogodilo? — zapita on žurno, unišavši 
sa šeširom na glavi. 

Gospodja Suzika gledaše ga niema, izgubljenim, 
nemirnim pogledom.. 

— Ah,tine znaš, nema te od jučer u jutro kući! ... 
Mi smo propali. 

— Propali? Kako? Propali? 

— Tvoj otac otišao je baš sada k sudu, da najavi 
stečaj, — odgovori mu mati i suze joj opet udariše na 
zaplakane oči. 

U utorak zbio se onaj sudar izmedju Krivošića i 
njegove kćeri, a još drugi dan bijaše Janko ljut na 
svoje diete. Uvjeren, da samo radi za njeziuu sreću, 
nije imao, šta da sebi spočitne, a srdio se na nju, što 

mu je dala povoda, da se onako razdraži i bude s njom 
okrutan. | u taj gnjev zamatao je on svoju žalost nad 
djetetom, jer ga je ipak boljelo, da je onaki bio s njom. 
"Tako mu taj drugi dan ništa nije htjelo da podje za 
rukom, nego sve naopako. Odkrije, da ga je krao jedan 
pomoćnik, koga je dan pred tim odpustio, i njegova 
šteta bijaše pri tom prilično znatna. To ga tim više 
dirne, što je u zadnje vrieme poput škrtca čuvao svaki 
novčić. Druečije se nije dalo živjeti. Režija ogromna, 
posao sve to gore ide, a kuća troši strašno mnogo, jer 
so zavalila u nekakve velike izdatke, iz kojih on uzalud 
već mjesec dana nastoji da ju izvuče. 

Uz to ga već osam dana briga tare, kako će pod- 
miriti jednu mjenicu u Trstu. Jednom je produljena, 
tvrdka za prekomorsku robu u Trstu, velika kuća braće 
Constantini primila je novu mjenicu na deset hiljada 
forinti na tri mjeseca, a taj treći mjesec izlazi koncem 
maja. Sad nema druge nego platiti, a on vidi, da pla- 
titi ne će moći. Jedva ima dvie hiljade u blagajni, a 
njegovi dužnici, koji mu tvrdo obećaše platii do pet- 
naestog, ne učiniše toga ni do danas, te ga samo za- 
vlače. On pak sam gotovim novcem ne razpolaže. Što 
je bilo, progutao dućan, taj prokleti veliki dućan, ko- 
jega se on toliko bojao, toliko mu se otimao, dok nije 
svojim sjajnim tezgama i policama, svojim bljeskavim 
staklima, iza kojih su tečne jestvine mamile prolaznike, 
i njemu zavrtio glavom, te ga zavukao u troškove i 
spekulacije, kojih se je nekad bojao kao živog vraga, 
Ali naslovi, časti, otmjena poznanstva, daleki izgledi 
za budućnost, najviše pak ta nesretna sviest, to bolestno 
zadovoljstvo nad javnim mnienjem, koje te drži za jed- 
noga od prvih trgovaca, te uživanje: vidjeti se uzdignutim 
nad fukaru, koja te broji medju milijunaše! Da sam 

nije znao kako, zahvatilo je to i Krivošića, toga do onda 
praktična čovjeka, kome je samo ono vriedilo, što zaista 
postojaše, koji je volio u istinu imati, a da nitko za 
to i ne zna, desetaču u džepu, nego se graditi, da ima hi- 
ljadarku! I njega kao toliko njih osvojila je ta bolest: 
pokazivati se pred svietom, zablenuti prostotu sjajem 
najprije onoga, što ima, a poslije i lažnim sjajem onoga, 
što bi htio da drže, e toga ima u njega! 

U njega je to nekako ušlo kao epidemska bolest: 
najednom ga uhvatilo, da nije znao ni kako ni odakle, 
da li je došlo s njegove žene, koja je od toga svagda 
bolovala, ili iz novog družtva, u kojem se našao. Tek 
je bilo tu, a mučilo ga je danju i noću, na snu i na 
javi se pokazivalo, i u — blagajni, koja sve praznija 
postajaše i koju on htjede silom preko noći napuniti, 
zaboravivši posve svoj dosadašnji liepi sistem slaganja 
novčića do novčića, kamena na kamen, obuzet ludom 
željom bogat biti, a dok to nije, za bogata držan biti i 
takim u istinu postati s pomoću kredita kod množtva. 

Još Krivošić ne bijaše izgubio sve pameti. Više 
puta — osobito kad bi se desile neprilike kod velikih 
plaćanja — nametalo mu se pitanje: kuda vodi ovakvo 
poslovanje? i sumnja da li se na ovakovoj obsjeni dade 
što stalno polučiti? U ovakim časovima sumnje navada 
bi ga opet zavela na stari put, pa je svoje namjere 
glede uvedenja raznih znatnih štednja uviek odgadjao 
na zgodnije vrieme. Nije se ni dalo tako lako izaći iz 
stare, duboke kolotečine. Kolo se zaletjelo njom, pa je 
trebalo energije zaustaviti ga i na čisti put okrenuli! 

Te pak energije bilo je u Janka svakim danom 
manje, što je više zagrezavao u kolotečinu, u koju ga 


je novi život povukao. Taj novi život tražio je od njega, 


da veliki dio svojega vremena troši u druge stvari, a 

ne u svoj posao. Dok je on prije nekad — u malom 


dućanu u dolnjoj Nici — od jutra do mraka bio 
u poslu, nadgledao i sam radio, u svaku kesicu za- 
virio: — sad, kao zastupnik, član i odbornik mnogih 


od onih bezbrojnih zagrebačkih družtava, morao je 
svaki čas tamo u sjednicu, onamo na sastanak, pa opet 
nekud na dogovor. Više puta je on ovakvim dužnostima 
kanio izbjeći, ali uviek bi se pojavila Suzika sa svojim 
savjetima, razlozima, nagovorom. 

»Treba se pokazati, svagdje biti na svom mjestu: 
ljudi ne smiju zaboraviti, da si ti tu, a zaboravit 
će, ako budeš uviek čamio u tom dućanu!... Tko 
hoće da što vriedi, taj mora biti svietu uviek na očima, 
ne dati se potisnuti natrag...“ Tako je ona govorila, 
još uviek obsjednuta mišlju, da će njezin čovjek i naj- 
više časti postići moći i time obitelj uzdignuti, samo 
ako radi bezobzirno, idući k svom cilju, kako su i drugi 
iz ništa postali sve, što su hljeli. 

I Janko je letio na sjednice, te se u njima dugo- 
časio, trčao od jednog sastanka na drugi, i u njima 
mučao, a dotle su pomoćnici, naučnici i sluge gospo- 
darili u dućanu, raznosili robu na sve strane i odbi- 
jali mušterije nemarnom podvorbom. U početku ga je 
zamjenjivala Suzika i sama sjedala za kasu, kad bi on 
bio zapriečen. No kasnije nije ni ona više to mogla, 
zaokupljena svojim družtvenim obvezama, ili što joj se 
činilo preprosto sjediti u dućanu, pa nije ni ona više 
dolazila nego samo onda, kad je htjela da izvadi no- 
vaca iz blagajne. To je pak najradje činila, kad Janka 
ne bijaše, jer njezini izdatci bijahu tako veliki, da se je 
bojala Janka, ako za njih sazna. Mogla je, istina, dosta 
na račun i dug uzimati i činila je tako, ali je bilo 
mnogo izdataka, koji su se morali gotovim pokriti, kao 

V. T. B.: U malome svietu. 12 

na primjer za potrebe Draganove, a za te je do novca 
ola doći samo na taj način. ' 
E a je dakle vidio, da sve ovo i vodi par 
ali je preslab bio da se odupre, a možda Ka Ba 
prekasno bilo. On se zato zavezao samo u velike i 2 
boke brige, kako da uzpostavi u Da a ih 
vjesje, kojega više nije bilo. Mislio je i na to, S a 
posao napusti, pa da otvori veliku bodegu, .. .. 
nagovaraše neki zastupnik. firme The nean o ke 
Company. Ali je za to trebalo kapitala, kojega ta 
njega nije bilo. Zadnju gotovinu bijaše _ kojo 
lišta, koja mišljaše, da je jeftino kupio, a sa len : 
nije ni za polovicu kupovnine htio da ra 2 
bijahu zajmovima obterećena. Pokušao je spekula s. 
sa žitom, nakupovao proljetos množinu i je a 
ali je ljetos izgledala žetva, da će izvrstna a . 
u zobi i ječmu, te on morade svoje zaključke a 
prodati uz mali gubitak, bojeći se većega. s o ma 
ništa više nije uspievalo, on se sve više gubio u bri 
gama i nije više opažao, što se oko njega Poaa 
njegova kosa i brada pobieljela u tom; kao ia . 
ono malo inja od prvog mraza zapao svježi, gusti snieg. 
U ovom svom stanju nije on znao, šta se s + 
govom djecom dogadja. (0) pogibli, u mo la : < 
našla, nije ništa slutio; dokle je s Klinarom doš I v : 
.je u onaj čas istom, kad se Ivanka onako smjelo za 
stavila, da ga brani kao svojega vjerenika. On se S 
na nju okosnuo, a drugi dan ne mišljaše više na 2 
prizor. Tek u podne, kad se sjelo k ručku, opaziše, a 
nema Ivanke. Upravo Krivošić zapita, šta je s njom, : 
dobi odgovor, da je jutros izašla, a nije se tad 
tila, kad mu služkinja donese jedan nak je : 
pismo, koje da je služnik predao. Gladan, kako je o 

posla došao, nije se Janko dao smesti, da posrče svoju 
čorbu, te ostavi oba pisma kraj sebe na stolu. Svršivši 
juhu, pogleda oko sebe i opazi, da ni Dragana nema. 
Samo Mila, nešto blieda, nešto smetena sjedjaše kod 
stola uz majku, i Gjurica, mali gimnazista, i on već 
fićfirić, povedavši se za primjerom starijega brata. 

— Dragana opet danas nema? — promuca Krivošić 
sa zalogajem kruha u ustima i brišući ubruscem biele, 
oštre brke. 

Suzika ga izpriča, otišao je sa svojim družtvom u 
Samobor, večeras će se povratiti. Janko slušaše samo na 
pola i otvori brzojavku, a preletjevši ju, odmah se maši 
za pismom. Ruke su mu podrhtavale, kad je čitao kratko 
pismo [vankino, u kojemu javlja, da je odputovala u 
Gradac, k majci Klinarovoj, da mu odanle pomoć i spas 
donese. Činilo se, da pismo ne čita pazljivo i da ga ne 
razumije, oči su mu se bar krale natrag na brzojavku, 
i on zbilja položi pismo kraj tanjura na stol i uze opet 
brzojavku u ruke. Svietlo-modre oči, koje su se gotovo 
uviek smijuljile, prekriše se kao velom, zasjenjene onim 
riečima na papiru. Pet, šest puta čitaše, dok shvati tu 
lakoničnu viest: — Constantini insolventan, doznačite 
odmah novac, — što mu ju posla poslovni prijatelj iz 
Trsta. Lice mu postajaše sve bljedje, dolnja ustnica 
drhtaše. Ne kazavši ni rieči, ustade od stola i ode dolje 
u poslovnicu. 

Za tih pet težkih časova vladaše kod stola tiha, 
mučno savladavana napetost. Djeca jedjahu, pogledava- 

jući na roditelje, a Suzika ne skidaše oka s muža. Nje- 
zino srce žestoko kucaše i radoznalost joj dah otimaše, 
Iz vana prigrijalo majsko sunce na prozore i kupalo 
toplim zrakama glave djece, predmete u sobi i kana- 
rinca, koji u svom kavezu kao uviek za jela cvrkutaše 

svoju veselu pjesmu suncu i životu. I život javljao se 
s ulice štropotan, bučan, bezobzirno valjajući svoju 
kuglu mimo i preko stvorova. Tu pak kao da je svojom 
težinom pritisnuo cielu obitelj: kanarinac evrkutaše, a 
ljudi mučahu, obuzeti očekivanjem nečega nenadanog. 

. Jedva što je Krivošić iz sobe izašao, prihvati nje- 
gova žena Ivankino pismo i pročita ga. U prvi mah, 
shvativši tih nekoliko rieči, u kojima djevojka javlja i 
opravdava svoj čin, te moli za oproštenje, srčba ju 
obuzme i ona stiskaše u ruci pismo gotovo pomodrjela. 
Onda njezini osjećaji nadjoše oduška u suzama i jecanju. 

— Nesretno diete, nesretno diete! — jecaše ona samo 
i ne mogavši izdržati tu, ode i ona iz sobe za mužem, 
ostavivši djecu začudjenu s Marijanom. 

Ona naaje Janka dolje u malom, staklenim stie- 
nama obkoljenom comptoiru, glave nagnute nad poslovne 
knjige, kao da ne čuje njezina dolazka, prenuvši se 
istom, kad je rekla: 

— Šta ti ovdje radiš, dok je našeg djeteta nestalo ? 

On težko podigne glavu i pogleda ju kao odsutan 
duhom: 

— Šta ti to kažeš? 

— Zar nisi čitao njezino pismo? 

— Pismo? Da, pismo, nekud je na izlet otišla... 
u Samobor... 

Suzika ga gledaše začudjeno. Što je tome čovjeku ? 

— Kamo su ti misli? Ja sam ti rekla, da je Dragan 

otišao u Samobor, a Ivanka je bila kod Klinara i otišla 

k njegovoj materi u Gradac. Jesi li ti pri sebi, kad tako 

govoriš? Čitaj! 

Ona mu pruži pismo, a on se vidno naprezaše, da 
sad na nj svrati misli i shvati mu sadržaj. Pročitavši 
list, spusti ga tromo rukom na stol i šane: 


i 

ša A to mi je još trebalo! 
pita Suzik šta ima još, šta može biti gore od toga? — za- 
desk, si ra novo uznemirena, videći da ihorg još 
a ,» što ga je više potreslo 
nije š hh » Nego ova viest, 
J ri: pomisli ona, poor a ruka 
ća Majk“ a. 
_ Firma Vime Još nešto, — reče on, ustavši zažaren 
ika ea stantini, kojoj imam da platim deset hi 
Diet 2 “ma " a ako ne platim, propao sam i S. 
obitelji doba e 3 kuće odbjeglo, moj glas, sreća is 
Bil Pjea je na rub propasti i to sve, o o! : 
ilo j : kaja 
u lice đa joj pa . da baci ženi srašku obtužbu 
A , da je sve to ona skrivi : Pa 
to još ne reče. Savlada s € dati aki ali on joj 
. kog i “= znala, što se zbiva s Ivankom ? 
: * OKANI "Mi bi to slutio? p < 
" se nesreća na jedan put! Šta ćemo sa ev dragi, 
i poduzeti? sad, šta misliš 
— Šta 9 ' 

“za nas iz log Za Ivanku je sve Prekasno, ona je 
da fa gubijena i ne govori mi više o njoj! Ne ; 
šta i. sja ! 

a die > “g - Moje diete, pa tako što neda: 
misliti na eia Pon. pod stare dane? Ne, ja moram 
, Što se još spasti dade! : 

leda: : : š p ade!.., Rač 
ra, .. čekaj što dobiti, pa letim u grad, du 
ca, da moljakam ovom si sadi 
me tudii kudi i : m siedom glavom 
=. dA pra izvuku iz propasti. Ne ašgljere K ća 
: mi! Ostavi me sad, trebam mira , Propali 
šok A ma prekidano, uzdišući i drh- 
ka 1 Njegova žena n : ' 
re : . e usudi iš 
ĆI, maii suzama u očima izadje iz Pad Mi 
'IVOŠIĆ Se opet nadvij sa “ 
. je nad knjige i : 
u pi : ijige 1 uton 
Heakniko Pokraj njega, u loše sita šo 
PE posao, ljudi dolazili i odlazili, Filma s 
Je pogledavši radoznalo kroz staklene stiene 2 
na 

a, začudjeno, što on već u ovo doba sjedi 
i računa i reda brojke u dugim nizovima pred sobom 
na papiru; on sastavljaše bilancu, da vidi, bi li i kako 
bi mogao izvući kuću iz ove krize. Ali računao on kako 
mu drago: brojke su neumoljive i ne daju se iz kolone 
ati u kolonu aktiva. Tu stoji pred njim ve- 
Constantini sa deset hiljada, pa do- 
spjeli račun sisačke tvrdke za žito sa osam hiljada, druge 
mjenice u prometu dvanaest hiljada, računi drugih tvrdka 
i“ contocorrente trideset i jedna tisuća, svega šestdeset 
i jedna tisuća pasiva, — do sad njemu poznatih. On 
gleda inventar, računa tamo i amo, zbraja tražbine, 
no sračunavši šestnaest hiljada svog contocorrenta i traž- 
bina, pet hiljada za namještaj i pokućstvo, šest hiljada 
za gradilišta, (koja samo polovicom. ciene uzima, jer je 
isto tolika hipoteka na njima) — i računajući robu na 
skadištu najviše sa dvanaest hiljada, te oko šest tisuća 
vrjednosnih papira, akcija i gotovog novca, — ne može 
više da zbroji od četrdeset i šest hiljada aktiva. — Ovaj 
resultat ga prestraši s toga, jer je tekući račun u ovom > 
mjesecu znatnije porastao, a tražbine se prema prošlom 
za. više smanjile, nego što se mogao nadati. — U ovaj 
čas dakle, ne uzevši u obzir kućne račune, njegov manjak 
iznosi do sedamnaest hiljada forinti. : 
Krv mu udari u glavu, težke kaplje znoja pomo- 
liše se na čelu. No još nije očajavao. Varao se je dosad 
o pravom stanju pasiva, možda se vara sada u raču- 
nanju aktiva, jer je računao od prilike, samo u okrug- 
lim brojkama. Može biti, da inventar više vriedi, može 
biti, da zemljišta sutra poskoče u cieni, a koja se država 
zarati — politički položaj je i onako od dana do dana 
sve napetiji — pa aktiva poskoče za polovicu! Glavno 
je u ovaj čas naći sredstva, da izplati Constantinija, 


svojeg glavar 


pasiva uvrst 
lika cifra tvrdke 

jer o tom zavisi glas nje 
ž : ko : 
adajaj koa g jegove tvrdke, a s tim i sva nje- 
I ža 
ma rao . od se sata mučnoga računanja izadje 
abrinuta lica, spušten i jeni 
nogu, da traži u građu miske aienavaci 
Bi . . > : 
m. bs to za njega težak put. Vičan na sama sebe 
shes njati, kroz dvadeset godina svojim obvezama na 
e mije kog ni o čijoj dobroj volji i milosti 
> sla sta prisiljen, da ide moljakati! Ali u 
: .riiu ilo još sve zlo: i dužnost i obzir spram sebi 
Bad “dugel je, da se dade na taj mučni put, da 
stu šiju i stisne zube i šaku; što još bi 
jaše: sav će trgovački sviet rar _ 
“ ačk saznati, da je on pao u ne- 
u da su plaćanja zapela, da on nije u nsloj a8 

i za taj slučaj mu ponudi usluge svojeg zavoda, no ovaj 
čas — ultimo je na vratima, silna plaćanja, velika po- 
duzeća bankina, princip o stanovitoj granici, do koje se 
može ići i preko koje se ne prekoračuje bo pregršt 
drugih rieči i fraza, samo ne novaca, samo gira ne ima- 
djaše za ubogoga Krivošića taj novčar, koji jeu mnogu 
blagajnu bolje vidio nego sam joj vlastnik. Krivošiću se 
tlo izmicalo izpod nogu, on je smeteno i s prisiljenim 
smieškom gužvao svoj šešir u rukama i otišao. Ne bješe 
se naučio moljakati ni lagali, a valjda mu ni to ne bi 
bilo pomoglo, sve da je i znao. ' 

Najposlije ode jednom tvorničaru pokućstva. Taj bar 
nije bio angažiran kod Constantinija, poznavaše se dobro 
s Krivošićem i ovaj mu je zimus tek izplatio pet hi- 
ljada za uredjenje svojeg dućana i stana, bijahu prija- 
telji i iz kavane, te govorahu jedan drugome i ti! Alli 
tu doživi Janko razočaranje. 

— Rado bih ti pomogao, dragi moj, — govoraše 
trgovac, omašan, veseo čovjek, osobito živahnih očiju u 
ogromnoj glavi, — ali sam znaš, rdjava su vremena, prvi 
jena vratima, a ja imam deset hiljada mjesečne režije. 
Napokon, ne srdi se, stari moj, ha, ha, ha, malenkost 
je, ali znaš, malenkost tu, malenkost tamo, čini veličinu: 
naš stari račun nije poravnat! 

— Kakvi račun? — začudi se Krivošić. — Ta ja 
sam ti u siečnju platio sve. 

— Izvrstno, sve, što je do siečnja bilo, ali je u 
veljači tvoja milostiva opet uzela nekih sitnica, ogledala, 
sagova, slika i tkanine, svega skupa, prijatelju dragi, 
cijela jedna hiljadica i osam stotina... kao medju pri- 
jateljima i bez kamata. 

Krivošić se osupnuo od čuda. On o svemu tomu 
nije ništa znao, što je Suzika uzela i ne pitajući ga. 

— Ah, da, moja žena, sjećam se, da mi je onda 
govorila, no poslije me ne sjeti pa ja zaboravih... 
mucaše Janko gledajući na stranu. — No, oprosti, bit 
će, samo ovaj čas ne mogu. 

— Ništa, ništa to, ja ću još koji dan pričekati, 
samo ne zaboravi na me na prvoga! — dovikivaše mu 
Prijatelj, kad se žurio, da što prije izpane na ulicu. 

Ovo ga smuti i razljuti. Kako je ona mogla, a da 
njemu ni rieči ne kaže o tome — dugove praviti, dvije 
hiljade gotovo, dok je on tolike već novce izdao za na- 
mještaj kuće! Zaista, krasan je ovo dan, mišljaše u sebi, 
što li ću još čuti danas! 

Bilo je već šest sati, on je tri sata letio i obijao 
tudje pragove, da se sramoti, a uzalud. Danas se više 
nije dalo ništa učiniti, pa odluči, da će sutra po što 
po to prodati gradilišta i podignuti zajam na dječiju 
kuću, ako to uspije izposlovati. 

Kao munja pronesao se Zagrebom glas o padu ve- 
like tršćanske tvrdke, s kojom su mnoge zagrebačke kuće 
bile u poslovnoj svezi, a ne manje brzo saznalo se, da je 
Krivošić uzdrman i da svuda traži pokrića. Dok je on 
išao od prijatelja do prijatelja, one nevidljive ruke, što 
drže nit, koja sav trgovački sviet veže zajedno, učinile 
su, da se je za čas u Zagrebu i izvan Zagreba saznalo za 
njegovu nepriliku. On se o tome uvjeri, dok je došao 
kući. Na stolu u poslovnici stajaše već hrpa brzojava i 
pisama: sve računi i opomene na platež, iz Trsta, Beča, 
Siska i Zagreba, a još uviek dolažahu trgovački teklići 
i službenici, noseći velika siva pisma. Krivošić se razljuti : 
»Ta još nisam propao, do vraga!“ klikne, a odmah se 
i gorko nasmjehne: ,Takav je sviet! Još se lešina ni 


ohladila nije, da, još je života u njoj, miče se i brani, . 


a već grabežljive zvieri nasrću na nju!“ 


omnes 


o 

On uze pregledavati račun za računom, opomenu 
za opomenom. Bilo ih je tu pred njim takih, koje oče- 
kivaše, i takih, kojim se ne nadaše. Sve se požurilo, sve 
se pobojalo za svoju paru i tražilo odmah platež ili 
odgovor. No bijaše i takovih, o kojima ni ne slućaše, da 
postoje, osobito medju računima kućnih dobavljača. Tu 
je mesar tražio dvije stotine, tamo pekar gotovo stotinu, 
pa slastičar više od dvije stotine! Krojač njegov i Dra- 
ganov predlagaše račun od osam stotina forinti, a kro- 
jački atelier M=** Drinić malo ne dvije hiljade. Napokon 
se i prijatelj trgovac pokućstvom požurio, te i on svoj 
račun poslao. 

Krivošiću se maglilo pred očima od tih brojki i 
kosa mu se ježila. Šta je to njegova žena radila iza nje- 
govih ledja? Mjesec na mjesec davao joj je ogromne 
svote za kućne potrebe, svote, što su doprinesle, da je 
blagajna ostajala prazna i poslovna plaćanja zapinjala, 
pa uza sve to još ovoliki dugovi, koji povišavahu pa- 
siva za gotovo pet hiljada forinti. U što je trošila tolike 
novce, u slastice, oprave, gostbe, šešire i haljine? Sto- 
tine i stotine za takve stvari uz one hiljade, što ih jeon 
sam izplatio! Pa kamo sve to, kako da on od toga 
ništa nije vidio? Ah, šta je on znao, šta je ženski šešir, 
šta je ženska oprava, ono nešto sitno, fino i tanko što 
ne važe ni kilograma, a proždire stotinjarke! Šta je on 
o tome znao, koja je razlika sa obitelju od pet šest glava 
živjeti čedno u dolnjoj Ilici kao mali gradjanin i živjeti 
u sred grada, u vrtlogu družtva i otmjenog svieta kao 
veliki gospodin! I sve to bez njegova znanja, iza nje- 
govih ledja, kradimice, da, kradući njegov znoj i njegovu 
muku. O, zar je sam bies ušao u tu ženu, te je njega 
i djecu survala u propast. Onda, lanjske godine, kad joj 
je ono novac zavrtio mozgom i ona se zaželjela gospod- 

stva, dugo joj se opirući, pomislio je on napokon: 
,Ta zašto se i ne bi užili dobra pod stare dane? Na- 
mučili smo se, stekli smo, zašto da i mi i djeca ne 
okusimo nešto bolje?“ I on je sebi sve to prikazivao 
u primjerenim granicama, spram svojih sila i obzirom 
na budućnost, pa gle, kamo je to dovelo. Njoj se htjelo 
gospodstva, sjaja, gostbi, kočija, zlatnih dvorana sa svi- 
lenim tkaninama, srebrnog posudja i draguljnih nakita! 
Kao da sve to može smoći trgovac, koji živi o dnevnom 
prijmu, što često jedva dostiže dnevne izdatke, a više 
puta im se i ne približuje! 

Gdje su mu bile oči? I one obmanute sjajem, za- 
vedene obsjenom ugleda, sazdana na umišljenom bo- 
gatstvu. Gdje su mu bile misli? U poslu, u vječnoj brizi, 
kako će više steći, da sebe zadovolji i da ima mira u 
kući od nikad mirne žene, u gramzenju za bogatstvom, 
koje se preko noći stječe, za častima i ugledom, samo 
visoko, visoko, samo što dalje od opanka časnog, u 
kome je bio čedan, sretan i zadovoljan! 

Take i svakojake druge misli trzale mu glavom, sad 
ga razpaljujući, sad obarajući ga, da mu se srce stiskalo 
i suze mu udarale na oči. Već su pomoćnici bili otišli, 
težki gvozdeni kapci spustili se na prozorima i vratima 
dućanskim, a plin gorio nad njegovom glavom, dok 
je nad knjigama, računima i spisima sjedio u poslovnici. 
Poslaše po njega, da ide večerati, on iztjera služkinju. 
Kasnije dodje sama njegova žena, pitajući ga, hoće li, da 
mu dolje pošalje štogod. 

— Odlazi, gubi mi ses očiju! — vikne joj, čim se 
pomolila na vratima, i zalupi joj ova pred nosom. 

O, kako ju je mrzio u ovaj čas! Kako je prokli- 
njao dan, kad ju je uzeo! Jer ona bijaše sad svemu 
ovome kriva. Ona je skrivila, da se Ivanka izgubila; 


=". 


188 


ona, da od onog dječka, koji ništa ne uči, ništa ne radi, 


ne će nikad biti čovjek; ona, da je svoj mučno zašte- 
djeni liepi imutak u ludo potratio ; ona, da mu se danas 
kuća njiše nad glavom, te ne zna, kud će ju sklonuti 
pod stare dane; ona i on sam, što joj nikad nije bio 
mužem, nego sinjom kukavicom, koja se dala vladati 
od ženske pameti! I već je htio poletjeti za njom, da 
ju zgrabi za vremena, da ju svom snagom strese i u 


lice joj prikriči: ,Kuda si me dovela, šta si iz mene ura- ' 


dila?“ Ali knjige, spisi i brojevi vukli su mu opet po- 
glede na stol i on stade, nagne glavu nad njih, pa opet 
računaše, razmišljaše, tražaše sredstva, da izbjegne onome 
skrajnjem, pred čim je strepio: sudbenom pečatu na 
vratima svojega dućana. 

Računao je i smišljao u gluhu noć, uviek na novo, 
uviek bez uspjeha. I kad je već vidio, da nema drugog 
izlazka, nego samo jedan, pobaca knjige i račune u bla- 
gajnu, pa se shrvan i umoran izvali na mali divan i na 
pola ležeći zaspe u cik zore. 

Prenuvši se prije sedam, stade odmah izvoditi svoju 
odluku, s kojom je jutros zaspao. Slugama ne dade da 
otvore dućan, njih i pomoćnike izplati podpuno i od- 
pusti. Onda zaključi račune, izpiše na list papira izkaz 
pasiva i aktiva, te se uputi k sudu, da najavi stečaj. 


X. 


Svoju odluku, da se ide prijaviti insolventnim, bijaše 
Krivošić na polazku priobćio svojoj ženi i otišao, ne 
čekajući da čuje, šta će ona na to kazati. Ona ostade 
zapanjena, šuteći, jer nije bila podobna da što kaže, niti je 


smjela. Premda je inače sasvim svojim mužem vladala, , , 

ovakvog, kaki je sad bio, bojaše se, znajući, da on u 
ovakovom razpoloženju ništa i nikoga ne sluša, nego 
se sasvim podaje svojim čuvstvima. Od muke joj dodjoše 
suze na oči i ona gorko plakaše. U čas zaboravi ono, 
što ju je jučer najviše peklo: Ivankin čin, te gledaše 
pred sobom samo jedno: tu veliku sramotu i poniženje 
pred svielom, taj jadni povratak u tamu svoga negdaš- 
njega životarenja, iz kojega već nikad nema povratka. 
Vidjela se opet u kuhinji za ognjištem, u sobama 
s krpom i metlom u ruci, sred nizkog staranja za objed 
ili za poderane dječije čarape. Tako je dakle brzo prošao 
njezin liepi san, najljepši u životu joj, što ga je snivala 
o sreći i blagostanju svojem i onom svoje djece! Tako 
brzo morao se svršiti i u tako gorko prenuće se pre- 
tvoriti. Gorko je za nju bilo, tako gorko, da je to samo 
ona znala, koja je osjećala, da je onaj san bio sav 
sadržaj njezina života. 

Zato se cieli svoj viek, najljepše svoje godine poni- 
žavala, odricala i mučila, da može jednog dana u sjaju 
svojeg bogatstva stati uz bok tolikima, kojima je zavi- 
djala liepu haljinu ili šešir, otmjeni stan ili družtveni 
položaj, pa kazati: ,Ravna sam vam!“ I san je krasno 
bio započeo; sve joj je polazilo za rukom tako gladko, 
te je sasvim zaboravila pitati, kako to ide i na čiji 
račun. Živjela je u vrtlogu svoje sreće, zablenuta sjajem, 
koji ju okruživaše. Imala je stan, u kojem je mogla 
kneginje primati, počela dobivati pristup u najljepše 
družtvo, njezine kćeri u toilettama mladih princesa ima- 
djahu prijateljice u prvim zagrebačkim kućama, a ona 
sama, Suzika, kudgod je došla, znalo se tko je ona i 
izkazivala joj se časl. Ali još ne bijaše sve postignuto, 
najljepše ležalo je u budućnosti, u nedalekoj budućnosti, 
kad se Krivošić, stekavši dosta imutka — ona više nije 

pitala kojim računom? — bude mogao povući od posla, 
živjeti kao pravi gospodin o svojim dohodcima, a ona, 
poudavši sjajno svoje kćeri, sred otmjenog rodbinstva i 
družtva ponosno gledati oko sebe i ne morati više 
trpjeti, da se na nju samo odozgor gleda. Kao da je 
sva snaga ljudskog i prirodnog nastojanja za usavršenjem, 
za podizanjem od stepena do stepena više, u ovoj ženi 
u tom obliku došla do izraza, tako je ona gramzila za 
jednim samo: da se izkopa iz tihog, čednog kruga malih 
gradjana i popne više, sve više, da ne bude zadnja, 
nego medju prvima. 

Pa nakon cigle pol godine ovakovo razočaranje! 
Namjesto više: natrag u tminu, možda još dublje nego 
prije. Kako je to došlo? pitala se sad, lamajući rukama, 
dok je hodala po sobama kao izvan sebe. Tko bi to 
mislio, tko bi se samo u snu tome mogao nadati? 
Mnogo se trošilo, istina, ali zar nije posao donosio upravo 
ogroman dohodak prema prijašnjem? Kamo dakle taj 
silni novac? Jedva je vidjela pred sobom šta, u što je 
potrošen, — kud je dospjelo drugo? Šta je radio Kri- 
vošić? Upuštao se u velike spekulacije, ili možda trošio 
negdje na strani, bez njezina znanja, na ženetine? 

Ova posljednja misao uzbudi joj svu krv i ona je 
stiskala zube i rubac na usta, da ne zajeca od jada i 
muke, pa kad te sumnje nije već mogla da podnosi, 
stane ju sama pobijati i braniti se od nje. Ona se sjeti, 
da se Krivošić kad i tad tužio, da dohodci nisu toliki, 
koliki bi trebalo da budu, da su troškovi veliki, a sjeti 
se, da bion s takim tužbama odmah i zamuknuo, dok 
bi udarila u suze i u predbacivanja, da joj on ne ušti 
ono malo veselja, što ga ima nad liepom haljinom ili 
namještajem, ono malo zabave u dobrom družtvu. Ona 
je zaboravila, koliko se to puta ponovilo, koliko je puta 

Krivošić uzmaknuo sa svojim pokušajima, da najposlije 
pusti, neka ide kako mu drago, doviknuvši joj: ,Samo 
onda nemoj mene kriviti, ako do čega dodje!“ 

I zaista je do nečesa došlo, do strašnog preobrata, 
kakovom se nije nadala. Tim strašniji bijaše za nju taj 
preobrat, što joj je neprestano pred očima lebdio sviet, 
t. j. zagrebački jezici, koji će se sad nasladjivati sladkim 
plienom, njezinim poniženjem. Ona je već vidjela savjet- 
nikovicu Šepurićku, koja joj zavidjaše njezine toilette, 
gdje ju na ulici mjeri od glave do pete, slušala je ženu 
trgovca Malića, gdje u družtvu svojih prijateljica kliče: 
»Ah, molim vas, tko je još vidio toliko gospodstva u 
gradjanskoj kući!... Oni debeli lanci od venecijanskog 
zlata! Ona garnitura od brokata! Gdje bi sve to Kri- 
vošić smogao od svojeg dohodka?“ I još više takih i 
sličnih i zlobnijih opazki njezinih dragih i milih prija- 
teljica zujilo joj ušima, osobito pak od onih, koje joj 
bijahu prenizke, odkad se bila podigla, koje je zane- 
marila, ne dospievajući da se njima bavi, zaokupljena 
jednome, da ju ogovaraju, da 'se vesele njezinoj nesreći, 
a ona je morala sagnuti glavu, poniknuti pogledom i 
mučeći opet trpjeti, da zloradi i oholi pogledi gledaju 
opet preko nje i mimo nju. To ju je boljelo i tjeralo 
ju u očaj. 

U to bješe Dragan došao i ona mu izjada cielu 
nesreću. On ju je slušao iznenadjen, poražen i onda 
tiho, tromim korakom otišao u svoju sobu. Ubogi dječko, 
mišljaše Suzika, koli težko pada i na njega ta nesreća! 
U vrtoglavici svojeg novog života bijaše ga ona obasula 
svim najboljim, što je imala. Kupila mu liepa konja i 
kolica, davala mu, da se odieva najskuplje i najotmje- 
nije, nosio je rublje od finog batista i čarape od svile, 

skupocieno prstenje, narukvice i lance; što je ikoji 
»kavalir“ u gradu imao, imao je i on, a sad je opet 
trebalo da postane ubogi djak, koji mora dan i noć 
nad knjigom sjediti, da danas sutra dobije tvrdu koru 
hljeba! Kako će on to podnieti, kako će se snaći u toj 
nevolji, tako razmažen, tako navikao svemu dobru? A 
isto je s Milom, sa Gjuricom, kojima su ovim časom 
sve nade u liepu budućnost uništene i Bog zna, šta će 
još od njih biti, možda još gore nego od one nezahvalne 
Ivanke, koja sramotu i poniženje čitave obitelji još 
umnožava. I opet joj potekoše suze, težke i jadne. 

Tad joj padne na um, da će se morati razstati od 
liepih soba, od novih predmeta, skupih stvari, jer toliko 
je znala o stečaju, da sve dolazi ,na bubanj“, kad se 
taj otvori. Sva ta udobnost, sav sjaj, sve liepo i svietlo 
nestat će opet, kako je i došlo! Zar upravo sve da 
izgubi? Ne, nešto će se dati spasti, spraviti kod dobrih 
ljudi, dok ta nevolja ne prodje preko njihovih glava! 

I ona se odmah požuri da izvede svoju namisao, 
dok još nije kasno. Pozove služkinju, da joj donese s ta- 
vana kovčežić, i stane iz ormara vaditi skupocjenije 
stvari: nakite najprije, pa vrjednije predmete od toilette, 
svilene haljine. Kako je taj posao započela, tako joj je 
srce željelo, da sve više spase, boljelo ju ostaviti to ili 
ono, i ona dade donesti još jedan kovčeg i jedan san- 
duk, da spravi unutra sve, što bijaše skuplje i njoj 
draže. Da posao brže ide zarukom, zovne Marijanu, da 
pomaže. Premda nije za Marijanu osjećala nagnuća 
— već od prvog dana, kako je ona u kuću došla, uvjeri 
se, da joj nije onako simpatična, kako joj se pričinila 
kod Drinićevih, (a da ipak nije mogla za to navesti 
nikakova razloga) — opet je zovne u pomoć, jer mišljaše, 
da se u nju može pouzdati. 

Marijana dodje tiha i čedna i pomagaše svojim 
mirnim načinom bez buke, bez rieči. Bila je živa opreka 
Suziki: dok je Suzika svaki posao obavljala naglo, 
žesteći se, vičući i grdeći i za to često zlo obavivši, šta 
je kanila, i morajući iznova isto raditi, išlo je Marijani 
sve mirno i sigurno od ruke. Ako je Suzika zabacila 
gdjegod rubac ili ključe, premetnula bi i uzbunila 
cielu kuću, tražeći zametnutu stvar, dok ne bi došla 
Marijana, svojim dugim. laganim korakom koraknula 
tamo i amo, svojim velikim sivim okom pomno pre- 
gledala oko sebe i našla rubae ili ključe u džepu Su- 
zikine_ suknje, ili blizu gdjegod. Krivošićka bi onda vi- 
djela, da je njezina uzrujanost bila suvišna i smiešna i 
to joj bijaše neugodno. 

Već za prvih dana ne svidjaše joj se ta žena. Gle- 
dala je tako mirno, a tako prodirući iz onih velikih 
očiju, da se Suzika nije mogla oteti nekom čudnom 
osjećaju, koji je naličio zebnji ili jezi. Ili je to kakva 
slutnja bila? Ona nije znala, tek joj blizina Marijanina 
ne bijaše ugodna. Stalno bi ju bila odpravila iz kuće, 
da joj nije trebalo te žene. Ali u kratko vrieme znala je 
Marijana postići, da se bez nje ne bi moglo biti. Svojom 
blizinom nije puno dodijavala Krivošićki, ona je imala 
osobito svojstvo, da se umjela tako stisnuti u kut, tako 
s puta ukloniti, te .je ne bi gotovo ni opazili, poput 
prikaze bi odmicala svojim visokim i nježnim tielom, 
svagda odjevenim u uzku tamnu haljinu, ne crne i ne 
smedje boje. Njezinih koraka nikad nisu čuli, njezin 
glas riedko. A ipak je ona obavljala najviše posla u 
kući. Podučavala je djecu, pomagala. gospodarici i za 
malo dana preuzela najveći dio njezinih briga. Krivo- 
šićka to dopusti, jer je sama bila sad zabavljena drugim 
stvarima, i ako je stan bio i u najvećem redu, ako je 

V. T. B.: U malome svietu. 13 

svatko u kući svoje, što je tražio, na svom mjestu našao, 
ako su Krivošićkine kćeri u svojim ženskim stvarima 
imale sve kako je trebalo, — bila je sve to zasluga 
Marijanina. 

Krivošićka je znala, da sama ne bi mogla ciele 
kuće držati u redu i bila je vrlo zadovoljna, što joj je 
Marijana toliki teret s ledja skinula i zato ju je trpjela. 
Ali one jeze pred tom ženskom nikad se nije mogla 
otresti. Nešto se moralo skrivati u toj ženi. Njezina 
težka, puna boli i stradanja prošlost opravdavala je, 
istina, onaj mučenički izraz na bliedom joj licu. No zašto 
je mučala, zašto se nije izjadala, olakšala srce, povje- 
rivši se Suziki? Nikad ova nije mogla ništa da iz nje 
izvuče. Marijana se ne upuštaše ni u kakve razgovore: 
jedva bi svoj posao svršila, tražila je odmah drugi ili 
se povukla u svoju sobu. Ni o običnim stvarima nije 
se razgovarala: slušala bi muče Suziku ili joj povladji- 
vala, kako je u obće nastojala, da joj sve po volji 
učini, sve odobravajući, što je radila, u svemu ju slu- 
šajući. Ni s djevojkama nije mnogo govorila, nego upravo 
koliko je trebalo. Ivanku je osobito voljela i sve što je 
o sebi rekla, bijaše, da je jednom pred Ivankom uzdah- 
nula: ,Oh, kako je liepo ne biti šiban svietom, nego 
se ovako sklonuti kod dobrih ljudi!“ Ivanka htjede više 
o njoj čuti, ali Marijana mahne samo rukom, nasmjeh- 
nuvši se, i izmače joj iz sobe. S Krivošićem pak nije 
nikad govorila. Vidjeli su se kod ručka i večere. On, 
uviek zaokupljen mislima i brigama, naglo jedući, kao da 
nije nje ni opažao. Ako bi mu pogled pao na nju, ona 
bi gledala u tanjur ili obrnula glavu kojem djetetu, 
što kraj nje sjedjaše. Krivošić ne bi smio ni od žene 


da joj išta pažnje posveti. Kad bi ona uhvatila samo | 


jedan njegov pogled, da se zaustavio na Marijani, bilo 

bi mu to prisjelo. Znao je on nju, pa se valjda s toga 
i čuvao. 

Tako je Marijana živjela u kući poput sjene, koja 
nije nikome na putu, ili opet poput prikaze, koja se ne 
opaža, ali se osjeća njezina prisutnost i vidi učin poslo- 
vanja njezinih ruku i njezina mozga. 

Ona je znala za sve, što se u kući dogodilo, pa 
tako i za dogadjaje ovih posljednjih dana. Suzika joj to 
sama izpripovjedi, težko snoseći svoju nesreću i ne 
mogući je u sebi zatvoriti. Morala se pred nekim izja- 
dati, da joj odlane. A u Marijani je našla pazljivu slu- 
šateljicu, punu sućuti i razumievanja, Ona je naličila 
kakvoj milosrdnici, koja je navikla u vršenju svojega 
poziva slušati tudje boli i vidati tudje rane, pa je i 
iješila Krivošićku. Samo njezina utjeha nije bila slična 
onima, što izlaze iz usta milosrdnih sestara. Ona je tje- 
šila podsjećajući na vlastitu snagu čovjeka, koja se mora 
uprti da se odoli navalama sudbine. ,Sudbina“ — to bi- 
jaše njezina najmilija rieč, ali ona ne kazivaše, da se treba 
sudbini pokoriti, nego treba oduprieti joj se i boriti se. 

»Tako je sudjeno bilo, da se dogodi, ali nemojte 
malaksati. Sudbina vas je snašla, vi se morate sami 
podignuti!“ — govorila je ona Krivošićki, koja se kroz 
suze čudila njezinim riečima, i nije mogla odoljeti, da 
ne upita: 

— Ta vi ne govorite o Bogu, ni o vjeri? Zar vi 
ne vjerujete ? 

— O, vjerujem. No Bog je tako velik, tako daleko 
od nas i naših maljušnih stvari, da ja ne smijem njega 
zazivati iz same sebičnosti. Njega treba samo poštivati, 
a ne dodijavati mu. 

Krivošićku prodje opet jeza, gledajući i slušajuć 
tu žensku. Ona sama vjerovala je u sve, bez razmišljanja, 

pa joj se rieči Marijanine učiniše strašne. Prekine raz- 
govor o tom i reče joj: 

— Molim vas, složite one rubce tamo u kovčeg, 
šteta bi bila, da propadnu. 

I one nastaviše posao. Natrpani stvarima iz dvaju 
velikih ormara bijahu kovčeg i sanduk već gotovo puni. 
Širom otvoreni ormari i prazne ladice trumeaua poka- 
zivahu — prije krcati — koliko je progutala utroba 
onih dviju sprema. Sva srebrnina, sve finije rublje, na- 
kiće, posudje, haljine, sve je to bilo složeno u njima. 
Bijaše već blizu podne i Suzika se žurila, očajavajući, 
što ne će biti gotova. U žurbi izpade joj iz ruke zdjela 
od porcelaina, te se razbije u nebrojene komadiće. Žao 
joj bijaše za njom, ali nije imala kad žaliti. Htjela je 
još da spase skupe zastore u salonu i jedan veliki 
na perzijsku tkani sag. Trebao joj još jedau sanduk. 
Ona pošalje Marijanu, da izabere na tavanu jedan 
prikladan. ' 

Jedva što bijaše Marijana izašla, unidje Krivošić, 
mrka lica, ni ne pozdravivši žene, koja je iznenadjena 
stala u poslu, ne očekujući ga tako brzo. On se ustavi 
nasred sobe, s rukama u džepovima od hlača, gledajući 
oko sebe na pune sanduke, na otvorene i gotovo 
prazne ormare. Oko mu je bljeskalo, dolnja ustnica 
drhtala. Onda, ne gledajući na ženu, mahnuvši rukom 
naokolo, reče prigušenim glasom : 

— A šta je ovo? 

Njegova žena je vidjela, da mu nije po volji, što 
je uradila, vidjela je, da se oluja sprema, no odmah se 
odluči, da će hiti srčana. 

— No pa šta bi bilo?... Spremila sam, što je 
vrednije, da ne propane, kad je već dotle došlo, da sve 
drugo izgubim. 

 — Pa kud ćeš s tim? 

— To je moja stvar, spravit ću na sigurno mjesto. 

— Znaš li ti, da to nije više naše, da pripada 
vjerovnicima sve, i da zakon brani išto sakriti? 

— Šta je meni do zakona! Dok su stvari u mojoj 
kući, moje su... Ti se brini za svoje poslove, a mene 
ostavi s mirom! 

Ona se već razžestila i govoraše tvrdo, osorno. Ali 
njega to ne smete, premda mu se kraj sve današnje 
nesreće taj doček na žao dade. 

— Te ćeš stvari odmah svaku na svoje mjesto vra- 
tili. Sad će doći sud, da sve popiše. Ja nemam volje, 
da radi tebe i u zatvor još dodjem. 

— Šta, radi mene? cikne Suzika. — Kao da sam 
ja svemu kriva? 

— Kriva ili nekriva, vadi stvari! 

— Ja stvari ne dam, ja ne ću da kao prosjakinja 
odavde izadjem ... 

— Ali ja hoću da izadjem poštena obraza. Još to 
bi mi trebalo, da mi se kaže, kako sam okrao vjerov- 
nike! Nije li mi i onako dosta sramote? A kako sam 
pao u nju, nego po tebi, radi tvoje ludosti, te mahnite 
želje tamo nicati, gdje te ne siju, želje za gospodstvom! 
Evo ti tvog gospodstva! Vidiš li, kano me je spravilo, 
mene i moju djecu? Da pod 'stare dane ne znam, kuda 
glavu sklonuti i čim djecu obskrbiti! Ali da, ti si g0- 
spodja, iz gospodskog si roda, pa nisi mogla s mirom 
ostati pod onim siromaškim krovom, te zadovoljno i 
pošteno živjeti. Prohtjelo ti se družtva, balova, tih 
sjajnih prnja, htjela si od sina učiniti župana, župane. 
si htjela za zetove i od mene nekakova gospodina na-. 
praviti, zaboravivši, da nizko pada, tko se visoko diže. 
I nizko smo pali, nizko si nas dovela. Pogledaj samo 

plod tvojeg mahnitanja. Od Ivanke liepa li iznenadjenja, 
od Dragana nikad čovjeka, jer ne uči, nego se samo 
po kavanama i birtijama vucara, a Bog zna, šta će još od 
ovih drugih biti, ako ja danas sutra zaklopim oči. I 
svemu si ti kriva, samo ti! Gledaj me slobodno, misliš, 
da ću ja odmah poniknuti pred tobom i pred tvojim 
suzama. O, ne, dosta je meni toga svega, dosta, dosta! 

On vikaše razjaren, ne obazirući se,.što je Suzika 
najprije udarila u plač, a onda stala zapanjena s te 
provale, gledajući preda se i mienjajući boje u licu, sad 
blieda, sad modro-crvena. Ali Janko, časkom postaja- 
vajući, s objema rukama u džepovima od hlača, časkom 
opet hodajući po sobi velikim koracima i mašući ru- 
kama po uzduhu, lupajući po stolu, da se sve treslo, 
turajući i bacajući stolice, govoraše dalje. Djecu mu je 
puštala da po zlu prodju i cifrala se i kitila, ne brinući 
se za njih, dok se je on u poslu znojio, da zasluži ono, 
što je njezina razkoš gutala. Osramotila ga pred svietom, 
dovela na prosjački štap, krala ga, da, krala, praveći 
dugove bez njegova znanja, bacajući novac u ludo, kao 
da je na putu nadjen. Podajući se ovako svojem jaru i 
grmeći, sav zažaren i s pjenom na ustima, bio je taj 
inače mirni čovjek slika onog mukotrpnog naroda, iz 
kojega je nikao i koji mući i trpi, dok mu voda ne do- 
segne do usta. Ali kad ga već stane gušiti, onda se iz- 
pravi i strese kao lav, kome je dojadilo zadirkivanje, 
te krči oko sebe i izpred sebe, pa postane i okrutan i 
bezobziran u svom pravednom jaru, u obrani svojega. 
Iza ove noći, u kojoj je vidio, gdje se srušio njegov 
trud mnogih godina, prešla je i strpljivost Krivošićeva 
svoju granicu. Sad vidje, kud ga je dovela njegova 
popustljivost i dobrota, vidje da treba, ako i kasno, 
temeljitu promjenu provesti i spasti, što se još spasti 

dalo, prije svega na put stati gospodarstvu te žene, 
koju je sad mrzio, kad je protepla njegov znoj i nje- 
govu muku, 

On bješe sa sobom obračunao, odlučivši predati 
vjerovnicima sve, što je njihovo, pa se onda povratiti 
u onu malu kućicu, što je njegovoj djeci ostala i na 
novo početi. Ali najprije odluči tome gramzenju za go- 
spodstvom učiniti za uviek kraj i kod djece početi: Gju- 
ricu izvaditi iz škole i dati na zanat, Dragana smjestiti 
kod kakog poduzetničtva, gdje će učiti svojom mukom 
stjecati kruh, istu Milu dati na nauku kod kakve švelje. 
Svi neka nauče raditi, težki, prosti rad, u kojem će za- 
boraviti razkoš i gospodske hire svoje matere. 

Tu svoju čvrstu odluku odkrije sad i njoj i završi: 

— Ti, ako ćeš slušati, možeš s nama tamo natrag, 
odkud smo i došli, ako pak ne ćeš: otvorena su ti vrata, 
u mojoj kući nema mjesta gospodstvu, traži ga, gdje 
hoćeš!... A ovo napolje, sve napolje, sve napolje, što 
više nije moje! 

I on stane sam vaditi iz škrinja i kovčega stvari, 
te ih bacati u ormare. Nakiće, srebrnina, posudje, ha- 
ljine i rublje letilo je preko sobe opet natrag onamo, 
odkle bijaše povadjeno. Nekoji komadi padoše na pod 
i porazbijaše se, za nekoje ne bijaše više mjesta u or- 
marima, jer Krivošić nije liepo slagao stvari, nego ih 
bacao jednu na drugu, tako te brzo zapremiše prostor. 
Kad je sve povadio i što je preostalo na stolove po- 
bacao, otvori vrata od sobe i stane sam izvlačiti san- 
duke i.kovčege na hodnik. Kod toga napornog posla 
bijaše se još više ugrijao i znoj mu poljevaše čelo. 
Svršivši, stane nasred sobe i uzme rubcem čelo trti. 
Tu mu pogled pade na Suziku, koja je prije nepo- 
mično sjedjela na divanu. Sad je ležala na uznak, 

blieda, bez sviesti, Bog zna kako dugo. On joj se pri- 
bliži, gledaše ju pomno, pa protrne. Onda izleti van 
po vodu i ljude. 


Čuvši sve od svoje matere, što se zbilo, Dragan više 
odtetura nego ode do svoje sobe i tu se baci onako 
odjeven na krevet. Umornost prololane noći, reakcija 
iza prekomjerna uživanja bijaše se pojavila u svoj ja- 
kosti, a k tomu je pristupio dojam one novosti, koja 
ga je posve smutila. Osjetio bijaše neku strašnu praz- 
ninu u svojoj nutrašnjosti, uz običnu zlovolju mamur- 
luka bio bi najvolio zaplakati i izplakati sve ono, što 
ga je mučilo. Bio je mlad, a odporna snaga u njega, 
mekog i razmaženog, toliko slaba, te se nije ni ganula 
protiv udaraca, što su na nj padali. Već je bio izgubljen 
i tražio utjehe u snu. 

Podavši se snu, ovaj ga oblada dubok i olovan, 
jer je priroda tražila, da se naknade iztrošene sile. On 
spavaše tvrdo čitavo ovo jutro, cieli dan i cielu noć, 
te se probudi drugo jutro oko devet sati, naglo, s gla- 
voboljom od neugodne sanje. Bio je na vodi nekakoj, 
velikoj, ni modroj ni zelenoj. Nad njom se prostrla 
magla, siva i gusta, a kroz tu maglu on se vozio sa 
Sofijom. Morao je kroz maglu pogoditi čamcem kraju, 
kojeg nije vidio. Okretaše čamac po vodi tamo amo, 
Sofija se bojaše i lamaše rukama od siraha. On joj 
rekne: ,Miruj, jer ćemo se prevaliti!“ ali ona, kako je 
nemirna bila, micaše se sve više, a čamac se ljulja sve 
jače. U to čuje negdje s nevidne obale glasove, koji 
ga dozivaju. On ih čuje i razpoznaje glas materin, 
Ivankin i Milin, te svom snagom pregne, da se tim 
glasovima približi, što ga zovu. No njegova je snaga 

sve to manja, a Sofija sve to jače ziba ladjom, i on sa 
stravom gleda smrt u valovima. Najednoć ugleda na 
obali kroz maglu, kao kroz koprenu likove, kojih ne 
mogaše razpoznati, ali slućaše, da su to oni isti, koji 
su ga zvali. Oni sad mašu rukama i rubcima i sila je 
svieta oko njih. Svi gledaju u čamcu njega i Sofiju. 
U to ih i Sofija opazi, ustane naglo u čamcu i stane 
vikati: ,Natrag, ja ne ću tamo!“ Čamac se zaljulja, voda 
zapljusne i on se probudi znojan. 

U sobi bijaše polutamno, zastori spušteni, a vani 
je pljuštila kiša. Čitavi gusti pramovi kiše udarali su 
na prozor. 

Doživljaji zadnjih dvaju dana oživješe Draganu pred 
očima: Sofija i njezina namjera, da ode iz Zagreba, 
brodolom u kući njegova otca! On pogleda na sat, pa 
na prozor. Devet sati! Sad mu bude jasno, da je pro- 
spavao cieli dan i noć! Šta se je medjutim još sve 
moglo dogoditi? Možda je već sve i svršeno? 

On se stane oblačiti grozničavom brzinom i obu- 
kavši se odleti od kuće i ne čekajući zajutarka. Morao 
je odmah vidjeti Sofiju, predočiti joj nesreću, što je 
snašla njegova otca i sklonuti ju, da ostane, jer on sad 
nije imao nikakove nade, da će iodkle novaca smoći, a 
u džepu mu ne bijaše mnogo više od pet forinti. 

Je li to bila slutnja, da mu je srce sve jače ku- 
calo i noge poklecavale, što je bliže bio Velikoj kavani? 
Ili se to sve bezsviestno dogadjalo s njim, kojega je 
sudbina već uzela na oko, pa ga još pušta, da radi, hoda 
i misli, kao stvor sa slobodnom voljom, a onamo on 
nije ništa drugo, nego gotov. njezin plien, ranjeni miš u 
panči mačke, koja se s njim još igra prije nego što mu 
zakrene vratom ? 

Tko ga je vidio još pred tri dana: vesela i obiestna, 

duše pune života i strasti uživanja, mlada i otmjena, 
ne bi ga bio prepoznao videći ga danas, kad je izašao 
iz Velike kavane i našao se na cesti. Što je to bilo, što 
je moglo ubogoga mladića tako promieniti, da se vukao 
ulicama blied, izgubljena izraza u licu, spuštene glave 
s razkuštranom kosom, s prašinom još od prekjućer na 
odielu, sa mrljama od pića i jestvina? Malenkost, radi 
koje bi drugi ljudi saželi ramenima ili se nasmijali, a 
koja njega ubijaše: u kavani su mu rekli, da je Sofije 
još jučer nestalo, s jednim trgovačkim putnikom — go- 
voraše se, — no kamo, to nitko ne zna. Još je ostavila 
i dugova: prljavih dugova kod pralje i konobara, pa ju 
sad i policija traži! — I nije ostavila nikakva pisma, ni- 
kakova glasa za mene? — pitaše Dragan debelog kono- 
bara, a ovaj se nasmija: 

— Kad se bježi, ne ostavlja se traga za sobom!... 
A ona je svoj zamela dobro! Na policiji ne znaju ni 
odakle je, jer se izpostavilo, da je imala lažnu, tudju 
knjigu i pod tudjim imenom bila prijavljena! ... Ah, 
liepa ptičica! 

To je bilo sve i zadnje, što je o njoj čuo. Pitao 
je još na policiji, na kolodvorima, nitko mu nije ništa 
znao reći i ljudi se smijahu. No njemu je srce pucalo 
od boli, koju zatvaraše u sebi, stišćući zube. Nije imao 
ni komu da se potuži, jer je ćutio, da bi ga svi jed- 
nako dočekali: sa smiehom ili prezirom. Tko bi shvatio, 
šta se u njema zbiva, tko bi razumio, šta mu je ona 
djevojka bila? Nitko, on sam ju je poznavao, on sam 
razumio i poslije ovog zadnjega njezina djela shvatao, 
da je to ona radi njega učinila, jer je njihova ljubav 
bila bez nade i izgleda! 

Oko podne vrati se kući, umoran i žalostan, jer 
ga je želja vukla da vidi, što se kod kuće zgadja, i možda 

tko opazi njegovu tugu, pa ga bar jednom dobrom rieči 
utješi. Izgubivši onu ljubav i ono milovanje, osjećao je 
toliku potrebu za tom dobrom rieči. Ali mati mu i ne 
dodje k stolu, nego ostade zaključana u svojoj sobi, 
ne puštajući nikoga k sebi. U nje bijaše iza onog pri- 
zora nastalo nešto kao živčana kriza i grčevi u srcu 
pa je legla u krevet. Kod stola bijaše sve tiho, otac 
gledaše preda se mrk i ljuti nitko se nije poduhvao ni 
da rieč progovori. Njega otac ni ne pogleda, kao da ga 
nije opazio. Tako on gutaše ono jelo, želudca prazna 
već više od dvadeset četiri sata ijedva čekaše, da može 
opet otići od stola. U njegovu stanju ova ga obća 
potištenost još više diraše. Dan taman, kišovit, kao da 
iz svemira suze padaju nad jadnim udesom, krupne i 
težke suze, Iz vana se i čuje samo njihovo škrapanje, 
a inače tišina u dugim, mučnim stankama, koju kad- 
kad prekine drndanje kojeg fiakera. I kanarinac umuk- 
nuo, nakostrušio se od studeni, koja hladnom sobom 
promahuje, stao na jednoj nozi, a glavicu turio pod 
krilo. Pa i samo cvieće na prozorima i u vazama obje- 
silo cvjetove i grančice snuždeno: gospodarica ga za- 
boravila, nije ga zalila vodom, a sunca nema. 
Draganu je pod kraj već bilo da zaplače: ni od 
kuda ni glasa ni rieči, samo tuga u prirodi, u kućii u 
srcima. Odmah iza jela pograbi šešir i štit kišni, te iz- 


leti na ulicu, samo da bude daleko od ove kuće sa 


grobnom tišinom. 
Išao je pustim ulicama i tražio sve pustije. No svuda 


mu bijaše jednako. Svuda su mu pred očima bili sladki 


časovi njegove ljubavi: vidio se kod Sofije, u njezinoj 
maloj sobici, visoko pod krovom, nad bukom gradskom, 
i sve, što je tu doživio, ponavljalo se u njegovu duhu 
u zamamnim slikama. Ti satovi, što ih je sa Sofijom 

sprovodio, bijahu čitav sadržaj njegova života, života, 
kakova prije nikad nije okusio ni poslutio. Iza prve 
mladosti sprovedene u grozničavim sanjama o ženskome, 
u robstvu instinkta, probudjena i podstrekovana pre- 
ranim draženjem, iza života, koji je sastojao u prisiljenu 
radu, iza odgoja, koji ni kod kuće ni u školi nije znao 
u njega probuditi ni zanimanja, kamo li zanosa za ljepotu 
u prirodi ili umjetnosti, za ljubav domovinsku, za smi- 
sao za nauku, odtudjen od svojih drugova, koji su za 
sve to živjeli, oduševljavali se i radili ili bučali, — on 
se najednoć našao u zagrljaju ženske, što je svim nje- 
govim taštinama laskala i sve sanje zadovoljavala. Ona 
se objesila o toga mladića svom strasti hetere, naučila 
ga na cjelove, od kojih mu se mozag vrtio i na za- 
grljaje, kojih nije mogao zaboraviti. A svemu tomu 
znala je dati izgled ljubavi velike i slijepe, sama valjda 
željna, da jednom bez probitka ljubi. Zato, dok joj se ta 
ljubav svidjala, ne uzimaše i ne tražaše od njega ništa, 
ništa do ljubavi, a ovu svu, bez mjere i obzira, koliko je 
god bijaše u neizkusna i zasliepljena mladića. On pak, 
ubogi prine, mislio je, da je u raju, da je sad sve postigao, 
što čovjek postići može, i da je sad gotov čovjek, kad 
je osvojio, sasvim osvojio ženu takovih osjećaja. 

To je njegovu mladenačku taštinu podpuno zado- 
voljavalo u početku, a onda se pretvorilo u pravu strast, 


taku potrebu, kao što je alkohol pijanici, a morfij bole- | 


stniku, koji se naučio uzimati ga. Dok mu je život prije 
bio prazan, sad ga je sasvim izpunilo prvo, što je u njemu 
susreo i što je podobno, da ga sasvim izpuni. No kako 
mladost ne može biti bez ideala, a on do sada drugoga 
ne bješe našao, metao je u ovu strast sve liepo i ple- 
menito, što njegova mlada duša mogaše osjetiti. On ljub- 
ljaše Sofiju, radi njezine ljubavi spram njega i zbog 


kiš 

samilosti, koju je ćutio za nju rad njezinih stradanja i 
patnja u prošlosti. Ona je pak sve znala učiniti, da se 
taki osjećaji u njega probude i uzdrže. To je postigla 
svojom bajkom o nesretnoj prošlosti — možda je i bila 
nesretna, pa ju je nesreća i srušila — pa načinom, kojim 
je davala ljubav svome princu, — običnim ženskim sred- 
stvima, što ih je ona dotle usavršila, da je i najlukavije 
užitke priredjivala s licem i kretnjama sramežljive djevice. 

Koje čudo, da je Dragan u njoj i vidio djevicu, 
vriednu svoje velike ljubavi! Kao takovu nosio ju je u 
svom srcu i.zadržao i sad, kad ga je ostavila. 

Pitanje: zašto je to učinila i kako je mogla to 
učiniti? — nije ga mnogo mučilo. On nadje na to od- 
mah odgovor i zadovolji se njime. Mnogo više u silnoj 
mjeri zaokupilo mu je sve osjećanje pitanje: što će on 
sada, bez nje? To je bio prvi krik njegove duše i prvi 
trzaj tiela. To je čitav dan bila glavna misao, oko koje 
su se sve druge nizale. Ovo ga je mučilo i gonilo i sad, 
kad je izgubljen ulicama lutao, Bješe došao čak do Save 
i tamo stajao sat na mostu, gledajući u veliku vodu, 
žutu, zakaljanu od gorskih bujica, što su od kiše na- 
stale, te piesak i blato doplavile. Gledao je i gledao u 
one valove i pri tom mu bude još tužnije oko srca, ali 
ta nova tuga bijaše drugačija. Oni mutni, visoki valovi, 
sa svojim bacanjem i rvanjem, svojim krikom i šumom, 
gubeći se u nedogledne, crne i tajne dubine, probudiše 
u njega misao na smrt. Ta ga je misao još više raztužila, 
ali je to bila neka mekana tuga, što se kao draganjem 
šuljala oko srca, a na oči tjerala vrele i krupne suze, koje 
su mekšale tvrdoću prvašnje tuge, kao neka utjeha. 

Ipak se ta pomisao ne razvi do namisli: skočiti u 
vodu i kidisati svome životu. Činila mu se taka smrt ružna 
i težka. ,Radje s puškom“ pomisli on opet i zgrozi se. 

Počeli se već prvi mraci hvatati, kad se odkinuo 
od gledanja vode i krenuo kući, s istom tugom, istim 
slikama u duši.o sretnim časovima, o zagrljajima toplih 
ruku i omamljućim cjelovima. Ove je slike mašta još 
uvećavala, zamamnijima ih činila, i duša je njegova stala 
gorjeti za onim, čega više nije bilo. Što su časovi više 
odmicali, što je dalje bio od onoga izgubljenog, to je više 
rasla njegova čežnja s osjećajem velike nesreće, da je 
.ono izgubljeno za uviek i nikad se više ne će vratiti. 

Kiša bješe pred sumrak prestala i nad Draganom 
se stali lomiti oblaci, sve tanji postajući, osvietljeni 
gdjegdje na rubovima mjesečinom, s kojom se borahu. 
U hawelocku, težku od kiše, u cipelama vlažnim i za- 
trpanim idjaše Dragan tromo cestom, sasvim se poda- 
jući svojim čuvstvima o nesreći, ne pokušavši ni naj- 
manje da im se opre. Upravo je protivno radio. On je 
hranio i milovao svoju žalost, tražeći uspomene, dozi- 
vajući slike, koje bijahu s njom u svezi. Osjećaše bolno 
uživanje, kopajući po svojoj rani, koja je ostajala pri 
tom istina neprestano vruća, ali koja se i širila poradi 
toga sve više. 

Najednom se zaustavi pred hrpom ljudi, kojih ne 
bješe prije opazio, nego sad istom, kad ga jezaustavila 
u hodu. Ta se hrpa nalažaše pred jednim hčtelom, glava 
obrnutih prema prozorima, šapćući glasno, govoreći i 
čekajući; najviše žena i djece medju njima. Natisnuli 
se glava do glave tako, da se nije moglo proći. Promet 
bude spriečen. Kola moradoše stati, a stražari uzalud 
vikahu svietu, da se razidje. Pred vratima hotela stajahu 
bolnička kola; ljudi još uviek dolažahu, pa se tiskaju, 
pitaju, šta je, i čekaju radoznali. 

Instinktivno protura se Dragan kroz množtvo do 
vrata, njušio je nesreću i vuklo ga je k njoj. Razpolo- 

ženje množtva, bolnička kola, sve je to kazivalo, da joj 
je tu kuća. Dragan se okrene k jednom služniku, do 
kojega je stajao, i zapita ga, šta to sviet čeka, 

Služnik ga poznavaše i odkrije malo glavu, odgo- 
varajući : 

»Dvoje se gore otrovalo, pa ćeih sad donesti dolje 
u kola, da ih u bolnicu odvezu!“ 

Naokolo stojeći jedva čekahu, da tko razgovor po- 
vede, pa odmah nadovezaše, najprije kratko, po gdjekoju 
rieč, a onda se razprede obći razgovor: 

»Nirote!“ 

»Lude!“ 

»Moralo im je težko biti, kad su za otrovom po- 
segnuli. ,. .“ 

»Pa za kakim otrovom : karbolnom kiselinom ! Kažu, 
da im je objema na dlanovima i tabanima koža po- 
pucala . . .“ 

,Od šta?“ 

»Ta od te kiseline, zar ne znate tog?“ 

»I usta su im sva izgorjela . . .“ 

»A kakvi su to ljudi bili“ — pitaše jedna pridošlica, 

Neka stara ženska, piljarica valjda, brzo uhvativši 
to pitanje, uze pripoviedati. Oh, ona ih poznavaše dobro. 
Stanovali su pet koraka od njezine kuće u Savskoj ulici, 
a kupovali u nje zajutrak. On bijaše trgovački pomoćnik, 
tek mu prošlo dvadeset gođina, a ona švelja iste dobe, 
Bila je liepa, istina, kao pupoljak. Ljubili su se, bili su 
siromašni, morali se uzeti, da se djevojka ne osra- 
moti, a nisu mogli, jer se roditelji protivili, a oboje 
bijaše bez službe. Pa tako odlučiše umrieti! Najmiše 
sobu u tom svratištu još sinoć i platiše odmah — 
pošteni su bili. Jutros su njega još vidjeli, izlazio je iz 


sobe. Onda se poslije podne nije više ništa čulo od njih, 

sluge pokucaše na vrata, ne dobiše odgovora i kako to 
već obično biva — silom otvoriše vrata i nadjoše ih već 
mrtve. Bili su čvrsto zagrljeni, tako čvrsto, da ih s ve- 
likom mukom razstaviše... Ah, evo nose ih: uboge ptiće. 

Zaista šest nosilaca nosaše dva trupla zamotana u 
plahte. Stiska nastade još veća, svatko ih htjede vidjeti, 
čuo se krič pognječenih žena i djece, s težkom mukom 
otvoriše sluge nosiocima put do kola. 

Dragan stajaše uz vrata, duboko dirnut. Tik uz 
njega pronesoše lješine, koje izčeznuše u utrobi kola. 
Mogao je razabrati obrise glave i ukočenih nogu u plah- 
tama. I po drugi put eto danas vidi smrt. Najprije ju 
vidje tamo u mutnim valovima, a eto sad opet prodje 
kraj njega! Opet osjeti onu meku tugu sa sladogorkom 
jezom, od koje se strese, i osjećaj zavisti, što im je 
sudjeno bilo umrieti tako liepo, zajedno! Zašto nije i 
Sofija radije s njim umrla? No ona bijaše odviše ve- 
sela, odviše je dobro živjela i uživala, a ova mlada po- 
kojnica valjda nikad šta dobra ne vidje! 

Sviet se bijaše razišao, pošto su bolnička kola iz- 
čeznula i redari stali malo odlučnije goniti svjetinu. 
Dragan se uputi kući, a glavom mu se sve vrzao ovaj 
dogadjaj, zaokupljajući sve njegovo zanimanje. On ne 
mišljaše umrieti, ali evo smrt mu se narivava i sili ga, 
da se njom bavi. Ovaj mu slučaj dozove u pamet još 
nekoliko samoubijstvi, što su se u zadnje doba u Zagrebu 
dogodila, s nesretne ljubavi, zbog dugova, radi neizlje- 
čive bolesti. Nekoja od njih pobudiše udivljenje kod ob- 
činstva i javnih glasila, a nekoja dadoše povod, te se 
stalo o tome govoriti kao o zaraznoj bolesti, što infi- 
cira duhove, da se povode za danim primjerima. Sje- 
ćajući se tih slučajeva, Draganu se učiniše tako prirodni, 
on tako shvataše i poimaše akte onih očajnika, te mu 

se činilo čudno, što sebi ljudi razbijaju glave da to 
shvate, tražeći kojekakove povode i razloge. On mišljaše, 
da je tu samo jedno bitno: život dojadi, pa ise radi 
samo o tom, koje od dvaju zala treba odabrati, veće: 
jadan život, ili manje: smrt, što svemu kraj čini. I prvi 
put fsad, na kućnom pragu, on se zapita: ,Zašto ne 
bih i ja učinio, što su toliki drugi prije meni učinili?“ 

Kod kuće nadje promjenu, koja Imu istom dozove 
u “pamet svu nesreću, što je njegovu obitelj snašla. 
Dućan bijaše zapečaćen, tri veće sobe zatvorene i na 


“ njima pečati. Otvorene bijahu ostale tri manje sobe, iz 


njih je nestalo polovice stvari, a ostale samo najpotreb- 
nije. ,K svemu drugome .još i ova bieda, što iz bu- 
dućnosti zieva!“ uzdahne on i podje da vidi mater, za 
koju dozna od služkinje, da se još nije pridigla. 

Nadje ju u postelji, gdje je otvorenih, zažarenih od 
plača očiju kraj slaba svjetla jedne svieće gledala u 
strop. Kad je on krevetu pristupio i prihvatio njezinu 
ruku, potegne ga ona k sebi na prsa i zajeca. I Dra- 
ganu sva tuga, što mu je srce sapinjala, provrije u suze. 
Do izražaja velike nježnosti izmedju majke i sina nije 
prije dolazilo. Protivila se tome na oko opora narav 
njih oboje. Sad ih je zajednička nesreća bacila jedno 
drugom u zagrljaj i oni grčevito plakahu licem o lice, 
kvaseći se zajedničkim suzama. 

— Šta će sad biti od tebe, ubogo moje diete, kako 
ćeš se ti snaći u ovoj nesreći i siromaštvu ?! — jecaše Su- 
zika, kojoj je samo jedno na misli bilo. 

— Ta ja ću se snaći, već ću se snaći! — odgo- 
varaše Dragan, a jasno mu bijaše, da se on u tome 
nikad snaći ne će. 

Vidio je, da mati ne razumije njegovih suza, a i 
odkle bi ih razumjela! Njihov je čuvstveni život uviek 
14 


V. T. B.: U malome svietu. 

odieljeno tekao i nikad nisu imali šta da sebi povjere. 
No sad on nije ćutio potrebe, da joj se povjeri, jer nije 
ni imao rieči, da izkaže svu svoju nesreću, i jer je 
nitko osim njega ne bi pojmio, nitko, pa ni mati. A 
vidio je još, da bi to bilo posve uzaludno, da mu ona 
ne bi mogla pomoći, sve kad bi ga pojmila i htjela mu 
pomoći, jer je on osjećao, da njemu više pomoći nema. 
To je bilo već onda odlučeno u Maksimiru, kod jezera, 
kad ga je ono nešto nevidljivo zbunilo i potreslo. s 
U jednoj maloj sobi na dvorištu, u kojoj se sad 
jelo, pojede Dragan komad hladna mesa, izpije čašu 
vina i ne čekajući ostalih članova obitelji. Gonilo ga, da 
bude sam i da se poda nesmetano svojoj boli, koju je 
njegova mašta gajila i sve više uvećavala, tako, da je 
u nekoj sladkoj jezi već sam sa strahom osjećao, kako 
raste i sasvim ga poklopljuje. U svojoj sobici, pri slabom 
svjetlu petrolejke, mogao se toj boli posve prepustiti. 
Sjedio je pri stolu pred jednom knjigom, koje nije či- 
tao. Prozor od sobe gledaše u dvorište, s kog se nije 
čulo ni glasa, kao ni iz ciele, kao obumrle kuće. Kroz 
taj prozor prodiralo je nešto mjesečine na platneni 
zastor, Malena ura hudilica svojim oštrim tik-takom ne 
prekidaše tišine: ova se činila još dublja, dok se u njoj 
tako jasno izlicao zveket njihala. Oko velike smedje 
peći, oko ormara zgusnuo se mrak, koga ne mogaše 
slabo svjetlo raztjerati. A ubogi mladić naslonio glavu 
uz svjetiljku, na ruku, prisluškuje onom -jedinom glasu 
i kucaju svoga srca, podaje se svojoj prvoj boli, od 
časa do časa bacajući nemirne poglede po polusvietloj 
sobi. Njegove velike smedje oči plamte u vrućici, a pred 
očima mu izvijaju se slike, sjajne i zamamne, mrke i 
pogubne. ' 
On misli na razgovor s majkom i na budućnost, 

koju je ona spomenula. Sva ta budućnost stoji mu pred 
očima jasna: s njezinom borbom za krajcaru, s mučnim 
učenjem, da steče koru hljeba, s jadnim družtvom olr- 
canih, gladnih djaka, s kukavnim stanom u onoj staroj 
kući. Sve to iza sjajnih, veselih dana, što ih je dosad 
uživao! Hodat će opet u zakrpanim cipelama i hlačama, 
svaditi se deset puta s otcem i materom, dok izprosi 
jednu novu kravatu ili deseticu za najprostiji duhan. 
Pa njegovi fini prijatelji, koji ga više ne će poznati, 
Blanušić, koji će ga bezobrazno odozgor gledati; vesele 
večeri u kazalištu, u koncertima i plesnim dvoranama, 
sa frakom na sebi i bielom krupnom chrysanthemom u 
zapučku ; razkošne noći uz champanjsko vino i zveket 
novca, njegov bosanski vranac sa sjajno lakiranim gigom, 
svileno rublje i ogrtači od prvog krojača — sve s Bogom 
za uvie&k! A u mjesto svega toga siromaštvo i bieđa, 
crno oskudievanje na svemu! I k čitavoj toj nevolji, 
samoj po sebi užasnoj, još ta nesreća, da nema Sofije! 

Sa spomenom na taj gubitak vezao se odsad svaki 
put spomen na današnji doživljaj: dvostruko samo- 
ubistvo u Frankopanskoj ulici, bolnička kola, svjetina i 
dva trupla umotana u plahte. U časovima najveće očaj- 
nosti, koja će ga sve to više i češće spopadali, uviek 
taj dogadjaj kao vizija ostaje pred njegovim duhom i 
nameće se svom groznom veličajnošću tragike života, 


koja ako i razara male živote bez velike i bučne insce- 


nacije, ne uzrokuje zato manjeg bola i očajanja. I ovaj 
mladi život trzao se u grčevima svoje tragike, koja je 
za nj tim bolnija bila, što nije nalazila ni mogla naći 
sućuti, jer je bila tako samo svoja, tako daleko od po- 
imanja, da ju je sviet mogao samo smiešnom naći. To 
je i Dragan naslućivao, a ta slutnja ogorčavala ga još 
više i još sigurnije predavala u ruke udesu. 

Misao na smrt, koju je danas u dvostrukoj prilici 
susreo, nije se više dala razstaviti od misli na gubitak 
Sofije i sjećajući se, kako je ono dvoje ljubavnika danas 
zajedno umrlo, zaključi on, da taka smrt iza velike očaj- 
nosti mora biti isto tako sladka, kao zagrljaj i cjelov, u 
kojem dva bića tonu. Taj spomen na cjelove, kojih više 
nema, učini, te se stresao iz mučne boli, i skočivši od 
stola stao naglim koracima po sobi hodati, nemiran, 
sav drhćući od uzrujanosti. Nervozno iztrgne iz džepa 
listnicu, treptajućim prstima izvuče iz nje fotografiju i 
gledaše neko vrieme u nju s uzhitom i očajem u jednom 
času. Sofija stajaše pred njim sa svojim bliedim licem, 
s mirnim izrazom Stynxa. Samo iz dubokih tamnih očiju 
prosievaše, kao iz dubine dolazeći, riešenje zagonetke: 
čim ga je mogla tako občiniti? On je vidio u onom 
bljesku iz dubine svu razkošnu strastvenost te žene, što 
je u orgije strasti znala prelaziti. I jednoć u spominjanje 
na takove časove upavši, stane on grozničavo iz or- 
mara i stola vaditi sve ono, šlo je od nje imao: uvehlo 
cvieće s finim mirisom smrti, listove s vatrenim cjelo- 
vima i hiljadama zagrljaja, papiriće s ljubavnim izja- 
vama, vrpce, sve je gomilao preda se na stolu, cjelivao i 
kvasio suzama. Najposlije izvuče zamotak, svezan tankom 
svilenom uzicom. Znao je dobro, šta je u njemu bilo, 
a otvaraše lakom mervoznošću, kao da ga silna rado- 
znalost mori. Prekinuvši uzicu, izvadi svileni rubčić i 
prinese ga k svojim ustima i nosu, Mirisao je parfumom 
Pean d* Espagne, a s tim mirisom pomiešao se jak, od 
ležanja pojačani miris njezine puti. 

Taj miris, osjetivši ga i uvlačeći ga u se, tjeraše 
ga u ludilo. Slike prošlih časova, što se više nikad vra- 
titi ne će, uzkrsnuše u njegovu duhu: on se sjeti ne- 
zaboravnih dana, za kojih mu je Sofija poklonila svoju 

ljubav, obožavanja, koje mu je pokazivala, mirisa u 
njezinoj sobi, izmiešana miomirom Pean d' Espagne i 
njezina tiela, istog mirisa, kojim je i danas odisao ovaj 
rubčić, što potjecaše iz jednog od onih nezaboravnih ča- 
saka. I u spoznaji, da je to sve za njega izgubljeno, 
što je činilo prije slast i sadržaj njegova života, a sada 
mu izgledalo daleko zamamnije i sladje; da se to nikad 
više ne će vratiti, da je tim životu njegovom podrezana 
nit, u spoznaji toga i u neizmjernoj tuzi nad tom spo- 
znajom, udari on u jecanje, od kojega su mu se ko- 
ljena tresla, te je klonuo na koljena i s koljena na pod, 
bacajući oko sebe rukama i prinoseći na časke k ustima 
onaj rubčić, da mu udiše opojnu, gorku slast. 

Kad se napokon mučno sa zemlje digao, osjećaše 
težku umornost u svim udovima i žestoku bol u glavi. 
On se izuje i svuče, te se pruži na krevetu kao mrtav. 


Drugi dan, iza onog kratkog a potresnog razgovora 
sa sinom, bijaše njegova mati ustala i premda još slaba, 
dala se na kućne poslove, koji su tim više trebali nje- 
zine ruke, što je sva služinčad bila odpuštena. Marijana 
bješe ostala, nitko joj ne reče, da ide. Taj dan dočula 
je gospodja Suzika, da je Klinar pušten iz zatvora i 
da je odputovao u Gradac k svojoj majci, kod koje se 
i Ivanka nalazila. To joj je Marijana kazala, koja je 
s Klinarom govorila, kad je jutros došao i molio, da ga 
prime. Dobio je odgovor, da on tu nema ništa da kaže, 
gdje za njega ni za Ivanku nitko ne pita. On bijaše 
poradi toga veoma snužden, reče, da je sve dobro za 
njega izpalo i da će se za kratko s Ivankom vjenčati, 
a roditelje svakako još na vjenčanje pozvati. Ta je 
viest donekle Krivošiću po volji bila, jer se tim položaj 
njegove kćeri u očima svieta popravio. No nije bio za-- 

dovoljan s takim zetom, niti je mogao Ivanki oprostiti, 
što je na onakav način otišla iz roditeljskog doma. Zato 
ostade kod svoje odluke, kad je Klinar i ponovno po 
Marijani zamolio, da ga k sebi pusti. Suzika bijaše istog 
mišljenja sa svojim mužem, pa niti se s tog dogadjaja 
veselila ni žalostila. Bijaše još previše zaokupljena obćom 
nesrećom, a s Jankom nije iza onog prizora, pri kojem 
je u nesviest pala, ni rieči progovorila. Pri svemu tome, 
što ju je Janko te večeri ljuto uvriedio, osjećala je još 
veliki strah pred njim, i videći ga još uviek mrka i uzru- 
jana, bojaše se ozbiljno, da bi mogao još i rukom na nju 
udariti, ili u svojem jaru šta drugo počiniti. U ostalom 
se vidješe samo kod zajutarka jutros, te on ode odmalh iz 
kuće po svojim poslovima, da uredi stvar glede stečaja. 

Pred večer ovoga dana bavila se Suzika u spavaćoj 
sobi, gdje je sama presvlačila krevete. Milu i Gjuricu 
bijaše poslala na šetnju s Marijanom, jer je u ovim ča- 
sovima uviek bilo najugodnije, da djece nema kod kuće, 
da ne gledaju ove nesreće i njezinih suza, koje su još 
vazda često tekle. 

Zabavljena tako svojim poslom, nije ni čula na 
hodniku težkih koraka, premda su vrata stajala otvo- 
rena. Ona se iz misli istom prene, kad je čula kucanje 
i opazila na vratima, na pragu, u polusvjetlu umirućeg 
dana redarstvenog stražara. 

— Šta želite? — uzklikne gospodja Krivošićka izne- 
nadjena, u prepasti kod neočekivane te pojave. 

— Molim, stanuje li ovdje gospodin Krivošić? — 
pitaše stražar, mlad, visok čovjek. 

Težka neka slutnja sjekne Suziki dušom. Lako se 
uzrujavaše, a ovaj dolazak stražara sasvim ju potrese, 
Ona se objema rukama uhvati za sree i jedva dišući 
naglo odgovori: 

— Da,...ali nije kod kuće... Šta hoćete, mo- 
žele meni kazati, ... ja sam — njegova žena. 

Stražar pristupi korak bliže u sobu i gledaše časak 
oko sebe, kao u neprilici. Onda skine kapu, predje 
rukom preko uznojena čela i reče: 

— Dogodila se nesreća u Maksimiru, kod jezera 
na klupi... Tamo se naime ustrielio sin gospodina 
Krivošića. 

On je posljednju rieč jedva izgovorio, kad Suzika 
krikne, zatetura i složi se pred njim na pod, prije nego 
što je on u svojoj neprilici i zapanjenosti dospio da 
ju prihvati. i 


Epilog. 


Suziki Krivošićevoj nije bilo sudjeno, da još vidi 
svoga sina ni mrtva. Kad su je iz nesvjestice dozvali 
sebi, ne mogaše ustati, nego morade ostati u postelji. 
Liečnik se bijaše pokazao veoma zabrinut, pregledavaše 
bolestnicu dugo i pomno,- pitaše ju po deseti i dvade- 
seti put: šta ju boli, a ona odgovaraše uviek jednom 
te istom rieči: ,Sve!“ To je liečnika vrlo smućivalo, jer 
nije mogao da stavi diagnoze, pa se uzalud trudio, da 
prisluškivanjem srca i plućiju nadje nešto jasnosti u toj 
tmini. Srce, a po njemu i pluća bijahu bez sumnje u 
nezdravu stanju, no kako da se takovo stanje može 
uzdržati toliko, a da bolestnicu nije udarila kap od 
onako silna potresa, toga liečnik ne mogaše shvatiti. Naj- 
više mu pak brige zadavaše duševno razpoloženje Kri- 
vošićke. Veći dio dana sprovodila je u vrućici, a u ča- 
sovima, kad je pri sebi bila, ne zanimaše se ni za što. 

Bješe izgubila račun vremena, pa probudivši se iza 
prve nesviesti, mišljaše, da je dva tri dana ležala bez- 
sviestna i da je Dragan već ukopan, dok je njegovo 
truplo ležalo još u mrtvačnici na Mirogoju. Ostaviše ju 
u toj iluziji, bojeći se većega uzrujanja, koje bi prošla, 
kad bi mislila na pojedine momente, koji su bliže ili 
dalje bili od časa nestajanja u ništavilo. Tako je pak 
ona prešla već preko toga najstrašnijeg, što je moglo 
snaći drage ostanke njezina ljubimca. 

Mimo na njega, ne mišljaše ni na što, niti se je 
išta doimaše. Kad je rekla, da ju sve boli, bijaše tome 
u istinu tako. Njezino ubogo tielo bolovalo je čitavo: 
glava joj je šumila i boljela ju neprestano, od žestoka 
kucanja srca težko je disala, udovi joj bijahu kao raz- 
biti, u ledjima i u trbuhu osjećaše bolove. Sve te razne 
boli splinule se u jedan težki osjećaj obće boli i ona 
zaista nije mogla svaki čas znati, šta ju boli: sad je tu 
sad tamo bila bol jača, ali sasvim nije prestajala, niti 
je ona gubila osjećanje, da je sve na njoj bolestno. 
Trpjeti je morala strašno, te su joj se ledene kaplje 
znoja caklile na čelu i oči joj se izvrtale, ali podnosila 
je sve muke šuteći. Tek crna kosa bješe pobielila, a 
lice se skupilo u staračkim navorima. 

Uz njezinu postelju bavio se uviek netko, a najviše 
Marijana. Mila je dolazila često i sjedala uz majku, 
držeći ju za ruku. Kad bi tko došao, Suzika bi na nj 
samo svrnula oko i tim mu mučke zahvalila. Govoraše 
samo najpotrebnije, a ne trpljaše, da se kraj nje glasno 
govori. U tišini sobe najvoljela je ležati na uznak s očima 
na pol zaklopljenim, a dušom daleko. Sve što se oko 
nje u svietu zbivaše, za nju se nije zbivalo: sve joj 
postade tudje. Činilo se, da se posve razstala s ovim 
svietom ili bar hoće da se razstane. 

Njezin čovjek sprovodio je čitave dane u istoj sobi 
s njom, a da nisu ništa govorili. I njega je smrt naj- 
starijega im djeteta potresla, porušila. Za života ne bijaše 
s njim zadovoljan i ne postupaše s njim oičinski, ali 
kad je čuo za njegovu smrt, kad je vidio, da se nad njim 
zasula zemlja, bilo mu je kao da je komad njega sama, 
dio njegova srca odkinut i uništen. I njega ta nesreća 
postara i napuni gorčinom. Pred tim još se bio uznadao, 
da će iz brodoloma, što ga je pretrpio, ipak nešto spasti, 
nagoditi se s vjerovnicima, započeti na novo raditi u 
prijašnjem dućanu, opet se na noge postaviti. A onda eto 
dodje taj novi udarac, koji hoće da ga sasvim smlali, 
Odakle to dolazi i zašto? pitaše se s gorčinom i stiš- 
čući piest. Nakon dvadeset i više godina naporna i po- 
štena rada, iza života, koji je u cielosti mirno protekao, 
u kojem nije nikome nikakova zla učinio, nikome ništa 
oteo, eto nad njim one velike sile, što vlada svjetovima, 
da se obori svom težinom i pokaže mu, kako ga je lako 
smlaviti! Najprije eno težke sramote, što mu na slaru 
glavu svali Ivanka, pa onda propast njegova imulka, 
pa onako strašna, nenadana, nepredvidna smrt najsta- 
rijega mu djeteta, onoga, kome se nekad najprvome 
obradovao bio, da po njemu doživi i najprvu žalost i 
najveću u tome lancu nesreću. Zašto je ona sila 
baš njega izabrala, da na njemu pokaže svoju 
moć? Čim je to zaslužio? I on prodje sav svoj život, 
prorešeta sve zgode, prispodobi ga sa životom drugih, 
koji varaju, kradu, ubijaju, pa su ipak sretni, i ne 
nadje odgovora na svoje pitanje, ne odkri krivnje, koja 
bi zavriedila ovakovu kaznu. Nije sebe držao boljim 
od drugih ljudi, koji se smatraju dobrima, znao je, da 
ima svojih pogrešaka, da je i nehotice, iz lakoumnosti 
možda počinio i po koju nepravdu u životu, no zar je 

pravo da za take male griehe, što ih čini svaki čovjek 


baš zato, jer je samo čovjek, zar je pravo, da on za to. 


toliko trpi? 

Onda opet zaseže u bližu prošlost, kako je prekinuo 

s onim tihim, čednim životom i na jedan put se zaželio 
. promjene za višim. Kako ga je žena na to navela, kako 
našav se jednom u onom kolu, zavrtio se s njim i dotle 
se kretao, dok i njega nije vrtoglavica spopala, te se 
poveo za drugima, htio se naglo obogatiti, nametnuti 
se svietu, steći ugleda i časti, i radi toga zanemario svoj 
posao, dao se na velike spekulacije, izgubio račun, te 
svršio bankrotom. I on stane razmišljati, nije li u tome 
početak sve nesreće i ne bi li sve bilo prošlo i bez nje, kad 
bi bio ostao kod svojega starog ognjišta, da — napokon 
završi i to razmišljanje pitanjem: a zašto se to ovako 
moralo dogoditi, za što sam ja morao skrenuti sa 
svoga staroga puta? Koja me je sila na to navela? 
Pa ne našavši ni tu odgovora zaključi da je to sve 
jedno, ostao on, gdje je prije bio ili došao u nove pri- 
like, ono što se dogoditi mora, dogodit će se i nema 
palače ni najskrovenijeg kuta, gdje sudbina ne bi našla 
svojega čovjeka! 

Ta ista sudbina našla je i njegova Dragana u nje- 
govu skrovištu, jer kako bi drugačije mladić zdrav, 
stojeći tek na pragu života, odrekao se ovoga drago- 
voljno i zamienio ga crnom smrti? On toga nije mogao 
razumjeti. Iza Dragana nije ostalo nikakova razjašnjenja, 
zašto je sebi kidisao, a Krivošić nije mogao pojmiti, da 
je to učinio radi jedne cure, kako se dalo zaključiti po 
stvarcama, što su nadjene u Draganovoj sobi, listovima 
i uspomenama. Nije mogao ni toga vjerovati, da se ubio 
zbog otčeva bankrota, jer i ako se ta nesreća otca jako 
kosnula, na diete nije mogla tako silna dojma proizvesti, 

Ne nalazeći ovako razjašnjenja tom nesretnom 
činu svojega djeteta, koji mu eto i ženu svali u postelju, 
smatrao je to Krivošić udarcem sudbine, sebi namie- 
njenim. I to sudbine nepravedne i sliepe, koja ne sudi 
i ne izpituje, nego samo ruši, kamo se upravo namjerila. 

Ta spoznaja duboko ga dirne i obori u apatiju, u 
kojoj je nekoliko dana sproveo, ne mareći ni za što. 
No premda je sudbinu krivio, opet se nije mogao oteti, 
praktičan čovjek, sudu, da je osim nevidljivih sila u toj 
njegovoj nesreći sudjelovalo i zemaljskih. Takvom pak 
smatraše svoju ženu, koju je valjda sudbina odabrala, 
da joj bude orudjem. On joj ne mogaše oprostiti, što se 
u njezinoj glavi porodila misao, da svoj stari život pro- 
miene i neobični novi započne; iz toga su pak nastala 
sva druga zla, S toga bijaša na nju kivan, uzprkos njezinoj 
bolesti, i nije se mogao siliti da bude dobar s bolest- 
nicom. Sve, što je s njome za prvih dana govorio, sa- 
stojalo se u uviek istom pitanju, što bi ga stavio svaki 
dan dva puta, u jutro i na večer, u četiri rieči: 

— Kako ti je sad? 

Njegova žena odgovaraše takodjer svaki put istim 
odgovorom i ne svrativši pogleda na njega: 

— Nešto bolje... 

A nije joj bilo bolje, nego na oko jednako, u istinu 
pak svakim danom gore, jer su se sile sve više gubile 
usljed ležanja, bolova, i jer nije gotovo ništa jela. Ne 
osjećaše nikakova teka ni potrebe za hranom, pa suju 
samim mliekom i cognacom držali na životu. I to su 
joj morali silom uljevali, jer se branila da išta uzme. 
Njezin interes za život bijaše izčeznuo, a s tim i život 
sam, koji polagano ugašavaše. Ona bijaše doživjela 
kruto probudjenje iz svoje sanje, pa joj je užasna bila 
pomisao, da se onamo vrati, odkle je došla, na gore 


220 


još, još u veću biedu. Ovu je po uvjerenju njezina muža 
sama skrivila, pa se zgražala pred predstavom  ži- 
vota, koji će biti vječno spočitavanje njezine krivnje. 
K tome nadodje strašna smrt njezina ljubimca, koja 
prodrma njezinim. čitavim organizmom i probudi sve 
bolesti, što su u njezinoj unutarnjosti tinjale: slaboću 
srca, želudačni katar i zastarjelu neku bol u utrobi, jer 
nju su sad boljeli svi organi i u svakom živcu gorjela 
je iskra boli. Osjećala se na kraju svoga života i gle- 
dala taj kraj mirno, sa zadovoljstvom mu se primičući 
sa ovog drugoga kraja, u kome je sve bilo bol. Ra- 
zornom procesu, što se u njoj razvio, ne stavljaše nika- 
kova odpora, nego mu podliegaše sasvim pokorno. Tome 
je u prilog dolazilo, što liečniku nikad nije točno znala 
kazati, kakovu bol osjeća i gdje je ta bol, te se protiv 
nje nije dalo ništa ni učiniti. Liečnik dozove jednoga 
druga, pa drugoga i stadoše tražiti, prevrtati Suziku po 
postelji, izlraživati secrete, prekucavati i slušati, te usta- 
noviše jednog dana neku bolest i propisaše liekove, da 
to sutradan opozovu i novo ime nadju, a treći dan se 
opet vrate staroj diagnozi, da najposlije kod nje ostanu 
suzbijajući bolest, koju su odkrili, ako je u istinu i nije 
bilo. Oni su se opet jednom našli pred jednom od onih 
tajna, koje njihovo znanje i nastojanje postidjuju i gdje 
im priroda dovikuje: ,Tu sam ja gospodar, svladajte 
me, ako možete!“ Suzika pak postajaše svakim danom 
žuća, mršavija i slabija. 

Nekako dva tjedna dana iza Draganove smrti malo 
oživi, ali samo na časak. Bijaše iz Gradca od Ivanke 
pismo došlo, u kojem javlja, kako je sretna kod svoje 
punice, i poziva roditelje na vjenčanje. Stric je umro, 
ostavio liep imetak i Rudolf sada osniva svoj posao u 
svom rodnom gradu, u Ljubljani. S uzhitom govoraše 

o njemu, kako je dobar, kako se promienio u svemui 
koliko ga sad istom ljubi, kad se uvjerila, kakvo je ple- 
menito srce u njega i kakav vriedan je čovjek postao 
iza one njegove neprilike. Moli napokon roditelje, da 
im oproste, njihovoj ljubavi i sreći za volju, i neka bi 
došli na vjenčanje, ako im nesreća u obitelji, što ih je 
snašla usljed propasti imetka i smrti bratove, to dopušta, 
pošto će se vjenčanje sasvim tiho obaviti. Ako pak ne 


bi mogli doći, neka bi im poslali svoj blagoslov. 


Suzika plakaše gorko i naredi Ljudmili da piše 
Ivanki, kako joj praštaju i blagosivljaju je. I Krivošić 
bješe na to privolio, koga ta viest malo raztrese i do- 
vede do uvidjenja, da je to i onako jedini konac, koji 
se mogao poželjeti, kad su već stvari tako stajale. No i 
on pisa, da k vjenčanju ne može, nešto, jer mu nije 
bilo lako na jedanput sve oprostiti i zaboraviti, a nešto, 
jer to bijaše skopčano i s troškovima, kojih nije bilo 
odkud pokriti. Napokon doda, neka bi mladenci iza 
vjenčanja u Zagreb došli, jer je mati nešto slaba. 

Četiri dana iza toga stajahu mladenci uz majčinu 
postelju, došavši s izrazom sjajne sreće na licima, koja 
potamni, čim su stupili na to leglo nesreće. Nešto blieda 
od toga dojma, snuždena uspomenom na brata, izele- 
daše Ivanka prekrasna u svojoj crnoj opravi, sa svojim 
sjajnim velikim očima, crvenim ustnama kao zrela 
trešnja, sjajna ljepota u crno zavita, kraj bolestničke 
postelje. Uz nju Rudolf Klinar, mladi muž, još nešto 
postidjen svojom sramotom, ali odlučan i ozbiljan, s pono- 
som gledajući na mladu svoju ženu, a iz očiju kao da 
mu govori uvjeravanje: , Vidjet ćete, da sam je vriedan!“ 
Iza težkih dana bješe prvi put sinulo sunce u Kri- 
vošićevoj kući, prvi put se njemu osmiehnuo brk, a 
Buzikine oči zasjale na čas prvašnjim životom. Ivanka 

htjede ostati uz majku i njegovati ju, a Klinara je zvao 
posao. No Krivošićka ne dopusti, da se razstaju, a nije 
htjela, da u tom mrkom domu sprovedu prve dane 
svoje sreće. Već drugi dan nagovori ih, te su odputo- 
vali u svoje novo gniezdo, uvjeravajući, da joj je bolje 
i da će se za koji dan pridignuti. 

No s njima ode opet i sunce života, koje bijahu 
sa sobom donieli. Dojam svježine i mladosti uzmakne pred 
mrklom nesrećom, koja se bješe zavukla u sve kutove 
kuće, pa stala opet odanle izlaziti, da sjeda na dušu, i 
Krivošićka zapadne na novo u svoju letargiju. 

Tek Krivošić ipak nešto oživi. On stane izlaziti iz 
kuće i dolaziti s ljudima u doticaj. S tim mu se po- 
vrati po malo njegova volja za rad i dok je jedanput 
počeo raditi, ne prestade više. Najprije se pobrine za 
djecu, predavši Gjuricu u neki veliki bravarski posao, 
da uči zanat. Za Milu je tražio, no ne mogaše još da 
nadje prikladne kuće. Medjutim su i njegove razprave 
sa vjerovnicima, što ih je prije Draganove smrti započeo, 
obećavale:liep uspjeh. Poznavalo ga se kao radina čovjeka, 
i poštena trgovca, znalo se, da će se on ovim svojim 
izkustvom okoristiti i opet se osoviti na svoje noge. 
Izgledalo je, da će nagodba uspjeti i vjerovnici pristati, 
da se stečaj digne. U tome očekivanju on odkaže stan 
u dječinjoj staroj kući, pa se je za četrnaest dana mogao 
opet tamo vratiti, a za mjesec dana bit će i dućan 
prazan. Trebalo je sada gledati, da mu iza izplale vjerov- 
nika i prodaje nepotrebnih stvari — više od polovice 
bilo je nepotrebno — ostane bar koja stotina za prvi 
početak i do novoga kredita. To je sve zadavalo mnogo 
brige i mnogo posla, a on ga obavljaše opet mlade- 
načkim poletom, još u žalosti i još ljut, da porušeno 

. mora na novo graditi, ali u sebi zadovoljan, što radom 

ubija žalost i na čase se udaljuje od kućne nevolje. 
Hrabrost života bješe se u njemu probudila s odlukom: 
raditi i radom se oprieti sudbini. Nagon na borbu za 
obstanak započeo je početak svojega slavlja. 

S njegovom ženom bilo je uviek isto: danas malo 
bolje, sutra mnogo gore. Ona trpljaše i mučaše, ne pita- 
jući ni za što, ne brineći se ničim, prikovana u svojem 
krevetu kao živi mrtvac. Dvije tri žene od njezina prije 
mnogobrojna poznanstva dodjoše iz radoznalosti, da ju 
vide i pripovjede joj gradske novosti, no kad opaziše, 
da ih ona niti sluša niti ih šta pita, odoše i ne vra- 
tiše se više. Voljela je da bude sama, jer joj je to 
godilo duši. Onda se mogla nesmetano baviti svojim 
mislima i to dugo po vas dan o jednoj stvari misleći, 
prekidana u mišljenju žešćim nastupom bolova, pa 
nastavljajući opet, gdje je prestala. Bile su'to stvari, 
koje joj nikad prije na um ne padahu, jer nije imala 
kad da se njima bavi, a sad joj se nametale u dugočasici 
ležanja i bezsnenih noći. 

Te misli bile su kadkad po dan i više zabavljene 
jednim samo predmetom, a drugi put se opet križale i 
prosiecale s mislima o različitim stvarima, doživljajima 
i dojmovima, preskakujući brzinom električne iskre od 
predmeta na predmet, vraćajući se opet k svome izho- 
dištu, mnogobrojne i raznobojne. Poput čovjeka, koji 
prije polazka na počinak običaje još jednom proći do- 
življaje dana i račun zaključiti, obuhvatala je ona, na 
domaku životu, svojim mislima sve svoje doživljaje, 
zgode i nezgode do danas. Vidjela se mlada još u ro- 
diteljskom domu, u kojem je bieda više puta znala go- 
spodariti, a ipak se držalo mnogo do otčeve časti i či- 
novničkog ugleda. Često se išlo spavati bez ikakve ve- 
čere, a sa strahom pred vjerovnikom, koji će sutra 

osvanuti pred vratima, ali za to je ipak mati bila go- 
spodja, koja je svoju djecu i sebe gospodski odievala i 
fino odgajala. Ona je svoju mladost proživjela u iluzi- 
jama o idealnom mužu, što će doći da se pokloni nje- 
.zinoj ljepoti i odvesti ju u sjajnoj povorci u svoj dom. 
A taj muž dodje u spodobi tada mladog i pristalog 
Janka Krivošića. Ona je doduše drugčije sanjala, ali ro- 
ditelji nadjoše, da je partija dobra, a dugovahu Krivo- 
šiću već tromjesečni račun, Janko pak oblietaše Suziku 
do ušiju zaljubljen, dok je nju privlačila draž bračna 
života sa slobodnijim položajem žene i slastima, za ko- 
jima mlado srce žedjaše Tako ona postade Jankovom 
ženom. Brak bijaše kao toliki drugi, u kojima nema 


ljubavi, ili je ima samo s jedne strane. Opreke ćudi, 


nesuglasice brzo se pojaviše, porodiše obično razočaranje, 
ali se živjelo dalje zajedno u okovima, koji se više 
nisu dali skinuti. Zadovoljavanje nagona zavaravaše i 
pričinjaše Život snosljivim. Dodjoše djeca, brige, muke, 
pa se u njima prometalo poput ostalih stvorova pri- 
rode, što živu ne pilajući zašto, tek da se živi. Radilo 
se, da se može živjeti, sticalo se, da život bude lakši, 
pa tako protekoše godine, dugi niz godina, gotovo ne- 
opaženo, a Suzika se danas pitaše: jesam li ja zaista 
proživjela više od četrdeset godina i kamo je to veliko 
vrieme prohujalo? Prazan joj se činio sav život, do 
ovih posljednjih dana, koji su svojom težinom pretegli 
sve one prijašnje. ; 

Onda pomisli: čemu u obće taj život? Ne bijaše 
nikad jako religiozna i ako polazaše crkve i moljaše 
na koljenima, osjećaja vjerskog nije bilo u nje, pa 
tako niti je mogla shvatiti niti se zadovoljiti ključem, 
što joj ga vjera pružaše o biti i svrsi životnoj. Shrvana 
nesrećom sad je ogorčeno gledala na taj život i nije 

mogla razumjeti: čemu je nastao, kad ovako svršava? No 
baštinjeni atavistički strah obuzeo ju pred tim svršetkom 
i ne davaše joj dalje misliti, nego ju prisili na pokor- 
nost pred božjom voljom. Ta volja tražila je da tako 
bude i ona nije ništa više željela, nego da se čas prije 
izvrši. Ne očekujući ništa od života, izgubivši najmilije, 
do skrajnosti ojadjena, očekivala je smrt mirno, poko- 
rivši se onome, čemu se nije dalo izbjeći. Godinu ili 
dan prije ili poslije, to doći mora, a kad mora, onda 
je prema vječnosti svejedno, za koliko prije ili poslije 
nastupi. Vječnost pak ta je Bog, koji je milostiv vazda 
bar na onome svietu s onim patnicima, s kojima nije 
bio milostiv na ovome. 

Izgledaše već pod kraj, kao da joj se duša preselila 
u vječnost i da ovo malo njezina života još postoji samo 
poradi zadnjih trzaja tiela, u kome je duša još ostavila 
tragova svome djelovanju. Ona već nije ni žalila za 
Draganom, osjećajući se njemu sve bliže, pa se činilo, 
da će najednom usnuti u vječni san, neopazice, da se 
više iz njega ne probudi. No pod konac svojih muka 
imala je još najveću da premuči. 

Jednog predvečerja ležala je nauznak, otvorivši oči 
iza duga sna. U sobi bijaše sumračno i ona u prvi čas 
ne opazi nikoga. Jedan prozor bijaše otvoren i upuštaše 
nešto plinskog svjetla s ulice, s gustim valovima sparna 
dana. Čulo se tikatakanje male ure, jednolično, lieno, i 
Suziki se učini, strašno tužno, Tuga je ležala i u tom 
težkom uzduhu, i u sumraku i pod stropom sobe. Bolest- 
nica se osjećala veoma slaba, nije se mogla micati. Već 
je htjela da zovne koga, da pokuša segnuti za zvoncem 
na noćnom stoliću, — kad začuje u sobi tihi razgovor, 

— Spava li još? — zapita Krivošić iz jednog kuta, a 
Marijana, sjedeći uz prozor, odgovori isto tako tiho: 
15 


V.T.B.: U malome svietu. 

— Da, nečuje se... 

Iza odulje stanke izvi se Krivošiču dubok uzdah i 
on prošapta : 

— Bože moj, kad će se ovo svršiti! Ni živa, ni mrtva 
ovako se pati, a mi ne možemo seliti, dok tako traje .... 

— Hoću li i ja smjeti s vama u staru kuću? — pi- 
taše Marijana, a Suziki se učini, da to pita mekim, 
molećim glasom, koji podrhtava. — Trebat će vam 
netko, da pazi na kućanstvo. 

— Ja vas ne mogu plaćati, sad će se u mene 
«skromno živjeti... ' 

Dugo se nije ništa čulo. Na ulici zatutnji nekoliko 
kola. Za tim se čuo opet Marijanin šapat, a Suzika mi- 
šljaše, da ju vidi, kako joj se grudi nadimlju i gdje guta 
suze kroz prekidane rieči: 

— Dakle ja moram opet ići... Mislila sam: ovdje 
se sklonuti, pod stare“dane biti vam na službu i vašu 
djecu njegovati, kad mi nije drugčije sudjeno bilo... 
Ali vi me opet tjerate, ostavljate me opet na cjedilu. 

— Ah, Ano, ne tjeram vas... Jeste li mi oprostili? 

— Ne govorimo o tome, to je prošlo. Ali sad, ja 
sam tako sretna bila, našavši se u vašoj blizini, to me 
je odštetilo za sve nevolje života i ja bih bila mučala 
do groba služeći... No u zadnje dane, kad sam vidjela 
vašu nesreću, vidjela vas shrvana, malo se ne odah u 
navali čuvstva, da vas poduprem i osokolim...Pa 
onda se stala u meni buditi nada, da bi još moglo biti 
sreće za mene, da bih se mogla smiriti pod konac... 
No vi opet razoriste sve, vi me tjerate, pa ne mogu da 
odem, a da ne dam srcu oduška... 

Ona zaplače. Suzika vidje, kako je Janko ustao, 
pristupio k njoj prozoru, položio joj jednu ruku na 
glavu, a drugom prihvatio njezinu prošaptavši : 

— Ne plačite, Ano, vi ne ćete iz moje kuće... 

Suzika mišljaše, da će ju sad zagrliti. Nju je za 
vrieme cielog toga razgovora u grlu stezalo, a težko se 
svladala, da se pritaji. Bijaše joj, kao da leži na žera- 
vici, Napokon, kad je Janko k Ani pristupio, nije mogla 
više uzdržati, sve ono, što je života još u nje bilo, 
odupre se elementarnim trzanjem i ona zastenje glasno. 
Ana i Janko skočiše od prozora k postelji, napališe svieću 
misleći, da se Suzika probudila. No kad su svieću nad- 
nesli nad bolestničino lice, opaziše, da leži u nesvjestici... 

Nije joj dano bilo, da se više ne probudi. Došla je 
k sebi, da izkapi do dna gorku čašu. K dosadašnjim 
mukama pridruži se još ova strašnog ljubomora, koja 
sve nadmaši, Vidjela je, da joj se za života još namiće 
druga, koju je u kuću za plaću primila, a koja hoće 
da ju nasliedi! I od onog časa više nije htjela umrieti, 
Zaboravi na sve, što je prije toga bilo, i imadjaše samo 
jedno od sad na umu: ozdraviti, živjeti i zapriečiti tu 
otmicu. Ali volja za život prekasno se pojavila: sile 
bijahu smalaksale i ona je vidjela nad svojom glavom 
smrt. Upustila se u borbu protiv nje, osudjena od po- 
četka, da podlegne, pa morade još i to izkusiti: kako 
je strašna i težka smrt, kad čovjek ne će da umre. 


Ao 


